
Profesia de medic are mai mulţi sfinţi decât păcătoşi. 

CUVÂNT ÎNAINTE 

Sunt conştient că m-aţi invitat aici să iau cuvântul în 
calitate de diletant. Probabil, specialiştii au ţinut să afle şi 
părerea unui diletant, în ceea ce priveşte consecinţele 
experienţei totalitare într-o ţară din estul Europei asupra 
psihiatriei cobailor. 

Ei bine, în aceasta modesta calitate, îngăduiţi-mi să 
vă propun un paradox. Specialiştii cunosc exact - am 
impresia - crimele psihiatrice oribile comise în ospiciile din 
Est. Bănuiesc, însă, ca domniile lor cunosc mai puţin bine 
crimele psihiatrice, nu la fel de brutale, dar dezastruoase 
prin consecinţe, săvârşite în afara ospiciilor. Căci, practic, 
vreme de peste 40 de ani am fost cu toţii, aici, pacienţi. E 
adevărat, nişte pacienţi aparte, adică lăsaţi în libertate. In 
plus, crima seamănă de această dată cu o depravare 
insidioasa. Aşa cum mă voi strădui să vă demonstrez, ea 
are efecte care fac ravagii şi astăzi. 

De altfel, m-am convins recent, la ultimul eveniment 
politic din România, adică la alegeri, ca tragedia în care 
ne-a aruncat sfârşitul celui de-al doilea război mondial nu 
s-a încheiat. Am fost nişte naivi când ne-am imaginat, la 
revoluţie, că am ieşit din coşmar. Acum se vede destul de 
limpede ca, după ce ne-a înghiţit o bună parte din viaţă, 
într-o anormalitate ce devenise pentru noi singura 
„normalitate” posibila, comunismul ne stâlceşte mai 
departe destinul într-o libertate pe care nu ne pricepem 
încă sa o trăim, fiindcă ne-am pierdut reflexele unui 
comportament normal. 


De fapt, însăşi conceptul de libertate a însemnat 
mulţi ani - şi în buna măsură mai înseamnă - doar ieşirea 
din cuşcă. N-am înţeles şi, probabil, nu înţelegem nici 
astăzi prea bine ca libertatea are propria sa ordine. 
Îndeosebi, n-am înţeles ca, aşa cum animalele ţinute mult 
timp în captivitate îşi duc în ele cuşca atunci când li se da 
drumul, readaptându-se greu la libertate, la noi trecutul nu 
ţine în primul rând de arhive, nu se opreşte la ceea ce „a 
fost”. El este încă activ. Strigoii merg pe stradă, vorbesc, 
uneori îi vedem la televizor. Noi înşine, câteodată, suntem 
fără să ne dăm seama propriii noştri strigoi. 

Dar mă tem, să mă ierte oaspeţii noştri, ca un 
occidental nu are cum sesiza tragedia acestei situaţii, 
pentru simplul motiv ca încearcă să judece, să analizeze - 
cu o logică normala - o anormalitate. 

Occidentul s-a grăbit să salute sfârşitul 
comunismului, după care s-a relaxat şi a devenit mai 
indiferent, fără să observe ca pe scena Estului European s- 
a schimbat spectacolul, dar vechii „actori” forfotesc prin 
culise şi nu şi-au uitat rolurile. Pregătesc, poate, chiar un 
spectacol nou, care să combine cele două nenorociri ale 
secolului, comunismul şi fascismul. 

În fond, teroarea n-a fost singura noastră problema. 
Ar putea înţelege oare un occidental de ce un om ca mine 
şi-a pus întrebarea, într-o zi, dacă nu cumva o anumită 
forma de „înţelepciune”, ce a bântuit ca o molima prin Est, 
a devenit principalul aliat al terorii? La 18 ani am văzut 
Bucureştiul împânzit de uniforme ruseşti. Am simţit pe 
pielea mea cele două pietre de moara între care a fost 
prins acest secol, măcinat pana la sânge între ideologii. 
Revoluţia m-a prins la 63 de ani. Am îmbătrânit într-o 
anormalitate care a sfârşit prin a ni se părea, la un 
moment dat, „normala”, în sensul că nu mai mira pe 
nimeni, răul banalizându-se. Cum să explici asta unui om 
obişnuit să despartă ce este normal de ce este anormal? 
Mai ales ca lipseşte, din păcate, o analiză serioasă şi 
dreapta a tragediei popoarelor din Est, iar în privinţa 
noastră au circulat destule prostii. 


În România a avut loc prima manifestaţie 
anticomunista din Estul Europei şi prima rezistenta armata 
împotriva ocupaţiei sovietice, rezistenta care a durat ani, 
în munţi. Cu toate acestea, ne-a fost dat să auzim mirări 
superficiale, de genul: „Romanii rabda orice” sau 
„Mămăligă nu explodează”. 

Câţiva ani înainte de căderea lui Ceauşescu, lucram 
la un manuscris pe care intenţionăm să-l trimit în 
Occident. Ma preocupa ceea ce eu numeam „a doua 
Poliţie”, adică paradoxul ca o tiranie tiranizează şi cu 
ajutorul celor tiranizaţi. Mi-am amintit tot ce am citit 
despre formele de colaboraţionism din Franţa, în timpul 
ocupaţiei, şi de hipnoza pe care o exercita Hitler asupra 
germanilor. Cu ce eram noi mai răi decât alţii? Incercam să 
supravieţuim, să nu cădem victime, exact ce au făcut şi 
alte persoane în vreme de dizgrație. Totuşi, nu puteam să 
nu văd ca frica noastră îi ajuta pe cei care ne înfricoşează 
pentru a ne înfricoşa şi mai mult. Era mai mult decât 
evident ca, pe măsură ce ne feream de riscuri, Ceauşescu 
şi acoliţii săi îşi permiteau şi mai mult. Nebunia lui era 
stimulata de  „înţelepciunea” noastră. Fără voia lor, 
persecutaţii deveneau complici cu persecutorii. Dar răul 
nu s-a oprit aici. Nu mai surprindea pe nimeni minciuna. 
Devenise o practica „normala”. Ne acomodam cu răul, ne 
obişnuiam cu el. Şi, cu timpul, aproape n-am mai ştiut ce 
era normalitatea normală. Nu mai vedeam decât 
anormalitatea „normalizata”. Ni se părea ca, într-o lume ca 
a noastră, aşa era normal să se petreacă lucrurile, ca 
sinceritatea să devină un risc, o „nebunie”. Realitatea îţi 
amintea la fiecare pas că trebuie să fii atent ce spui, cui 
spui, dacă voiai să nu intri în atenţia Securităţii. De aceea 
neacceptarea anormalităţii ca un factor normal părea nu 
atât un act de curaj, cât un semn de uzura a instinctului de 
conservare. Încât, nu faimoasa spălare a creierelor este 
poate crima cea mai perfecta a regimului comunist, ci cea 
mai durabila. Un creier spălat nu mai are trecut. În 
schimb, un creier deprins să considere normala 
anormalitatea e ameninţat să dispară - chiar şi în libertate 


- de reflexele pe care le-a căpătat într-o istorie de 
cazarma, unde adevărul este ca o pastă moale, ce poate 
lua orice forma, în funcţie de ordinele date. Răul a intrat în 
limbaj, în modul de a gândi. Permiteţi-mi să vă reamintesc 
ce zicea Euripide, ca sclavul devine cu adevărat sclav abia 
când se comporta ca atare. 

Toate acestea au lăsat urme pe care un străin le 
sesizează greu. Chiar şi noi nu le mai observam uneori. De 
fapt, exista riscul, cred, ca în continentul care l-a dat pe 
Descartes să opereze la sfârşitul acestui secol două logici 
diferite: una mai pragmatica şi egoista, a Vestului, cealaltă, 
resentimentala şi derutanta, a Estului, dispus să vadă în 
Occident „a treia Roma” care se separa de „noii barbari”. 
Aceasta stare de lucruri poate accentua şi mai mult 
pericolul, deloc neglijabil după părerea mea, ca între Est şi 
Vest să se creeze o ruptura încă şi mai profunda, fiindcă în 
locul Cortinei de Fier ar fi o rană care ar face, practic, 
aproape imposibila comunicarea. 

Poate ca unui occidental îi suna normal sau măcar 
pitoresc îndemnul lui Marx, de a ne despărţi de trecut 
râzând. Mie sincer să fiu, mi se pare o enormitate. Şi e 
greu de găsit, cred, un sfat mai absurd. 

Mai întâi, cum să razi de un coşmar? Ar fi un ras 
neghiob şi, fără îndoială, indecent. Au fost săvârşite prea 
multe crime pentru a ne permite să izbucnim într-un ras 
isteric ca să exorcizam într-un fel tragedia care a avut loc. 

Apoi, noi nu am avut alta viaţă decât aceea pentru 
care ne-am temut. Ea a reprezentat singura şansă de a iubi 
ori de a contempla un cer plin de stele. Ceasurile noastre 
de tandreţe s-au amestecat cu disperarea. În ceea ce mă 
priveşte, în acest coşmar am devenit tata, am scris cărţi. 
Să mă detest oare fiindcă uneori am fost fericit, în timp ce 
compatrioţii mei erau maltrataţi de Securitate sau 
putrezeau prin puşcării? Ma ruşinez pentru egoismul de a 
mă fi bucurat de zilele cu cer limpede, în vreme ce atâţia 
romani zăceau în celule întunecate, dar ce a fost, a fost, 
nici zeii nu mai pot schimba nimic, şi pe urma, e o vina 
oare să trăieşti? Morala îmi spune ca orice este laşitate, 


chiar dacă se reduce la neputinţa de a respinge o zi 
însorită din pricina urâţeniei istoriei. Dar nu mai vreau să 
fiu ipocrit, mă consider vinovat. 

Ma consider vinovat că am tăcut mulţi ani după ce 
tatăl meu a murit într-un spital, în urma unei banale 
peritonite, deoarece i s-a refuzat administrarea 
antibioticelor, nefiind colectivizat, nu pentru că am iubit 
viaţa chiar într-un regim criminal. În fond, vreau să spun 
ca viaţa trăită nu este ca Zidul Berlinului, s-o dărâmi cu 
târnăcopul. lată de ce ne este atât de greu să judecam 
ceea ce „a fost”. 

De aici provine, probabil, şi iritarea cu care mulţi 
dintre noi refuza aici orice discuţie despre vinovăţie, 
considerând fie ca vina este egala, uniformizata, cu 
corolarul firesc, dacă toţi suntem vinovaţi, toţi suntem 
inocenți, fie că avem alte treburi mai urgente acum. Şi-ţi 
vine să spui şi tu, ca un poet roman din secolul al XIX-lea, 
„ce a fost a fost, ce este e şi va mai fi ce se cuvine”. Dar ce 
se cuvine? Nu cumva ceea ce „se cuvine” depinde de tăria 
de a privi în faţa ce „a fost”? Eu unul, recunosc, mă tem că 
avem nevoie să trecem printr-un purgatoriu pentru a 
regăsi, în sfârşit, normalitatea normală. 

Octavian Paler Bucureşti 1994 

„ŞI REVINE VÂNTUL” (fragmente) Vladimir Bukovski 

In fond, spitalul special din Leningrad nu era decât o 
închisoare obişnuită, cu detenţiune în camere, limitarea 
corespondentei şi hranei, cu gratii, sarma ghimpata, ziduri 
de împrejmuire şi paza înarmată. Teoretic, la evadarea 
unui alienat mental, paza nu trebuia să deschidă focul. Dar 
încearcă să-l deosebeşti pe un smintit de un criminal de 
drept comun din personalul de deservire. Fireşte, paza 
deschidea focul şi asemenea cazuri au avut loc. 

„„Aici era deţinut din 1956 Nikolai Samsonov, 
geofizician, laureat al premiului Stalin. A fost trimis la 
balamuc pentru o scrisoare adresata C.C. În care cerea o 
demascare consecventa a crimelor săvârşite de Stalin. El 
refuza categoric să dea dovada de „critica” şi astfel făcea 
puşcărie de opt ani. Era tratat după voia administraţiei: 


injecții, maltratări, plasarea în camera de deţinuţi furioşi. 
Sănătatea îi fusese zdruncinata definitiv: inima, ficatul, 
stomacul - toate cedaseră şi, în fond, acesta era efectul 
secundar al medicamentelor psihotrope. Deosebit de 
insistent era tratat în ultimul an, se zvonise ca veniseră 
unele indicaţii noi în privinţa lui. 

„„„În calitate de „tratament al furioşilor”, mai bine zis, 
de  sancţionare, erau folosite trei mijloace. Primul: 
aminazina. De obicei, după administrarea ei, omul cădea 
într-o somnolenta, se cufunda într-o stare de abrutizare şi 
nu-şi mai dădea seama ce se întâmplă cu dansul. Al doilea 
era sulfazina sau pucioasa. Ea procova dureri îngrozitoare, 
o febra violenta, temperatura se ridica la 40 - 41 de grade 
şi dura două - trei zile. Al treilea era „infăşarea”. Pentru o 
vina oarecare, deţinutul era înfăşat strâns, de la picioare la 
subsuoara, cu cearşafuri răsucite sau benzi de foaie de 
cort, muiate în apă. Uscându-se, pânza se contracta, 
provocându-i pacientului o durere nespusa şi o arsură în 
tot corpul. De obicei, nefericitul foarte curând îşi pierdea 
cunoştinţă şi surorile medicale erau datoare să-l 
supravegheze. Cel care îşi pierdea cunoştinţă era slăbit 
niţel din strânsoarea feselor, lăsat să-şi revină după care 
era înfăşat din nou. Procedura era folosita de câteva ori. 

„„La etajul superior al primului bloc, în secţia a 
cincea, se aflau „caşcavalurile” - camere căptuşite cu 
cauciuc, pentru ca nebunii furioşi să nu-şi spargă capul 
izbindu-se de pereţi. În aceste camere oamenii erau 
deţinuţi în totala izolare, goi puşca şi, se zice, erau bătuţi 
crunt. Nu chiar atât de demult, acolo a fost omorât unul 
dintre smintiţi, rupându-i-se coloana. Altul s-a înăbuşit în 
„faşa”, n-au reuşit să-l slăbească din strânsoare. 
Bineînţeles, nimeni nu a fost vinovat, asasinaţii erau şterşi 
din evidenta - ticniţii fiind întotdeauna de vină. 

„.„„Pericolul răfuielii plana asupra capetelor noastre. 
Cu cel mai mic prilej, îi auzeai pe infirmieri şi gardieni: 
„Ce-i leatule, ti s-a făcut dor de faşa?”. O dată prescrise, 
injecţiile de amilazina ţi se administrau în mod automat, de 
multe ori uitând a mai fi suspendate. i se făceau atâtea 


injecții, încât nici acul nu mai putea fi înfipt în fese. Ţin 
minte, am nimerit într-o zi în cabinetul de fizioterapie, 
pentru a-mi încălzi amigdalele - data fiind umezeala din 
Leningrad, tonsilita mea cronica s-a agravat şi febricitam. 
Păi, iată, am intrat în cabinetul medical şi am văzut o 
privelişte fantastica. Pe zeci de banchete stăteau întinşi 
nişte oameni care îşi expuneau fundurile goale la lămpile 
de încălzire. Fesele li se bătuciseră, astfel încât nu mai 
intrau acele şi trebuia să le înmoaie muşchii, pentru a fi 
„trataţi” din nou. 

..„.Glumele şi batjocura crunta cu care erau trataţi 
bolnavii deveniseră un fel de necesitate. În alt bloc, într-o 
cameră mai mare, printre vreo 10 persoane, se afla un 
tânăr de 19 ani, unul Sapronovici. Avea fluturii săi, şi 
anume: el trebuia să distrugă lumea din Occident, în 
primul rând America. El apasa mereu butoane imaginare, 
fiind sigur ca lansează rachete cu focoase nucleare. 

„Să aruncăm America în aer! Să-l ucidem pe 
Kennedy!”, răcnea el, apăsând butoanele. Nu ştiu de ce nu 
avea ochi să-l vadă pe Kennedy. 

„Sapronovici, îl strigau cei cu mintea întreagă, vino 
încoace! Uite un buton adevărat, apasă-l!” şi-i arătau 
butonul de la uşă, cu care erau chemaţi infirmierii şi 
gardienii. Treptat, el s-a obişnuit cu acest buton, astfel 
încât stătea toată ziua lângă uşa şi-l apăsă mereu. 
Infirmierii s-au plictisit să tot dea fuga la aceste semnale 
false şi-l maltratau adesea, îi făceau injecții şi-l „înfăşau” - 
toate însă nu aveau niciun efect. 

Toamna, Kennedy a fost asasinat. Tiranii lui 
Sapronovici nu puteau scăpa ocazia de a juca cu el 
giurgina. l-au adus ziarul cu comunicarea despre 
asasinarea lui Kennedy. 

„Ce zici, Sapronovici, aşa c-ai făcut-o de oaie? Acum 
fii cu ochii în patru. Deocamdată asasinul nu a fost găsit, 
este căutat, aşa ca nu te vei afla mult timp la fereala, au să 
te dibuie, pentru ca toată lumea ştie cine a apăsat pe 
butoane”. 

Sapronovici o sfeclise, era zguduit. O săptămână 


întreagă a stat găvozdit în pat, acoperit pana peste cap cu 
pătura. Nu se ridica nici să ia masa, se temea să-şi iţească 
capul de sub pătură. Rezultatul era surprinzător. 
Sapronovici aproape că s-a însănătoşit şi nu mai avea chef 
să apese pe vreun buton. 

...Un grup numeros îl constituiau persoanele care 
încercau să răzbată la diferite ambasade din Moscova. 
Oamenii sovietici de rând credeau, ca nişte naivi, că era 
suficient să intri într-o ambasada şi de acolo te va 
transporta, în secret, peste frontiera. Cu aceasta treaba a 
fost mult mai complicat. Nicio lege nu interzicea sa intri 
într-o ambasada. Cum să-i judeci? 

Letonul Pintan a fugit din Letonia încă de la invazia 
sovietică a ţării lor. În tot acest răstimp a trăit în Australia, 
a lucrat ca încărcător-descărcător şi şi-a crescut copiii. Dar 
au ajuns şi în Australia zvonurile despre „dezgheţul” 
hruşciovist; inima l-a tras acasă, să vadă cum o mai duc 
cetăţenii din patrie. A venit cu toată familia, l-au lăsat să 
intre fără nicio propteala. Dar când şi-a dat seama ce 
înseamnă „dezgheţul”, a vrut să plece din nou în Australia. 
A vrut, însă a constatat că tocmai înapoi nu se mai poate. 
Nu s-a îngrijit să obţină cetăţenia australiană, a trăit ca un 
cetăţean leton, cu vechiul buletin din Letonia, mai ales ca 
celor din Australia nu le pasa ce buletin ai. Or, aici era alta 
poveste: Uniunea Sovietică nu recunoştea niciun fel de 
Letonie. Şi cetăţeanului Pintan i s-a adus la cunoştinţă ca 
în tot acest timp dumnealui a fost cetăţean al 

U.R.S.S. fără ca el să bănuiască acest lucru. Pintan 
nu putea nicidecum înţelege un lucru atât de simplu, făcea 
tărăboi, cauta să răzbată la scumpa-i ambasada australiană 
şi pentru aceasta i se administra aminazina. 

INTRODUCERE 

Fără unii ca noi şi poate şi fără mărturii de felul pe 
care noi le prezentam în această carte, în psihiatria 
românească ar fi linişte căci, aşa cum sublinia un apologet, 
„profesorii comunişti din psihiatrie erau şi sunt generoşi şi 
de un profesionalism indiscutabil”, iar în psihiatria noastră 
nu s-a schimbat nimic şi nici nu trebuie să se schimbe. 


Deşi pare un paradox, lucrarea noastră este un 
adevărat samizdat, căci ea apare într-o lume psihiatrica nu 
numai conservatoare, dar care nici nu s-a desprins de 
dogmele  comunistmaterialiste, iar cei care păzeau 
„puritatea” ideologica în trecut o păzesc şi astăzi, mânuind 
cu mare abilitate tactica aceea comunista a formelor fără 
fond (utilizează de exemplu DSM-ul, dar fără a face 
referire la bazele ideologice ale psihiatriei americane). 

Lucrarea noastră este ca şi un samizdat şi pentru ca 
un grup de psihiatri nonconformişti, aflaţi ca şi în trecut pe 
aceleaşi poziţii (şi nu mă refer doar la ierarhie) şi într-o 
atmosferă de adversitate şi de monopol al puterii, încearcă 
să alcătuiască o „CARTE ALBA” a psihiatriei comuniste 
româneşti şi fac acest lucru sfidând conducerea post- 
comunista a „profesorilor”, cât şi a „celor care pretind ca 
aparţin noii democraţii, dar care „au muşcat” deja din 
ciolanul puterii, după care atâta au jinduit. 

De fapt, psihiatria românească, înapoiată ştiinţific şi 
instituţional, este nevoita încă pentru mulţi ani să poarte 
cangrena vechii nomenclaturi, făcând să mai funcţioneze 
acel „minister al adevărului” şi organizând o adevărată 
instituţie a corupţiei intelectuale, la care s-au aliat nu 
numai „profesorii”, dar şi toţi profitorii, foştii torţionari din 
vechea organizare psihiatrica. 

Dar să lămurim mai întâi pe colegii din alte specilitaţi 
medicale, care privesc ca pe ceva bizar lupta din sânul 
psihiatriei, deşi se fac a uita ca decenii în şir psihiatria 
furniza secretarii de partid şi alţi politruci medicali, ca şi 
cum acest lucru era un domeniu rezervat doar psihiatriei. 
Nu a venit oare vremea sa ne întrebăm de ce? 

Foarte frecvent medicii de alte specialităţi se 
întreabă pentru ce în psihiatrie s-a declanşat o asemenea 
disputa, în timp ce în alte specialităţi medicale problema 
se pune de a fi sau a nu fi un bun specialist (deşi lucrurile 
nu stau peste tot aşa). 

În psihiatrie, însă, practica profesiei presupune nu 
numai acumularea unor cunoştinţe biologice sau 
biochimice, cum este de regula cazul medicinii somatice, 


dar şi a unor temeinice cunoştinţe de psihologie, 
sociologie, religie şi chiar de filosofie, care se adăugă 
cunoştinţelor biologice (psihiatria rămânând totuşi în 
centrul medicinii). 

Din aceste motive, în psihiatrie, aşa cum vom vedea 
pe parcursul lucrării, sinonimii maeştrilor din specialităţile 
medicale au format o nomenclatura căreia partidul i-a 
trasat sarcina să creeze o „psihiatrie socialista”, opusa 
psihiatriei occidentale, pe care ei o numeau în deriziune 
„pSihiatria burgheza”. 

Inchipuiţi-vă o asemenea absurditate într-una dintre 
disciplinele medicale, cum ar fi cardiologia sau chirurgia. 
Din aceste motive, comuniştii au considerat psihiatria ca 
pe un câmp de lupta ideologica, în care „emanaţiile” 
filosofice marxiste trebuiau să lupte şi să câştige disputa 
cu conceptele burgheze: psihologia şi sociologia 
nemarxista, pe care psihiatria din Occident şi le 
adjudecase după un lung drum al dezvoltării multor ştiinţe 
umaniste, nu numai de esenţă biologica sau biochimica. 
Vom vedea pe parcursul lucrării cum pe aceasta baza, 
psihiatria din ţara noastră va fi practic politizata (în sensul 
ideologiei comuniste), organizata şi condusa de oamenii 
regimului, agreaţi de către Securitate, psihiatria fiind nu 
numai în atenţia organelor de partid, dar şi a acelora de 
represiune. 

Ce a urmat a fost doar un mic pas, pentru ca regimul 
comunist să se folosească de psihiatrie în scopurile sale 
represive, aşa cum o făcea de fapt în toate domeniile de 
activitate, toate fiind aservite scopului păstrării puterii. 

Dar aceasta politizare comunista a psihiatriei a dus 
aproape în mod reflex la apariţia unei permanente 
rezistente şi chiar a unei mişcări de dizidenta, căci ce aţi fi 
dorit, iubiţi colegi, să opunem noi „psihiatriei socialiste”, 
creata cu migala timp de aproape 50 de ani? 

A susţine azi ca psihiatria practicata în România 
comunista - în ciuda abuzurilor ideologice şi a înapoierii 
ştiinţifice - a fost o desfăşurare normala, şi aceasta doar 
pentru a păstra o falsa „pace interna” sau în numele unei 


false colegialităţi echivalează cu o monstruozitate pe care 
doar somnul raţiunii o poate tolera. 

„Psihiatria socialista” trebuie să dispară împreună cu 
maculatura şi nomenclatura care au fundamentat-o şi 
aceasta atât din motive de moralitate, cât şi din necesitate. 
Cerem deci îngăduinţa colegilor noştri şi chiar opacului 
Minister al Sănătăţii, pentru a putea duce la bun sfârşit 
această lucrare, încetul cu încetul şi cu stăruinţă. 

Dar să privim puţin în jurul nostru. Tinerii şi 
romanticii revoluționari au murit în decembrie 1989 cu 
ferma convingere ca în România comunismul va fi aruncat 
la lada de gunoi a istoriei. Respingerea comunismului a 
devenit, pentru acele momente, raţiunea de a se sacrifică a 
naţiunii noastre şi mai ales a tineretului nostru. 

Însă, dacă în 1945 comuniştii lui Stalin ştiau ca nu 
vor putea schimba un regim politic şi nu vor putea 
comuniza România păstrând vechile structuri ale statului 
democrat burghez, trecând imediat la epurarea 
administraţiei, armatei, poliţiei, magistraturii şi 
instituţiilor academice, revoluționarii din 1989 au avut 
naivitatea de a crede doar în puterea unei revoluţii morale, 
pe care au stropit-o din plin cu sânge, crezând naiv în 
„convertirea” vechii nomenclaturi. Nu numai ca s-au 
înşelat, dar s-au înşelat amarnic, motiv pentru care de 
atâţia ani România se zbate încă în braţele unui 
criptocomunism tot atât de malign ca şi comunismul însuşi. 

Dacă în 1945 în ţara noastră existau doar vreo 800 
de comunişti, în 1989 numărul celor adevăraţi nu părea să 
fie mult mai mare, căci cum altfel s-ar putea explica 
pulverizarea unui sistem represiv şi a unui „partid de 4 
milioane de oameni” în doar câteva zile. 

Dar, ca şi în 1945, cohortele de profitori şi de adepţi 
ai unui materialism vulgar şi ai corupţiei fără crez moral 
sau ideologic „s-au adaptat” rapid, preluând spre folosul 
lor tânără şi fragila societate românească post-totalitara. 
Treptat, a devenit clar că nu va mai exista un proces al 
comunismului, punctul 8 de la Timişoara, ca şi spiritul 
Timişoarei au fost respinse şi insultate în chiar noul 


Parlament al României, iar foştii deţinuţi politici, ca şi 
foştii dizidenţi îşi duc mai departe calvarul suferințelor, în 
timp ce revoluționarii din decembrie 1989 apar mereu ca 
figuri contestate, punându-li-se în spinare toate greutăţile 
actuale ale ţării. 

Vechea nomenclatura s-a cocoţat din nou pe poziţiile 
anterioare, trecând de la dicteul fanatismului comunist, 
prin care îşi asigura în trecut existenta parazitară, la 
promovarea unui „capitalism sălbatic” şi de taraba, pentru 
a compromite total idealurile revoluţiei romane din 1989. 

Dar ce face poporul, ce fac cei mulţi, care ar trebui 
să-i înlăture pe aceşti profitori? 

Poporul, purtând în spate acea „psihologie a cuştii” 
din care abia a ieşit, ca orice masa se teme de schimbare, 
iar sub comunişti simţul sau politic care îl face pe om să fie 
o fiinţă unica în univers s-a atrofiat, cine ştie pentru câtă 
vreme. 

Ca şi în trecut, poporul este lovit de putere în 
existenţa sa (şomaj, subnutriţie, salarii de mizerie, 
permanenta inflaţie) şi de aceea, ca şi în trecut, cedează 
oricărui paternalism ieftin, tiradelor naţionaliste, celor mai 
simple manevre propagandistice ale fostei şi actualei 
nomenclaturi care şi astăzi, fără nicio jena, lansează cu 
succes  lozincile „salvării poporului de moşieri şi 
capitalişti” pana la diversiuni ridicole, cum ar fi 
culpabilizarea foştilor deținuți politici, gen Ticu 
Dumitrescu sau Corneliu Coposu. 

Este oare situația în psihiatrie schimbata? 
Nicidecum. Trebuie să recunoaştem, şi comuniştii au 
confirmat-o cu putere, ca medicina nu a fost niciodată 
independenta de puterea politică, dintre disciplinele 
medicale psihiatria fiind cea mai dependenta. Datorită 
naturii sale particulare, psihiatria are mereu de înfruntat 
probleme etice şi de esenţă umană, dacă ar fi doar să ne 
gândim ca ea este singura disciplina medicala autorizata 
de către societate să interneze o persoană uneori chiar 
împotriva voinţei sale. 

Pe de altă parte, psihiatria dispune de frontiere 


foarte vagi, iar psihiatrul, voluntar sau involuntar, îşi poate 
utiliza „puterea” în defavoarea libertăţii şi autonomiei unei 
persoane. Psihiatria joaca deci şi un rol „politic” activ, dacă 
luam termenul de politic în accepțiunea de viaţă a 
„polisului”. Astfel, dacă în ţările democratice extremiştii de 
dreapta sau de stânga nu vor avea niciodată de-a face cu 
psihiatria, în România comunista, ca şi în fosta U.R.S.S., 
practica psihiatrica a implicat factori ideologici şi chiar 
politici, o parte a opoziţiei fiind etichetata ca ţinând de 
domeniul psihiatriei. Se ştie cât de imprecise sunt criteriile 
de diagnostic în psihiatrie, iar între simple simptome 
psihopatologice sau comportamentele neconformiste şi un 
adevărat diagnostic clinic exista o mare deosebire. Astfel, 
mulţi dizidenţi, supuşi persecuțiilor şi injustiţiei, trăind 
într-un permanent stres, au putut prezenta unele trăsături 
psihopatologice reale, dar ei nu puteau deveni prin aceasta 
adevăraţi bolnavi psihici şi numai raţiuni de natura politica 
au făcut posibil acest lucru. 

Ca şi în alte tari comuniste, în România, trei structuri 
particulare dictaturii au forţat limetele psihiatriei: 

statului; 

1. Caracterul totalitar al 

2. Locul ocupat de către ideologie în toate domeniile; 

3. Teama viscerala a regimului de a nu-şi pierde 
puterea şi privilegiile. 

Astfel, pe de o parte, individul nu avea drepturi, iar 
partidul era singurul care decidea, inclusiv în a considera 
pe un individ nebun, iar pe de altă parte ştiinţa era supusa 
- ca să nu spunem servitoarea - ideologiei. Din aceste 
motive şi psihiatria era „datoare” să participe prin toate 
mijloacele specifice la menţinerea puterii regimului. 
Violenta se exercita împotriva oricărui individ care nu se 
putea „încadra” în colectivitate, aşa cum era aceasta 
definita de către partid, iar anormalul, „bolnavul” era de 
aceea definit prin caracterul sau „asocial”, atipic, motiv 
pentru care socialismul condamna pe toţi cei „originali“, 
pe toţi cei care gândeau altfel, toate minoritățile (chiar şi 
grupuri religioase sau rock). 


Fata de mulţi dintre aceşti indivizi se va exercita o 
violenta „aseptizata”, o violenta în 

„Halate albe”, motiv pentru care „normalii” vor 
semăna tot mai mult cu o grădină zoologica, indivizii 
căpătând tot mai mult acea „psihologie a cuştii' pentru 
care era normal să voteze 99% pentru partid şi conducător. 

Dar psihiatrul care interna un opozant politic sub 
pretext de schizofrenie sau paranoia se implica în mod 
conştient în politica statului totalitar de la care aştepta de 
fapt anumite atitudini care să-i aducă avantaje. Apologeţii 
„psihiatriei socialiste” explicau aceste „particularităţi” ale 
actelor lor prin aceea a existentei unor deosebiri 
„esenţiale” fata de psihiatria „burgheza”, adică aceea care 
se practica în Occident. Acest lucru a stat la baza 
respingerii fără discernământ sau argumente ştiinţifice a 
conceptelor psihologice şi sociologice din psihiatria 
romană. 

La Honolulu (1977), Adunarea Generală a Asociaţiei 
Mondiale de Psihiatrie a consemnat însă, în mod franc, 
utilizarea „psihiatriei socialiste” ca arma politica, adoptând 
următoarea rezoluţie: „Asociaţia Mondială de Psihiatrie ia 
nota de utilizarea abuziva a psihiatriei în scopuri politice şi 
condamna aceste practici în toate ţările unde se practica, 
invitând organizațiile profesionale psihiatrice de a renunţa 
la aceste practici şi de a le suprima. Asociaţia dispune de 
numeroase mărturii privind utilizarea sistematica a 
psihiatriei în scopuri politice în U.R.S.S”. Delegatul nostru 
la acest congres a fost ideologul comunist al psihiatriei 
româneşti V. Predescu, un politruc format la Leningrad 
(studenţie şi doctorat), alături de colegul lui de studii în 
U.R.S.S. - Milea Stefan, care a primit şi el să 
„haiducească” Departamentul psihiatriei infantile. Din 
acest motiv, reacţiile autorităţilor romane au fost identice 
cu acelea ale U.R.S.S. Astfel, presiunilor externe li s-a 
răspuns invariabil ca ele reprezintă un „amestec” în 
problemele interne, iar opoziţiei interne i s-a răspuns ca 
atitudinea de condamnare a „psihiatriei socialiste” nu 
constituie decât „agitaţie anticomunista”. Abuzul în sine a 


fost negat atât în U.R.S.S., cât şi în România, iar din 
păcate, doar oficialii romani mai neaga astăzi abuzurile 
psihiatrice din timpul regimului comunist. 

Ce se întâmplă însă acum, după atâţia ani de la 
căderea comunismului, cu cei peste 

1.000 de psihiatri romani? Nimic, sau ca să fim 
sinceri, psihiatrii sunt la unison cu tara de până în 1996, 
votând 99% pentru nomenclatura comunista. 

Trăind în frica şi teroarea din trecut, psihiatrii 
romani (o colectivitate în mare parte feminizata) trăiesc şi 
astăzi, în libertate, acelaşi sindrom al „cuştii” sub 
conducerea foştilor „profesori” comunişti, văzuţi de cei ce 
au fost favorizați chiar ca „generoşi şi de un profesionalism 
indiscutabil”, aşteaptând ca de obicei să nu se întâmple 
nimic în psihiatrie. 

Psihiatria occidentala dispune de lucruri cu care un 
psihiatru roman format la şcoală comunista nu este 
acomodat (mai ales datorită lipsei de cunoştinţe 
psihologice sau sociologice, precum şi ca urmare a noilor 
cuceri biochimice). Exista în Occident un tip nou de 
instituţii de tratament, care ar bulversa complet sistemul 
azilar în care s-a complicat asistenta psihiatrica în 
perioada comunista, cea care prezintă acum bufoniada 
„reformei”, pe care în realitate o resping. Cum să-şi 
adjudece psihiatrul roman toate acestea? Nu este oare mai 
bine ca, susținând pe vechii profesori (vechea 
nomenclatura), să menţină vechea organizare şi vechile 
concepții cu care psihiatrul roman s-a acomodat deja de 
peste 45 de ani? Se vede doar ce ravagii face reforma în 
orice domeniu în care este pusă în cauză. Şi ce dacă 
psihiatria romană va rămâne încă decenii în şir 
condamnata. Cât despre tineret, el fiind mai degrabă 
interesat de emigrarea în Vest, implicarea sa este ca şi 
inexistenta. 

Scriem această carte pentru că am simţit ca 
demersul nostru se afla de această dată „în sensul istoriei” 
şi nu doar ca în ultimele cinci decenii, când ne-am luptat 
doar cu morile de vânt. O facem şi astăzi chiar dacă încă 


establishmentul psihiatric este acelaşi (comunist şi 
potrivnic). Parafrazând un verset biblic, adevărul trebuie 
strigat de pe acoperişurile caselor, iar dacă nu-l vom face 
noi atunci îl vor striga pietrele în locul nostru. 

Autorul declara ca întreaga teorie privind 
competenta nomenclaturii şi nivelul „înalt” al psihiatriei 
româneşti din perioada comunista este o minciună, iar 
abuzurile etice din trecut au devenit o tragedie de care 
actuala psihiatrie trebuie să se purifice. 

Făcând din psihiatrie servitoarea sistemului represiv, 
oficialii psihiatriei de astăzi au făcut şi fac o greşeală 
istorica, nu numai împotriva unei discipline medicale, ci şi 
a unei naţiuni, a naţiunii romane. Participând ca oficiali la 
represiunea psihiatrica, ei au fost instrumente docile ale 
unei „organizaţii criminale” create de către statul 
comunist, fenomen pe care istoria nu l-a mai cunoscut 
decât în statul fascist-hitlerist. Şi în loc să le fie ruşine şi să 
se pocăiască, foştii torţionari, ataca, acuza, ca şi cum 
istoria s-ar mai putea întoarce la comunism. 

Competenta lor? Să fim serioşi. In ce domeniu a mai 
promovat comunismul competenta? Dosarele de cadre, 
zecile de funcţii pe linie de partid, studiile din U.R.S.S. sau 
la „Stefan Gheorghiu”, acestea erau sursele competentei 
„profesorilor generoşi şi de un indiscutabil 
profesionalism”. 

Am pornit la alcătuirea acestei lucrări mai mulţi, la 
început chiar o organizaţie întreagă 

— A.PL.R. (Asociaţia Psihiatrilor Liberi din România), 
dar, sub conducerea unor foşti politruci, organizaţia a 
capotat lamentabil. Pe parcurs, mulţi au văzut ca din acest 
tip de activitate nu se pot trage avantaje, pe alţii i-a apucat 
frica speriindu-se de gestul pe care era cât pe ce să-l facă. 

Putem spune totuşi ca lucrarea reflecta punctul de 
vedere al adevărului şi cel puţin al spiritului în care s-a 
format Asociaţia Psihiatrilor Liberi din România. 

Supunem fenomenul abuzului psihiatric din România 
unei analize teoretice şi în ceea ce priveşte modalităţile 
sale practice. Adversităţi de tot felul au fost sau nu 


rezolvate, dar cel mai greu a fost de trecut peste frica, 
teama permanenta de persecuții, greaua povara a trădării 
liderilor Asociaţiei Psihiatrilor Liberi. Sute de cazuri de 
abuzuri psihiatrice nu au ajuns la noi, ele au fost ascunse 
cu grijă, ca şi dosarele Securităţii. Treptat, elanul de a 
dezvălui cazuri de abuzuri s-a atenuat şi o „monstruoasa 
coaliţie” s-a format între foştii torţionari şi chiar 
conducerea Asociaţiei Psihiatrilor Liberi, o elită de acum 
„realizata”: cu funcţii de profesori, vizite în străinătate 
plătite de alţii (vechea obsesie a romanului comparabila 
doar cu obsesia pentru salam), acces la putere, „stima şi 
consideraţia” elitei comuniste etc. Din cauza acestor 
adversităţi consideram lucrarea ca fiind incompleta, dar şi 
ca o primă breşă în cetatea minciunii şi a incompetentei. 

Tartorii psihiatriei comuniste sunt încă în forţă, 
deţinând şi astăzi toate atuurile puterii. Ei şi cei câţiva 
conducători corupti despre care am vorbit sunt azi singurii 
interlocutori ai ministerului, ai străinilor care mai vin pe la 
noi şi în special ai darurilor lor, singurii oaspeţi ai 
reuniunilor internaţionale, unde pleacă fără niciun ban din 
propriul buzunar şi unde, chipurile, ar reprezenta 
psihiatria românească. 

La fel ca în trecut, Occidentul înghite totul pasiv, din 
lene sau dezinteres, devenind astfel foarte uşor victima 
ofensivei celor care au luat puterea sau o deţin în 
continuare în psihiatrie. Dar, în fond, cum spune şi Paler, 
de ce ar trebui să ne miram? Oare Ceauşescu nu a primit 
de la occidentali cele mai înalte titluri şi nu s-a plimbat la 
Londra cu caleasca regala? De unde să ştie el ca aceştia nu 
sunt sinceri („colegii” lui, oamenii de ştiinţă sau marii şefi 
de stat ai Occidentului). Şi totuşi, noi şi alţii ca noi vom fi 
mereu piatra de poticneala a acestor vechi şi noi” 
profitori” ai psihiatriei, ai acelora care se opun oricărui 
progres al disciplinei noastre. 

Păstrăveni - Jud. Neamţ 

20 iulie 1993 

P.S. Din cauza decalajului de timp de la redactare la 
editare, o serie de evenimente sunt astăzi depăşite (de 


exemplu ocuparea unor anumite fincţii), iar o serie de 
tartori comunişti exemplificaţi au plecat spre „Câmpurile 
Elizee”. Faptele lor şi situaţiile descrise rămân pentru 
istorie, motiv pentru care aceasta lucraredocument nu le 
poate eclipsa. 

Piatra Neamţ, 2005 

Capitolul I 

FUNDAMENTAREA IDEOLOGICĂ A ABUZULUI 
POLITIC 

ÎN PSIHIATRIE 

Ideologia comunista, în perioada cât a dominat ca 
ideologie de stat, a afirmat în permanenta primordialitatea 
politicului în toate domeniile vieţii sociale sau ştiinţifice. 
Acest lucru a fost mai pregnant în domeniul ştiinţelor 
psihologice,  psihiatria fiind una dintre acestea, 
materialismul dialectic susținând ca psihicul este doar un 
epifenomen al materiei, al creierului, ideologii partidului 
realizând aceasta ca şi când psihicul ar reprezenta doar o 
simplă „secreţie” a acestuia. In contrast chiar cu conceptul 
general-filozofic de materie, elaborat de către Marx, 
ideologii „socialismului real” practicau în fapt un 
materialism vulgar şi „inteligibil”, în sensul ca psihicul era 
considerat drept un subprodus al unor structuri biologice, 
la fel cum, de exemplu, bila este secretata de către ficat. 

Importanta pe care sistemul comunist o atribuia 
ideologiei a făcut ca psihologia şi psihiatria să fie obiecte 
ştiinţifice controlate politic. Din aceste motive amestecul 
oamenilor politici în aceste domenii a atins cote greu de 
închipuit, psihiatria fiind în atenţia activiştilor de partid şi 
chiar a organelor de represiune ale partidului comunist. 

Suferind însă de o adevărată amnezie, ideologii 
comunismului sunt indignaţi şi astăzi de orice idee de 
reforma a psihiatriei româneşti pe care ei înşişi au distrus- 
o. Aceasta îndrăzneala este cu atât mai temerara cu cât în 
acest cadru ei invoca nici mai mult, nici mai puţin decât 
pericolul „amestecului politicului” în psihiatrie, susţinând 
pur şi simplu ca psihiatria comunista a fost o psihiatrie în 
care politicul nu era implicat. 


Afirmând apolitismul psihiatriei comuniste, ei comit 
în fapt o nouă mistificare, provocând în acest cadru o 
confuzie premeditata. Opunându-se doar acum „imixtiunii” 
politicului în psihiatrie, ei se referă în mod tendenţios la 
„marea politica” - la politica de partid - pe care doar 
comunismul a amestecat-o în toate sectoarele vieţii sociale 
şi ştiinţifice. 

Dar lupta care se da astăzi în psihiatrie nu priveşte 
problematica politicii de partid, ci politica psihiatriei, 
participarea profesionistului la discutarea problemelor 
profesiei sale şi, de ce nu, la modificarea unei instituţii 
care a fost mult depăşită de epoca sa. Propunând 
„apolitismul” psihiatrilor şi afirmând  „impuritatea” 
politicului, ei în fapt vor să-şi rezerve, ca şi în trecut, 
conducerea disciplinei, păstrarea şi conservarea „elitei” 
profesorilor comunişti. 

De fapt, comuniştii creează aici doar o confuzie de tip 
orwelian (minciuna este adevăr şi adevărul este minciuna), 
o confuzie terminologica între politica psihiatriei şi marea 
politica de partid. 

În ciuda faptului că ideologia comunista pleacă de la 
concepte filosofice apărute în urmă cu peste 150 de ani, 
ideologii marxişti au afirmat întotdeauna ca pe aceasta 
baza ei pot formula toate legile sociale şi ştiinţifice şi acest 
lucru l-ar face pentru toate timpurile. Domeniul vieţii 
psihice a constituit pentru ideologia marxista un adevărat 
domeniu privilegiat, motiv pentru care psihologia şi 
psihiatria au devenit „discipline cu profunde implicaţii 
ideologice şi politice”. Afirmarea materialităţii psihicului 
reprezenta una din dogmele fundamentale ale 
materialismului. Acesta a fost motivul pentru care 
psihiatria a fost copleşită de dogme ideologice, a fost 
supraîncărcată cu activişti de partid şi a fost îndeaproape 
supravegheata de către Securitate. 

Dar aşa cum am mai arătat, sfidând chiar conceptul 
marxist de materie, aparatciki din psihiatrie şi psihologie 
au ajuns să realizeze „materialitatea” psihicului sub forma 
sa cea mai vulgara, iar boala psihică drept un epifenomen, 


legat doar de modificările fizicii, chimiei şi anatomiei 
creierului, fără nicio conexiune cu societatea sau 
psihologia umană. O asemenea viziune „ştiinţifică” a ajuns 
să realizeze normalitatea sau patologia psihică numai în 
termenii ştiinţelor pozitive (chimie, fizica, biologie) 
bineînţeles şi acestea doar pe baza interpretărilor 
ideologiei marxiste. Normalul, patologicul devin acum 
pentru activistul incult subiecte „pe înţelesul lor” pe baza 
unor simple interpretări materialist-mecaniciste, la nivelul 
mecanic de înţelegere. Acest punct de vedere a fost de fapt 
o transferare a maşinii de mistificare sovietică pusă în 
scena de către Stalin ca o construcţie artificiala, ideologica 
şi care în medicina a luat forma „concepției pavloviste” 
privind ştiinţele neurologice, o construcţie ideologica zisa 
materialist-dialectica, ce a devenit în fapt concepţie 
obligatorie şi oficiala, impusa de către  „profesorii” 
marxişti. Cei veniţi de la studii din U.R.S.S., şi care 
automat au primit conducerea catedrelor de psihiatrie 
adulţi şi copii, au avut ca sarcina fundamentarea 
„conceptului materialist” denumit şi conceptul 
cliniconosologic o construcție simplista aplicata în 
medicina somatica de peste 100 de ani, realizata la nivelul 
cunoştinţelor biologice sau, dacă vreţi, la nivelul psihiatriei 
clasice germane din anii 1905 - 1920, dar cu o profundă 
prelucrare  materialist-dialectica, în conformitate cu 
ideologia partidului comunist. 

Sistemul a fost introdus în psihiatria noastră nu prin 
argumente ştiinţifice sau ca urmare a unor discuţii dintre 
profesionişti, ci doar prin metode administrative de 
comanda, prin ameninţarea cu mijloace punitive, prin 
exploatarea funcţiilor ierarhice obţinute de la partid de 
către cei veniţi din U.R.S.S. In acest fel cadrele formate în 
U.R.S.S. au devenit o adevărată „coloana a cincea” în 
psihiatria şi psihologia românească. Unii, pentru a-şi arata 
ataşamentul, şi-au schimbat chiar şi numele (Popescu- 
Neveanu de la Neva). Aceste cadre aveau misiunea ca, în 
mod necondiţionat, să adopte în psihiatrie „misiunea 
revoluţionară” pe care le-o cereau organele de partid, 


dirijate la rândul lor de către KGB, pentru ca în sensul 
„luptei de clasa” sa distrugă vechea psihiatrie românească, 
aşa-zisa psihiatrie burgheza, la fel cum s-a procedat în era 
comunista cu literatura, dreptul, conceptele economice sau 
filosofice ale României antebelice. Finalitea acestor acţiuni 
trebuia să o constituie „psihiatria socialista românească”. 

Trecând la îndeplinirea unei asemenea misiuni 
„istorice”, catedra de psihiatrie din Bucureşti, de exemplu, 
a fost decimata în 24 de ore, iar un ofiţer din Armata 
Roşie, de cetăţenie romană (de fapt un spion), activistul, 
fost ilegalist, Ipolit Derevici, a luat în primire direcţiunea 
celui mai mare spital de psihiatrie din tara, umblând 
sfidător luni de zile în uniforma sa grotesca de ofiţer rus. 

Nu este de mirare ca în primii ani ai „democraţiei 
populare”  psihiatria sovietică  subdezvoltata şi deja 
comunizata, stilul 

„Ştiinţific” rudimentar stalinist devin pentru 
psihiatria românească norme obligatorii. lată spre 
exemplificare, pe parcursul doar a câtorva pagini, care 
erau indicatiile bibliografice ale lui 

V. Predescu (Cursul de psihiatrie, Bucureşti 1967: 
Molohov, Davidovski, Ganuskin, Vvedenski, Fedorov, 
Orbeli, Anohin, Baritasvili, Kupalov, Yubravili, Suhareva, 
Krasnuskin, Lisetokovski, Popov, Slucereski, Gurevici, 
Nicolaev). 

Cine a mai auzit ceva despre aceste „celebrităţi” 
sovietice? În capitolele respective, însă, cei instruiți în 
U.R.S.S., la şcoală KGB, îşi  împărtăşeau zestrea 
„Ştiinţifică” cu care veniseră din marea Uniune Sovietică. 
lată o mostră de afirmaţii „universitare” la unul dintre 
capitole (psihogeniile): „... în domeniul psihogeniilor 
dăinuiesc încă curente metapsihologice, ele fiind susţinute 
de adepții freudismului, neofreudismului, de adepții lui 
Adler şi Jung”, dar care, în mod evident, în România nu 
puteau fi citite, acţiunea fiind un delict penal. Sau şi mai 
departe: „Utilitatea ideilor de bază ale concepțiilor 
pavloviste, în mecanismul apariţiei bolilor, pune la baza 
înțelegerii acestora, alături de teoria evoluționismului 


darwinist, complexul evoluţionist-biologic în patologia 
medicala, în general, şi în psihiatrie, în special’. Să 
înţeleagă fiecare ce doreşte, acesta era stilul unui 
„universitar” comunist. 

Crescut de la 18 ani în Uniunea Sovietică şi în 
spiritul psihiatriei sale, recompensat pentru faptele sale nu 
numai cu postul de profesor, dar şi cu cel de director în 
minister, deputat în M.A.N., secretar de partid al 
Universităţii de Medicina, prorector, şeful problemelor de 
psihiatrie din minister, şeful comisiei de supraexpertiza 
psihiatrica - ne oprim aici -, aşadar, cu atâta motivaţie, ce i 
se putea cere unui asemenea om de către partid sau KGB 
pentru ca el să nu facă? 

Stilul partinic a fost rapid impus în psihiatrie - nu cu 
argumente, care argumente? ci prin mijloace 
administrative, întreaga psihiatrie purtând pecetea 
„maestrului” şi apoi continuata, ieri şi astăzi, de către 
fidelii lui - Ionescu G., Romila A., Milea St, Nica Udangiu 
etc. 

ABUZUL PSIHIATRIC premize teoretice 

Pentru înţelegerea rolului jucat de către psihiatrie în 
sistemul statului comunist totalitar este nevoie de a 
elucida două probleme esenţiale şi anume: structura 
„moralei socialiste” şi a relaţiilor de drept în sistemul 
comunist-totalitar şi în al doilea rând, postulatele teoretice 
pe care s-a bazat construirea „psihiatriei socialiste”, care a 
devenit apoi o psihiatrie a abuzului şi o aliată a statului 
totalitar. 

Noua morala şi relaţiile de drept socialiste 

Poate ca nimeni nu a explicat mai clar rolul 
psihiatriei în societatea românească decât însuşi 
Ceauşescu. Astfel, în 1968, cu ocazia deschiderii anului 
uiversitar, el a afirmat în mod franc: „Exista oare unii care 
mai pot crede ca în România de astăzi ar mai fi forte 
capabile să amenințe sistemul socialist? Eu cred că nu mai 
exista. Nici ţăranii colectivişti, nici muncitorii, nici 
intelectualii, nimeni nu-şi mai poate permite să se 
îndoiască de soliditatea şi forța socialismului. Bineînţeles, 


mai exista nebunii, şi nebuni exista peste tot în lume, dar 
pentru aceştia societatea noastră are la dispoziţie toate 
mijloacele necesare, inclusiv cămaşa de forţă”. 

Era clar din exprimarea dictatorului ca în socialism 
numai nebunii mai pot fi opozanți politici, dar pentru ei 
socialismul pregătisela propriu - cămaşa de forţă. 

Prima problema care s-a repercutat şi asupra 
psihiatriei a constituit-o pretenţia ideologiei comuniste de 
a construi o „noua societate” şi pe aceasta baza o „noua 
morala”, noi relaţii de drept. Prin aceasta autoacreditare ei 
s-au considerat în drept să bulverseze toate principiile 
moralei şi normele de drept recunoscute de către 
societatea civilizata şi probate de istorie. Nu este vorba 
aici de ceea ce ei numeau „morala burgheza”, ci de 
principiile universale ale dreptului şi, mai ales, de acelea 
privind drepturile individului, principii la care s-a ajuns 
după un lung şi anevoios drum al istoriei (de la dreptul 
roman, pana la principiile moralei creştine şi ale mişcărilor 
umaniste din ultimele secole). 

Pornind de la conceptul marxist, conform căruia 
„proprietatea este un furt”, ideologia comunista a lovit în 
dreptul sacru al omului la demnitate, pana la 
transformarea lui într-o rotita  nesemnificativa a 
colectivului, a masei, concepte abstracte de cabinet, în 
numele unui ideal utopic de fericire colectiva. Dacă 
teologii realizau raiul dincolo de mormânt, comuniştii 
pretindeau ca acesta se afla neapărat „în viitor”, dar nici 
din morţi şi nici din viitor nimeni nu s-a întors pentru a 
confirma utopia raiului comunist. Pentru comunişti 
socialismul trebuia să însemne însă o nouă morala, adică 
principii noi în care trebuia să se încadreze societatea 
viitorului. Aceste principii rezultau, după ideologia 
comunista, pe baza studierii filosofiei marxiste, ale cărei 
concepte aveau peste 150 de ani. „Principiile morale” nu 
se realizau gratie unor transformări interioare ale 
individului în contact cu „cea mai dreapta societate”, ci 
invers, individul, în mod artificial, trebuia „să corespundă” 
principiilor filosofului de acum 150 


de ani până la stadiul când el s-ar fi numit „om nou”. 

Pentru a trece în planul practicii sociale aceasta 
mistificare, regimul, care se asigurase prin Securitate de 
puterea perpetua, pusese în funcţiune nu doar mijloace de 
propaganda sau mijloace economice, ci mai ales închisori, 
tortura, dominarea societăţii de către Securitate şi activişti 
de partid şi, spre nefericirea noastră, psihiatriei i se 
atribuise un rol important. lată de ce utilizarea psihiatriei 
în scopuri politice în România nu trebuie privită doar ca un 
simplu exces de zel particular al câtorva torţionari romani 
care şi-au vândut conştiinţa. Acest fenomen reprezintă mai 
degrabă o „metastaza” românească a comunismului, căci 
din fosta 

U.R.S.S. până în China, Cuba sau Vietnam problemele 
psihiatriei au rămas aceleaşi în lagărul socialist. Însă, ca în 
orice construcţie de cabinet, „noua morala” trebuia să 
eşueze, şi ea a eşuat lamentabil atunci când sistemul 
represiv din care făcea parte a intrat în colaps. 

Astfel, respingând proprietatea privata şi clădind pe 
aceasta baza noua morala colectivista, ideologia comunista 
considera în mod utopic socialismul ca beneficiind de 
scăderea treptata nu numai a criminalităţii, dar şi a 
numărului de boli mintale, deoarece toate acestea îşi 
aveau substratul în „proprietatea privata”. De fapt, 
fenomenul nu a evoluat deloc după aceste premize 
teoretice, deşi acest lucru nu-i oprea sa afirme ca 
nevrozele, de exemplu, scad în socialism, chiar dacă 
pentru aceasta trucau statisticile. 

„Cultul maselor”, ca şi masificarea individului au 
condus la principii de drept aberante, aşa cum ar fi: 
aderenta principiala a întregului popor la socialism, 
superioritatea socialismului şi mersul implacabil al 
oricărei societăți spre socialism. 

„Morala” socialista afirma în mod aberant inexistenta 
conflictelor antagoniste în socialism, motiv pentru care 
pluralismul şi chiar simpla dizidenta erau străine 
socialismului, ele erau „imposibile” atât în teorie, cât şi în 
practica. Din aceste motive în socialism nu era loc pentru 


opoziţie, aceasta neputând fi introdusa decât fie din 
exterior - ca export de contrarevoluţie -, fie din interior, 
caz în care putea fi acceptata doar ca epifenomen al 
patologiei mentale. 

Aceste aberaţii denumite cu termenul de „noi 
principii” ale societăţii socialiste au pus ştiinţa dreptului în 
faţa unor probleme pe care omenirea nu le mai cunoscuse, 
iar etica psihiatrica a trebuit să se subordoneze acestei noi 
morale şi să considere opoziţia politică sau religioasă ca 
făcând parte din psihopatologie. Psihiatria, de fapt, o 
ştiinţă medicala, era forţată de ideologi să argumenteze 
dogma inexistentei opoziţiei politice la comanda organelor 
de represiune şi să acrediteze ideea ca acest fenomen nu 
este decât boala mentala. 

Dacă acest lucru era realizat din punct de vedere etic 
şi legal, un psihiatru nu mai trebuia să-şi camufleze 
încălcările de etica ale meseriei, căci dacă acesta avea 
„conştiinţa politica”, el era, în viziunea partidului, activist 
de partid în domeniul sau de activitate (psihiatria). Aceasta 
îndoctrinare se încastra repede în conştiinţa psihiatrului 
pregătit sufleteşte pentru a deveni colaboraţionist, căci 
iată ce declara un psihiatru care corespundea acestor 
criterii (M. Piticaru, Dimineaţa, 1992): „... dar de ce să nu 
fie dizidentul politic sau religios un bolnav psihic”... motiv 
pentru care ridicarea lor de pe strada cu ocazia diferitelor 
evenimente comuniste apărea acestui „psihiatru” ca 
logica, psihiatrul, aşa cum afirma el, fiind în socialism 
„agentul unei ordini sociale date”. 

Psihologia şi psihiatria fiind discipline cu implicaţii 
ideologice, erau în fapt o expresie particulara a 
materialismului dialectic. Acum era clar ca partidul şi 
securitatea se puteau comporta ca pe propriul lor 
domeniu, chiar şi fără să mai consulte pe specialist. 

În acest cadru se înscriu relaţiile dintre psihiatrie şi 
dizidenta politica, precum şi teoriile politizante ale 
psihiatrilor care au servit securitatea şi partidul comunist. 
Aceste concepte în statul totalitar au devenit obligatorii, 
fiind impuse pe cale administrativa. Regimul a transferat 


astfel psihiatriei foarte multe comportamente privite ca 
acte politice (propaganda antisocialista sau religioasă pe 
care în anii '50 - '60 le condamnau pe baza codului penal 
comunist). Dar foarte frecvent aceste acte controversate 
puteau fi şi pure invenţii sau interpretări ale Securităţii. 

Teoretizând o serie de concepţii marxiste şi prin 
aplicarea lor în domeniu, ideologii partidului au ajuns la 
falsa afirmaţie conform căreia numai capitalismul şi 
proprietatea privata ar fi cauza şi motivația 
comportamentului criminal, ca o reacţie împotriva 
nedreptăţilor sociale. 

In societatea socialista din contra, crima şi mai ales 
opoziţia politică fata de comunism nu se puteau datora 
decât influentelor externe sau unui dezechilibru mintal. 
Acest lucru va explica permanenta „atenţie“ a poliţiei 
politice fata de psihiatrie, de la organizarea acesteia şi 
până la problemele care ţineau de diagnostic sau de 
tratament. Din aceste motive  psihiatria va fi 
supraîncărcată de activişti de partid şi de colaboratori ai 
Securităţii, astfel făcându-şi apariţia acea nomenclatura 
care a dirijat ieri, dar şi astăzi, problemele psihiatriei 
româneşti. 

Numai prin reeducarea delincvenţilor, în cadrul 
colectivelor de munca sau în unităţile de reeducare de 
tipul închisorii din Piteşti, aceste deviații politice puteau fi 
rezolvate. Dacă nici după reeducare dizidentul nu se 
„liniştea” şi mai ales dacă acţiona din nou împotriva 
regimului, aceasta nu putea fi decât din două motive: ori 
era agent al unei puteri străine, ori un nebun incurabil. Din 
aceste motive, psihiatria politica din România a încadrat 
foarte mulţi „recidivişti” cu activitate politica în spitalele 
de psihiatrie. 

Dacă în Uniunea Sovietică, sub influenta lui 
Snejnevski, se utiliza un diagnostic mai voalat - 
schizofrenia latenta, în România, elevii lui Snejnevski 
(Predescu, Milea) vor utiliza diagnostice mult mai 
medicalizate, cum ar fi schizofrenia paranoida sau 
paranoia. Se ştie că psihiatrii occidentali nu au recunoscut 


niciodată ca entitate ştiinţifică schizofrenia latenta. A avea 
idei contra regimului, a persista în acestea reprezenta 
pentru torţionarii psihiatriei româneşti un comportament 
patologic de tip paranoid. Rezulta în realitate ca în 
socialism numai conformiştii puteau aspira la normalitate. 
Dacă în multe tari comuniste Securitatea îşi asigura 
singura, direct controlul asupra etapelor internării, în 
România colaborarea dintre psihiatru şi securist era aşa de 
strânsă, încât represiunea psihiatrica cădea cel mai 
frecvent doar în sarcina psihiatrului din ambulatoriu sau 
din spital. 

Aceasta „încredere” a Securităţii din România în 
„colegii” psihiatri decurgea logic din evoluţia legislativa de 
la Decretul 12/1965, în care rolul principal în internarea 
obligatorie o deţinea organul de represiune, la Decretul 
313/1980, în care aproape întreaga responsabilitate 
revenea psihiatrului, acesta cu voie sau fără voie devenind 
un instrument al organelor de represiune şi nu ca 
particular, ci prin funcţia sa în cadrul statului comunist. 

„Noua morala”, cu afirmarea socialismului infailibil şi 
invincibil, a făcut să se pună în practica aşa-zisa 
represiune „aseptica”, adică o represiune pur medicala, 
pentru a camufla anumite fațete ale regimului de 
represiune, reuşind astfel să târască psihiatria românească 
pe drumul celei mai mari mistificări şi încălcări de etica 
medicală. 

Se pune întrebarea dacă justifica chiar pentru 
psihiatrii subalterni nomenclaturii, caracterul forţat, 
represiv al abaterilor de la etica psihiatrica şi, în definitiv, 
de la etica medicală? Oare pericolul care îl pândea pe 
psihiatrul nonconformist era atât de nimicitor? 

Personal, după aproape 40 de ani de experienţa, nu 
cred acest lucru. Lipsa loialității dintre profesionişti, 
dorinţa de parvenire sau de a căpăta o anumită poziţie în 
ierarhie, chiar nevoia de linişte şi de a nu avea dificultăţi 
reprezentau mai degrabă motivațiile cele mai plauzibile. 
Nici degrevarea de răspundere - pe motiv ca, în definitiv, 
şeful care dirija acţiunea răspundea - nu poate constitui un 


argument solid. Experienţa proceselor naziştilor de la 
Nurnberg credem că este edificatoare în acest domeniu. 
Se poate oare ierarhiza răspunderea pentru a afirma Că 
vinovați sunt doar Predescu, Milea, Ionescu, Romila sau 
Grecu şi de ce, în ultima instanţă, nu doar Ceauşescu? 

Încercarea de a crea o nouă morala şi noi principii de 
drept, deşi a eşuat principial şi în practica sociala după 
jumătate de secol de comunism, a fost realizata ca unica şi 
dureroasa, ca experiment social. 

Să examinam deci nu artificii propagandistice privind 
„noua morala” socialista, ci adevăratele rezultate ale 
experimentului de inginerie sociala comunista. Trei 
probleme din acest domeniu ni se par mai importante, 
psihiatria fiind aici profund implicata: 

a. ingineria sociala comunista; 

b. instituţionalizarea minciunii şi a dublului standard; 

c. transformarea psihiatriei într-o servitoare a 
regimului şi a sistemului represiv comunist. 

Ingineria sociala comunista 

Întreaga epoca comunista, indiferent de aria sa 
geografica, a reprezentat un permanent experiment social, 
o permanenta tentativa de inginerie sociala, dar nu numai 
în psihiatrie. Prin acest proces s-au forțat limitele 
psihologice şi biologice ale omului, s-a încercat 
permanenta sa modelare în conformitate cu nişte principii 
ideologice anticristice specifice comunismului: ura de 
clasa, ateismul, crearea omului nou, exersarea urii 
permanemte. 

Poate ca nimic nu apare mai pregnant pentru 
ingineria sociala comunista decât aşa-zisul experiment de 
la Piteşti, un experimentetalon, care în grade şi intensități 
deosebite se va aplica la scara întregii societăți. Acesta a 
devenit în fapt un adevărat camp concentraţional şi, de ce 
nu, a devenit un adevărat univers al terorii ce se aplică la 
nivelul întregului lagăr socialist. 

Fenomenul de inginerie sociala aplicat în mod brutal 
în închisoarea de la Piteşti a fost extins în grade diferite la 
nivelul întregii ţări, apelându-se la metode coercitive 


permanente, generatoare de frica - insecuritate în 
proporţie de masa, lipsa de loialitate a celor apropiaţi, a 
oricărui sprijin sau posibilitate de apel - prin acţiuni 
dirijate „ştiinţific”: frica de restructurare, de delaţiune, 
permanenta fuga după alimente sau alte bunuri minime 
care asigura existenta, lipsa de şanse în competiţie dacă 
nu eşti conformist etc. Chiar dacă fenomenul Piteşti 
argumentează fragilitatea condiţiei umane în contact cu 
răul (căci toţi cei supuşi reeducării la Piteşti au cedat până 
la urmă), ambiția de a avea adeziunea totala la valorile 
ateisteomuniste a vizat în fond identificarea cu agresorul, 
transformarea victimei în calau (cel puţin delator sau 
oportunist). O astfel de acţiune pe o atât de mare durata 
de timp a dus la modificări profunde ale personalităţii 
omului. 

Generalizarea sărăciei, înfometarea cronica ne apar 
astăzi ca acţiuni deliberate ale sistemului comunist, ca 
metode pentru aservire a persoanei umane, silita astfel ca 
şi în condiţia carcerala să fie preocupată numai de 
existenta fizica. Totalitarismul, prin dependenta 
economică, educaţionala, controlul rezidentei şi chiar al 
naşterilor (cu imaginea idilica a „statului părinte”), avea ca 
unic scop nu numai monopartidismul, dar şi controlul vieţii 
spirituale în scopul infantilizării individului şi prin aceasta 
a manevrării sale. 

Oare un asemenea mecanism nu putea să explice 
multiplele cedări în faţa opresorului, printre care şi 
colaborarea psihiatrului cu puterea politică? 

La Piteşti, ca şi în marea societate, nu se urmărea 
doar o adeziune formala, superficiala şi oportunista fata de 
comunism, ci se urmărea o adevărată mutație psihică, o 
schimbare a personalităţii, adică tocmai ceea ce în mod 
curent se numeşte inginerie sociala, o acţiune de „spălare 
a creierului”, o acţiune criminala specifica regimurilor de 
dictatura existente în istoria omenirii. Aceasta acţiune 
diabolica urmarea în fapt o transformare a forţelor adverse 
în susţinători convinşi ai comunismului, de fapt o 
adevărată „mutaţie” biologica. Din păcate, în comunism 


acest fenomen avea caracter de masa, iar la Piteşti toţi cei 
supuşi „reeducării” au cedat pana la a deveni ei înşişi 
torţionari. 

Din punct de vedere moral, rezultatele reeducării 
comuniste echivalează cu o degradare totala, iar 
deformările caracteriale sau menţinut şi au apărut chiar în 
afara manevrelor de represiune şi, de ce nu, chiar şi în 
viaţa familială sau personală. Acest lucru, subliniază D. 
Bacu, dovedeşte ca modificările de caracter suferite în 
cadrul sistemului comunist totalitar au fost extrem de 
profunde şi, din acest motiv, foarte durabile. 

Nebunia colectiva apărută ca rezultat al ingineriei 
sociale comuniste a fost întreţinută în anii comunismului în 
mod sistematic de către adevăraţi maeştri în arta 
dezumanizării, iar victimele, în cazul psihiatriei, au fost 
atât pacienţii, cât şi psihiatrii. „Spaima indescriptibila”, 
cum o numeşte M. Popescu, cultul social al fricii şi 
insecurităţii au determinat adesea ca victimele să se 
identifice, de exemplu, cu poliţia politică şi cu torţionarii 
regimului. Ca şi în cazul experimentului Piteşti, 
subalimentaţia cronica a populaţiei, stresul permanent 
erau fondul pe care se petreceau acele manevre ideologice 
care trebuiau să ducă la crearea „omului nou”. Victima şi 
călăul erau la Piteşti tot timpul împreună. În societate 
împreună cu noi erau mereu activistul de partid, 
informatorul, metodele de ascultare şi delaţiunea, acestea 
putând apărea de oriunde şi în orice moment. Atât la 
Piteşti, cât şi în marea societate socialista individul putea 
fi oricând livrat fizic torţionarilor săi - cazul abuzului 
psihiatric fiind doar unul particular, individul fiind în toate 
cazurile lipsit de sprijin interior prin bulversarea valorilor 
morale şi religioase, starea sa sufleteasca trebuind să fie 
într-o permanenta panica. 

lată de ce în închisoare, ca şi în marea societate 
credinţa în Dumnezeu era una dintre ţintele preferate ale 
distrugerii morale şi care pentru psihiatria abuziva 
deveniseră motive pentru a fi etichetate ca „paranoia”. 
Dacă individul avea o credinţă religioasă sau un anumit 


crez politic, acest lucru nu numai că nu era acceptat de 
către societatea comunista, dar pentru  psihiatria 
comunista ele trebuiau să devină subiecte de diagnostic 
clinic. Coeziunea umană, prietenia, încrederea în figuri 
protective, cum ar fi trebuit să fie de exemplu medicul, 
trebuiau să fie sistematic distruse. Nimic nu trebuia să te 
sprijine în faţa sistemului comunist. Pentru scopurile 
partidului, prietenul trebuia denigrat, lovit, psihiatrul 
trebuia să-şi denunțe sau chiar să-şi tortureze pacientul, 
prin profesia sa să ajute organele de represiune. Individul 
trebuia să aibă astfel sentimentul „livrării absolute”, 
fenomen caracteristic doar condiţiei infantile sau la 
animale (Zamfirescu). 

Poate nimic nu a fost mai ucigător în regimul 
comunist decât distrugerea încrederii şi suportului 
interuman, adică exact inversul moralei creştine. Individul 
nu trebuia să poată avea încredere în prieteni, în medic, 
nici chiar în preot. El nu se putea confesa, nu se putea 
asocia cu nimeni, trebuia să apară singur în faţa puterii, 
singura lui reacţie urmând să fie doar supunerea. Toate 
aceste acţiuni atesta din plin afirmaţia ca sub comunism 
am asistat în permanenta la o acţiune de inginerie sociala, 
un atac brutal şi agresiv de transformare a omului într-o 
creaţie anticristica supusa legilor materialismului şi care 
trebuia să populeze acest „imperiu al răului” pe care 
comunismul îl pregătea pentru întreaga omenire. 

Instituţionalizarea minciunii şi a vieţii cu dublu 
standard 

Sistemul comunist totalitar a inversat în fapt legile 
evoluţiei sociale pornind de la construcţii teoretice de 
cabinet, de la ideologie, pentru a manufactura pe aceasta 
baza o societate umană - societatea socialista şi 
comunista. 

Dar pentru a realiza acest lucru ar fi fost nevoie de 
puteri supranaturale, sacre, în timp ce comuniştii 
alungaseră de multă vreme pe Dumnezeu din cadrul lumii. 
Artificialitatea acţiunii şi pretenţia satanica de a dăltui, 
prin inginerie sociala, o altă lume - pe baza previziunilor 


unui filosof care trăise cu peste 150 de ani înainte - a dus 
la crearea celui mai perfid sistem totalitar, sistem care 
avea la baza instituţionalizarea minciunii, a unei realităţi 
cu dublu standard. De la utopia socialista care a preocupat 
omenirea încă de pe timpul lui 

Campanela, s-a ajuns la Stalin şi Brejnev, s-a ajuns la 
acel imperiu al răului şi suferinţei umane, la o societate a 
crimei şi fărădelegii. 

Aceasta instituţionalizare a râului se va face prin 
metode coercitive şi va cuprinde toate sferele vieţii sociale, 
toate fenomenele de comunicare. Asemenea societate, 
subliniază Flonda, a existat şi noi am trăit în ea şi, din 
păcate, mai trăim. 

Astfel, sistemul minciunii  instituţionalizate în 
comunism, prin asiduitatea lui urmăreşte înfrângerea 
repulsiei fireşti şi, ca atare, înlăturarea principalului 
suport al respectului de sine, a conştiinţei libertăţii şi 
demnităţii persoanei. De ce nu, aceasta ar fi fost şi situaţia 
celor câţiva psihiatri care s-au pus în slujba dictaturii. 

Instituţionalizarea minciunii începea însă încă din 
frageda copilărie, când părinţii sau educatorii erau siliţi să 
spună ca munca cinstita poate să creeze o viaţă libera şi 
fericita, dar în acelaşi timp era evident, în viaţa iminenta, 
abisul dintre ceea ce se spunea şi realitatea socială, pe 
care treptat copilul o percepea. Din acest motiv, viaţa cu 
dublu standard, viaţa dubla apăreau ca fireşti. Se învaţă 
astfel că trebuie să spui adevărul, dar că trebuie să accepti 
şi minciuna oficiala, adică acea irealitate sociala pe care 
oficialii regimului aveau pretenţia sa o numeşti realitate. 

Intreaga existenţă în societate comunista era supusa, 
deci, unui dublu standard, existând şi fiind nevoie 
permanent să accepţi diferenţa dintre perceperea realităţii 
şi ceea ce trebuia să se spună. Şedinţele, adunările erau de 
fapt simple puneri în scena în care „actorii” - conducători 
sau conduşi - erau perfect conştienţi de mistificarea 
adevărului. 

Este logic ca un asemenea sistem instituţionalizat să 
insensibilizeze individul până la dispariţia oricărei 


deosebiri dintre adevăr şi  neadevăr.  Psihiatrul 
nomenclaturist, „programat” de către partidul care îi 
asigura o existenta privilegiata, nu mai avea acum senzaţia 
că a greşit, iar permanenta duplicitate constituia 
elementul fundamental al „noii morale” socialiste, element 
imprimat gratie sistemului permanent de educaţie aplicat 
unei mase enorme de indivizi pe toate căile, zi şi noapte. 
Abaterea de la aceasta conduita era considerata ca o 
neînțelegere a realităţii, ca o neînțelegere a fenomenului 
social şi, de ce nu, a liniei „juste” a partidului comunist. 

Din aceste motive, foarte mulţi indivizi deveneau 
aproape involuntar dizidenţi, venind în conflict cu 
oficialităţile, pentru ca în faţa minciunii oficiale ei nu 
puteau să nu recunoască un adevăr evident. Marea 
majoritate a indivizilor, în lupta lor permanenta cu nevoile 
existentei materiale, deveneau treptat tot mai mult fiinţe 
duplicitare, realizând ca fără duplicitate nu se poate reuşi, 
cel puţin în sfera relaţiilor publice, deoarece aici a-ţi 
exprima deschis opiniile şi convingerile însemna a te 
expune unei ciocniri nimicitoare cu autoritățile 
omniprezente. Dar aici, subliniază Flonta, cele mai lovite 
vor fi persoanele înzestrate de la natura cu bune aptitudini 
şi cu un caracter drept. 

Pentru marea majoritate atenuarea suferinței nu se 
făcea decât prin resemnare, prin acceptarea indiferenta a 
minciunii publice, instituţionalizate, care va învălui treptat, 
complet individul şi care de acum va trăi într-o lume 
despre care propaganda va spune că este singura care 
îngăduie afirmarea deplină a demnităţii individului şi 
dezvoltarea libera a personalităţii. 

Dacă pe cei sensibili o atare situaţie era în stare să-i 
deprime, pentru cei insensibili - şi cum ar putea fi numit 
un medic care îşi tortura pacientul - acest lucru devenea 
tot mai puţin sesizabil pana la o totala insensibilizare fata 
de rău, mai ales ca prin aceasta ei puteau obţine avantaje 
materiale, adesea în dauna semenilor lor. Acesta era pasul 
hotărâtor în direcţia unei depline încadrări în sistem şi nu 
este întâmplător ca, cel puţin în psihiatrie, cei care 


colaborau cu securitatea erau fie secretari de partid, fie 
şefi de secţie, profesori universitari, deputaţi M.A.N., 
rectori, directori de spitale sau policlinici. 

În aceste cazuri, de fapt, o conştiinţă morala lucida 
nu putea decât să incomodeze, singura lor consolare fiind 
că ar exista alții şi mai răi decât ei şi ca de fapt nu fac 
altceva decât să „trăiască aşa cum merita”. 

Este de presupus ca şi psihiatrul torţionar ducea cu 
el povara mistuitoare a minciunii instituţionalizate. Cum s- 
o fi simţit psihiatrul care a fost făcut peste noapte profesor 
universitar, iar în 1977, după greva minerilor din Valea 
Jiului, nu a fost şocat de internarea a peste 100 de mineri 
în spitalul psihiatric din zona în care activa? 

Odată intrat în acest joc al compromisurilor, 
„profesorul” nu va mai denunța abuzul psihiatric şi aceasta 
nu numai în timpul erei lui Ceauşescu, ci şi astăzi căci, 
recunoscându-şi acum faptele, risca surparea întregii 
cariere. Din acest motiv, un asemenea individ devine 
campionul întreţinerii minciunii, afirmând fără jena astăzi 
ca în România nu a existat represiune psihiatrica, bazându- 
se pe faptul ca într-o mare minciuna, mica lui minciuna nu 
mai exista. 

Dar câţi dintre oamenii implicaţi în viaţa politica a 
ultimului deceniu s-au opus minciunii instituţionalizate? 
Dacă aceştia, spunea Flonta, ar mai păstra ceva din 
sentimentul valorii şi demnităţii personale, ei ar trebui să 
resimtă un intens sentiment de culpabilitate. 

Totalitarismul comunist a şters însă până la dispariţie 
hotarul dintre viaţa personală şi publica. Acest lucru s-a 
făcut prin cultivarea noţiunii de „masa”, în care individul 
„masificat” a fost în esenţă dizolvat ca entitate individuală, 
redus la ceva nesemnificativ. Nu numai opţiunile politice, 
dar şi opţiunile morale, religioase, înţelegerea sensului 
vieţii au devenit obiectul controlului autorităţilor asupra 
„maselor”. 

Idealul socialismului era crearea omului nou, o 
personalitate prost delimitata, masificată, supusa şi 
dirijată în aşa fel încât regimul vieţii cotidiene ajungea sa 


nu se mai deosebească în mod esenţial de regimul vieţii de 
cazarma sau de acela al unui lagăr. Nu doar organele de 
represiune specializate vor supune individul, ci acesta va 
putea fi chemat şi în faţa „judecăţii” altor instante, cum ar 
fi masele populare, clasa muncitoare şi, de ce nu, întregul 
popor. Mulţi psihiatri, printre care şi noi, am fost chemaţi 
pentru dizidente derizorii să răspundem în faţa judecății 
maselor în amfiteatre arhipline cu colegi „indignaţi”, 
pentru ca, aşa cum sublinia o oportunista (profesor 
universitar Sanda Măgureanu), „aruncasem cu noroi în 
psSihiatria românească”, adică în psihiatria lor, abuziva şi 
subdezvoltata. 

Într-o lume astfel orânduita, resursele adaptative ale 
duplicităţii şi minciunii vor fi copleşitoare şi vor deveni 
moneda curenta în relaţiile publice, profesionale şi chiar 
personale. Aceasta lume nu a dispărut încă din psihiatria 
noastră, şi astăzi acţionând aceleaşi constrângeri şi frici, 
minciuna fiind în continuare tolerata, chiar dacă este vorba 
doar de o tăcere complice. Apare aici incapacitatea 
oamenilor avantajaţi de fostul regim şi adaptaţi la viaţa 
alienanta a fostei societăţi comuniste şi care nu mai pot 
privi critic lumea care i-a creat şi de care nu se mai pot 
rupe. Expresii ca „epoca dogmatismului” sau „cultul 
personalităţii” ne apar astăzi doar ca insule de refugiu 
pentru aceste persoane sociopate, la fel ca ideea de 
competenta care se atribuie fostei nomenclaturii din 
psihiatrie. Aceasta poate fi doar o idee menita sa arunce 
praf în ochii societăţii, ca şi afirmaţia intrării în partid din 
motive generoase. Dar toate acestea nu sunt decât 
resursele adaptative ale minciunii publice, 
instituţionalizate, fără a căror demascare nu se va putea 
construi o psihiatrie nouă. În psihiatrie, ca şi în societatea 
românească, lipseşte un regim instituţionalizat care să 
garanteze şi să susţină dezvoltarea personalităţii şi a 
poziţiei sociale bazate pe merit şi activitate, pe concurenta 
loiala şi promovarea întemeiată pe merite profesionale şi 
morale. 

Psihiatria - servitoarea ideologiei şi a sistemului 


totalitar comunist 

Am încercat mai sus să prezentam principiile care 
stau la baza „noii morale” introduse de sistemul comunist. 
În toate ţările, şi cu atât mai mult în cele venite mai târziu, 
„legalitatea socialista” a trebuit instaurata repede. 
Comunismul romanesc deţine doar unicitatea prin 
rapiditatea şi ataşamentul cu care în 30 - 40 de ania 
trebuit să ajungă din urma performantele la care Uniunea 
Sovietică ajunsese în 70 de ani. Şi psihiatria comunista din 
România a recuperat rapid aceasta rămânere în urmă. 

Astfel, ca şi în U.R.S.S., statul comunist român era 
cuplat la o doctrină ideologica, motiv pentru care structura 
puterii şi locul central ocupat de ideologie a facilitat o 
legătură intima dintre societatea comunista şi psihiatrie. 
Supremaţia ideologiei în toate sferele vieţii sociale din 
perioada „revoluţionară” a rămas intacta în U.R.S.S. şi în 
toate ţările comuniste. Stalin cerea dominaţia conştiinţei 
politice în toate domeniile de activitate, inclusiv în 
domeniul ştiinţei. 

Psihiatria a fost inclusa în domeniul ideologiei din 
următoarele motive: 

1. Nu exista domeniu al ştiinţei în care să nu se 
aplice materialismul dialectic. Mai mult, chiar 
materialitatea psihicului reprezenta una dintre tezele 
esențiale ale marxismului, iar psihiatria trebuia să 
dovedească prin activitatea ei acest lucru. 

2. Lipsa de pregătire ideologica făcea din psihiatru, 
în viziunea partidului, un pseudoprofesionist, psihiatrul 
trebuind să fie un activist de partid cu locul de muncă în 
psihiatrie. 

3. Orice profesionist trebuia să fie bine pregătit 
ideologic pentru a putea deveni un luptător politic în 
cadrul profesiei sale. 

4. Orice activitate trebuia supusa legilor sociale 
„Obiective”, în fapt, directivelor organelor politice, 
singurele capabile de a dirija activitatea socială, partidul 
comunist fiind detaşamentul înaintat şi conştient, 
avangarda clasei muncitoare. 


5. Profesionistul trebuia să devină un participant 
activ în lupta pentru succesul socialismului şi al 
comunismului. Pentru Stalin calificarea politica era mai 
relevanta decât cea profesionala, iar acest lucru se 
exprima prin loialitatea fata de partidul comunist. 

6. Partidul comunist avea rolul conducător în 
întreaga societate, inclusiv în aria fiecărei profesii. 

Partidul dorea în psihiatrie activişti „revoluționari de 
profesie”. 

lată cum caracteriza acest tip de comunist Belu 
Silber, un om care a crezut sincer în idealurile 
comunismului (citat după loan Grosan): „Cel care în viaţa 
lui nu avusese nicio profesie capătă una, iar cel care 
avusese o profesie o uita pe a lui şi se „califica la locul de 
muncă”. Cunoştea un număr de reţete ideologice, regulile 
conspirativităţii, ştia cum să organizeze o celulă, cum se 
controlează activitatea altora, cum se primesc şi se dau 
ordine, cum se lichidează un concurent sau un opozant, 
comportarea fata de inferiori şi superiori, ce trebuie să 
vorbească şi ce nu. Avea oameni în subordine, dispunea de 
viața altora. Astfel devenea un profesionist al puterii şi se 
degrada pe măsură ce o exercita... Profesiunea de activist 
îi atrofia simţul moral, cu vremea, semenii lui deveneau 
obiecte...” Acesta este portretul robot al eternului activist. 

Autorii ordinelor şi executanţii se apăra reciproc azi 
în psihiatrie. Dar, mă întreb, trebuia chiar să faci medicina 
pentru a deveni un astfel de monstru-activist al partidului 
în psihiatrie? 

În perioada „revoluţionară” a comunismului, în 
primele etape ale represiunii, psihiatria nu juca un rol prea 
important (era puţin dezvoltata în perioada leninista, iar la 
noi, în perioada lui Gheorghiu-Dej). Abia după 1956, odată 
cu epoca hruşciovista - în România, după venirea lui 
Ceauşescu -, odată cu începutul politicii de coexistenta 
pasnica ce a împins regimurile comuniste la diversificarea 
formelor de represiune, a fost nevoie de un „camuflaj” 
psihiatric cu scopul prezentării în exterior a unei fațete 
liberale a acestor regimuri comuniste. 


În România represiunea psihiatrica se va intensifica 
în deceniul al şaptelea şi va atinge apogeul în anii '80, 
odată cu sfârşitul regimurilor comuniste din Europa şi cu 
criza permanenta a sistemului comunist mondial. In acest 
context, Ceauşescu trece la intensificarea tuturor formelor 
de represiune, culminând cu cea din 1989. Importanta 
represiunii psihiatrice se poate vedea şi din apariţia în 
1980 a unei noi legislații represive privind internarea 
obligatorie în spitalele de psihiatrie (Decretul 313/1980). 

Urmând exemplul Uniunii Sovietice şi sub stricta 
îndrumare a cadrelor de conducere a Catedrei de 
psihiatrie din Bucureşti (Predescu, Romila, Ionescu, Milea, 
Gorgos, Grecu), la începuturi chiar cu consilieri sovietici, 
psihiatria va deveni servitoarea regimului comunist, 
conformându-se strict cadrului ideologic şi formându-şi 
propria nomenclatura aflata direct sub controlul 
Securității. „Profesorii” veniți de la studii din U.R.S.S. vor 
începe prin respingerea în bloc a tuturor conceptelor 
psihiatrice venite din Occident, pe care le-au înlocuit rapid 
cu surogate materialist-dialectice de esență sovietică, 
rupte complet de realitatea psihiatrica. Iată cum prezentau 
această poziţie, pe care o denumeau „înaintată”, unii 
dintre apologeţii psihiatriei comuniste (V. Predescu, A. 
Romila în lucrarea Psihiatria, Ed. Medicala, 1976, pag. 79): 
„Poziţia noastră în psihiatrie, ca ramura aplicata a 
antropologiei materialist-dialectice, consta în a considera 
omul ca pe o unitate psihobiologica...” deşi în mod ciudat 
concepţia psihosomatica reprezenta în viziunea lor o 
concepţie burgheza. Şi mai departe „... în psihiatrie, poate 
mai mult decât în alte domenii ale medicinii, trebuie 
subliniata concepţia noastră despre lume şi viaţa, 
materialismul - dialectic şi istoric, baza a comunismului 
ştiinţific”. 

Rezulta acum în mod clar care era viziunea despre 
psihiatrie a acestor ideologi şi, totodată, care erau bazele 
psihiatriei socialiste, bazele unei psihiatrii politizate. 

Dacă vreți să ridicam cota acestor dicteuri 
comuniste, nu avem decât să ascultăm alt ideolog comunist 


(C. Gorgos, în Scânteia din 19 februarie 1985) care, în 
adulaţia sa pentru secretarul general, spunea: „Imi exprim 
totala adeziune fata de propunerea ca  tovarăşul. 
Ceauşescu, cel mai iubit fiu al naţiunii noastre 

„„„Sa candideze pentru alegerile de deputați. 

„Avem convingerea  nestrămutată ca aceasta 
reprezintă garanția înfăptuirii neabătute a programului 
partidului... Numele tovarăşului Ceauşescu... este azi 
sinonim cu spiritul comunist revoluționar, patriotic, cu 
personalitatea omului arzând de incandescenta celor mai 
nobile lucruri... Pornind de la acest comandament... o 
preocupare deosebita o constituie ocrotirea sănătății 
populației” etc., etc. 

Acest om nu era un naiv, el cunoştea perfect starea 
deplorabila a asistentei medicale a populaţiei, ca să nu mai 
vorbim de catastrofa asistentei psihiatrice în care era 
implicat. Dar el era în primul rând un activist al partidului, 
iar principiul dublului standard îl făcea să afirme fără jena 
lucruri în contrast cu realitatea pe care o cunoştea prea 
bine. 

Cu toată această situaţie sumbra, asemenea practici 
nu s-au putut petrece în 

România fără o anumită opoziţie, ceea ce ar fi fost o 
adevărată catastrofa pentru intelectualitatea romană. Intr- 
unul din capitolele ulterioare ne vom ocupa de rezistenta 
psihiatrilor romani, de opoziţia permanenta fata de 
minciuna şi pentru corectarea marilor daune aduse 
psihiatriei romane de către psihiatrii aserviţi ideologiei. 
Astfel, doar ca un exemplu. Dacă în 1976 V. Predescu 
afirma cu emfaza, siluind adevărul, ca: „Evidenta 
psihiatriei romane în cadrul societăţii noastre socialiste 
este convingătoare... prin condițiile de asistenta, 
învățământ, cercetare care asigura o privire de 
perspectiva optimista în totala armonie cu realizările 
societăţii socialiste multilateral dezvoltate”, 1I. Cucu, 
membru al aceleiaşi catedre, afirma public ca: „Psihiatria 
nu trebuie să devină o Cenuşăreasă, iar acest lucru nu-i 
priveşte numai pe psihiatri, ci pe noi toți... Psihiatria 


noastră a rămas în urma din punct de vedere principial, ea 
adopta şi astăzi modelul fizic de boala... concept al 
sfârşitului de secol al XIX-lea... Faptul ca nu exista un 
învăţământ psihologic se datorează cadrelor medicale 
locale care s-au văzut depăşite (aluzia era la Predescu) ... 
În ultimele decenii nu s-a ţinut la noi niciun congres de 
psihiatrie, psihiatria romană a rămas mult în urma marilor 
curente de gândire a psihiatriei mondiale, situaţie care 
mai dăinuie şi astăzi” (Flacără, 10 mai 1979). Mai departe 
se sublinia ca: „Chiar în plina perioada a dogmatismului, la 
noi, şcoală psihiatrica de la Timişoara, în frunte cu prof. 
Pamfil, a dus o luptă titanica nu lipsită de riscuri pentru 
depăşirea închistării”. 

Deci, în contrast cu festivismul ideologului şi 
sfidându-l pe acesta, a fost posibila punerea problemei în 
care se afla psihiatria noastră, chiar şi în cei mai negri ani 
ai dictaturii. Treptat, şi alţi psihiatri, mai spectaculos sau 
mai puţin spectaculos, au început să critice şi chiar să 
demaşte abuzurile psihiatriei politice româneşti. 

Capitolul II 

MODELELE IDEOLOGICE ALE ABUZULUI POLITIC 
ÎN PSIHIATRIE 

Încă din perioada comunista, am încercat să 
evidenţiem într-o serie de lucrări maniera teoretica în care 
era fundamentat abuzul psihiatric la noi (Psihiatria sociala 
vol. I şi II, Buc. 1982, 1983). Paralel cu aceasta am 
încercat să introducem conceptele occidentale şi să 
fundamentam pe aceasta baza conceptul de psihiatrie 
sociala şi resocializarea. În acest sens lucrările noasre au 
evidenţiat o serie de modele puse în practica de ideologii 
psihiatriei abuzive care au fundamentat utilizarea 
psihiatriei ca arma politica şi de represiune de către 
regimul comunist al lui Ceauşescu. 

Este vorba despre două modele teoretice puse în 
scena în special de către nomenclaturiştii psihiatriei din 
Bucureşti şi care reprezentau, aşa cum am citat mai sus, 
esenţa materialismului dialectic şi istoric aplicat în 
domeniul psihiatriei, două modele pe care le vom prezenta 


în continuare. 

a. Un model pur biologic - modelul medical - 
moştenit din psihiatria clasica germana de la începutul 
acestui secol, dar care va fi prelucrat în maniera ideologica 
marxista. 

b. Un model carceral al instituţiei de tratament 
psihiatric cu respingerea conceptelor psihologice şi 
sociologice în domeniul terapiei şi instituţiei de tratament. 
Modelul a fost preluat, de asemenea, din istoria psihiatriei 
clasice (azilul psihiatric fiind o instituţie specifica evului 
mediu), suferind şi de această dată o importantă 
„prelucrare” marxista. 

Modelul biologic sau medical 

Una dintre ambițiile ideologilor comunişti care 
primiseră de la partid sarcina de a dirija psihiatria a fost 
aceea de a promova în acest domeniu un punct de vedere 
materialist şi de a încorseta ideologic realitatea disciplinei, 
în tiparele strâmte ale ideologiei comuniste. Pentru 
aceasta trebuia creat un concept general de boala - un 
model - care să explice simplificator concepția 
materialista din psihiatrie. În acelaşi timp, ca model 
ideologic, el trebuia să fie „inteligibil”, la nivelul de 
înţelegere a activistului de partid, neprofesionist, care de 
fapt era singurul în măsură sa autentifice puritatea 
ideologica în toate domeniile de activitate, chiar în cele 
mai sofisticate profesii. Din acest motiv, promovarea 
modelului biologic de boala psihică îi corespundea cel mai 
bine (simplu, inteligibil şi având la baza doar explicaţii 
biologice, deci, pur „materialiste”). 

Deşi modelul medical de boala fusese transferat în 
psihiatrie de către însăşi Kraepelin, la începutul secolului 
el a constituit doar o etapă pentru psihiatria europeană - 
pana la dezvoltarea ştiinţelor psihologice şi sociologice 

— După care s-a renunţat la el în favoarea noilor 
modele care au fundamentat  psihiatria dinamica 
(psihologica), psihiatria sociala. Deşi modelul a fost copiat 
după modelul kraepelinian, fiind luat din istoria psihiatriei 
şi având o anumită autoritate, totuşi, în condiţiile 


ideologizării marxiste acest model a condus la aberaţiile 
care au fundamentat abuzul psihiatric. Intr-un sistem 
ideologizat, modelul şi-a arătat numai aspectele sale 
negative, adică tocmai raţiunile pentru care el fusese 
abandonat în Occident. 

În ce consta modelul medical? 

Aşa cum l-am prezentat în lucrările noastre sus- 
citate, modelul se referea la o concepţie particulara 
apărută la sfârşitul secolului al XIX-lea şi începutul 
secolului al XX-lea, în care se considerau tulburările 
comportamentale ale unui individ ca fiind de natura 
biologica. În asemenea viziune, el devenea un „bolnav” 
mintal starea lui depinzând numai de factori organici, 
biologici, adică el fiind un bolnav, echivalat cu ricare 
bolnav somatic. Acest lucru s-a făcut pe baza stabilirii într- 
o manieră necritica a unei analogii între boala somatica- 
fizica, de natura pur biologica sau fizica, în care leziunea 
era primordiala, şi boala psihică în care factorul biologic ia 
parte la patologie alături de factorul psihologic şi social. 

Ideea unei astfel de relaţii dintre fizic şi psihic a 
convenit însă de minune activistului de partid din 
psihiatrie, putându-se dovedi prin aceasta, la nivelul lui de 
înţelegere, materialitatea vieţii psihice (adică legarea bolii 
psihice numai de factori biologici). În acest context, corpul 
omenesc era realizat ca o structura mecanica, iar boala, 
inclusiv cea psihică, ca o „deteriorare” a acestui 
mecanism. 

Modelul medical a apărut, deci, ca un model specific 
medicinii somatice, fiind transpus în psihiatrie, şi porneşte 
de la aserţiunea simplista ca de fapt simptomul, boala sunt 
intim legate de leziunea anatomică, toate explicaţiile 
bolilor psihice rezumându-se la fenomene fizice, chimice, 
biologice, genetice etc. 

Modelul a fost deci construit la nivelul de cunoştinţe 
de la sfârşitul secolului al XIX-lea şi începutul secolului al 
XX-lea cu explicaţii mecaniciste, mecanica fiind la acea 
data cea mai dezvoltată parte a fizicii. Filosofia dominanta 
a epocii era una de esenţă mecanicista. Vindecarea bolii nu 


putea fi văzută decât legată de factori fizico-chimici, 
factori care ar fi putut ajuta la eliminarea agentului intern 
sau extern, prin aceasta reuşind să  reechilibreze 
organismul. 

Este lesne de înţeles ca o asemenea explicaţie 
simplista pentru epoca dezvoltării actuale a ştiinţelor a 
apărut ca o adevărată mana cereasca pentru gândirea 
materialista, rudimentara a culturnicului din psihiatrie, 
căci prin rudimentarismul explicaţiilor „materialiste” el 
primea un nemeritat sprijin ideologic. 

Este adevărat ca în dorinţa de a o rupe cu statutul 
obscur pe care îl avea psihiatria la începutul acestui secol, 
pentru a obţine pentru bolnavul psihic un statut medical, 
părinţii psihiatriei clasice germane au acceptat la acea 
data modelul medical pe care l-au transpus în psihiatrie, 
acest lucru reprezentând pentru acea epocă un adevărat 
progres, aducând psihiatria şi bolnavul psihic în mijlocul 
medicinii din care era practic exclus. 

Kraepelin a introdus modelul medical în psihiatrie pe 
baza ideii de organicitate a bolilor psihice, pe baza cărui 
principiu a alcătuit clasificarea clasică din psihiatrie. 
Faptul ca nu putea evidenția leziunile organice în 
principalele boli psihice, el îl explica prin starea tehnicii 
din acea epocă, pe care viitorul, progresul tehnic o va 
rezolva. Din păcate, cu excepţia luesului 
meningoencefalitic (PGP), acest lucru nu a mai fost posibil 
nici într-o alta boala psihică, deşi instrumentarul de studiu 
anatomic a devenit tot mai sofisticat, iar ideea organicităţii 
bolilor psihice s-a dovedit ca nereala. Mai mult, orientarea 
greşită a modelului - cu eliminarea drastica a factorilor 
psihologici şi sociali - a devenit o frâna serioasa în 
cunoaşterea fenomenului patologic nu numai în psihiatrie, 
dar chiar pentru întreaga medicina somatica, unde în peste 
33 la suta din patologia actuala nu se pot găsi explicaţii 
printr-o gândire îngustă şi mecanicista pe care o pune la 
dispoziţie modelul medical. 

Un mare rol în perenitatea modelului medical în 
psihiatrie l-a avut şi introducerea acestuia în cadrul 


psihologiei, gratie lucrărilor lui Freud, a cărui formaţie 
medicală, organicista este binecunoscuta şi ducând prin 
aceasta la o regretabila analogie între fizic şi psihic cu 
aserţiunea absoluta, cum ca la baza comportamentului 
uman normal sau patologic stau „cauzele interne” 
implicate numai în organic, pe aceasta baza homeostazia 
psihică apărând comparabila cu homeostazia fizica, iar 
organismul fiind considerat un sistem energetic închis. 

Deşi antifreudismul visceral al ideologiei comuniste 
era bine cunoscut, modelul medical va fi bine exploatat şi 
în domeniul psihologiei pana la afirmarea extremista ca 
psihicul este o secreție a creierului. 

După felul în care a fost aplicat în psihiatria primei 
jumătăţi a secolului al XX-lea, modelul medical este 
rezumat de către Purushotton în trei postulate: 

1. Orice dezadaptare psihologica are o cauză 
subiacenta (dinamica sau energetica), de natura 
biologica şi psihologica în acelaşi timp - aceasta mai ales 
sub influenta studiilor psihologice ale lui Freud 
(personalitate respinsa de ideologia marxista). 

2. Simptomul are o valoare relativa, cauza biologica 
fiind elementul principal. 

3. Diagnosticul este o rezultanta a ceea ce 
comportamentul prezintă ca semne exterioare şi ceea ce 
medicul presupune ca pornind de la o „formulare teoretica 
recunoscuta”. 

Deşi la momentul istoric respectiv introducerea 
modelului medical a reprezentat un progres, neglijarea 
factorilor psihologici şi mai ales sociali a dus la 
organizarea asistentei psihiatrice pe principiul spitalelor 
de boli somatice, terapia psihiatrica copiind-o pe cea 
somatica. Totodată, diagnosticul a căpătat şi pentru 
psihiatrie o importantă disproporționată, iar lipsa 
criteriilor etice a deschis calea abuzurilor, inclusiv a celui 
politic. 

Aceste inadvertente au determinat ca în Europa, 
după 1950, să apară un permanent declin al aplicării 
modelului medical în psihiatrie, iar prin dezvoltarea 


medicinii psihosomatice acest declin să se extindă în 
întreaga sfera a medicinii. Din aceste motive ţările 
comuniste îşi vor dovedi incapacitatea de adaptare la noile 
concepte ale secolului nostru, plătind un greu tribut 
paranoidismului ideologic şi fiind preocupate numai de a 
servi scopului păstrării sistemului totalitar. 

Din momentul apariţiei conceptelor psihologice şi 
sociologice, în Occident modelul medical şi mai ales 
aplicarea sa în psihiatrie va fi supus unui atac concertat nu 
numai din partea psihiatrilor, dar şi a altor specialişti. Nu 
s-au pus în discuţie cuceririle reale ale modelului medical 
(neurolepticele de exemplu), dar s-a supus criticii modelul 
ca model explicativ exclusiv al bolii psihice care acum 
venea în contradicţie cu dezvoltarea a numeroase noi 
ştiinţe care s-au dezvoltat practic în a doua jumătate a 
secolului al XX-lea (psihologia medicala, sociologia 
medicala, cibernetica, genetica modernă etc). 

În sfera țarilor comuniste, din contra, ideea 
modelului medical a fost preluata ca doctrina medicala de 
baza în psihiatrie şi, ceea ce este mai important, a început 
să suporte îmbunătăţiri ideologice pentru a putea fi folosit 
ca „argument” şi arma politica ce dovedea materialitatea 
bolii psihice şi pentru a respinge aprioric toate conceptele 
psihosociologice, mai ales pe acelea ale lui Freud. 
Aspiraţiile ideologice ale totalitarismului comunist erau 
perfect servite de acest model „materialist”, model la 
nivelul de înţelegere a activistului de partid din psihiatrie. 

Coleman şi Broen au subliniat trei puncte principale 
în critica modelului medical, aplicat în psihiatrie: 

1. Multe comportamente anormale nu presupun 
existenta unor leziuni anatomice, motiv pentru care ele nu 
pot fi judecate după modelul clasic al unei boli somatice. 
Exista chiar riscul ca nu numai boli psihice reale, dar şi 
simple deviații de la normele etice, juridice sau sociale, 
uneori chiar simple probleme de existenta să fie etichetate 
după maniera de a privi o boală somatica prin existenta 
obligatorie a unor structuri anatomice lezate. Dar în aceste 
cazuri nu leziunea anatomică este cauza devierii de 


comportament, ci mai degrabă mecanisme ale învăţării 
sociale, sistemul educaţional care poate fi greşit, existenta 
unor relaţii interpersonale sociale anormale. 

2. Aplicarea modelului medical în psihiatrie produce 
un elan nestăpânit pentru alcătuirea unor clasificări rigide 
ale patologiei, lucru care se face în dorinţa unei cât mai 
mari precizii. De câte ori nu se potriveşte un anumit 
comportament indezirabil poate să apară imediat o nouă 
forma clinica de boala (de tipul schizofreniei latente sau 
inaparente a lui Snejnevski). Dar diagnosticul are o 
importantă relativa în psihiatrie, putând fi legat şi de 
conceptele valorice ale persoanei care pune diagnosticul, 
în timp ce legătură anatomică este doar presupusa. Din 
acest motiv a fost suficienta doar o simplă schimbare a 
„eticii” - cea socialista, de exemplu - pentru ca tot ceea ce 
în aceasta viziune era indezirabil (pluralism, dizidenta, 
nevoia de drepturi individuale) să bulverseze reperele 
„Ştiinţifice” ale psihiatriei care au la baza modelul medical 
de boală, iar comportamentele normale într-un anumit 
sistem etic să apară în socialism ca „schizofrenii”, „stări 
paranoide”, „psihopatii”. 

Pe baza criteriilor modelului medical, aceşti 
„inadaptabili” la regim deveneau bolnavi psihici, deci erau 
similari cu oricare bolnav somatic sau handicapat, având la 
baza eventual tare genetice sau anatomice. Preocuparea 
fata de aceasta categorie de „bolnavi” apărea acum chiar 
ca o acțiune umanitara, regimul fiind nevoit să-i interneze 
pentru a-i proteja atât pe ei, cât şi societatea din cauza 
periculozităţii bolii lor. 

3. „Rolul de bolnav” este în modelul medical cultivat 
cu obstinaţie, prin aceasta încurajându-se în fapt o altă 
sursă de comportamente maladaptative. O dată ce 
individul a fost declarat oficial bolnav, acesta trebuie să se 
conformeze acestui statut, să renunţe deci la 
responsabilitate, să renunţe a înfrunta situaţiile de viaţă, 
căzând în patternurile comportamentale ale unui individ 
real bolnav somatic. Este clar ca tentativele de 
resocializare nu-şi mai aveau în aceste cazuri niciun rost. 


Din cele expuse mai sus putem conchide ca aplicarea 
modelului medical în psihiatrie a avut serioase implicaţii 
pe care vom încerca să le rezumam astfel: 

1. Ideologizarea modelului medical de boala preluat 
din psihiatria de la începutul secolului a stat la baza 
refuzului, din motive ideologice, de a accepta conceptele 
psihosociologice care se dezvoltau în Occident şi a permis 
respingerea principiului  resocializării - societatea 
socialista fiind realizata ea însăşi ca având rol sanogen, 
aderarea la principiile ei fiind singura rațiune de a păstra 
sănătatea mintală a individului. 

2. Modelul medical se exprima la nivelul practicilor 
terapeutice sub forma unor stereotipuri instituționale cu o 
structură ierarhizata a puterii, care reprezentau în fapt o 
imagine în oglindă a societății pe care o visau ideologii 
comunişti. Se crea astfel o psihiatrie 

„Monolitica” condusa manu-militari de către 
nomenclatura, fără nicio şansă de evoluție, lucru bine 
evidențiat şi astăzi, când, deşi oficial societatea a devenit 
pluralista şi mult mai democratica, în psihiatria construită 
de comunişti persista acelaşi sistem stagnant şi autoritar 
atât ca viziune asupra bolii şi bolnavului, cât şi asupra 
instituției sanitare. 

Spitalul de psihiatrie a fost şi este organizat ca o 
adevărată piramida, în stilul vechilor monarhii absolutiste. 
În frunte se afla directorul şi şefii de secție, care 
reprezintă întreaga putere şi nu discuta cu nimeni. Ba, 
încă au mai fost menținute şi vechile consilii formate, 
bineînțeles, tot din ei (şefii de secții). Ei sunt singurii 
interlocutori ai ministrului sau ai directorului secției 
sanitare, ai mass-media, ai străinilor. Ei pot promova sau 
persecuta pe oricine, fără a fi nevoiți a da explicații. Se 
practica încă numirea şefilor de secție fără concurs sau cu 
concursuri fictive, numirea lor pe viaţă, uneori funcţia era 
transmisa fiilor lor, alteori chiar pavilionul le poartă 
numele. Conducerea unui asemenea sistem este 
autocratica. Aceşti indivizi sunt rupti, de decenii întregi, de 
o adevărată competiţie care să-i motiveze să înveţe, nu au 


sumare cunoştinţe de psihologie, sociologie, psihoterapie. 
Fiind în afara oricărui sistem concurenţial, ei se opun în 
mod visceral schimbării, singura lor rațiune de a fi 
reprezentând-o obedienta fata de sistemul trecut, fata de 
foştii satrapi comunişti, mulţi dintre ei încă pe aceleaşi 
funcţii. 

3. Modelul medical, deşi susține ca promovează 
originea logica şi raţională a bolii psihice, nu ţine cont de 
structurile economice, sociale, politice, educaționale sau 
relaționale, motiv pentru care apar grave consecinţe 
privind  stereotipizarea formulei terapeutice şi de 
cercetare şi o proastă orientare în problematicele legate 
de domeniul sănătății mintale. 

Clasificările „precise” promovate de către modelul 
medical sunt în fapt arbitrare, deoarece simptomul, adică 
un comportament, pierde în importanta în favoarea 
cauzelor - necunoscute - ale neadaptării. Din acest motiv, 
apare tendinţa de a impune ca tratament doar spitalizări 
lungi care dezantrenează individul de practica sociala şi 
abia acum vor apărea adevăratele tulburări de adaptare. 
Internarea se va face pe baza unor „referinţe” din exterior, 
în virtutea unui diagnostic - o apreciere, o părere -, iar 
situaţia abia de aici poate deveni periculoasă. Acest lucru 
se poate datora faptului că în psihiatrie diagnosticul indica 
pentru individ un anumit rol, un anumit comportament 
expectabil. Din acest punct de vedere, conform modelului 
medical, diagnosticul indica individului şi o anumită 
„norma” de comportament. 

Dar dacă bolnavul este internat, el poate 
„împrumuta” simptome noi, ca şi un anumit comportament 
de „adaptare” la sistemul psihiatric de spitalizare. Acest 
lung proces se poate termina prin „acceptarea „rolului pe 
care spitalul i l-a pregătit. 

Afirmând poziţia clinico-nosologica, modelul medical 
(Predescu, Romila, 1976) se afirma ca aceasta reprezintă 
de fapt „materialismul dialectic aplicat în psihiatrie”, toate 
celelalte concepte trebuind să fie combătute şi considerate 
periculoase: psihanaliza, psihosomatica, resocializarea şi 


chiar introducerea psihologiei medicale în programa 
facultăţilor de medicină. Din păcate, nimic din ceea ce 
afirmam nu aparţine numai trecutului. 

Refuzând „contextul social” şi gândind omul doar ca 
pe o maşină care se supune legilor fizico-chimice, ideologia 
comunista dorea în fapt să realizeze bolnavul psihic ca 
fiind „singurul culpabil” pentru suferinţa sa: ereditate, 
viaţă împotriva societăţii socialiste etc. Prin aceasta, 
societatea socialista era deculpabilizata şi nu era obligata 
sa se implice prea mult în terapie, mai ales în actul de 
prevenţie. Mai mult, chiar normele ideologice prevedeau o 
scădere permanenta, până la dispariţia bolilor psihice, a 
delictelor în societatea comunista, deoarece dispărând 
proprietatea privata, ar fi dispărut şi cauza tuturor relelor. 

Dar până atunci, societatea socialista trebuia să se 
apere, iar acest lucru, aşa cum spunea Ceauşescu, trebuia 
făcut şi cu ajutorul cămăşii de forţă. Un întreg sistem 
azilar trebuia să apere societatea de „periculozitatea” 
bolnavilor psihici. De fapt, pe ei îi interesa nu atât situaţia 
bolnavilor reali (care trăiau ca în grajduri), ci mai ales 
opoziţia politică. 

Pentru mai bine de şapte decenii, psihiatria din ţările 
comuniste a rămas - ca evoluţie - la nivelul psihiatriei 
biologice, aşa cum era ea în Occident la începutul 
secolului. Încercând astăzi unii dintre ideologii comunişti 
să folosească DSM-urile americane, ei uita să sublinieze 
valoarea convenţională a acestor clasificări, dar mai ales 
uita să explice şi baza ideologica şi psihopatologica care i-a 
făcut pe americani să ajungă la convenţia de clasificare 
prin DSM. In timp ce fac cursuri despre taxonomie pe baza 
DSM (G. Ionescu), ei nu pot să explice psihiatria 
psihologica şi sociala care sta la baza acestor clasificări. 
Când vor să încerce lucrări proprii (tot G. Ionescu, dar şi 
A. Romila, ca şi maestrul lor, Predescu), o fac după 
metodologia anilor 1950 - 1960, la care ar trebui să 
adăugăm doar lipsa lor de cunoştinţe chiar în psihiatria 
clasica, adică chiar aceea pe care s-ar crede ca o slujesc. 
Ce are comun psihiatria clinico-nosologica de tip Predescu 


sau Ionescu cu viziunea dinamică a DSM-urilor americane? 

Încercând ca şi în trecut noi şmecherii, nu este de 
mirare ca actualii „lideri ştiinţifici” ai psihiatriei noastre, în 
fapt, vor să escamoteze etapele normale de dezvoltare a 
psihiatriei - etapa biologica, urmată de cea psihologica şi 
sociala. „Modernizarea” de forma prin aderarea la DSM, 
fără suportul ştiinţific corespunzător, este sinonimă cu 
întinerirea unor bătrâni cu ajutorul cosmeticii. 

În esenţă, promovarea modelului medical de către 
ideologia comunista, acreditarea la noi în ţara numai a 
psihiatriei biologice aduc sistemului, după opinia noastră, 
următoarele „foloase”: 

— Caracterul simplist şi mecanicist al concepției a 
făcut posibila promovarea unui materialism vulgar la 
nivelul înțelegerii activistului de partid; 

— Culpabilizarea bolnavului şi  deculpabilizarea 
societății comuniste sunt cel mai bine servite de modelul 
medical; 

— Declarat bolnav, individul va fi tratat în cadrul 
unor spitale azilare care, treptat, vor lua tot mai mult 
aspectul carceral după chipul şi asemănarea societăţii în 
care exista. 

Eliminarea cauzalităţii psihice şi sociale exclude 
principial măsurile  socio-profilactice, psihoterapia, 
resocializarea. 

Modelul nu va agrea decât mijloacele terapeutice de 
natura fizica şi chimica, alte metode nefiind întemeiate sau 
fiind legate de încercările de infiltrare a unor concepte 
capitaliste, „periculoase”: psihoterapie, meditaţie, metode 
psihoterapeutice de grup etc. 

Modelul carceral al instituţiei de tratament 

Al doilea model teoretic pe baza căruia s-a dezvoltat 
psihiatria abuziva din ţara noastră a fost modelul carceral 
al instituţiei de tratament psihiatric, un model constând 
din azile şi spitale clasice de psihiatrie la nivelul Europei 
secolului al XIX-lea. Modelul carceral de tratament este 
strâns legat de modelul medical pe care l-am descris mai 
sus, „bolnavul” fiind tratat într-un spital de tipul spitalului 


pentru bolnavi somatici, dar, din cauza numărului mare de 
pacienţi şi a necesităţilor de a menţine disciplina, acesta se 
va transforma într-o unitatea carcerala în care metodele de 
disciplina vor prevala fata de terapie. 

Spitalul psihiatric în regimul totalitar comunist a fost 
organizat după aceleaşi principii totalitare ca şi societatea 
socialista (piramida administrativa, reguli şi orare precise, 
lipsa comunicării, violenta la toate nivelurile etc.). Acest 
model carceral, azilar apare ca o creaţie şi ca un 
instrument al abuzului psihiatric, o instituţie în care 
individul este totalmente la dispoziţia torţionarului său, în 
timp ce personalul de îngrijire nu se simte implicat, 
ascunzându-se în spatele unei instituţii care îl protejează. 

Să vedem în continuare care sunt principalele 
caracteristici ale spitalului psihiatric, aşa cum a fost în 
epoca totalitarismului, aşa cum este şi astăzi din cauza 
opoziţiei fata de reformă. 

Azilul sau spitalul de psihiatrie clasic era, de fapt, o 
instituţie de tratament care a apărut în evul mediu, motiv 
pentru care în Europa actuala el apare mai ales ca un 
anacronism, fiind rejetat de lumea civilizata şi neavând, în 
fapt, nicio vocaţie terapeutica. Mai mult chiar, o asemenea 
instituţie nici nu ar fi trebuit să existe. Trebuie să fii 
animat de un mare dispreţ fata de bolnavi pentru a-i putea 
introduce într-o astfel de instituţie. 

Spitalul de psihiatrie în forma sa azilara cultiva un 
adevărat „imperialism psihiatric”. Opunând bolnavul 
medicului, personalul subordonând total bolnavul, acestuia 
nu-i mai rămâne decât să se supună deţinătorului puterii şi 
autorităţii. Ideea de organicitate pe care o susţinea însăşi 
Pinel este cultivată de modelul medical şi ea duce automat 
la ideea de incurabilitate. Dacă Pinel şi Esquirol 
considerau totuşi ca spitalul de psihiatrie ar mai putea fi 
„un instrument de vindecare în mâna unui medic abil”, 
ulterior, spitalul de psihiatrie devine azil, adică loc de 
refugiu, loc în care pacientul să fie aparat de batjocura. 
Treptat, aceste spitale au devenit nişte clădiri mamut ca 
dimensiune, cu mii de pacienţi şi care din cauza greutăților 


administrative se vor transforma în adevărate instituţii 
corecţionale. După 1950, astfel de instituţii au început să 
dispară din Europa Occidentala datorită noilor concepţii 
umaniste privind drepturile omului, care s-au dezvoltat 
după deceniul al VI-lea al acestui secol. 

Într-adevăr, în contextul societăţii bazate pe principii 
democratice, moştenirea unor instituţii carcerale cu o 
structură interna totalitara apare ca un nonsens, ba chiar 
ca o insulta pentru aspiraţiile societăţii. Din acest motiv, în 
Occident, declinul acestui tip de instituţie a început şi s-a 
sfârşit demult, în timp ce în ţările comuniste sistemul nu 
numai că nu va fi desfiinţat, ci va fi preluat şi fundamentat, 
de această dată ideologic, rămânând chiar şi în prezent 
sistemul pe care se bazează abuzul permanent fata de 
persoana umană. 

Din punct de vedere teoretic, sistemul modelului 
carceral-azilar poate fi supus unor atacuri distrugătoare. 
Acest lucru porneşte de la însăşi structura sa totalitara şi 
care în mic reflecta principiile societăţii în care exista. 
Aceasta instituţie este astfel organizata încât să reprime 
orice manifestare voluntara a celor supuşi regimului de 
internare. Spitalul devine, în fapt, un loc de rezidenta şi de 
munca pentru un grup de indivizi - pacienţi - rupţi de 
societate pentru o lungă perioadă, spitalul devenind astfel 
o barieră în calea relaţiilor sociale, a relaţiilor cu 
exteriorul, adesea având în acest scop uşi şi porţi ferecate, 
pereţi sau garduri înalte, plasamente speciale (de tipul 
spitalului Voilă, Poiana Mare etc). 

Din punct de vedere al structurii interne, asemeni 
altor unităţi de tip carceral, ele sunt construite pe baza 
unei structuri totalitare. Individul nu este liber să vină în 
relaţie cu cine doreşte, el poate munci, dormi sau se poate 
recrea numai după un plan „raţional” făcut de direcţiune. 
In spitalul organizat carceral toate aspectele vieţii se 
desfăşoară conform unui program, la aceleaşi ore pentru 
toţi, sub o strictă supraveghere. De fapt, scopul unei astfel 
de instituţii este de a realiza treburile oficiale ale 
instituţiei (disciplina) şi numai parţial pe cele ale 


individului. Bolnavii în grup sunt supervizaţi, ghidaţi, 
supuşi unor inspecții periodice. O ruptura se va crea între 
grupul de bolnavi şi supraveghetorii lor. Aceste două 
categorii nu se iubesc. Supraveghetorii vor spune despre 
bolnavi că sunt rai şi se vor purta fata de ei ca nişte 
superiori. Din contra, cei supravegheați îi cred rai pe 
supraveghetori, se simt excluşi de la luarea deciziilor care 
îi privesc. 

Modul de organizare a spitalului psihiatric azilar 
favorizează violenta fata de bolnavi, dar supraveghetorii 
nu realizează acest lucru, considerând respectivul 
comportament ca logic şi, oricum, ca petrecându-se într-un 
sistem de referinţă preexistent în care nu se simt personal 
implicaţi. 

Era foarte greu ca într-o asemenea instituţie să se 
stabilească relații terapeutice autentice. Ierarhia şi 
autoritatea sunt menținute în cadrul unei discipline severe 
fără canale de contestaţie, motiv pentru care se produc 
blocaje la toate nivelurile. 

Caracteristica principala este ca aici individul bolnav, 
dar şi dizidentul politic internat abuziv vin cu o anumită 
cultura, iar pe durata spitalizării ei suferă o adevărată 
„disculturalizare” sau în cel mai bun caz o lipsă de 
antrenament, ceea ce îi va face incapabili să se ocupe cu 
problemele lor zilnice şi mai ales cu acelea din afara 
instituţiei. 

Spitalul nu are în vedere o adevărată victorie a 
culturii, el creează doar un fel de tensiune între oameni, 
tensiune pe care o foloseşte ca pe o pârghie strategica de 
manipulare. Acum este clar că în acest context influenta 
psihopatologica a culturii instituţiei îl va influenţa pe 
dizidentul sănătos sau marginal, ajungându-se uneori la o 
aderenta fata de instituţia azilara şi la grave modificări de 
personalitate, pe care, retroactiv, torţionarii le prezentau 
ca fiind tocmai „manifestările” care au justificat 
internarea. 

Într-adevăr, necesitatea individului de aşi adapta 
nivelul cultural la valorile cultivate de spital cere un mare 


efort, care va fi făcut în detrimentul integrităţii 
personalităţii, mai grav fiind atunci când exista şi o boală 
reala care prin ea însăşi produce modificări importante. 
Felul în care se face „adaptarea” la valorile instituţiei 
totalitare presupune în primul rând o degradare a imaginii 
de sine, la aceasta contribuind şi sistemul de izolare al 
instituţiei respective fata de lumea exterioară. Treptat, se 
accentuează depersonalizarea şi pierderea autonomiei, la 
acest lucru servind şi metodele coercitive care pedepsesc 
atât de des nesupunerea, ca şi faptele ce „recompensează” 
obedienta. 

Dacă anterior individul avea despre sine o anumită 
concepţie, o dată internat, el va pierde acest suport 
datorită degradării, umilinţei şi profanării eului său. 
Organizarea carcerala şi bariera fata de lume constituie 
prima ciuntire a eului, iar deposedarea de rol întăreşte 
aceste fenomene. Acest lucru se evidenţiază chiar de la 
primul contact al individului cu instituţia: anamneza, 
predarea hainelor şi a obiectelor de valoare, baia, 
cântărirea - toate făcând impresia ca omul a intrat într-o 
„maşinărie” care se afla în mâinile establishmentului. 
Testul de obedienta este însă trecut în momentul când se 
stabileşte poziţia noului venit şi situaţia care îl aşteaptă. 
Dacă la acestea mai adăugăm şi utilizarea neurolepticelor, 
electroşocului şi uneori a neurochirurgiei, toate fără a 
consulta persoana, aceasta va realiza clar ca integritatea 
sa nu mai este garantata. În acest context individul, 
indiferent dacă este sau nu bolnav, devine pasiv, abordează 
o reacţie de apărare: va ţine capul plecat, în poziţie 
umilitoare, va da răspunsuri umile, trebuind să se roage 
pentru favoruri mărunte: ţigară, ziar etc. Personalul îl 
poate striga pe nume sau după porecla, va râde de el 
evidenţiindu-i trăsăturile negative, va vorbi despre el ca şi 
când nu ar fi prezent. 

Toate aceste acţiuni vor produce un adevărat proces 
de „mortificare” a eului, o desidentificare prin violare a 
eului. În acest tip de spital se va face totul pentru ca 
individul să nu aibă un statut de om matur, să nu aibă 


autonomie şi libertate de acţiune. În acest scop, se 
utilizează în maniera pregnanta sistemul de recompense şi 
pedepse. Pacienţii vor realiza în mod permanent poziţia lor 
de inferioritate în raport cu cei din exterior, vor avea 
sentimentul de exilat şi ca timpul lor se iroseşte în van. 
Exista o mare contradicţie între ce face instituţia în mod 
real şi ceea ce trebuie spus oficial, adică exact acelaşi 
principiu al dublului standard care exista în societatea 
comunista. 

Instituţia va dezvolta şi un set de practici 
instituţionalizate: vizite, inspecții, petrecerea unor zile 
festive împreună, vizionari de filme etc. Toate acestea nu 
fac decât să accentueeze acest sindrom al umilirii 
nejustificate. 

Instituţia psihiatrica organizata carceral nu va 
permite nicio intimitate, individul internat fiind umilit, 
alcătuindu-i-se un dosar, adesea primind uniforma, luându- 
i-se actele, banii etc. Dar, aşa cum sublinia cu cinism 
Predescu (Urgente în psihiatrie, Ed. Medicala, 1983), 
utilizarea violentei fata de bolnavii psihici poate constitui 
şi „o adevărată terapie”, aceasta fiind „adevărata libertate 
pierduta” datorită bolii. 

Un alt aspect al instituţiei psihiatrice de tip totalitar 
îl constituie organizarea sa interna după principii 
ierarhice, rigide. lerarhizarea constituie cheia de bolta a 
abuzului politic psihiatric, în lipsa căreia acesta ar fi foarte 
greu să se producă. Ierarhia are rolul de a stabili rolurile 
personalului şi pacienţilor, creând o adevărată „iobăgie” 
administrativa, autoritara, pe primul plan apărând 
realizarea aspectelor birocratice ale spitalului. In acest 
scop se oferă două posibilităţi de realizare: existenta unor 
ritualuri şi ceremonialuri şi în al doilea rând, organizarea 
pe principiul unei ierarhii rigide. 

Ritualurile sunt foarte frecvente în spitalul de 
psihiatrie de tip carceral: rapoarte de garda, vizita şefului, 
contravizitele, inspecţiile etc. Toate acestea tind să dea 
impresia unei realităţi oficiale, a unei realităţi publice. 
Existau şi alte categorii de ritualuri: şedinţe de partid, de 


sindicat, de dare de seama, şedinţe de prelucrare etc. 

A doua maniera, folosită pentru subordonarea 
bolnavilor, o constituia refugiul într-un organ ierarhizat şi 
trecerea răspunderii faptelor proprii pe seama acestui 
organism. Este vorba de o adevărată piramida 
administrativa a cărei baza o constituie bolnavii. 

Ca în orice organizaţie, spitalul de acest tip 
funcţionează prin modalităţile decise de o putere care, în 
aparenta, trebuia să fie o putere medicala, dar, de fapt, în 
perioada comunista puterea era a Securităţii şi Partidului. 
Ca orice putere, şi aceasta se va radicaliza, în sensul ca 
relaţia dintre bolnavi şi personal va fi împinsă pana la 
extrem devenind relaţia stăpân - sclav, deoarece nu exista 
nicio  contrapondere fata de puterea personalului 
(organizaţii ale societăţii civile, justiţie reala, canale de 
contestare etc). Deşi în mod demagogic se afirma ca 
spitalul este al bolnavilor, aceştia în mod real nu aveau 
niciun cuvânt de spus, fapt ce va genera resentimente, 
conflicte pe care personalul le va rezolva prin mijloace 
autoritare - contenţie, tratament forţat, sistem de pedepse 
şi recompense. 

O alta caracteristica a spitalului psihiatric de tip 
carceral o constituia ierarhizarea după sistem totalitar, 
puterea fiind distribuita piramidal şi dând şefului de secţie 
puteri dictatoriale. Acesta este numit, în fapt, pe viaţă, în 
funcţie de ataşamentul sau politic şi fata de Securitate. 
Şeful de secţie trebuia neapărat să fie agreat de partid şi 
de Securitate. El monopoliza întreaga putere, lua practic 
toate deciziile importante, dădea toate avizele de 
internare, punea diagnosticele la ieşire, decidea data 
externării, transformându-i pe ceilalţi medici în simple 
mecanisme depersonalizate şi supuse. Şeful putea favoriza 
sau persecuta pe oricine fără a da explicaţii şi putea 
distribui preferenţial sarcini. 

Organizarea piramidala totalitara limita, ca şi în 
cadrul societăţii comuniste, orice iniţiativă, secţia, spitalul 
devenind la rândul lor uşor de manipulat de către organele 
de represiune interesate. Era suficient doar un şef 


autoritar (competenta sa profesionala nu conta) 

pentru ca instituţia psihiatrica să fie aservita puterii. 
Din aceste motive depersonalizarea şi apatia nu se vor 
limita numai la bolnavi, ci se vaor extinde asupra 
întregului personal care, pentru a putea supravieţui, 
trebuia să se „adapteze” logicii arbitrare a şefului. În 
aceste condiţii, un dialog psihoterapeutic medic - pacient 
era imposibil, toţi trebuind să se transforme în executanţii 
dispoziţiilor dictatoriale ale şefului, iar neurolepticele, 
ergoterapia, electroşocul constituiau în acest sistem mai 
degrabă mijloace de represiune, spitalul, secţia de 
psihiatrie pierzându-şi orice vocaţie terapeutica. 

Chiar şi între bolnavi apărea o anumită ierarhizare, 
apăreau servicii bune şi rele în funcţie de puterea şefului şi 
de unele avantaje pe care aceasta putere le aducea. 

Acest sistem era menit să producă la toate nivelurile 
noduri de tensiune şi frustraţie, iar contactul şef - 
subaltern, medic - pacient să apară ca depersonalizant. 
Dacă medicul şef este totul, ceilalţi se vor simţi frustraţi şi 
se vor ocupa mai mult de tensiuni interpersonale decât de 
bolnavi. Adesea, aceste tensiuni vor fi alimentate de 
senzaţia şefului că este „săpat”, motiv pentru care 
serviciul de psihiatrie respectiv se va transforma într-o 
adevărată citadela a războiului rece sau cald, uneori, 
aceasta transformându-se într-o adevărată vânătoare de 
vrăjitoare. Se poate înţelege ce a mai rămas din vocaţia 
terapeutica a unui asemenea spital. 

In concluzie, abuzul psihiatric politic, ca şi abuzurile 
de alta natura din perioada comunista apar ca fiind 
deliberate şi sprijinindu-se pe temeiuri teoretice şi 
ideologice bine puse la punct. Enormitatea şi specificitatea 
abuzului psihiatric în comunism nu consta neapărat în 
faptul ca el a existat sau cât de masiv a fost. Aici important 
este ca abuzul a fost organizat de către statul comunist, 
care s-a implicat oficial prin salariaţii săi din psihiatrie şi 
din organele de represiune sau justiţie, statul însăşi 
devenind în acest caz o „organizaţie criminala”, 
organizând abuzul psihiatric atât în teorie, cât şi în 


practica. O astfel de situaţie istoria nu a mai cunoscut 
decât doar în regimurile fasciste. In acest context, 
psihiatrul şi pacientul sau devin doar simple instrumente, 
politica partidelor comuniste promovând legi şi 
regulamente criminale, precum şi o conduită criminala pe 
care a încercat s-o impună ca „normalitate” întregii 
comunități psihiatrice prin intermediul nomenclaturii 
comuniste conducătoare în domeniu. Prin enormitatea 
proporțiilor şi perfecționarea organizării, comuniştii au 
realizat ceva unic În istoria abuzului psihiatric până la 
nivelul de a deveni o adevărată organizatie a crimei. 

NECESITATEA PSIHIATRIEI SOCIALE 

Aşa cum am subliniat anterior, sistemul comunist a 
stopat evoluția normală a psihiatriei româneşti la stadiul 
de psihiatrie biologica, iar prin introducerea criteriilor 
ideologice s-a ajuns la abuzul psihiatric stopând în acelaşi 
timp orice influenta din Occident (psihiatria psihologica, 
psihiatrie sociala etc). 

Psihiatria mondială a depăşit de mult stadiul 
psihiatriei biologice şi chiar psihologice, adjudecându-şi 
astăzi acele cuceriri, noile concepte sociologice şi 
alcătuind o sinteza a modelelor biologice, psihologice şi 
sociale, constituind ceea ce azi poartă denumirea de 
psihiatrie sociala. 

Psihiatria sociala nu este, aşa cum ar arăta-o numele 
la prima impresie, o psihiatrie exclusivista, ci mai degrabă 
o disciplina care implica întreaga evoluţie a curentelor 
ştiinţifice, dar care pune accentul pe aspectele sociale şi 
umane pe care vechea psihiatrie, mai ales aceea de nuanţa 
exclusivist biologica, nu o făcea. Ea pune mai ales accentul 
pe organizarea instituţiei de tratament umanizând aceasta 
instituţie. 

Cum ar fi fost posibil ca un regim inuman ca regimul 
comunist să accepte asemenea principii? Ei aveau soluţii 
pentru toate problemele în ideologia marxista şi aceea 
prelucrata pentru uzul publicului de către marele 
conducător. 

În concepţia noastră, concepţie exprimata public în 


cadrul articolelor şi lucrărilor noastre monografice cu 
aproape două decenii în urmă, psihiatria practicata în 
epoca comunista, dar şi cea de astăzi nu mai pot fi 
reformate. Ea trebuie practic „distrusă” şi reformulata în 
termenii psihiatriei moderne. Aceasta psihiatrie clasica, 
deformată de ideologia comunista, care a respins în mod 
visceral toate cuceririle ştiinţifice ale secolului, nu se mai 
poate reforma prin modificări cosmetice, infuzii mari 
financiare sau construcţii noi. Ea trebuie „distrusă” şi 
înlocuită prin psihiatria sociala, singura care dispune de 
calităţi şi modele noi de boala şi de o radicala 
transformare a instituţiei de tratament, o nouă orientare 
etiologica şi în domeniul prevenţiei. 

Aceasta „revoluţie” va crea, aşa cum se întâmplă şi 
cu reforma din domeniul economiei, chiar şi pentru cei 
bine intenţionaţi şi adepţi ai democraţiei şi reformei, acea 
senzaţie de  „distrugere” specifica oricărei acţiuni de 
modificare radicala, dezvoltând acea reflexa opoziţie fata 
de nou. Va fi un strălucit prilej pentru actuala şi fosta 
nomenclatura de a putea să prezinte „catastrofic” 
schimbările preconizate în comparaţie cu „paradisul 
pierdut” al trecutului nostru psihiatric. 

Uşoară manevrabilitate a psihiatrilor (feminizarea 
medicilor psihiatri ar fi doar o premiza relativa), apatia, 
dorinţa celor bătrâni de a-şi termina cariera în sistemul în 
care s-au obişnuit vor face dificil în România procesul de 
schimbare (şi aceasta chiar cu actualul director al 
spitalului din Bucureşti, de nuanţa PN.I.C.D., al cărui curaj 
reformist nu trece „de genunchiul broaştei” - dr. 
Prelipceanu). 

Am arătat deja ca din motive ideologice psihiatria 
nostra nu a putut depăşi primul stadiu de dezvoltare a 
psihiatriei - psihiatria biologica. 

Mişcarea care a stat la baza concepţiilor sociologice 
privind psihiatria şi psihologia a început în S.U.A. şi s-a 
extins apoi cu repeziciune şi în Europa Occidentala. 

În concepţia psihiatriei sociale, bolnavul psihic nu 
este doar un „organism izolat” sau un simplu bolnav 


somatic, ci este plasat în contextul sau relaţional începând 
de la primul grup căruia îi aparţine - familia - şi mergând 
pana la dimensiunile largi ale societăţii, economiei, 
geografiei, culturii. 

Sociogeneza, subliniază Porot, este un ansamblu de 
condiţii care emana din mediul social şi este susceptibil de 
a determina producerea, dezvoltarea şi evoluţia bolilor 
psihice. Existenta umană devine astfel câmpul de 
interacţiune a mai multor dimensiuni: biologic - somatic - 
interpersonal - psihic - extrapersonal - social şi cultural. 
În acest fel psihiatria sociala actuala devine o ştiinţă 
interdisciplinara,  îndreptându-şi atenţia asupra unor 
fenomene sociale care sunt capabile a determina stări 
morbide sau presiuni psihice asupra unor mase de indivizi, 
în contextul exploziei demografice şi informaţionale. 

În acest sens se remarca astăzi o creştere a 
„densităţii psihologice” a populaţiei, adică a populaţiei 
participative, entitate mult mai importantă decât numărul 
real de persoane (înainte participarea se rezuma la unele 
categorii de vârstă, sex, statut economic etc). 

Indiscutabil ca psihiatria acestui sfârşit de secol nu 
poate fi decât o psihiatrie sociala. Psihiatria clasica, 
încorsetata în cercul strâmt al modelului medical de boala 
pe care l-a promovat, cu ambiția ei de a se alinia 
disciplinelor medicale somatice - adeseori chiar într-o 
manieră coloniala -, nu mai poate asigura progresul din 
cauza individualismului sau şi a mecanicismului pe care le 
promovează. 

Psihiatria clasica, cu angrenajul ei de explicaţii 
biologice, nu a mai putut să se descurce în câmpul pe care 
credea ca îl stăpâneşte atunci când s-a produs explozia 
dezadaptărilor psihologice şi febra crescândă a 
îmbolnăvirilor psihiatrice. 

Nu este vorba aici numai despre deformarea ei de 
către ideologia comunista. Dar psihiatria clasica a eşuat (şi 
în Europa Occidentala) atunci când nu a mai avut 
capacitatea teoretica şi practica deoarece spitalele mamut 
şi terapia exclusiv somatica nu mai erau capabile să dea 


satisfacţie, să corespundă unei epoci în schimbare 
accelerata, creşterii exigentei cetăţenilor fata de societate 
şi organizarea politica. Fără a-i nega meritele de început şi 
adjudecându-şi toate cuceririle valoroase din domeniul 
biologiei sau psihologiei, psihiatria sociala a fost practic 
„împinsă” în scena de către societatea care a apărut după 
catastrofa umană şi sociala, după al doilea război mondial, 
în condiţiile apariţiei noilor societăţi democratice şi a unei 
noi filosofii privind drepturile omului, fenomene care au 
apărut ca o reacţie fata de ameninţarea totalitarismului 
fascist şi comunist. 

Pentru vechea psihiatrie fenomenele psihologice şi 
sociale nu aveau un rol prea important, cheia de bolta fiind 
reprezentată de factorii biologici. 

Din nefericire, în lagărul comunist psihiatria clasica 
dogmatizata şi ideologizata, cu angrenajul sau greoi de 
diagnostice şi forme clinice apărute la comanda, ori de 
câte ori realitatea clinica nu se potrivea cu azilele şi 
spitalele sale mamut, ierarhia rigida şi organizarea 
carcerala au dus la scăderea prestigiului disciplinei şi la 
crearea unei adevărate repulsii în ochii opiniei publice. 

În acest cadru lupta pentru o psihiatrie orientată 
spre om - ca fiinţă sociala -, spre nevoile comunităţii şi 
promovarea sănătăţii mintale comunitare au devenit o 
sarcină prioritara nu numai pentru dizidenţii Europei de 
Est, dar şi pentru psihiatrii care şi-au stimat profesia sau 
pur şi simplu erau animați de o atitudine patriotica. 

Încercând o primă definiţie a psihiatriei sociale, vom 
afirma ca aceasta reprezintă o sinteza a datelor biologice, 
psihologice, interpretate în spiritul conceptelor sociologice 
umaniste. Acest lucru priveşte studiul  corelaţiilor, 
perturbărilor, dizarmoniilor, hipoevoluţiilor care cuprind 
ansamblul spiritual al oamenilor. Psihiatria poate sesiza 
aspectele nocive ale vieţii sociale, ale vieţii în cadrul 
grupului social. Psihiatria sociala se ocupa de toate 
problemele biologice şi psihologice ale individului, dar ea 
depăşeşte sfera psihopatologiei la care se oprea psihiatria 
clasica. 


Totuşi, chiar ajunsă la stadiul de psihiatrie sociala, 
psihiatria va rămâne în esenţa ei o disciplina medicala 

Psihiatria sociala va avea însă în primul rând o 
concepţie sociala închegată. Ea va pune în plan practic 
dezvoltarea unor servicii de asistenta psihiatrica la nivelul 
unei societăţi în schimbare. 

Pentru noi psihiatria sociala este disciplina care 
înglobează cunoştinţele biologice şi psihologice, 
dimensiunii sociale a omului. Psihiatria sociala studiază 
astfel toate aspectele sociale legate de boala psihică, 
înțelegând prin aceasta aspectele etiopatogenetice, 
evolutive, terapeutice şi profilactice. La acestea trebuie 
neapărat adăugată şi problema statutului social al 
bolnavului psihic, obligațiile societății fata de acesta, 
organizarea umanitara a instituției de tratament şi a 
modalităţilor de terapie la nivelul comunităţii. Tot în cadrul 
psihiatriei sociale se vor include şi mijloacele prin care 
psihiatria poate influenta factorii de răspundere, în sensul 
prevenirii şi tratării bolilor psihice, precum şi 
oportunitatea folosirii vieţii sociale şi chiar politice prin 
participarea activa a psihiatrilor în folosul şi profilul 
acţiunilor de sănătate mintală. 

Exista, totuşi, în stabilirea limitelor psihiatriei 
sociale, opinii divergente care tin mai ales de lărgirea sau 
strâmtarea viziunii asupra domeniului ei de activitate. 
Astfel, Bastide are în acest domeniu o poziţie oarecum 
deosebita, el afirmând ca domeniul psihiatriei sociale 
poate cuprinde trei domenii cu individualitate proprie: 

1. Psihiatria sociala - în sensul sau restrâns; 

2. Sociologia bolilor psihice; 

3. Etnologia bolilor psihice. 

În acest sens,  psihiatria sociala urmăreşte 
comportamentul social al bolnavului, procesul de 
socializare şi de pierdere a contactului cu lumea din jur, 
adică cu societatea reală a individului. Socializarea 
individului ar interesa, de fapt, psihologia sociala. 

Legătura dintre diferitele evenimente sociale şi 
diferite tipuri de boala psihică ar constitui obiectul 


sociologiei bolilor psihice, disciplina în care el introduce şi 
psihoterapia de grup, ansamblul de idei şi metode care 
privesc instituţia de tratament psihiatric, relaţiile din 
cadrul acestei instituţii, precum şi dintre instituţia 
psihiatrica şi mediul comunitar. 

Psihiatria sociala studiază deci fenomenele sociale cu 
implicaţii  medicalpsihiatrice şi care în viziunea lui 
Disertori şi Piazza ar fi următoarele: 

— Fenomene psihopatologice individuale, legate de 
un context etiopatologic, social; 

— Fenomene psihopatologice ale comunității; 

— Efectele sociale nocive provocate de tulburările 
individuale şi colective; 

— Interferenţa dintre psihopatologia individuala şi 
aceea a colectivităţilor. 

Psihiatria sociala trebuie să cuprindă şi sarcinile 
societăţii fata de psihiatrie, cum ar fi organizarea 
instituţiei de tratament, dezbaterea unor programe de 
sănătate mintală în mass-media, emiterea unor legi în 
domenii deosebite ale asistentei psihiatrice. De aceea 
psihiatria sociala se ocupa nu numai de individ sau grup 
social, ci şi de unitatea ca întreg. Psihiatria sociala, deci, 
ştiinţa care studiază tulburările psihice ale oamenilor ca 
membri ai societăţii, este considerată ca o unitate. 

Pentru noi psihiatria sociala are o semnificaţie şi o 
definiţie mai larga, deoarece consideram ca psihiatria nu 
este decât una singură şi aceea este psihiatria sociala. În 
acest sens, a vorbi în prezent despre existenta unei 
psihiatrii biologice, psihologice sau sociale (acestea au fost 
doar etape evolutive) este un nonsens, psihiatria fiind o 
disciplina biopsihosociala, dar în care factorii biologici şi 
psihologici se subordonează punctului de vedere istoric şi 
social, motiv pentru care denumirea cea mai potrivita a 
actualei psihiatrii este de PSIHIATRIE SOCIALA. Acest 
lucru presupune ca punctul de vedere sociologic să 
acţioneze la toate nivelurile (diagnostic, tratament, 
profilaxie), inclusiv în domeniul psihopatologiei şi a 
organizării instituţionale, ceea ce în fapt reprezintă o 


transformare radicala a psihiatriei clasice de la maniera de 
clasificare a bolilor pana la maniera de organizare şi 
dirijare a acţiunilor terapeutice şi de recuperare. Acest 
lucru reprezintă în contextul actual criptocomunist de la 
noi o adevărată revoluţie în psihiatrie, cu acea senzaţie 
anxiogena de distrugere a unei instituţii care asigura 
securitatea personalului şi mai ales a profitorilor ei, dar 
care a produs inadvertentele şi greşelile etice. Acesta este 
singurul drum prin care s-ar putea realiza construirea noii 
psihiatrii sociale în România. 

Psihiatria sociala este totuşi, chiar dacă am ajunge 
până acolo cu reforma, o disciplina tânăra cu o sferă încă 
imprecisa, dar care a determinat deja un suflu înnoitor. 
Astfel, dacă vechiul alienist era considerat doar un 
clinician îngust şi obsedat de dorinţa de a fi considerat 
medic, fiind preocupat mai ales de cazuri izolate şi de o 
morbiditate redusa, actualul medic psihiatru se afla în faţa 
unor situaţii cu totul deosebite. Locul vechilor epidemii 
(ciuma, holera) a fost luat astăzi de creşterea enorma a 
morbidităţii psihiatrice, ceea ce a făcut ca actualul medic 
psihiatru să fie preocupat de sănătatea mintală a unor 
mase enorme de oameni. 

Astfel, subliniază Coresi, pentru medicul psihiatru 
vechi, pacientul era un bolnav somatic în primul rând, iar 
preocuparea pentru problemele psihice şi relaţionale ale 
bolnavului erau evidente doar în măsura în care acestea 
decurgeau evident din boala (ca şi în situaţia altor boli 
somatice). Pentru psihiatrul actual - un muncitor social - 
pacientul este un om prins în dubla sa realitate individuala 
şi sociala. 

Psihiatria sociala este şi un domeniu interdisciplinar. 
El se foloseşte nu numai de psihopatologie şi biologie, ci şi 
de concepte sociologice, psihiatria devenind o disciplina în 
viziune sociologica. 

Sociologia împrumuta psihiatriei o serie de concepte 
specifice, cum ar fi acelea de grup social, psihologie 
sociala, dinamica grupelor sociale, importanta culturii şi 
civilizaţiilor. Sociogeneza bolilor psihice, ca şi obligaţia 


societăţii fata de bolnavii psihici intra tot în domeniul 
psihiatriei sociale. 

Psihiatria sociala împrumuta astfel de la sociologie 
numeroase concepte şi puncte de vedere şi chiar o 
anumită finalitate, rămânând totuşi o disciplina medicala - 
deşi chiar şi medicina somatica devine tot mai mult şi o 
disciplina sociala. 

Psihiatria sociala oferă ea însăşi medicinii un 
exemplu care consta în dimensiunea sa sociologica, iar 
sociologiei îi oferă un câmp de activitate pe care cu greu şi 
l-ar fi putut imagina singura. 

Psihiatria sociala are relaţii cu psihologia medicală. 
Ea foloseşte toate explicaţiile psihodinamice, foloseşte 
conceptele psihologice privind relaţia medic - pacient. 

Psihiatria sociala, ca ramura activa, are o activitate 
publica în presa scisa, la TV, cultiva în opinia publică noile 
valori privind situaţia bolnavului mintal, antrenează 
societatea în procesul dificil de tratare şi prevenţie a 
bolilor psihice. Ea se interesează de viaţa economică, o 
parte din activitatea ei  desfăşurându-se în cadrul 
programelor de profilaxie la nivelul unităţilor economice. 

Psihiatria sociala oferă diferitelor ştiinţe şi domenii 
de activitate o serie de noţiuni şi entităţi, precum şi o 
activitate practica în multe privinţe comuna, în scopul 
îmbunătăţirii calităţii vieţii şi a sănătăţii mintale într-un 
moment în care în întreaga lume se vorbeşte de dreptul la 
sănătate al fiinţei umane. 

Asemenea sarcini nu şi le putea asuma decât o 
psihiatrie dinamica, care să valorifice şi cunoştinţele 
biologice, dar şi pe cele de psihologie şi sociologie. 
Psihiatria clasica era statica, activitatea ei limitându-se 
doar la granitele spitalului sau ale azilului, motiv pentru 
care ea a devenit o adevărată mana cereasca pentru 
societăţile totalitare (ea însăşi avea înclinații totalitare). 

Pentru comunism asemenea psihiatrie exprima 
chintesența materialismului dialectic aplicat în domeniul 
ştiinţelor psihologice (pentru marxism, materialitatea 
psihicului era al doilea concept ca importanta după 


afirmarea materialităţii lumii), mai ales într-o societate 
care nu se mai baza nici pe morala religioasă şi nici pe 
principiile dreptului individului. 

Am schiţat în linii mari bazele ideologice ale abuzului 
psihiatriei comuniste şi am subliniat în acelaşi timp nevoia 
de reforma, oferind soluţia creării unei psihiatrii sociale 
româneşti după modelul psihiatriei din Occident. Pe acest 
teritoriu ar trebui să se întâlnească toţi psihiatrii de buna 
credinţă, reforma psihiatriei noastre fiind în sensul istoriei 
actuale, dacă nu vrem ca generaţiile care azi păşesc în 
psihiatrie şi cele care vor veni să nu ne acuze că nu am 
înţeles acest sens nici în ceasul al doisprezecelea. Căci, 
indiferent de ce va face generaţia noastră, trăită mai ales 
în comunism, psihiatria sociala românească tot se va naşte 
căci, parafrazând din nou acelaşi verset biblic, dacă nu 
vom predica noi adevărul, îl vor face pietrele. 

RELAŢIA PSIHIATRIE - MORALA 

Relaţia dintre psihiatrie şi morala este una dintre 
marile probleme acute pe care le-a ridicat societatea 
criptocomunista şi posttotalitara în care trăim astăzi. 
Psihiatria modernă a avut şi are nu numai o dimensiune 
medicala, dar şi una morala, bolnavii psihici fiind o 
categorie umană cu probleme specifice cu un important 
impact social, motiv pentrru care societatea trebuie să ia 
în consideraţie aceste aspecte. 

Aceste probleme de etica nu sunt specifice numai 
epocii noastre pentru psihiatrie, ele apărând din cele mai 
vechi timpuri, morala creştină fiind aceea care a ridicat 
aceasta etica pe cele mai înalte culmi. 

În ciuda acestor considerente, în decursul istoriei 
„societatea” bolnavilor psihici a fost mereu supusa 
persecuțiilor, pentru bolnavii psihici au fost „bune” cele 
mai brutale forme de tratament şi cele mai inumane forme 
de îngrijire. Emanciparea bolnavilor psihici a trebuit să 
aştepte etape cruciale ale istoriei pentru a modifica soarta 
acestor indivizi. Astfel, istoria citează „eliberarea” lui 
Pinel, ca efect al revoluţiei franceze, pentru ca boala 
psihică să poată fi privita mai umanitar, însă rolul principal 


l-a jucat indiscutabil morala creştină. 

Deşi bolnavul psihic, conform moralei creştine, a 
devenit „aproapele nostru”, ceea ce s-a dezvoltat a fost o 
adevărată „maladie a prejudecăţilor”, iar violenta şi 
criminalitatea, fenomene normale în toate societăţile, a 
fost transferata în mod preferenţial asupra bolnavilor 
psihici, deşi statistica arata ca la 1.000 de bolnavi psihici 
exista mai puţine acte de violenta decât la 1.000 de 
persoane din populaţia generală. Acest lucru nu a putut 
însă sa scutească bolnavul psihic de prejudecata 
„permanentei sale periculozităţi”, motivând un întreg 
cortegiu de constrângeri, mijloace privative de libertate, 
fără însă a putea aplica şi un tratament adecvat. De aceea, 
aşa cum am mai arătat, psihiatria secolului al XIX-lea va fi 
o psihiatrie azilara, dar cu conştiinţa ca acest lucru este 
cerut de utilitatea publica pentru menţinerea liniştii 
sociale, în timp ce boala psihică era considerata ereditara, 
cu risc social 

— Pacientul fiind singurul culpabil pentru boala sa, în 
timp ce societatea era inocenta. 

Secolul al XX-lea nu va mai fi un secol al culturii sau 
al ideilor, ci va deveni un secol al ideologiilor, în special al 
celor de esenţă totalitara (comunista şi fascista). Fiecare 
dintre acestea va avea o atitudine distructiva fata de 
bolnavul mintal: fascismul prin eutanasie şi prin 
distrugerea fizică a bolnavilor mintali pentru purificarea 
unei etnii considerate superioara, comunismul având la 
baza practic acelaşi element - ura -, dar nu etnica, ci de 
clasă. Deşi va critica nazismul, comunismul va face din 
psihiatrie un mijloc pentru a plasa pe aceia care criticau 
sistemul în rândul bolnavilor mintali, pe care apoi îi va 
închide nu în lagărele lor tradiţionale, ci în spitale 
psihiatrice. 

Existenta psihiatriei în perioada comunista a fost 
tragica, iar din punct de vedere moral, ca şi religia de 
exemplu, a trebuit să trăiască doar făcând compromisuri. 
Comuniştii, din punct de vedere etic, au atacat în primul 
rând principiul solidarităţii umane, al coeziunii dintre 


oameni, principiul asocierii, al libertăţii de gândire, fiind în 
totala opoziţie cu principiile democraţiei pluraliste, ale 
libertăţii de gândire sau asociere. Tot ce fiinţă în comunism 
era trecut prin etalonul măsurii în care prin aceasta 
puterea comunista se consolida sau nu. 

Apariţia tardiva - anii 1960 - 1970 - în Occident a 
mişcării pentru drepturilor omului, cu extraordinara sa 
putere de seducţie, în Est a însemnat de fapt începutul 
sfârşitului acelui imperiu al răului, aşa cum pe bună 
dreptate afirma preşedintele Regan.  Penetrabilitatea 
filosofiei drepturilor omului a făcut ca în această privinţă 
etica psihiatrica sa se modifice profund. În acest cadru, 
principiile moralei creştine şi ale noii filosofii 
existenţialiste au făcut din seducţia sistemului democratic 
ceva irezistibil şi, dacă mai adăugăm schimbările de 
generaţie, ne putem explica acum avalanşa „revoluțiilor de 
catifea” şi căderea sistemului comunist fără de care 
oprirea represiunii psihiatrice nu ar fi avut nicio şansă. 

Totuşi, trebuie subliniat ca victoria democraţiei nu a 
făcut ca problemele etice ale psihiatriei să ia sfârşit. Nici 
în sistemele democratice evoluate lucrurile nu apar ca 
definitiv rezolvate, lupta pentru moral nu poate înceta nici 
aici şi niciodată. Antietica nazista şi comunista ne 
demonstrează fragilitatea şi limitele moralei atunci când 
este vorba de psihiatrie. Acesta este de fapt unul dintre 
argumentele fundamentale de a construi azi o adevărată 
psihiatrie sociala. 

Reabilitarea bolnavilor psihici ridica astăzi problema 
unei noi viziuni, şi anume aceea a resocializării bolnavilor 
psihici, aceasta fiind dimensiunea etica fundamentală a 
eticii actuale în domeniul psihiatriei. Trebuie să fim 
conştienţi ca, datorită specificului bolilor psihice, aceştia 
nu vor veni niciodată în mod deschis spre societate. Ei sunt 
retraşi, asociali, adesea sunt supuşi acelei maladii a 
prejudecăţilor. lată de ce resocializarea nu poate avea 
decât un singur sens, de la societate (psihiatru) către 
bolnav. Aceasta este conduita morala corecta, care se 
termina atunci când bolnavul intra în societate ca egal. 


Boala psihică nu loveşte individul în vitalitatea sa - în 
biologicul sau -, ea îl loveşte în umanitatea sa, în specificul 
uman al fiinţei sale, aşa cum a fost creat de Dumnezeu şi 
redat naturii. Resocializarea este singura condiţie morala 
şi etica a psihiatriiei sociale. 

Deşi resocializarea cuprinde şi ergoterapia (şi în 
lagărele de munca-închisori se lucra), ea depăşeşte acest 
concept care, dacă s-ar limita aici, nu ar face decât să 
robotizeze individul, să transforme patul în scaun. Din 
acest motiv, resocializarea apare ca un complex 
comportamental care trebuie să imite viaţa reală, să 
reantreneze individul pentru toate rolurile din viaţa reală. 

Comunitatea terapeutrica constituie iar un principiu 
de baza al resocializării, mai ales în bolile grave psihice şi 
cu probleme social-economice importante. Acest lucru 
trebuie să urce la etapa sa cea mai înaltă - tratamentul 
comunitar - în care sunt interesaţi nu numai factorii 
medicali, ci şi factorii economici, politici, multe alte 
personalităţi, de la părinţi, prelați, pensionari, persoane cu 
potenţial economic - patroni etc. 

Experienţa occidentala a terapiei comunitare este 
reconfortanta pentru un sistem psihiatric închistat cum 
este al nostru, dar este clar ca latura economică ţine de 
dezvoltarea comunităţii sau chiar a naţiunii. Costurile, 
chiar dacă vor fi mari, beneficiile societăţii - liniştea sau 
chiar productivitatea - vor fi enorme. De fapt, prin aceasta 
s-ar realiza o adevărată profilaxie a crimei, delincventei, 
antisociabilitaţii, drogurilor şi s-ar realiza un adevărat 
proces de sănătate mintală la nivelul comunităţi. 

Capitolul III 

REZISTENTA ŞI DIZIDENTA PSIHIATRILOR 
ROMANI 

Scurt istoric al abuzului psihiatric în fosta Uniune 
Sovietică şi la noi 

Rusia dispune de un temeinic istoric privind abuzul 
politic în psihiatrie. De fapt, în Rusia, încă din 1836 se 
citează primul caz de abuz politic psihiatric, când filosoful 
rus Piotr Sadaev a fost caracterizat de către ţarul Nicolae I 


ca suferă de „deranjament şi nebunie”, motiv pentru care a 
fost arestat în propria sa casa şi vizitat săptămânal de 
către un medic. Dar aceasta nu era încă o politică 
deliberata de stat, ci doar un caz izolat. 

După revoluţia comunista din 1917, utilizarea 
psihiatriei, în primii ani, s-a făcut sporadic şi ad-hoc. Este 
cunoscut cazul activistei Maria Spiridonova, care îşi 
câştigase o mare popularitate prin criticile aduse 
conducerii sovietice, Tribunalul revoluţionar din Moscova, 
în 1918, o va condamna la „scoaterea din viaţă politica, pe 
timp de un an, şi izolarea ei într-un spital special”. 
Spiridonova îşi va da seama că prin aceasta se încerca 
discreditarea ideilor sale politice odată cu îndepărtarea sa 
fizica. Se pedepseau în acelaşi timp atât omul, cât şi ideile 
sale, ceea ce însemna o adevărată „moarte sociala”. 
Problema ei va fi rezolvata prin trimiterea în Turkestan, la 
comanda unui tren de propagandă. 

Perioada stalinista rămâne destul de obscura, din 
punctul de vedere al represiunii psihiatrice, izolarea Rusiei 
fiind atunci completa. În 1931 apare o legislaţie clara în 
care se afirma franc ca psihiatria trebuie să aibă ca scop 
contribuţia la lupta de clasă. Totuşi, comparativ cu 
teroarea stalinista, psihiatria va rămâne, aşa cum sublinia 
Bukovski, un teritoriu umanitar. 

Un caz similar cu internarea minerilor în Spitalul 
psihiatric de la Zâm s-a petrecut la Moscova în timpul celui 
de-al doilea război mondial. Astfel, muncitorii unei fabrici 
din Moscova au refuzat să presteze munca voluntara. Au 
fost arestaţi toţi. Toţi au primit diagnosticul de schizofrenie 
şi apoi au fost transferați la Spitalul de psihiatrie Kazan. 
Psihiatrii au fost supuşi presiunilor pentru a-i declara 
bolnavi, considerând ca internarea lor a fost o acţiune 
umanitara, alternativa fiind lagărul de concentrare. 

Se considera ca, începând din 1956, după venirea la 
putere a lui Hruşciov şi după lansarea „coexistentei 
pasnice”, psihiatriei i se va conferi un rol mai important. 
Ţinând celebrul discurs la cel de-al XX-lea congres al 
PC.U.S., Hruşciov va denunța ororile staliniste şi va 


promite liberalizarea regimului comunist, dar, în acelaşi 
timp, Armata Roşie distrugea revoluţia maghiara. 

Uniunea Sovietică hruşciovista, la fel ca şi România 
sau celelalte tari comuniste, se va afla de acum între două 
tendinţe contradictorii - afirmaţia ca în aceste tari 
socialismul a învins definitiv şi că nu mai exista deţinuţi 
politici şi nici nevoia de represiune pentru a menţine 
sistemul şi, în fapt, intensificarea luptei anticomuniste, mai 
ales din partea noii generaţii. In acest context, rolul 
psihiatriei devine primordial, opozanţii devenind automat 
bolnavi mintali, lucru pe care, aşa cum am văzut mai sus, îl 
exprima şi Nicolae Ceauşescu în 1965. 

Acest lucru va face ca din anii '60 spitalul psihiatric 
să devină o alternativa comoda a lagărului de concentrare 
şi a închisorii. Hruşciov va fi ajutat în acest act de către 
academicianul Snejnevski, la fel cum şi la noi în aceasta 
perioada vin de la studii din U.R.S.S. şi intra direct în 
conducerea psihiatriei V. Predescu şi St. Milea. Ca şi 
Ceauşescu, Hruşciov considera ca în socialism nu mai 
poate apărea o conştiinţă antisocialista. Bazându-se pe 
dogma marxista care spunea ca existenta determina 
conştiinţă, ei consideră că o dată comunizata economia şi 
întreaga viaţă sociala, acestea ar face imposibila apariţia 
ideilor anticomuniste. Din acest motiv, nici moştenirea 
trecutului şi nici „diversiunea imperialismului mondial” nu 
puteau explica ideile anticomuniste, dar boala mintala 
putea oferi o soluţie admirabila. 

Sarcina psihiatriei în stadiul avansat de construire a 
comunismului era sa reeduce pe aceşti „bolnavi”, lucru 
atribuit de partid unor persoane de încredere şi pe care 
deja le-am numit. Din acest moment, în ţările comuniste 
începe o politică sistematica de internare în spitalele de 
psihiatrie. 

Avantajele represiunii bazate pe psihiatrie erau 
reprezentate în primul rând de discreţia actului (fără 
procese zgomotoase), chestiune care l-a sedus pe 
Hruşciov, ca de altfel şi pe Ceauşescu. Din 1970, folosirea 
psihiatriei în scopuri politice devine bine documentata, o 


adevărată instituţie în care este implicat statul. 

Exista mărturii legate de Spitalul din Kazan, dar abia 
din 1970 acest spital va căpăta adevărata sa faima funesta. 
Spitalul din Kazan se afla sub directa supraveghere a 
NKVD, aici fiind adunaţi dizidenţii politici din întreaga 
Uniune Sovietică. Mulţi dintre bolnavi erau deliranţi cu 
tematica politica, dar exista şi un mic grup de indivizi 
sănătoşi internaţi acolo pentru convingerile lor. 

Anii '60 s-au mai caracterizat prin crearea de 
instituţii specializate şi prin construirea, în fosta U.R.S.S,, 
cât şi la noi, de spitale-închisoare. Astfel, la Cerniahvsk, 
Minsk, Dnetropietrovsk, Orel, la noi la Bălăceanca, Poiana 
Mare, Răducăneni, Cula, P Groza se organizează un 
adevărat gulag de spitale psihiatrice pentru dizidenţii 
politici. Numărul dizidenţilor internaţi este foarte mare, 
dar Cortina de Fier nu va permite încă a cunoaşte 
amploarea acestui fenomen de către populaţia ţării 
respective sau de către Occident. În Uniunea Sovietică 
apare vestitul Institut Serbsky, iar la noi, prin simetrie, 
Serviciul VIII al Spitalului Gh. Marinescu. Apar nume de 
dizidenţi cunoscuți datorită notorietății de care se 
bucurau: Naum, Pisarev, Volpin, Naritsa, Samsonov, Sultz, 
Belov, la noi Rosoga, Nestor Popescu etc. Aceste fenomene 
au determinat reacţii internaţionale de protest care au 
culminat cu excluderea psihiatrilor sovietici din 
Organizația Mondială de Psihiatrie, în 1982. 

În România comuniştii nu au găsit o tradiție în 
persecutarea dizidenţilor politici prin utilizarea psihiatriei. 
Primele semne de nelinişte au apărut în anii '70, când se 
acumulaseră în diferite spitale de psihiatrie numeroşi 
dizidenţi. În 1977 aveam deja primii dizidenţi de 
notorietate interna şi internaţională şi care se aflau sub 
puterea abuzului psihiatriei politice, fiind luaţi în 
adopţiune de organizaţiile internaţionale (dr. Cana, V. 
Paraschiv, Nestor Popescu etc). In 1976, în mod 
independent, Amnisty International va confirma existenta 
abuzului psihiatriei politice în România, publicând o lista 
cu 30 de cazuri de abuz psihiatric dovedit. 


După această dată România va fi prezenta alături de 
Uniunea Sovietică la toate reuniunile internaţionale, 
blamata pentru folosirea psihiatriei în acţiunea de 
persecutare a dizidenţilor politici. lau naştere mişcări de 
protest, iar în ţara se înfiinţează Liga Anticomunista a 
Psihiatrilor, care în condiţii de ilegalitate îşi propunea să 
facă presiuni pentru ca psihiatria românească să iasă de 
sub dominaţia grupului comunist şi sovietizat. Ca şi 
Hruşciov, Ceauşescu va crea o legislaţie adecvata despre 
care deja am mai vorbit. 

Rezistenta şi dizidenta psihiatrilor romani 

Patruzeci şi cinci de ani de regim comunist-totalitar a 
lăsat urme adânci în toate domeniile de activitate din ţara 
noastră. Cunoscutele principii cominformiste ale KGB-ului 
- în care era prescrisa „reţeta revoluţionară” de 
transformare a ţării într-un satelit sovietic pe baza 
ideologiei comuniste - s-au aplicat în toate domeniile vieţii 
sociale şi ştiinţifice. Psihiatria nu numai ca nu putea face 
excepţie de la regula, dar putem spune ca în acest 
domeniu ideologia s-a implicat cu mai mare agresivitate 
bulversând principiile şi practica unei oneste discipline 
medicale. 

România a fost şi este o tară mica, ea are o limbă de 
mica circulaţie. Într-o astfel de tara eroii sunt de obicei 
ignorati, iar uneori eroismul unei întregi naţiuni poate fi 
trecut cu vederea. 

Eroismul aparţine doar celor mari, iar dacă cineva 
dintr-o ţară ca a noastră devine erou, el trebuie să vină 
neapărat cu recunoaştere din altă parte, dintr-o mare 
metropola ca apoi, de regulă, nici să nu mai fie cetăţean al 
ţării sale. Exemplele sunt prea numeroase şi dureroase 
pentru România. 

Deşi a fost ignorata şi chiar adesea trădată de 
Europa, în România a existat o puternica rezistenta fata de 
comunism. În România s-a luptat în munţi cu arma în mâna 
pana în anii '60, în România a existat Gulag şi poate cel 
mai crunt experiment de spălare a creierului şi de 
inginerie sociala - experimentul Piteşti -, în România a 


existat represiune politica prin intermediul psihiatriei, dar 
şi o acerba opoziţie a psihiatrilor, aşa cum au fost ei, 
necunoscuţi de lumea occidentala şi fără notorietatea unei 
publicităţi de care beneficiau de exemplu ruşii. 

Istoria a nedreptăţit şi va mai nedreptăţi ţările mici, 
dar la o posibilă „judecata de apoi” a istoriei, respectând 
proporţiile, tara noastră îşi va binemerita un loc onorabil 
în frontul unit al omenirii care a luptat împotriva tiraniei. 

Fenomenul rezistentei în psihiatrie - domeniu inclus 
de regim ca o modalitate 

„Aseptica” de represiune - s-a declanşat în ţara 
noastră precoce şi am putea spune aproape în mod reflex, 
atunci când brutalitatea regimului comunist a devenit 
notorie. 

In lipsa unor documente scrise şi mai ales prezentate 
de mass-media, în atmosfera de dezinteres a Europei care 
şi aşa făcuse pe baza noastră diferite târguri cu Rusia 
comunista şi care a declanşat atât de târziu mişcarea 
benefica a drepturilor omului, mai ales atunci când a 
îndreptat atenţia acestei mişcări şi spre represiunea 
psihiatrica, s-a stabilit destul de greu cât de profund a fost 
acest fenomen şi cât de mare a fost rezistenta psihiatrilor, 
inclusiv din ţara noastră, cât de mult a abuzat 
totalitarismul de psihiatrie. 

Totuşi, subiectul nu poate fi evitat, o naţiune, chiar şi 
o profesie au nevoie de memorie, au nevoie să-şi cunoască 
trecutul, iar dacă aceasta istorie nu se scrie cât mai 
precoce, cu atât mai greu şi mai puţin credibil va fi acest 
lucru ulterior. De aceea, bazându-ne pe memoria faptelor 
pe care le-am trăit direct, pe capacitatea de înţelegere şi 
sinteza de care dispunem, vom încerca să abordăm acest 
subiect urmărind fenomenul de rezistenta şi de dizidenta a 
psihiatrilor romani în prea lunga noapte comunista de 
aproape două generaţii. 

Numărul redus al dizidenţilor şi opozanților din 
psihiatria noastră nu constituie un impediment, căci nu 
numai în psihiatrie ei au fost puţini, ci în toate domeniile. 
Puterea unui grup, aşa cum se cunoaşte încă din filosofia 


antica, nu consta din suma aritmetica a puterii fiecărui 
individ, un grup va depăşi totdeauna aceasta expresie 
matematica. 

„În psihiatria românească nu a existat dizidenta”, 
afirmau cu nonşalanţă foştii torţionari în cadrul unui serial 
din ziarul procomunist „Dimineaţă” sau reporterul de 
trista faima E. Valeriu, într-un serial de televiziune, când 
aceasta instituţie era total aservita unei formaţii politice 
criptocomuniste. Este oare întâmplător ca psihiatrii care 
fac asemenea afirmaţii sunt tocmai aceia care au siluit 
psihiatria decenii în şir în perioada totalitarismului 
comunist? „Nu au existat abuzuri psihiatrice şi nu au 
existat dizidenţi în psihiatrie, profesorii erau competenţi şi 
de o generozitate ieşită din comun”, declară Piticaru la 
aprobe cinci ani după prăbuşirea comunismului în care a 
crezut şi de care a profitat văzând slaba reacţie a colegilor 
psihiatri, ca şi slaba memorie a celor care au stat cuminţi 
în „cuşca” totalitarismului peste patru decenii şi care vor 
purta încă mult timp în spate aceasta cuşcă. 

Este o eroare, domnilor foşti şi actuali 
nomenclaturişti, delatori, azi profesori. Adevărul este exact 
invers. Căci în ce a constat competenta acestor 
„profesori”, probata pe decenii de-a rândul? Exista din 
punct de vedere material sau ca maniera de a practica 
psihiatria vreo diferenţă între epoca lui Obregia (1923) - 
care pentru timpul sau se situa la nivel european - şi 
situaţia psihiatriei noastre din prezent (cu excepţia 
importului a patru - cinci medicamente, tot din Occident)? 
S-a construit oare după 23 august 1944 cel puţin un spital 
nou de psihiatrie? 

1. Continuitate şi limite ale dizidentei psihiatrilor 
romani 

Problema opoziţiei şi a dizidentei psihiatrilor romani 
este clar ca poate implica pasiuni, ura, tendinţa de 
răzbunare a unor generaţii care au trăit 45 de ani de 
comunism şi, cu voie sau fără voie, au avut răspunderi în 
psihiatria comunista. 

Totuşi, pentru ca generaţiile care vin să ştie adevărul 


istoric şi mai ales pentru a nu repeta tragicele experienţe, 
este bine să scriem despre aceasta epoca, să arătăm 
tineretului care va veni după noi adevărul despre cumplita 
încercare prin care a trecut psihiatria. 

Psihiatria noastră, deşi are un lung istoric, este mai 
bine cunoscuta din secolul al XX-lea, când o pleiada de 
profesori şi mari profesionişti (Obregia, Parhon, Balif, 
Constanta Ştefănescu-Parhon, Dosios, Tomescu, Sebastián 
Constantinescu etc.) au reuşit, cu eforturi de excepţie, să 
întemeieze spitale de psihiatrie şi o şcoală psihiatrica 
sincrona cu nivelul psihiatriei europene din acea epocă. 

De fapt, în 1944 s-a produs o ruptura istorica ce a 
dus psihiatria înapoi, la nivelul psihiatriei comuniste 
sovietice. Comuniştii au pus trecutul la index, în acelaşi 
timp cu o întreagă pleiada de psihiatri romani care se 
afirmaseră viguros pe plan european. Psihiatria a trebuit 
de acum să slujească o ideologie politica, un partid politic, 
partidul comunist, să slujească intereselor anticristice ale 
urii de clasă. 

Şi poate acum este momentul să amintim de primul 
dizident, I. Scobercea, un eminent asistent medical şef 
care, auzind de intenţia lui Derevici (acel funest prim 
director comunist al spitalului, venit în funcţie îmbrăcat 
încă în hainele sale de ofiţer al U.R.S.S.), că a dat ordin să 
fie topit bustul lui Obreja (cel care din averea lui a 
construit spitalul, dar fusese moşier), a „furat” bustul 
savantului şi l-a îngropat în beciul său. Abia în anii '70, 
când a apărut un context mai tolerant şi când toţi se 
întrebau unde este bustul savantului, acesta a fost scos şi 
redonat spitalului de către I. Scobercea. Dacă fapta sa ar fi 
fost descoperita, blândul domn Scobercea ar fi fost trimis 
la Canal de către fostul spion roman, acum nomenclaturist 
şi fost ilegalist. Oare fapta acestui om de excepţie nu a 
reprezentat o opoziţie în faţa brutalităţii regimului 
comunist, fata de trecutul nostru istoric, fata de aceia care 
au contribuit la progresul psihiatriei. Insuşi profesorul 
Tomescu a făcut 16 ani de puşcărie pentru ca în ultimele 
două săptămâni ale guvernării Antonescu a trebuit să 


accepte funcţia de ministru al Sănătăţii. „Cum puteam 
refuza să fiu ministrul ţării mele în situaţia de dezastru în 
care se afla în acele momente? Dar niciodată nu am fost 
consultat de Antonescu în probleme militare”, se apără el 
la procesul „criminalilor de război”. 

Tot aici se înscrie şi acţiunea aceluiaşi director 
ilegalist şi spion - Derevici -, care a dat spitalului pe care l- 
a construit Obreja din propria avere numele de Spitalul 
Gh. Marinescu, personalitate care a stat doar două 
săptămâni în acest spital, dar care avea avantajul de a fi 
fost fiu de spălătoreasă. Când în 1973 seniorii spitalului au 
cerut profesorului comunist şi deputat în M.A.N.V. 
Predescu - să facă demersuri la Consiliul de Stat pentru 
restabilirea numelui pe care spitalul ar trebui să-l poarte - 
acela al întemeietorului sau -, acesta a răspuns ca 
problema este minora pentru a „răpi” din timpul lui 
Ceauşescu. Nu numai în 1973, dar nici astăzi aceasta 
nedreptate nu a fost corectată, pentru ca cei care au 
condus şi conduc spitalul sunt aceiaşi atât ca mentalitate, 
cât şi ca persoane fizice (de fapt, acum spitalul se numeşte 
Al. Obregia, dar nu în 1994, când scriam lucrarea). 

Ce a urmat după 1944 se cunoaşte şi se vede şi 
astăzi.  Psihiatria noastră a devenit o disciplina 
subdezvoltata şi coercitiva condusa de persoane 
submediocre, limitate, care nu au avut puterea intelectuala 
să facă şcoală. S-a supraviețuit numai prin dosarul de 
cadre, care trebuia să fie cât mai corespunzător cu 
cerințele regimului comunist. Pleiade întregi de vechi 
psihiatri au fost persecutați, unii închişi, iar treptat şi-au 
pierdut urma sau au murit într-o atmosferă de indiferenta, 
uitându-se aproape tot ce au făcut, fiind atât de izolaţi 
încât să nu aibă nicio influenta asupra tinerei generaţii. 

Ce trebuie să reproşăm generaţiilor de politruci din 
psihiatrie, aşa cum i-a selecționat partidul? În primul rând 
le reproşam conformismul umilitor în faţa organelor 
politice, stoparea oricărui acces la informaţia de 
specialitate. Timp de 45 de ani nu au existat cărţi, reviste, 
participări la reuniuni sau alte schimburi de informaţii cu 


sfera lumii occidentale. Dar cea mai presanta, mai ales 
pentru tineret, a fost teribila limitare la realitatea zilnică, 
transformând psihiatria în ceea ce de fapt este şi astăzi, 
adică într-un serviciu pompieristic de intervenţie pentru 
bolnavii psihici agitaţi, lipsa totala a dimensiunii sociale, 
ruptura psihiatriei de toate disciplinate medicale, de 
cultura în general, disciplina ajungând pe drept cuvânt 
ultima în cadrul lumii medicale. Se poate acum lesne 
constată că aservirea psihiatriei regimului de represiune 
nu a fost singurul rău pe care comunismul l-a făcut 
psihiatriei; la aceasta s-a adăugat menţinerea disciplinei în 
stare de subdezvoltare. 

Acest lucru se întâmplă în timp ce mulţi aspirau să 
facă o carieră adevărată, dar de fapt au ratat, s-au 
descurajat sau au emigrat. 

Aceasta politica a transformat generaţii de psihiatri 
în indivizi care s-au scurs ca nişte umbre tăcute, nostalgice 
şi care, fără opoziţie, au lăsat pe primul plan, cel puţin în 
învăţământul psihiatric, pe oamenii aleşi de putere. Şi 
astfel s-au format zeci de generaţii şterse, mediocre. 

Acest lucru s-a făcut printr-o politica subtila de 
selecţie artificiala, în care orice proiect mai deosebit era 
socotit ca o dizidenta, un lucru reacţionar. 

Dizidenta - adesea nişte fapte care nu ar fi trebuit să 
lezeze pe nimeni - era pusă de politruci pe seama „lipsei 
de orientare ideologica”. Mulţi s-au angajat într-o lupta 
fără speranţă, dar au trebuit să se limiteze la nivelul 
„profesorilor”, la administrarea unui şir de calmante de la 
care se aştepta vindecarea bolilor psihice. 

Deci aceasta a fost atmosfera cotidiana în psihiatrie, 
unde exista o cenzura a oricărei idei sau iniţiative, cu o 
aşa-zisă activitate ştiinţifică a politrucilor, stereotipa şi 
neinteresanta, fără idei şi cu nişte reuniuni mediocre care 
nu au lăsat nimic decât poate amintirea unor intervenţii 
ale unor psihiatri, totdeauna din afara Bucureştilor. Era, în 
fond, vorba de o viaţă trăită de azi pe mâine, fără orizont, 
cu o practica obscura şi o viaţă cotidiana subculturala. 

Adesea, dizidenta se manifesta în mici dispute 


datorate incompetentei şefilor, dar prin aceasta nu 
înseamnă că nu era periculoasa, totul putându-se 
interpreta politic. Discuţiile profesionale nu se puteau 
finaliza deoarece venea momentul când se decidea ce 
atitudine politica ai în acea discuţie profesionala şi totul 
rămânea nefinalizat. Lipsa de comunicare sau comunicarea 
neautentica nu se rezumau numai la relaţia cu pacienţii, 
dar şi la relaţiile dintre medici, totul părând a fi o 
procesiune anosta şi stereotipa. Barierele erau rigide şi 
definitiv stabilite. Cei tineri reuşeau uneori să mai spargă 
gheata informaţională, să realizeze că exista şi un alt tip 
de psihiatrie, să aibă vagi noţiuni de psihoterapie, 
psihiatrie sociala, comunitara şi chiar să cunoască o gamă 
mai larga de medicamente la care medicul roman nici nu 
putea să viseze. În practica, însă, fata de aceste fenomene 
nu exista decât resemnarea, ele erau stopate nu numai de 
aspectele materiale şi insolvabile, dar mai ales de bariera 
ideologica, de frica de a nu fi catalogat ca reacţionar şi de 
a-ţi rata cariera, a fi aruncat într-un azil dintr-o localitate 
rurala pierduta pe hartă. 

Ideologii comunişti ai psihiatriei acreditau fata de 
tineri ideea ca în psihiatria noastră totul este clarificat şi 
definitiv din moment ce corespunde cu ideologia 
partidului, iar psihiatria trebuia în primul rând să 
răspundă la aceste exigente. Când am făcut programe de 
reforma în cadrul îngust al practicii de atunci, mi s-a 
răspuns cu emfaza de către Predescu şi Lohan: 

„Nu exista nimic de reformat la noi, psihiatria 
noastră este aşa cum trebuie. Cum iţi permiţi să 
exemplifici cu serviciul nostru?” 

Fenomenul cel mai grav era acela al selectării şi 
promovării cadrelor de care partidul se ocupa cu cea mai 
mare grija. În 24 de ore, oamenii de mare cultura din 
cadrul Catedrei de psihiatrie au fost concediaţi, rămânând 
în schimb mediocrităţile, ba chiar dezechilibraţii care, 
bineînţeles, după revoluţie au început o acerba lupta 
pentru putere (toţi au devenit conferenţiari, şefi de lucrări, 
iar nepoata lui Verdet a intrat conferenţiară fără o zi de 


practica pedagogica, poate pe baza faptului că era 
responsabila cu securitatea pe spital, pe timpul lui 
Ceauşescu). Comerituoşii au fost marginalizaţi şi ţinuţi 
într-o permanenta ameninţare. Timp de 45 de ani, 
conducerea psihiatriei a fost în mâinile unui singur om, 
abia în 1989, când partida ideologica era pierduta, au fost 
repede făcuţi profesori comuniştii din eşalonul doi, cu 
nimic mai prejos decât fostul lor şef. De fapt, toţi trei nu au 
făcut decât să îndepărteze cu gesturi discrete pe toţi cei 
capabili. Au rămas aşa cum  meritau, doar cu 
mediocrităţile. 

Cum a fost posibil acest lucru? A fost acesta un 
proces calculat, o strategie? Privind acum retrospectiv şi 
fără patima, nu putem da decât un răspuns afirmativ, deşi 
aceasta politica era dusă cu discreţie, iar în viaţa cotidiană 
aveai mai mult impresia că este vorba mai mult de afinități 
şi antipatii ale marelui şef comunist, ca totul depindea de 
maniera în care te purtai cu şefii. Era preferat cel supus, 
dar şi mai agreat era cel linguşitor, care putea să facă 
şefului servicii mai mult sau mai puţin profesionale şi mai 
ales cei care nu aveau aspirații temeinice. Orice persoană 
valoroasa era data deoparte. Opţiunea şi ataşamentul 
politic erau esenţiale, iar adevărata loialitate se măsura în 
care servicii puteai face şefului şi cât de ataşat erai 
Securităţii. 

Un alt element în dominarea ideologică a psihiatriei a 
constituit-o  instituționalizarea dominării psihiatriei din 
Bucureşti fata de toate centrele din tara. Aici se hotăra 
acordarea titlurilor şi tuturor posturilor din întreaga ţară, 
în ciuda nemulțumirilor create de acest mandarinat 
comunist. 

Din acest motiv, dominarea politrucilor bucureşteni a 
avut consecinţe pentru întreaga ţară, mai ales ca întreaga 
pregătire a tinerilor psihiatri era monopolizata de 
Bucureşti. Să ne imaginăm doar cum decurgea viaţa în 
psihiatria din celelalte centre psihiatrice ale ţării, cu 
excepţia şcolii de psihiatrie de la Timişoara, unde, gratie 
dizidentei profesorului Pamfil, se activa în cu totul altă 


lume, o lume pe care Predescu şi ciracii săi o exemplificau 
ca antisocialista şi reacționară izolând-o cu toate puterile 
de care dispuneau (dar să nu uităm ca şi revoluţia 
anticomunista a început la Timişoara, unde era alta 
atmosfera culturala). 

Toate aceste fenomene au avut ca rezultat mutilarea 
şi handicaparea psihiatriei româneşti. În psihiatrie, din 
motive politice, au pătruns numeroase personalităţi 
dizarmonice sau chiar sociopate, multe venite din alte 
discipline medicale de unde au fost rejetate, numeroşi fii 
sau nepoți ai nomenclaturii politice, persoane care într-un 
timp scurt deveneau deosebit de agresive, ocupau de 
regula numai funcţii de conducere în catedrele de 
psihiatrie, în spitale sau ambulatorii. În acest fel, toate 
aceste instituţii au fost mutilate, promovarea persoanelor 
maligne a creat o adevărată reţea a incompetentei 
profesionale, cu indivizi dezechilibraţi până la a fi bătăuşi, 
oameni fără vocaţie pentru psihiatrie, mânaţi doar de 
dorinţa reuşitei şi a obţinerii puterii sociale. Numirea lor 
se făcea fără concurs sau în urma unor concursuri trucate, 
pe viaţă, în timp ce aceia merituoşi trebuiau să se supună 
sau să plece, inclusiv să emigreze. 

Astfel de situaţii continua şi după 1989 în numele 
unei solidarităţi a vechilor practici, a unei solidarităţi a 
răului. Chiar încercarea sincera a unor psihiatri cinstiţi de 
a-şi crea o asociaţie profesionala independenta - Asociaţia 
Psihiatrilor Liberi, a fost decimata şi practic desfiinţată 
prin infiltrarea în conducere a foştilor profesori comunişti 
şi folosirea ei în lupta pentru posturi şi avantaje materiale 
pentru ei. Şi acest lucru se întâmplă după 1989. Oamenii 
trecutului, după o scurtă perioada în care se aşteptau la 
acţiuni de genul celor pe care ei însăşi le-au promovat, 
când comuniştii au venit la putere, au trecut la atac, îşi 
căuta cu asiduitate noi protectori (mai ales din rândul 
partidelor istorice). 

Până acum nu s-a produs nicio reforma în psihiatrie 
şi oamenii fără merit sunt încă în fruntea catedrelor, a 
secţiilor de psihiatrie, uneori ca directori. Bineînţeles, toţi 


s-au asigurat din epoca comunista de un curriculum vitae 
cu zeci de lucrări şi multe cărţi publicate în editurile 
comuniste, unde aveau acces nelimitat pe baze politice, 
mulţi au titluri pompoase, dar analiza acestor lucrări arata 
un mare pustiu, chiar dacă au făcut încercări şi după 1989. 
În fond, aceşti pretinşi autori au rămas victimele ideologiei 
comuniste, orientare cu care ei au cochetat toată viaţa şi 
care le-a impregnat personalitatea. Şi toată aceasta 
pastişă, acest enorm plagiat ideologic le-a adus titluri de 
doctor, de docent şi aşteptau fără jena titlurile de 
academician. In fond, este vorba de un demers al falselor 
valori, false personalităţi, false veleităţi care mereu s-au 
băgat în faţă, iar în prezent încearcă să falsifice trecutul. 
Să ne mai miram acum ca s-au făcut sau se fac şi acum 
numai abuzuri? 

În lupta lor pentru reforma, Psihiatrii Liberi au 
încercat în primul rând o alianţă cu cei din domenii 
nepsihiatrice, nu atât cu medicii care în psihiatrie au 
devenit rezervaţi şi filistini, adesea şantajabili pentru 
trecutul lor, s-a încercat alianţa cu oameni de cultura care 
ştiu să preţuiască libertatea, care ştiau sensul vieţii şi al 
sacrificiului, cu ziarişti democrați, o adevărată revelaţie 
postrevoluţionară. 

Trebuie deci să ne uitam cu jale şi distanta la tipul de 
psihiatru conformist, filistin, meschin, bazat, în fond, pe 
idei nihiliste (ca nimic nu se mai poate face, ca nimic nu se 
va mai putea schimba, ca totul este zadarnic, sisific, ca 
peste tot în lume se petrece aceasta ipocrita mascarada, 
iar boala psihică este un tribut implacabil al civilizaţiei, un 
deşeu, un gunoi inevitabil). Aceşti oameni, aparent 
toleranţi, delăsători, care de fapt formează majoritatea, 
constituie ca şi în trecut masa de manevra a fostei 
nomenclaturi. 

Deşi aceşti oameni trebuie condamnaţi ca tip de 
subintelectuali, aceştia au fost şi sunt primii în politica, în 
patriotism, în fraze mari, bombastice în care se arata 
înduioşaţi de soarta bolnavilor, care se arata acum 
sentimentali, pretinzând că nu au făcut rău nimănui. Dar în 


mod sigur istoria îi va condamna. Este sigur ca cei care vor 
veni vor ancheta mai îndeaproape situaţiile acestea. In 
mod meritat toate disciplinate medicale au instituţii mai 
solide, au reprezentanţi strălucitori, în timp ce psihiatria 
agonizează, neputând ieşi din blestemul abuzului politic şi 
al ideologizării ei, lipsită de instituţii adecvate de 
tratament sau cercetare. 

2. Evoluţia dizidentei în psihiatrie 

În ciuda tonusului pesimist şi a imobilismului 
majorităţii psihiatrilor, care în marile momente, atunci 
când schimbarea ar fi fost posibila, s-au livrat ca masa de 
manevra în mâinile puterii, în psihiatrie o mişcare de 
opoziţie şi de dizidenta a existat şi nu trebuie nici să ne 
exaltam, dar nici s-o uitam. In definitiv, lipsa de istorie, 
chiar şi a unei profesii poate fi blestemul cel mai mare. Din 
acest punct de vedere lucrarea noastră este în primul rând 
o încercare de reconstituire a unui fenomen istoric care s-a 
desfăşurat şi credem că acest lucru va face cândva cinste 
disciplinei noastre. 

Încercând o sistematizare a opoziţiei în psihiatria 
românească ne-am gândit ca acest fenomen ar putea, 
didactic vorbind, să fie împărţit în anumite etape istorice 
distincte. 

Vom urmări deci etapele cele mai importante: 

1. Etapa proletcultista, care a început odată cu 
ocupaţia sovietică şi a ţinut pana la mijlocul deceniului '60. 
Este o etapă pur stalinista şi de impunere a modelului 
sovietic în mod direct (cu ajutorul consilierilor sovietici şi 
spionilor romani care au activat pentru U.R.S.S. sau 
Comintern). Ca şi în restul sectoarelor de activitate, şi în 
psihiatrie etapa se caracterizează prin distrugerea 
deliberata a intelectualităţii, este etapa represiunii directe, 
implacabile şi nemotivate - cu sau fără procese politice -, a 
suprimărilor fizice şi a lagărelor de concentrare în care 
psihiatrii romani au plătit un mare tribut uman. 

2. Etapa creării structurii ideologice şi a sovietizării 
totale, fără ca oficial tara sa mai fie sub ocupaţie. Este 
etapa în care apar cadrele de „specialişti” pregătite în 


U.R.S.S. (Predescu, Milea, Alexandrescu etc), etapa 
acoperind anii '60 şi '70. Acum exigentele politice, 
ideologice vor duce la minimalizarea profesionalismului, 
cenzura şi controlul ideologic vor fi totale şi temeinice, 
vechile trucuri cu care erau păcăliţi consilierii sovietici sau 
vechii ilegalişti nu mai merg cu noile cadre şcolite în 
maniera marxista. Se introduce o cenzura informaţională 
totala, mai ales asupra literaturii şi informaţiilor venite din 
Vest, apare ideologizarea disciplinei mai ales prin crearea 
unor entităţi materialist-dialectice, aşa cum a fost 
teoretizarea modelului medical şi a celui instituţional 
carceral despre care am vorbit anterior. 

De asemenea, din necesitatea prestigiului extern 
după care tânjea Ceauşescu, din aceasta etapa începe - nu 
sporadic ca în trecut, ci în mod sistematic - abuzul politic 
în psihiatrie, aceasta devenind şi la noi aliata organelor de 
represiune. 

3. Etapa dizidentei şi a opoziţiei deschise şi curajoase 
a unor mici grupuri de psihiatri sau a unor psihiatri izolaţi, 
acţiuni care au avut ca suport noua filosofie privind lupta 
pentru „drepturile omului” între 1975 - 1989. Este atacat 
nu numai sistemul dogmatic din psihiatria oficiala, dar şi 
abuzurile psihiatrice individuale şi se pornesc acţiuni 
reformiste şi de fundamentare a unei psihiatrii sociale 
româneşti, chiar dacă totul este nevoit să se limiteze la 
considerente teoretice. 

4. Etapa criptocomunista de după 1989 şi pana în 
prezent, dominată de lupta vechii nomenclaturi sau a 
comuniştilor frustraţi pentru a intra în noile structuri ale 
puterii, mulţi renunțând formal la comunism şi aderând tot 
formal la partidele istorice, dar şi încercarea de creare a 
Asociaţiei Psihiatrilor Liberi, acţiune care, din păcate, 
astăzi este parţial eşuată din cauza preluării conducerii ei 
de către foştii carierişti comunişti. 

1. Etapa proletcultista 

Comunismul a fost adus în România de către Stalin, 
cu ajutorul Armatei Roşii. În 1945, în ţara noastră existau 
doar 800 de comunişti, mare parte dintre ei activând în 


cadrul Cominformului şi nefiind cel puţin cetăţeni romani. 

Cu migala, încă înainte de ocuparea ţării, în Uniunea 
Sovietică s-a format, sub directa îndrumare a lui Stalin şi 
Vişinski, o adevărată „coloana a 5-a”, care avea planurile şi 
forţa necesara - Armata Roşie - pentru comunizarea 
României. 

Anii 1945 - 1960 au constituit o perioadă în care 
psihiatria noastră a cunoscut un serios regres prin 
rusificarea forţată a disciplinei şi o imixtiune directa 
ruseasca sau prin intermediul foştilor spioni care alcătuiau 
coloana a 5-a, de tipul acelui prim director de trista faima 
despre care am vorbit deja. În aceasta perioada se pune în 
practica modelul stalinist - bine experimentat în U.R.S.S. - 
de distrugere a intelectualităţii şi elitei din diferite domenii 
de activitate, psihiatria nefăcând excepţie de la aceasta 
acţiune. Nu este decimata numai fosta conducere, ci şi 
personalităţile marcante ale disciplinei, pe motivul luptei 
de clasa şi al extirpării modului de gândire burghez. 

Psihiatria românească a trebuit să facă pasul înapoi 
pentru a se alinia nivelului şi manierii de practicare 
sovietică a psihiatriei, acolo existând deja o experienţă 
comunista de 

30 de ani. La Bucureşti, Derevici, agent al 
cominformului, ilegalist şi spion sovietic, îşi ia în primire 
funcţia de director al celui mai mare spital de psihiatrie 
din tara. Este vorba de o personalitate neprofesionista 
care nu făcea niciun secret din aceasta. A venit îmbrăcat 
luni în şir în uniforma de colonel al armatei sovietice în 
care luptase până atunci împotriva Armatei Romane, a 
presupusei sale tari. 

Nu se poate vorbi în cazul acestui prototip de activist 
comunist de o calificare profesionala. De fapt, el însuşi 
ridiculiza pe adevărații psihiatri şi manifesta un dispreţ 
nedisimulat pentru viaţa ştiinţifică sau pentru reuniunile 
profesionale. Misiunea lui era sa sovietizeze spitalul de 
psihiatrie din Bucureşti, cel mai mare din tara. El oferea, 
de exemplu, prin propria voinţă, spitalul cu 3.000 de paturi 
pentru un experiment sovietic, aflat atunci în Uniunea 


Sovietică la începuturi, şi anume aşa-zisa unificare a 
spitalelor, distrugând prin aceasta asistenta psihiatrica şi 
transformând acest spital mamut specializat pentru a 
deveni spital raional cu toate specialităţile medicale 
incluse. Revenirea la normalitate a însemnat însă decenii 
de aşteptare şi de  disfuncţionalitate a asistentei 
psihiatrice. 

În schimb, este felicitat într-un ziar sovietic, 
Meditinskaia Gazeta, care spunea la acea data ca: 
„Experimentul unificării spitalelor, fata de care medicii 
sovietici încă ezitau, a reuşit într-un spital din România, 
sub îndrumarea tovarăşului Ipolit Derevici”. 

Încă de la instaurarea regimului comunist s-a trecut 
la decapitarea psihiatriei prin arestarea specialiştilor, pe 
motiv ca, prin ceea ce practica, răspândesc idei 
reacționare, burgheze, de tipul psihanalizei sau 
psihologiei. Cei care au avut un anumit rol în timpul 
războiului sunt condamnaţi ca fiind „criminali de război”. 
Profesorul Tomescu, de exemplu, a avut aceasta soarta (16 
ani munca silnică), iar profesorul asociat Sebastián 
Constantinescu, un eminent psihiatru, a fost condamnat la 
închisoare numai pentru că a fost colaborator în cadrul 
Catedrei de psihiatrie a profesorului Tomescu. 

Întreaga mica comunitate de psihiatri - în jur de 200 
de persoane - este supusa unei represiuni nemiloase. 
Psihanalişti de prestigiu, ca Popescu-Sibiu, C. Vlad, la fel 
ca alte personalităţi marcante, sunt arestaţi (I. Biberi. 

N. Margineanu, Popeea etc.) odată cu ei fiind 
arestate şi ideile ştiinţifice pe care le promovau aceste 
elite şi care se aflau la unison cu Europa în promovarea 
ideilor şi conceptelor psihologice la noi. Dar psihologia a 
fost şi este încă duşmanul de moarte al ideilor materialist- 
comuniste în psihiatrie. Să ne mai întrebăm oare de ce nici 
azi fosta, dar în fond actuala nomenclatura comunista, nu 
introduce decât formal psihologia în pregătirea studenţilor 
şi chiar a psihiatrilor? 

Distrugerea şi terasarea psihiatriei la nivelul celei 
sovietice se va asigura şi prin schimbările de cadre, în 


psihiatrie pătrunzând rataţii altor discipline medicale, 
cărora li s-a promis şi au obţinut în psihiatrie posturi 
importante de conducere. Nepoata lui Derevici şi soţul ei 
(sotii Meiu), din obscuri medici consultanţi de medicina 
generală, vor deveni şefi de secţie şi conferenţiari 
universitari. 

Rezistenta şi opoziţia în psihiatrie, în contextul unei 
tari ocupate şi a comunizării ţării, au fost minime deoarece 
orice opoziţie te trimitea direct în lagărele de concentrare. 
Totuşi, o serie de medici tineri la acea vreme, ca A. Dosios, 
Balif-Negulici, Alexandra Retezeanu, Lichter, Rosenfeld, 
Maller etc., au continuat o linie etica în psihiatrie 
transmițând tinerilor principiile unei psihiatrii care era la 
acel moment sincrona cu psihiatria europeană. 

Psihanalişti ca C. Vlad,  Popescu-Sibiu, deşi 
persecutați şi arestaţi, prin lucrările lor sau direct prin 
contactul cu tinerii, au adus o prospera contribuţie 
psihologica (lucrări fundamentale de psihanaliza, lucrări a 
căror nivel nu a fost atins nici pana în prezent). 

În psihologia medicala N. Margineanu, deşi arestat şi 
ostracizat, va continua tradiţia românească (cu Goanga, 
Zapan) editând lucrări fundamentale privind 
personalitatea, relaţia medic - pacient etc. Toţi şi-au plătit 
îndrăzneala cu ani grei de închisoare, la ieşire devenind 
nişte umbre supravegheate de Securitate, obligaţi de a nu 
mai veni în contact cu tinerii, până când dispariţia lor 
biologica a  „salvat” psihiatria comunista de ideile 
ştiinţifice valoroase ale epocii - iar revoluţia psihologica 
care era în toi în Occident a fost ratata în România. 

Nu avem documente scrise, dizidenta acestor 
personalităţi consumându-se în tăcerea comunista care se 
răspândise peste întreaga ţară. Totul a luat calea uitării 
generale în care generaţiile ce au urmat s-au complăcut, 
prin conformismul şi supunerea lor, prin lipsa oricărei 
dorinţe de sacrificiu. 

Dintre psihiatrii de elita ai epocii o opoziţie viscerala 
fata de comunismul din psihiatrie a avut-o A. Dosios. Medic 
eminent de o cultură remarcabila, cu un real talent 


didactic, a fost rapid concediat din cadrul Catedrei de 
psihiatrie, alături de Alexandra Retezeanu, făcând loc lui 
Predescu şi echipei lui sovietizate, iar în pedopsihiatrie 
eminenta profesoara universitara Margareta Stefan a fost 
concediata pentru a face loc altui comunist venit din 
U.R.S.S.profesorul” Stefan Milea, o figura anosta de 
politruc care se preocupa şi se preocupa încă mai ales de 
îndoctrinare comunista, din cauza lipsei sale de 
profesionalism. 

Ca simplu divertisment, a rămas celebra palma pe 
care A. Dosios a dat-o unui comunist arogant şi lider de 
sindicat comunist şi pentru care, ani de zile, a pătimit. 

O rezistentă nenominalizata s-a produs în acea 
perioadă împotriva introducerii pe cale administrativa 
(prin amenzi,  destituiri, prelucrări) a  pavlovismului 
rudimentar, fabricat în laboratoarele ideologiei staliniste 
din Uniunea Sovietică şi care a fost ridicat la „rangul” de 
esenţă a materialismului dialectic aplicat în cadrul 
ştiinţelor neurologice. Era de fapt vorba despre una din 
creaţiile politrucilor sovietici care fabricaseră asemenea 
prototipuri materialiste în toate domeniile (miciurinismul, 
iarovizarea lui Lasenko, teoriile lui Opărin şi Lepesenskaia 
etc). 

Fata de degradarea continua a asistentei psihiatrice 
s-au remarcat de asemenea proteste, dar infuzia de cadre 
de partid, numărul mic al psihiatrilor din tara au adus 
disciplina totalmente la cheremul politicii comuniste. 

Putem spune fără teama de a greşi ca aceasta etapa 
se caracterizează prin DISTRUGEREA nu numai a 
psihiatriei româneşti, dar prin ceea ce a urmat a deschis o 
perioadă de obscurantism din care nici în prezent nu se 
poate ieşi. Dacă înainte psihiatria românească avea un 
concept şi repere ştiinţifice, după aceasta epoca o confuzie 
generală va conduce disciplina spre empirism, teren 
propice pentru politica totalitara a partidului comunist, 
pentru a crea prin ea un sistem carceral opresiv pentru 
dizidenţii politici. 

Lupta vechii generaţii, deşi lăudabilă, nu va avea 


decenii în şir nicio speranţă, noaptea comunista se 
întinsese peste întreaga ţară. Rezistenta şi dizidenta 
nominala sau anonima se vor adăuga rezistentei generale a 
poporului nostru. Treptat, sistemul totalitar se va impune 
în domeniul ştiinţelor psihologice şi neurologice, aducând 
psihiatria la nivelul şi în situaţia în care este astăzi. 

2. Etapa ideologizării şi sovietizării în profunzime 

Conceptualizarea „ştiinţifică” a psihiatriei abuzive 

După etapa proletcultismului, care va aplica în 
psihiatrie „metodele revoluţionare” în care politicul se 
implica direct în numele purificării proletare şi al luptei de 
clasa, situaţie în care valoarea profesională nu mai juca 
practic niciun rol, după 1960 lucrurile încep să se schimbe. 
Se da „permisiunea” de a critica obsedantul deceniu în 
toate domeniile de activitate, iar psihiatria începe să fie 
temeinic prinsă în mrejele ideologiei, aservita politicii de 
represiune după exemplul sovietic, dar de această dată, 
acţiunea este dirijată de persoane şcolite şi mai ales de cei 
veniţi de la studii din U.R.S.S. 

O pleiada de „cadre tinere” soseşte în acest scop de 
la Moscova sau Leningrad, fiind dirijată prin ucaz 
administrativ spre sferele de conducere ale ministerului, 
catedrelor de psihiatrie, la unison cu politica dusă în toate 
sferele de activitate (cultura, ştiinţă, tehnica etc). Se aplică 
acum noua strategie a partidului. Dacă în prima perioadă 
activitatea „teoretica” rămânea într-un stadiu rudimentar, 
în cazul când nu era complet ignorata, dicteul politic 
înlocuind în mod brutal şi direct fundamentarea ştiinţifică, 
teoretica, după 1960 lucrurile tind a se schimba, partidul 
propunându-şi alte mijloace în vederea obţinerii aceluiaşi 
rezultat represiv.  Dirijarea psihiatriei adultului, a 
psihiatriei infantile, direcţiunea marilor spitale psihiatrice, 
vor fi preluate, într-o 

„Mare campanie”, de tinerii „sovietici” sau de cei 
veniţi direct din rândurile Securităţii (Virgil Angheluţă), 
persoane tinere, avide de putere, bine îndoctrinate şi gata 
la orice compromis pentru a-i servi pe aceia care i-au scos 
din mediocritatea lor funciara. 


Din acest moment începe programul de teoretizare 
ideologica cu pretenţie „ştiinţifică”, se începe construirea 
unei noi psihiatrii pe care de acum ei o vor numi cu emfaza 
„psihiatria socialista”, bineînţeles, în opoziţie cu cea 
burgheza, occidentala. V. Predescu devine şeful absolut, 
creditat de partidul comunist. El este şeful politic şi 
profesional al psihiatriei româneşti, deşi avea calificarea 
unui medic de medicina generală pediatru, iar St. Milea va 
prelua cu aceeaşi ardoare psihiatria infantila, ambii 
pensionând forţat profesorii titulari. 

Aşa cum vom vedea, în mod rapid îşi creează o aşa- 
numită scoala constituita din indivizi bine cotaţi de către 
partid şi Securitate, cu dosar verificat, după care vor 
începe o avalanşă de scriitura marxista şi pavlovista, 
adevărate materiale de îndrumare ideologica în cadrul 
psihiatriei socialiste pe care se casneau să o nască. 

Prin aservirea revistei de specialitate se va institui o 
cenzura acerba, totul fiind controlat şi dirijat. Orice 
material care aspira la tipărire trebuia să fie în prealabil 
verificat ideologic şi aprobat de doi tartori numiţi şi agreaţi 
de Predescu sau chiar de el însuşi. Aceştia nu autorizau 
decât articole bine orientate ideologic şi nu tolerau nici 
critica, nici vreo abatere de la psihiatria lor oficială. 

În aceasta epoca se ridica Eduard Pamfil care, în 
condiţii vitrege, la Timişoara, îşi construieşte o şcoală de 
psihiatrie pentru a cărei activitate generaţiile anilor 1960 - 
1970 îi vor rămâne recunoscători. Timişoara, în acei ani, a 
constituit piatra de poticneala a dogmatismului ideologic 
în psihiatrie reprezentat prin cuplul celor veniţi din 
U.R.S.S. (Milea - Predescu) şi care a dovedit ca nu atât 
represiunea în sine, dar mai ales lichelismul, lipsa de 
curaj, de spirit de sacrificiu au făcut din psihiatrie o 
disciplina fără apărare şi asta spre ruşinea psihiatrilor 
care credeau ca numai conformismul era singura „tactica” 
de supravieţuire în comunism, motiv pentru care au 
renunţat uşor la orice opoziţie. 

Se cuvine deci a prezenta câteva date biografice ale 
celui mai reprezentativ dizident din psihiatria românească, 


Eduard Pamfil. 

Eduard Pamfil (1912 - 1994) şi-a făcut studiile la 
Cluj, unde a terminat Facultatea de medicina în 1937. În 
1938 pleacă în Franţa şi îşi continua studiile la Paris, la 
Centrul de Neurologie, sub conducerea lui Lermitte. 

Activează ca medic militar în timpul războiului, apoi 
lucrează din nou la Paris în mai multe spitale, printre care 
şi St. Anne cu H. Ey. 

Revenit în ţara, lucrează mai întâi ca neurolog la 
Spitalul Gh. Marinescu, pana în 

1948, în 1949 devenind conferenţiar la Catedra de 
psihiatrie din Cluj. 

În 1959 este arestat politic pentru ca „a condus 
bande de studenţi” în timpul unor manifestări prilejuite de 
ziua de 24 ianuarie. În fapt, Pamfil rostise doar un discurs 
patriotic de la balconul casei profesorului Hateganu, la 
care se afla în vizita. Ne aflam în perioada 
internaţionalismului proletar iar dragostea pentru 
Uniunea Sovietică trebuia să primeze fata de dragostea de 
tara, motiv pentru care acţiunea profesorului a fost 
considerata criminala. A fost ţinut în puşcărie, fără 
judecata, timp de 10 luni. La proces, profesorul s-a apărat 
singur, fiind condamnat la domiciliu forţat, la un azil de 
copii irecuperabili din oraşul de graniţa Şiret. La catedra, 
locul i-a fost luat de delatorul şi martorul acuzării sale, un 
oarecare Roşu. 

În 1963, sub presiunea foştilor săi elevi, este numit 
profesor la Catedra de psihiatrie din Timişoara. Din motive 
politice şi din cauza lui Predescu, i se respinge venirea ca 
profesor în Bucureşti, iar în 1977 dizidenta sa nu mai este 
suportata şi este pensionat forţat. 

Handicapat de condamnarea politica, Pamfil şi şcoala 
de psihiatrie pe care a creat-o vor reprezenta timp de 10 - 
15 ani punctul de referinţă al rezistentei împotriva 
psihiatriei rudimentare, sovietizate a cuplului Predescu - 
Milea. Se ştie că aceştia decimaseră Catedra de psihiatrie 
din Bucureşti creând o nouă catedra formata, aproape în 
exclusivitate, din indivizi dubioşi, cu un solid dosar politic. 


Cei doi vor alcătui un minuţios plan de formare şi 
îndoctrinare a psihiatrilor romani. Noile concepte sovietice 
devin acum valori de referinţă, motiv pentru care încep 
manifestări de propagare numite bombastic simpozioane 
sau conferinţe naţionale, prin care se vor lansa, cu surle şi 
trâmbiţe, noile concepte ale psihiatriei socialiste, creându- 
se prin aceste manifestări iluzia unor confruntări şi a unei 
realităţi ştiinţifice, care de fapt nu exista. 

În acest context s-a evidenţiat scoala de psihiatrie de 
la Timişoara, în frunte cu Pamfil şi avându-i alături pe 
Stosel şi Ogodescu, precum şi o întreagă pleiada de tineri. 
Din păcate, ulterior, mulţi dintre ei nu au avut tăria de 
caracter a maestrului, pretându-se la compromisuri cu 
Predescu pentru titluri şi funcţii, transferuri în Bucureşti, 
pe care le-ar fi meritat şi fără aceasta cedare morala. 
Astfel s-a dizolvat în cele din urmă scoala de la Timişoara, 
iar profesorul Pamfil s-a retras dezgustat, dar nu învins. 

Pentru anii 1960 - 1975 putem spune ca rezistenta 
împotriva dogmatismului ideologic în psihiatrie a avut 
capitala la Timişoara şi în alte oraşe din vestul ţării - Sibiu, 
Oradea, Arad etc. 

La Iaşi, Bucureşti, Cluj decimarea vechii gărzi şi 
înlocuirea acesteia cu politruci şi oameni ai Securităţii sau 
pur şi simplu cu oameni slabi, dornici doar de avansare, a 
făcut ca atitudinea celor veniţi cu misiune din 

U.R.S.S. sa le domine activitatea şi să degradeze 
psihiatria aducând-o la stadiul în care se afla şi astăzi. 

Timp de 10 - 15 ani, scoala de la Timişoara a luptat 
pentru onoarea psihiatriei româneşti, împotriva 
obscurantismului comunist, pentru promovarea valorilor 
occidentale, a progresului în psihiatrie. Acolo valorile 
psihologice au fost reconsiderate, psihoterapia a jucat 
rolul pe care trebuie să-l joace în relația medic - pacient, 
informarea era aproape la nivelul psihiatriei din Occident. 

Concepte interzise de către psihiatria dogmatizata 
ideologic vor fi predicate de către Pamfil şi şcoala sa 
(psihoterapie, medicina psihosomatioca, psihiatrie sociala, 
resocializare etc). Ridiculizând conceptul clinico-nosologic, 


materialist, al lui Predescu, Romila, lonescu, Milea, scoala 
de la Timişoara s-a lansat într-o lupta, în esenţă să 
antiideologica, privind destinele psihiatriei româneşti, 
distruse de amestecul Securităţii şi partidului. 

Deoarece nu avem documente scrise care să ateste 
aceasta lupta, vom prezenta spre exemplificare doar 
tematica simpozioanelor de psihiatrie din anii '70 - 80, 
pentru a se vedea ce fel de psihiatrie practicau cele două 
centre universitare - Timişoara şi Bucureştiul. 
Simpozioanele din Bucureşti erau prezentate în 
programele tipărite ca făcând parte din Festivalul 
Cântarea României. lată exemplele: 

1978 - Sindroamele psihoorganice cronice; 

1979 - Terapiile biologice în psihiatrie; 1980 - 
Schizofrenia. 

Este clara orientarea biologică, „materialista” 
aproape în exclusivitate, fără nicio imixtiune a „ştiinţelor 
burgheze” (psihologia, sociologia, psihoterapia etc.). 

lată în continuare  tematicile  simpozioanelor 
organizate de către şcoala de la Timişoara, în acelaşi 
interval: 

1972 - Timişoara, Probleme de medicina legala; 

1975 - Sibiu, Psihoterapia în nevroze; 1976 - Sibiu, 
Psihoterapia la adolescenţi; 1977 - Timisoara, probleme de 
psihiatrie sociala; 

1978 - Sibiu, Psihoterapia de scurta durata; 

1981 - Oradea, Psihiatria antropologica; 1986 - 
Timişoara, Psihiatria sociala. 

Este uşor de remarcat orientarea psihologică şi 
sociala, orientarea dinamică a şcolii profesorului Pamfil de 
la Timişoara. 

Poate va fi greu pentru generaţiile viitoare să creadă 
ca simpla tematica psihologica a unui simpozion poate fi 
privita ca un act de dizidenta. In perioada comunista, sub 
Predescu, Milea şi Ionescu, aceste tematici erau 
considerate ca aberaţii burgheze care „rătăceau” minţile 
tineretului. De asemenea, va fi foarte greu de înţeles ce au 
însemnat pentru anii '60 - '70 aceste „bule de oxigen” într- 


o psihiatrie încorsetată ideologic, fără nicio perspectiva, 
fără niciun orizont, rupta de psihiatria lumii civilizate. 
Chiar dacă generaţiile viitoare vor realiza că nu a fost 
mare lucru, aceste simpozioane bulversau profund 
comunitatea psihiatrilor, după fiecare simpozion soarta 
multor protagonişti şi în special a timişorenilor fiind în 
pericol. Aceste simpozioane, la cererea politrucilor din 
psihiatrie, erau bine supravegheate de către Securitate, iar 
Predescu, Milea, Romila, lonescu şi cei asociaţi lor 
organizau adevărate campanii de combatere publica a 
„aberaţiilor” cu care aceşti indivizi bulversau tineretul 
asupra căruia impactul era deosebit. Unele simpozioane 
luau adesea aspectul unor şedinţe de demascare în care 
trebuiau să învingă doar ei, comuniştii, reprezentanţii 
autenticii psihiatrii socialiste. 

Totuşi, sub o autoritate de mare prestigiu, s-au 
grupat, chiar dacă nu oficial, psihiatrii anticomunişti din 
întreaga ţară. Cu toată prevalenta de număr şi dreptate, 
psihiatria românească a rămas în toată acesta perioada 
strâns dirijată administrativ de grupul de la Bucureşti care 
avea în mâna arma promovărilor, transferurilor, acordării 
de titluri, numirilor şi destituirilor, ei fiind singurii 
interlocutori ai ministerului şi probabil singurii credibili 
pentru organele de securitate şi cele centrale de partid. 
Inscenări, calomnii, denunţuri, blocarea promovărilor 
profesionale sau a plecărilor în străinătate - toate s-au 
folosit din plin ca arma de lupta şi pentru dirijarea 
psihiatriei noastre antioccidentale. 

O poziţie aparte a avut-o Brânzei, de la laşi, care, la 
un moment dat, a dorit să se desolidarizeze de grupul de la 
Bucureşti, prost famat, afirmând o teorie zisa proprie - 
concepţia biopsiho-sociala - care, deşi nu avea nimic 
original comparativ cu psihiatria occidentala, a devenit în 
contextul epocii o nouă despărţire de tartorii de la 
Bucureşti. 

Sub tirul a două curente, aceşti tartori au trebuit să 
aducă modificări cosmetice concepţiei lor - consecvent 
materialiste - şi să accepte formal, spre sfârşitul 


deceniului 8, unele modificări cu pretenţia absurda ca le 
aparţineau de multă vreme. 

Dar, după aceste fenomene de dizidenta, controlul 
absolut al psihiatriei va fi tot mai greu de menţinut şi un 
asalt decisiv al generaţiilor tinere va intra direct în conflict 
cu conceptele psihiatriei socialiste pana la afirmaţia 
dezolanta, pentru stăpânii psihiatriei, ca în România exista 
represiune politica şi deţinuţi de conştiinţă. O nouă etapa 
de dizidenta va începe acum. Faza simpozioanelor şi a 
„bătăliilor” pentru materialitatea psihiatriei sunt depăşite 
şi tartorii psihiatriei apar acum pe banca de acuzare a 
opiniei publice. 

3. Etapa dizidentei şi a opoziţiei deschise 

Abia în anii '60 - '70 lumea occidentala va pune în 
mişcare o concepţie distructiva pentru  totalitarism, 
declanşând mişcarea pentru drepturile omului, iar o serie 
de organizaţii internaţionale se vor angaja în combaterea 
abuzurilor psihiatrice şi contra torturii prin metode 
psihiatrice. Preşedintele Regan identifica IMPERIUL 
RĂULUI, vorbind de începutul sfârşitului comunismului. 

După 1966, apar tot mai multe relatări privind 
utilizarea psihiatriei în scopuri politice, la început în fosta 
U.R.S.S., apoi, treptat, în toate ţările comuniste, dintre 
care România va deţine o mare pondere. În acest context, 
psihiatrii, nu doar cei din România, se vor simţi încurajați, 
efortul făcut de Occident tinzând să spargă izolarea în care 
se aflau psihiatrii din ţările comuniste. 

Astfel, între anii 1975 - 1985, în psihiatria noastră, 
aşa cum ne-am exprimat mai sus, a apărut o dramatica 
diversificare a mişcării dizidente. S-au format grupuri în 
general centrate pe spitale, în care, într-un mod mai mult 
sau mai puţin evident, s-au luat poziţii deschise contra 
psihiatriei dogmatice. O mare energie s-a cheltuit cu 
ocazia simpozioanelor de care am vorbit mai sus, motiv 
pentru care în deceniul 8 ele au început să fie blocate 
administrativ. S-a interzis cadrelor didactice de a mai 
merge la congrese sau simpozioane în afara vacantei, 
adică aveau voie doar în lunile iulie şi august când, de 


regulă, asemenea manifestări nici nu se mai ţin din cauza 
vacantelor de vara. 

Odată cu afirmaţia lui I. Vianu - 1977 -, conform 
căreia în România exista deţinuţi de conştiinţă internaţi în 
spitalele de psihiatrie, organizaţiile internaţionale încep să 
se ocupe şi de soarta psihiatriei romane. Amnisty 
International, independent de afirmaţiile lui Vianu, 
prezintă o listă a deţinuţilor politici internaţi în spitalele de 
psihiatrie. 

Dar în anii '70 - '90 se va dezvolta o efervescenta 
opoziţie şi o dizidenta în toată tara. In 1977 vom asista la 
spectaculoasa dizidenta a lui Paul Goma la care a aderat o 
pleiada de cetăţeni şi mai ales intelectuali printre care I. 
Negoitescu şi apoi psihiatrul I. Vianu. Tot în acel an se va 
înfiinţa Sindicatul Liber al Oamenilor Muncii din România 
- S.L.O.M.R. -, în frunte cu dizidenţii dr. Cana, preotul 
Calciu-Dumitreasa etc. Aceşti dizidenţi vor cunoaşte nu 
numai temniţele comuniste, dar şi gulagul psihiatric 
romanesc, care deja funcţiona de mult. Asistam, de 
asemenea, la formarea unor partide hibride mai ales de 
nuanţa socialista, încercări de reorganizare a partidelor 
istorice - în special PN.T.C.D. - şi alte sfidări politice, care 
se vor termina la psihiatrie, închisoare sau împingerea 
spre emigrare. 

Totuşi, ceea ce se va întâmpla în ţara după 1977, 
inclusiv în domeniul psihiatriei, se va aduce la cunoştinţa 
opiniei publice internaţionale şi, prin intermediul postului 
de radio Europa Libera, conştiinţei opiniei publice din ţara 
noastră. Posturile de radio BBC, Europa Libera şi altele vor 
furniza în permanenta informaţii privind cazurile concrete 
de utilizare a psihiatriei în scopul pedepsirii dizidentelor 
politice. Apar în exterior şi sunt preluate în interior liste cu 
„doctorii criminali” care utilizează psihiatria ca instrument 
de tortura psihologica, se dau spre ştirea opiniei din tara şi 
străinătate numele spitalelor în care sunt torturați bolnavii 
psihici (Săpoca, Voilă, P. Groza, Răducăneni, Poiana Mare, 
Poiana Mărului). 

Impresia creata a fost vulcanica, torţionarii aduşi în 


faţa opiniei publice au început să se simtă intimidati, 
enumerarea „medicilor criminali” a avut o mare influenta, 
mulţi dintre foştii torţionari neavând niciodată impresia 
criminalităţii lor. De acum mulţi psihiatri vor uza de 
profesionalismul lor şi vor refuza să-şi ia răspunderea 
internării unor persoane sănătoase la care justificarea 
acestei cereri se baza pe opoziţie fata de regim, unii dintre 
aceştia sunt eliberaţi de urgenţă. Cei supuşi expertizelor 
psihiatrice (de către Predescu, Romila, Prelipceanu etc.) 
au parte de o examinare mai atenta şi adesea au câştig de 
cauza. Marii tartori ai psihiatriei comuniste nu se mai 
implica direct, încearcă să implice terţe persoane, de 
regulă nişte naivi dornici de aprecierea şefilor. 

Inceputul vizibil al declinului comunismului creează o 
adevărată stare de panica, încep deja acţiunile de 
ascundere şi de distrugere de documente, ceea ce îl face 
pe Predescu să afirme: „Arătaţi-mi o semnătură pusă de 
mine pe internarea unui dizident”, căci de acum el nu va 
mai semna astfel de acte, ci îi va împinge pe alţii, deşi în 
esenţă întregul control îi aparţinea. Din aceste motive, 
adesea, pe listele cu medicii criminali prezentate la Europa 
Libera apăreau medici nesemnificativi, împinşi în faţa 
pentru prima dată în viaţa lor, în timp ce adevărații 
vinovaţi se mențineau în umbră. Acest lucru serveşte de 
minune astăzi fostei nomenclaturi prin faptul că încearcă 
să culpabilizeze pe toţi psihiatrii, căci, cum spun ei, „toţi 
sau niciunul au făcut abuzuri”, iar o simplă violare se 
poate multiplica la sute şi mii. Era foarte greu pentru 
medicul de gardă sa respingă internarea unui „pacient” 
adus cu adresa scrisa de către organele Miliției sau 
Securităţii şi iată cum, de fapt, toţi psihiatrii pot fi 
culpabilizaţi în viziunea nomenclaturii. Vom examina în 
continuare două tipuri de dizidenta care au existat în 
psihiatria noastră: 

— Dizidenta neorganizata, spontana; 

— Dizidenta organizata, sistematica, ce a inclus 
grupuri şi acţiuni organizate; 

Dizidenta neorganizata 


Dizidenta  neorganizata a fost poate cea mai 
spectaculoasa şi cu motivații foarte variate, adesea 
contradictorii. Astfel, de la izbucniri temperamentale care 
vizau imposibilitatea de a mai suporta o anumită 
nedreptate (cazul doctorului Pătraşcu, care izbucneşte în 
faţa directorului comunist şi securist V. Angheluţă, 
spunând: „Domnule, din mine om nou nu o să faci mata 
niciodată”) pana la dizidenta ostentativa pentru a obţine 
un paşaport sau chiar acţiuni involuntare în care comunişti 
bine cotaţi s-au trezit ca dizidenţi, din cauza unui gest 
necugetat (de exemplu, acei intelectuali atraşi către 
meditaţia transcendentala cum a fost A. Romila) şi care 
erau convinşi ca acţiunea are aprobarea cabinetului 

2, capcana în care au căzut unii tartori comunişti 
binecunoscuţi din arta, ştiinţă, ministere şi chiar din 
nomenclatura. Mulţi intelectuali, având senzaţia că susţin 
lucruri de bun simţ, s-au trezit ca dizidenţi admonestaţi 
pentru „naivitatea” lor sau acuzaţi de intelectualism, deşi 
ei nu avuseseră nicio intenţie de a provoca structurile 
politice ale regimului. 

Numeroase acte de dizidenta apăreau ca efect al 
disperării unor indivizi supuşi unor exigente intolerabile. 
Unele forme rafinate de opoziţie luau aspectul unor 
adevărate opere artistice, de tipul pluguşoarelor de anul 
nou, ale dr. Cornel Constantinescu, sau luau forma unor 
librete ale acestuia pentru Teatrul Satiric C. Tănase. 

Pentru obţinerea unor paşapoarte de emigrare au 
intrat în dizidenta numeroşi medici psihiatri care, prin 
maniera lor disperata de a cere emigrarea, au reuşit să 
plece în străinătate, unde „au tăcut pentru totdeauna”. 
Vom prezenta doar câteva cazuri mai importante din 
cadrul acestei dizidente neorganizate: 

Dizidenta lui I. Vianu 

Deşi motivata prin stoparea promovării lui, deoarece, 
de 5 ani, având dosarul depus pentru a intra în partid, 
acesta nu era aprobat, motiv pentru care în ultima instanţă 
a cerut să emigreze, noi o prezentam pentru notorietatea 
ei, pentru publicitatea care i s-a făcut prin posturile de 


radio occidentale care emiteau în limba română. De 
asemenea, trebuie recunoscut faptul ca, o dată ajuns în 
Occident, el s-a transformat într-un mare luptător pentru 
drepturile omului şi împotriva folosirii psihiatriei în scopuri 
opresive, activitatea sa în exil fiind în total contrast cu a 
celorlalţi psihiatri care, după emigrare, şi-au văzut de 
interesele lor meschine, neacordând niciun ajutor celor 
supuşi represiunii politice în fosta lor patrie, necontribuind 
în vreun fel la creşterea informării psihiatrilor din 
România, aşa cum făceau mulţi psihiatri din ţările 
occidentale. 

Aşa cum singur relatează, încă din anii '70 începe să 
realizeze ca în sistemul psihiatric romanesc exista o serie 
de dizidenţi politici supuşi torturii şi degradării prin 
mijloace psihiatrice. Aşa l-a întâlnit pe avocatul Ionescu, 
din Braşov, care scrisese un memoriu despre situaţia din 
România pe care l-a trimis la O.N.U. şi care, din acest 
motiv, a fost de repetate ori internat la psihiatrie, pe poetul 
Neagu Vulcănescu, declarat schizofren în circumstanţe 
identice. 

Adevărata „convertire” a lui I. Vianu survine în 1975, 
când va vizita în calitate oficiala (ca trimis al Ministerului 
Sănătăţii) Spitalul din Poiana Mare, judeţul Dolj, spital 
destinat internărilor pe baza de hotărâre judecătorească, 
cazurile fiind considerate periculoase şi având la activ 
diferite delicte. Dar el va constată că din aproape 100 de 
pacienţi, 20 erau, în fapt, prizonieri de conştiinţă, lucru 
confirmat şi de medicul care lucra în acest spital (doctorul 
Popescu, fost medic militar). 

Aceşti pacienţi erau închişi la Poiana Mare pentru că 
erau consideraţi „pericol social” (printre ei, I. Rosoga, 
Nestor Popescu şi alţi dizidenţi). Raportul pe care însă îl 
întocmeşte nu este luat în seama de către organele 
Ministerului Sănătăţii şi nici chiar pe linie de igiena nu s-a 
luat nicio măsura. 

În 1977, după eşecul profesional petrecut în 
condiţiile despre care am amintit, profita de dizidenta lui 

P. Goma, scriindu-i acestuia o scrisoare, publicată la 


Europa Libera, în care critica regimul, cerând în mod 
imperativ emigrarea. Aşa cum sublinia chiar P Goma într-o 
emisiune a Europei Libere, disperarea lui I. Vianu a 
devenit extrema atunci când, făcând acele acte ireparabile, 
paşaportul întârzia să-i vina şi, din contra, împotriva lui 
începuse o procedură de cercetare care se putea termina 
cu unul dintre multiplele procese politice la moda sau 
chiar cu internarea sa într-un spital de psihiatrie. Deja 
colegul lui, doctorul Oancea, declarase la Securitate ca 
personal îi făcea lui Vianu electroşocuri ambulator, la 
cererea lui, acesta având accese depresive mari. Pentru 
aceste „merite”, a devenit reprezentantul României la 
O.M.S. (o face şi azi datorită aceloraşi merite) şi 
conferenţiar universitar. Dar totul s-a terminat cu bine, iar 
I. Vianu şi familia sa au putut emigra în Elveţia. 

A rămas de notorietate scrisoarea lui I. Vianu către P 
Goma, mult mediatizata la posturile de radio de limba 
română din Occident, în care se citeşte disperarea unui 
intelectual strivit de regimul dictaturii comuniste, în lipsa 
emigrării fiind silit la o adevărată moarte civilă. Deşi în 
scrisoare mărturiseşte cinstit ca: „Eu însă, Paul Goma, nu 
pot urma până la capăt drumul deschis de tine”, I. Vianu 
îşi recunoaşte oboseala şi istovirea, motivații nefericite 
pentru a cere în mod deschis emigrarea, fiind conştient de 
toate greutăţile care vor urma în acest caz. 

Ceea ce a făcut în mod deosebit I. Vianu, a fost ca 
după emigrare el nu s-a ocupat doar de problemele 
personale - aşa cum au făcut toţi aceia care şi-au părăsit 
tara -, ci, din contra, a declanşat o puternica lupta pentru 
drepturile omului şi pentru demascarea psihiatriei politice 
de la noi şi din întregul sistem comunist, în contextul în 
care Securitatea afirma cu emfaza ca „mana revoluţiei este 
lunga”. Devine membru al L.A.O.WP (Asociaţia 
internaţională împotriva folosirii în scopuri politice a 
psihiatriei). 

După 19869 va duce aceeaşi lupta plină de riscuri 
pentru aşezarea psihiatriei româneşti pe baze etice şi 
pentru progresul ei ştiinţific. Solicitat după 1989 să se 


întoarcă în ţara pentru a-şi finaliza lupta pe care a început- 
o în Occident, din motive personale el va refuza, dar va 
spune în acelaşi timp: „Să fii sigur ca voi depune toate 
eforturile pentru ceea ce am dorit să se realizeze definitiv, 
mai ales în domeniul nostru, al psihiatriei, care mă va 
preocupa permanent”. 

Cu toate limitele unei dizidente desfăşurate mai ales 
din exterior, momentul dizidentei lui I. Vianu a însemnat 
foarte mult pentru psihiatria noastră. În străinătate, şi 
astăzi I. Vianu este un sprijinitor al tuturor acţiunilor 
psihiatrilor din tara pentru promovarea progresului 
psihiatriei, inclusiv a condiţiilor sale etice. Numeroase 
contacte internaţionale, chiar şi o serie de ajutoare au avut 
ca intermediar pe I. Vianu. 

Defecţiunea funcţionarilor din Ministerul Sănătăţii 

Mulţi dintre funcţionarii Ministerului Sănătăţii erau 
medici şi mulţi nu au mai putut suporta sa patroneze 
aceste abuzuri politice în psihiatrie. Aici iese în evidenta 
acţiunea  psihiatrului Valeriu  Mirontov -  Toculescu, 
inspector general în minister, însărcinat să se ocupe în 
mod special de problemele psihiatriei. Acesta descoperă 
sistemul de internare forţată a dizidenţilor politici şi, deşi 
vechi membru de partid, el nu mai înţelege să sprijine 
aceasta politica şi reacţionează, „în disperare”, printr-o 
notă interna pe linie de serviciu care, însă, va declanşa o 
reacţie disproporţionată din partea conducerii ministerului 
(ministru fiind acelaşi profesor Proca, om de casa al 
familiei Ceauşescu, care a scos din planul editurii medicale 
şi lucrarea noastră, Medicina  Psihosomatică). Este 
adevărat ca, spre disperarea aparatnicilor, V. 'Toculescu 
numeşte maniera de internare în spitalele de psihiatrie 
drept „fascista”. 

Astfel, cu ocazia Universiadei din 1981 de la 
Bucureşti, un număr de 600 de dizidenţi politici sunt aduşi 
cu forţa şi internaţi în sistemul psihiatric din Bucureşti. 
Normal, apar multe reclamaţii, iar V. Toculescu se decide 
să-şi folosească poziţia pentru a stopa aceste abuzuri. Deşi 
ştie că aceste internări fac parte dintr-un sistem organizat, 


încurajat de atmosfera criticilor internaţionale din acest 
domeniu, al creşterii dizidentei din interiorul psihiatriei, el 
purcede la atacarea directa a situaţiei folosind o 
modalitatea legala. 

În nota alcătuită, V. Toculescu aduce grave critici 
manierei în care se aplică Decretul 313/1980 privind 
internarea obligatorie a bolnavilor psihici. Se dezvăluie 
faptul ca lista cu „bolnavii periculoşi” ce urmau a fi 
internaţi obligatoriu cu ocazia Universiadei din 1981 era 
alcătuită de un medic-securist şi director al Policlinicii 
Titan (C. Gorgos), punerea în execuţie fiind preluata de 
„aparatul” Spitalului Gh. Marinescu, unde maşini cu câte 
doi asistenţi medicali şi infirmieri ridicau abuziv pe 
presupuşii bolnavi psihici pe care îi imobilizau cu 
cearşafuri la propriul lor domiciliu sau chiar pe strada şi 
apoi îi transportau cu forţa la spital cu concursul organelor 
de securitate. Marea majoritate a acestor „bolnavi” nu 
prezentaseră înainte de internare nicio stare care să 
justifice eticheta de bolnav psihic, unii fiind salariaţi. Prin 
aceasta, termenii legii erau încălcaţi, acordându-se puteri 
nelimitate unui medic psihiatru din ambulatoriu, evitând 
biletul pentru internare, fără o consultaţie medicală. Mai 
mult, măsurile represive erau acoperite prin înscrisuri 
fictive şi caracterizarea cazurilor ca fiind urgente, în 
discordanta cu realitatea. Aceasta justifica afirmaţia lui V. 
Toculescu, care caracteriza situaţia ca o „vânătoare de 
bolnavi, de tip nazist”. Aceste măsuri apar în afara legii - 
evident chiar a aceleia în vigoare în acel moment şi le 
caracterizează ca abuzive şi fără discernământ. În aceeaşi 
nota sunt evidenţiate presiunile organelor Ministerului de 
Interne (mai ales ale Securităţii) pentru lansarea acestor 
acţiuni, imixtiunea acestor organe în problemele de 
psihiatrie. De asemenea, multe persoane supuse unei 
asemenea acţiuni au făcut, datorită acestui fapt, reacţii 
psihice serioase sau au fost supuse oprobriului public. 

Când V. Toculescu întocmeşte şi trimite o notă către 
adjunctul ministrului Proca, acesta este contrariat şi, în 
limbajul specific de lemn, va respinge toate criticile aduse 


de Toculescu trecând ulterior la pedepsirea lui. În acest 
fel, V. Toculescu apare ca „speriat şi depăşit de sarcinile pe 
care le avea”, sarcini care, de altfel, i se vor lua imediat. 
Acţiunea Universiada era coordonata direct de către 
ministrul Proca prin adjunctul sau Mihai Aldea, ceea ce 
însemna în fapt anexarea psihiatriei la metodele 
Securităţii. V. Toculescu este acuzat de „prezentare 
alarmista a situaţiei”, de deficiente de orientare, a te 
orienta fiind principala sarcina a unui bun comunist. Fiind 
acuzat şi de „nivel politic scăzut”, el va primi mustrare cu 
avertisment ce urma a-i servi ca lecţie deoarece „s-a lăsat 
depăşit de situaţie”. 

Din lectura celor două note se poate deduce în ce 
măsură era pregătit un organ comunist al puterii de stat să 
ia în consideraţie chiar sesizări normale venite pe linie de 
serviciu şi, pana la proba contrarie, cu bune intenţii. Din 
nota privind informarea sus-citata a reieşit un răspuns 
ameninţător în stil securist, inspectorul general devenind 
deodată suspect de rele intenţii. 

Într-adevăr, ca urmare a  denunţării utilizării 
psihiatriei în scopuri politice, V. Toculescu, în cele din 
urmă, este destituit şi urmărit permanent de către 
Securitate. Nu s-a pus însă sub nicio formă problema de a 
se lua măsuri de oprire a abuzurilor, de a se modifica cel 
puţin sistemul internărilor politice prin psihiatrie, acest 
lucru dovedind de fapt ca acţiunea era sistematica şi oficial 
organizata de către regim. Nu era opera unor greşeli de 
execuţie, a unor funcţionari sau medici incompetenti. Din 
contra, cel care a sesizat a fost pedepsit şi urmărit de 
către Securitate, în timp ce sistemul represiunilor politice 
psihiatrice a rămas neschimbat. 

Afacerea meditaţiei transcendentale 

A afectat şi psihiatria. Nu ne propunem a discuta 
aceasta diversiune a regimului comunist deoarece ea nu 
viza numai psihiatria, ci întreaga intelectualitate de vârf a 
ţării. Intelectualii rupţi de lumea exterioară, forţaţi să se 
mişte în limitele strâmte ale celei mai ortodoxe tari 
marxiste, au fost victime uşoare ale acestei acţiuni 


provocatoare, creata totalmente în birourile Securităţii. 

Intelectuali interesaţi, inclusiv cei din domeniul 
psihiatriei, erau bine încadraţi în sistem, erau membri de 
partid, academicieni, unii cu funcţii înalte în statul şi 
partidul comunist. Totuşi, greaua povara de a se încadra în 
sistem i-a făcut pe aceşti intelectuali să cedeze uşor primei 
tentaţii. Din păcate, printre diferitele destine puse în 
discuţie cu această ocazie s-au aflat şi câţiva psihiatri şi 
psihologi, printre care şi A. Romila, vechi activist de 
partid, lector de învăţământ politic, colaborator apropiat al 
lui V. Predescu (supranumit chiar „pistolul lui Predescu”), 
autor de literatura marxista, care devenise incomod prin 
organizarea unui serviciu de resocializare şi a unor 
comitete ale părinţilor unor pacienţi psihiatrici. 

Pe scurt, în 1981, un oarecare inginer Stoian, 
element ambiguu şi provocator, probabil agent extern al 
Securităţii din România, se prezintă la Spitalul Gh. 
Marinescu cu toate aprobările necesare, inclusiv cu aceea 
de la cabinetul 2, şi însoţit de medicul psihiatru al 
Securităţii - dr. Rădulescu - cere permisiunea conducerii 
de a experimenta o metodă ambigua de psihoterapie - 
meditaţia transcendentala -, o metodă în principiu 
interzisa la noi, cum de facto era interzisa întreaga 
psihoterapie. Romila este implicat direct de către şeful şi 
protectorul sau V. Predescu, care îi cere să facă un referat 
privitor la rezultatele metodei. Referatul a fost elogios şi 
propunea chiar introducerea metodei în planul de 
învăţământ al medicilor secundari. 

La momentul ales, Securitatea începe „demascările” 
şi intelectuali ca academician Milcu, psihiatrii Găitan, 
Romila, dr. Săhleanu şi Radulian, numeroşi psihologi 
(Stoltz, Golu etc.) vor suferi toate formele de represiune: 
demitere din funcţii, excludere din partid, ameninţarea cu 
procese, trimiterea la munci necalificate etc. 

Dizidenta organizata 

O opoziţie organizata şi cunoscuta oficial în timpul 
regimului comunist nu se putea tolera. O asemenea 
acţiune era considerata ca un act antisocialist şi nu se 


putea încadra decât în Codul penal. Regimul putea 
înţelege unele „ieşiri”, putea înţelege unele producţii 
literare neortodoxe care, oricum, aveau o rază mica de 
distribuţie. Îi înţelegea chiar şi pe cei care făceau ceva 
opoziţie pentru a emigra, iar pe cei care au participat la 
meditaţia transcendentala i-a iertat (Romila a fost reprimit 
în partid chiar la ultimul congres al partidului, din 
noiembrie 1989). A tolera organizarea de grupuri cu orice 
scop, era de neconceput, orice organizare trebuind să fie 
agreata de partid şi Securitate. In acest context, a luat 
fiinţă şi a activat, evident în ilegalitate, Liga Anticomunista 
a Psihiatrilor. 

Liga anticomunista a psihiatrilor a putut lua naştere 
în contextul emulativ al creşterii numărului de dizidenţi 
din ţara noastră în multe domenii, mai ales după dizidenta 
lui Paul Goma şi toate fenomenele legate de aceasta 
mişcare care a dovedit, printre altele, ca în România nu 
poate exista o opoziţie legala, aceasta terminându-se fie la 
închisoare, fie la psihiatrie, fie prin emigrare. Maniera prin 
care Goma şi-a dirijat mişcarea a fost exemplara, de o 
energie şi inteligenta ieşite din comun, dar ambiția de a 
activa legal, chiar şi în cadrul strâmt al legilor comuniste, 
s-a dovedit o iluzie, iar mişcarea sa în contextul romanesc 
s-a dovedit o mişcare pentru a obţine mai uşor paşapoarte 
de emigrare. Însăşi Goma a fost expulzat din tara natală. 

După 1977, numeroase organizaţii internaţionale au 
devenit mai radicale în urmărirea respectării drepturilor 
omului şi în fine se va da mai multă importanţă României, 
inclusiv în ceea ce priveşte represiunea psihiatrica. In 
acest context, mulţi psihiatri devin mai radicali, aşa încât, 
în 1979, după cele mai înalte principii ale ilegalităţii, a luat 
fiinţă o mică asociaţie, iniţial formată din patru membri, 
care s-a autointitulat Liga anticomunista a Psihiatrilor, 
având o orientare anticomunista radicala. Treptat, s-au 
mai adăugat câţiva membri chiar din alte centre 
universitare decât Bucureştiul. În condiţiile date, grupul 
nu şi-a propus o confruntare directa cu regimul, o angajare 
a luptei pe fată. O asemenea situaţie ar fi fost periculoasa 


şi fatala, mai ales că ne lipsea o mediatizare de tip Goma 
sau Vianu, iar cu noi răfuială ar fi fost cu totul alta. Chiar 
şi perspectiva exilului era pentru noi mai rea decât orice 
represiune - ca dovada că am primit paşapoarte de 6 - 7 
ori, toate acordate de către autorităţi cu scopul de a nu 
mai veni înapoi. 

Liga se va angaja în schimb într-o activitate de 
durata cu scopuri bine definite, pentru a promova unele 
schimbări de concepţie asupra bolii şi instituţiei de 
tratament, pentru combaterea conceptelor dogmatice şi 
comuniste, toate făcute într-un stil în care cel puţin pe fata 
să apară buna noastră credinţă. A fost de pomina afirmaţia 
securistului care ne urmărea şi care mi-a spus: „Voi tăiați 
încet cu toporişca rădăcina cu rădăcină, pana veţi dobori 
tot pomul şi eu cred că veți reuşi”. 

Liga şi-a mai propus, de asemenea, în limite 
rezonabile să-şi creeze prin diferite mijloace un lobby în 
presa (Flacăra lui Păunescu era un ziar în care se putea), 
câteodată în unele reviste de specialitate mai ales din 
străinătate, deşi cenzura era foarte greu de depăşit. 

O alta sarcina era alimentarea postului de radio 
Europa Libera cu materiale privind abuzurile psihiatrice, 
dar şi alte materiale anticomuniste. În domeniul abuzului 
psihiatric propriu-zis s-a propus crearea unei atmosfere 
care să înfricoşeze sau să ruşineze colegii angrenaţi 
conştient sau adesea involuntar, să descurajeze colegii din 
diferite comisii de expertiza căci, deşi comunişti verific aţi, 
ataşamentul lor fata de partid era îndoielnic. Acţiunile 
întreprinse s-au bucurat de succes, căci, în combinaţie cu 
ştirile Europei Libere, întregul sistem al abuzului psihiatric 
a fost timorat. 

O altă direcție de acţiune a constituit-o 
„compromiterea” principalilor politruci din psihiatrie 
(Predescu, Grecu, Ionescu, Romila, Milea, Pirojinski etc.) 
care aveau mâna liberă din partea partidului în psihiatrie. 
De multe ori acest lucru se făcea de pe poziţia unui 
„comunist cinstit” care nu mai putea suporta impostura, se 
găseau în acest scop acuzaţii cu oarecare priza la acest tip 


de organe (filiaţie legionara la Predescu, lipsa de ortodoxie 
comunista, incompetenta organizatorica, lipsa de 
profesionalism, înăbuşirea criticii). Trebuie spus ca chiar 
tartorii comunismului se bucurau unul de răul altuia. Deşi 
privita retroactiv, aceasta pare o naivitate, acţiunea a avut 
un succes deosebit, partidul fiind satul de incapacitatea 
acestor persoane şi de imobilismul lor, chiar în probleme 
marxist-ideologice. Astfel, treptat, Predescu şi-a pierdut 
„perspectiva de cadre” din partid, şi-a pierdut funcţia de 
deputat, fenomene care l-au aruncat într-o stare de 
descurajare din care nu şi-a mai revenit niciodată. Ionescu 
şi-a amânat transferul de la Facultatea de Filosofie la cea 
de Medicina, iar atitudinea sa antipsihologica şi mai ales 
antipsihanalitica a început să fie condamnata public în 
diferite lucrări (I. Cucu - Psihologia Medicala, 1980). 

Pe baza acestui fond de vulnerabilitate s-au putut 
declanşa atacuri coordonate privind întreaga construcţie a 
psihiatriei socialiste la care aceşti tartori lucraseră decenii 
în şir cu migala. Prima breşă a constituit-o permisiunea de 
a scoate lucrări monografice în regie proprie. Prin 
contribuţie bănească recuperata din vânzările asigurate 
totdeauna, organizaţia a permis elaborarea unor lucrări de 
pionierat fundamentale pentru o tară comunista ca a 
noastră (Psihosomatica, Psihologia Medicala, 
Psihoterapiile,  Psihiatria sociala în două fascicole, 
Psihiatria adolescentului  etc.). Chiar dacă  tartorii 
comunismului - Predescu, Proca, aşa cum am mai arătat, 
au scos din librarii Psihiatria Sociala prin memoriu la 
cabinetul 2, obţinând şi interdicţia de a mai avea dreptul 
de a mai tipări, „răul” se produsese şi era ireparabil, 
lucrările au existat şi exista. 

Timp de peste şapte ani, pana la dezmeticirea 
organelor represive, schiţarea unei alternative în psihiatra 
noastră se produsese, iar construcţia de decenii a 
psihiatriei socialiste a început să se năruie. 

În 1979, odată cu organizarea ligii, tot pe baza de 
lobby, revista Flacăra va publica pe 10 mai un interviu cu I. 
Cucu, în care, folosind pretextul, se va administra cel mai 


puternic atac asupra psihiatriei dogmatice comuniste. 
Atacând dogmatismul (adică vorbind voalat de psihiatria 
construită de Predescu, „psihiatria socialista”), 
ridiculizând afirmațiile festiviste ale acestuia, autorul 
deplânge direct, în cea mai citita revista a epocii, soarta 
psihiatriei noastre, care este prezentata ca depăşită 
principial şi institutuţional şi pe care o evaluează textual 
ca fiind sinonima cu psihiatria secolului al XIX-lea. 

V. Predescu este atacat nu voalat, ci nominal pentru 
această situaţie în care este culpabilizat pentru blocarea 
învăţământului psihologic în facultăţile de medicina sau în 
pregătirea psihiatrilor şi, tot ostentativ, şcolile de 
psihiatrie de la Timişoara şi laşi sunt citate ca fiind în 
lupta cu dogmatismul şi obscurantismul în psihiatrie. Se 
critica, de asemenea, direct lipsa unei adevărate vieţi 
ştiinţifice, prodigioasă înainte de război, lipsa oricărui 
congres de psihiatrie în ţara, a unui cadru în care psihiatrii 
să-şi discute problemele profesionale. 

lată astăzi, după atâţia ani, o comunicare a 
doctorului Popa, făcută la ultimul Congres de Istorie a 
Medicinii, din 2004, comunicare pe care o redam in 
extenso: 

„Un om de curaj - dr. IOAN CUCU 

În revista Flacăra nr. 19 (1248) din 10 mai 1979, 
apărea un interviu cu doctorul loan Cucu, medic primar 
psihiatru, doctor în ştiinţe medicale, asistent la Catedra de 
psihiatrie a Institutului de Medicina şi Farmacie (cum se 
numea atunci, după moda sovietică, U.M.F. Carol Davila), 
care publicase de curând şi o carte în două volume - 
„Psihiatria sociala” -, în care făcea nişte afirmaţii deosebit 
de critice, care au stârnit o valva imensa în lumea 
psihiatrica, şi nu numai, a timpului. Titlul interviului era 
„Psihiatria nu trebuie să fie o Cenuşăreasă, iar aceasta nu-i 
priveşte numai pe psihiatri, ci pe noi toţi”. In interviu, 
doctorul Cucu, pe care îl cunoşteam şi îl stimam pentru că 
îmi fusese asistent, făcea o critica severă a psihiatriei 
bucureştene, critica pe care o dezvolta în carte pe mai 
multe pagini. lată câteva din ideile importante. După ce 


menţionă date despre situaţia psihiatriei din ţările 
dezvoltate, în care paturile afectate specialităţii (pe lângă 
o dezvoltare deosebita a formelor de asistenta 
ambulatorie) depăşeau ca număr pe cele afectate tuturor 
celorlalte specialităţi, după ce spunea ce ar trebui să fie un 
psihiatru în epoca modernă în care acesta a luat locul 
duhovnicului, după ce menţionă meritele deosebite ale 
Şcolii Profesorului Pamfil şi, mutatis mutandis, ale Şcolii 
Profesorului Brânzei în depăşirea dogmatismului, doctorul 
Cucu abordează tema principală, şi anume critica „şcolii 
de la Bucureşti”, rămasă prizoniera unei psihiatrii de secol 
XIX, cu modelul fizic de boală, materialist-mecanicist, care 
neglijează factorii sociali şi psihologici prinşi în etiologia 
tulburărilor psihice ş.a.m.d. În continuare, se referă la 
subaprecierea psihiatriei şi a rolului ei în societatea 
moderna. Absolvent şi al Facultăţii de Psihologie, observa 
lipsa acestei discipline din programa Facultăţii de 
Medicină. Remarca apoi numărul mic de staţionare de zi 
de psihiatrie, număr rămas, din păcate, pana astăzi 
aproape neschimbat. 

În cartea sa, care a fost propusa pentru a fi retrasa 
din librarii şi data la topit la presiunile făcute de 
conducerea Catedrei din Bucureşti, doctorul Cucu critica 
sistemul mafioţic de promovare, modalitatea de tip feudal 
a conducerii secţiilor de spital, care erau un fel de fief-uri 
atribuite pe viaţa oamenilor agreaţi de conducere (situaţie 
existenta, de altfel, în tot sistemul sanitar comunist şi care 
se perpetuează şi astăzi) ş.a.m.d. 

Reacţia conducerii Catedrei din Bucureşti şi a 
spitalului (Gh. Marinescu pe atunci, acum „Al. Obregia”) a 
fost de negare vehementa şi de înfierare publica de tip 
inchizitorial stalinist, în unanimitate, spre ruşinea tuturor 
participanţilor. Au fost convocați toţi medicii din clinica în 
amfiteatrul mare şi au luat cuvântul şefii de secţii, 
directorul spitalului, şeful de atunci al catedrei şi 
conferenţiarii. Autorul acestor rânduri a asistat din sala, ca 
medic rezident, la aceasta punere la stâlpul infamiei. 
Doctorul Cucu s-a apărat cu demnitate şi curaj. Îmi aduc 


aminte ca a comparat atitudinea conducerii catedrei şi a 
camarilei acesteia (este o tendinţă, sechela a 
comunismului în mentalul colectiv, de refacere a piramidei 
puterii în psihiatrie, cu toate consecinţele nenorocite de 
stopare a progresului, trăite de noi în regimul trecut. 
Participa la competiţie, ca o culme a ridicolului, şi un fel de 
Zaroni feminin, pe cât de modesta intelectual, pe atât de 
ambițioasă şi incantata de sine, încurajată interesat de 
cinismul ironic al unui fel de stăpân al inelelor, mare 
manipulator al învăţământului medical universitar 
bucureştean actual), care îşi etala „măreţele realizări”, cu 
aceea a unui om sărac care îşi zornăia tot timpul punga cu 
cei câţiva bănuţi, ca să-şi creeze impresia că nu este chiar 
aşa de sărac. Doctorul Cucu nu a fost arestat sau 
condamnat (era totuşi o perioadă post-stalinista), a rămas 
în Catedra şi la locul lui de munca, marginalizat însă şi a 
ieşit la pensie tot asistent. Situaţia psihiatriei a rămas din 
păcate aproape neschimbata, în ciuda eforturilor 
doctorului Cucu şi ale multor altor psihiatri de mare 
valoare. 

După Revoluţie, dr. Cucu a cuplat imediat la acţiunea 
A.PL.R., dar şi-a dat seama destul de repede ca cei 50 de 
ani de antiselecţie operata de comunism au lăsat sechele 
care nu pot fi înlăturate într-o perioadă atât de scurta. 

Dr. Marian Popa, medic primar psihiatru, doctor în 
ştiinţe medicale, la Spitalul „Al. Obregia” din Bucureşti”. 

Interviul doctorului Cucu a fost reluat de Europa 
Libera (Annelise Gabani) şi a stârnit o mare agitaţie în 
rândurile psihiatrilor. Fiind una dintre primele activităţi 
ale Ligii Anticomuniste a Psihiatrilor, interviul a declanşat 
o furie greu de descris din partea aparatnicilor psihiatri. 
Pentru moment, nici nu puteau realiza cum de a fost 
posibil, dacă acest lucru nu este un semnal ca puterea ar fi 
doritoare să se debaraseze de aceşti tartori. Dar nu a fost 
cazul, a fost doar un duş rece. Treptat, lucrurile s-au 
„normalizat”, autorului i s-a făcut un proces public în 
amfiteatrul mare al spitalului unde, sub îndrumarea sau 
mai degrabă ameninţarea tartorilor comunişti, diferiţi 


medici - elemente de manevra - au vorbit vag despre 
„realizările” psihiatriei comuniste, dar, spre exasperarea 
organizatorilor care doreau ca ei să rămână în umbra, 
nimeni nu pronunţa cuvinte de condamnare. A fost nevoie 
ca marele neurolog şi academician, care însă nu era 
psihiatru, Vlad Voiculescu, să se ridice şi să întrebe: „De ce 
pierdem noi timpul aici? Ni s-a spus că trebuie sal 
condamnam pe dr. Cucu”. De ce o fi făcut acest om 
respectabil un astfel de lucru va rămâne un mare mister. 
De fapt, pentru organizatori a fost un adevărat fiasco, mai 
ales ca nici mult aşteptatele măsuri organizatorice nu au 
fost lăsaţi să le ia, rezumându-se doar la stoparea oricărei 
promovări profesionale în cadrul celor 15 - 20 de 
concursuri susţinute pentru postul de şef de lucrări cu 
persoane sub orice valoare profesionala. 

Voi reda în continuare discutarea „cazului CUCU” în 
şedinţa de partid de către colegii săi de catedra, aşa cum 
se afla relatat şi în procesul-verbal al şedinţei. Voi face 
prezentarea esenței luărilor de cuvânt ale acestor „colegi”. 

Octavian Hanganu, colaboraţionist, omul de paie al 
regimului, eternul membru al comisiilor de expertiza 
judiciara, unde se decidea soarta dizidenţilor, eternul 
secretar al comisiilor de promovare, unde se manipulau 
pilele şi care în 30 de ani nu a făcut o lucrare pentru 
doctoratul la care se înscrisese, conducător fiind prietenul 
său, Predescu: „În catedra s-a muncit mult, dar dr. Cucu 
nu a arătat în atitudinea sa critica activităţile cu studenţii, 
cum s-au ţinut cursurile, iar criticile sale puteau fi făcute 
chiar în Catedra. Nu a observat că am început să facem şi 
psihoterapie”. 

Aşa încercau comuniştii să banalizeze atitudinile 
critice, numind realizări o serie de sarcini de serviciu. Cât 
despre psihoterapie, ea nu se face nici azi (se făcea la acea 
epocă în mod clandestin), iar teza de doctorat cu 
psihoterapia a lui Hanganu nu a apărut nici azi, după un 
sfert de secol. 

Milea considera ca în psihiatria noastră practica a 
luat-o înaintea teoriei şi de aceea s-au găsit fisurile 


criticate de dr. Cucu şi iar enumera, ca şi Hanganu, cate 
sarcini (de serviciu) executa Catedra. Se arata revoltat ca 
noi am fi la nivelul secolului al XIX-lea. Deşi a citit 
materialele publicate de dr. Cucu, nu a înţeles nimic (era şi 
greu având studiile de psihiatrie făcute la Moscova). 
Bineînţeles, nu pierde ocazia unei apologii pentru 
„colegul” de studii din Uniunea Sovietică, V. Predescu. 

Oancea, colaboraţionist notoriu al organelor, omul 
care pretindea că l-a tratat pe Vianu cu electroşocuri, 
trimis să ne reprezinte la O.M.S., se simte jignit de criticile 
aduse şi mai ales de strigătul de alarma al doctorului 
Cucu, care spune ca psihiatria românească este în deriva 
şi ca sistematica materialista a profesorului Predescu este 
luată în deriziune, ca „noi” stam pe loc. Aceste fenomene 
se datoresc, evident, „golurilor de pregătire” a celui care 
critica. „Noi trebuie să ne apărăm adevărata ştiinţă 
psihiatrica fata de cei de la Timişoara sau cei de la Sibiu, 
care au ales o cale periculoasa, antipsihiatrica” (aşa 
numeau ei pe aceia care nu acceptau conceptul clinico- 
nosologic, materialist al „Catedrei” din Bucureşti). 

Ciurezu, varul ministrului Securității statului, 
Stănescu, respinge părerile doctorului Cucu. Este revoltat 
mai ales de termenul de „tratament veterinar” folosit la 
adresa psihiatrilor noştri atunci când tratează boala 
psihică doar cu droguri. Nu crede în psihologie şi reia, ca 
şi Ceauşescu, „realizările” Catedrei, de fapt cele câteva 
sarcini rutiniere. 

Oare de ce, spune Nedelcu, care apoi a fugit în 
Occident, nu s-a dus la şeful de catedra pentru a spune ce 
are de spus şi s-a dus la Flacăra? Era oare naiv sau 
linguşea şeful pentru a putea primi paşaportul ce „l-a 
salvat” de tara şi Catedra aceasta atât de bună? 

Meiu, care afirma mereu ostentativ că este membru 
de partid din 1945, adus cu pile în Catedra de „nenea” 
Derevici, directorul comunist care a venit îmbrăcat ca 
ofiţer sovietic, se întrebă: „Cine m-a sfătuit să fac aşa ceva, 
să spun acum pentru că mi-am luat o mare răspundere”. El 
vede cum dr. Cucu neglijează munca de la Catedra. 


Neicu, figura legendara a incompetentei şi cinismului 
afirma: „Să spună doctorul Cucu cate ore de curs are, cate 
grupe de stagiu (ce legătură avea cu subiectul?). Care a 
fost contribuţia doctorului Cucu? De ce nu s-a adresat 
ierarhic (adică tocmai celui care distrugea psihiatria 
românească, V. Predescu), cum poate spune că este vinovat 
V. Predescu? De fapt, doctorul Cucu arunca cu pietre în 
psihiatrie”. Neicu crede ca între psihiatri exista discordie 
pentru că nu se accepta poziţia „înaintată” a lui Predescu 
şi cere ca în mod public doctorul Cucu să spună ca regreta 
cele făcute. 

Damian crede ca aceste critici i-au fost inspirate de 
fosta conducere a Ministerului Sănătăţii, ca de fapt nu 
Catedra (Predescu) este de vina pentru aspectele arătate, 
ci „cadrele superioare” (care oare?). Faptul că nu avem 
reuniuni, congrese nu depinde de noi. Şi el se considera 
jignit, dar crede ca doctorul Cucu o face pentru ca nu i se 
publica lucrările şi ca cele apărute sunt plagiate (dar nu 
spune pe cine a plagiat). Este nedumerit cine ar putea fi 
„dogmaticul”, deşi în particular eram prieteni şi discutam 
exact cum am scris şi cu toate era de acord. Dar aşa era 
prietenia în comunism. 

Lohan, adus la Catedra prin pila unui mare membru 
al Comitetului Executiv PC.R., căruia i-a promis să-i 
îngrijească fata schizofrenica ce-şi omorâse mama, a fost 
obligat să o înfieze, fiind adus pentru aceasta în Bucureşti. 
Aici a primit vila, post în Catedra pentru el şi sotie etc.: 
„Dr. Cucu este manipulat de anumite forte (este evident 
tonul securist)”. Are un sentiment de mare durere că nu 
am cerut avizul lui Predescu pentru a publica articolul, 
căci aşa procedează un membru loial de partid (evident dr. 
Cucu nu era aşa). „Dr. Cucu se simte respins de grup, de 
colectiv (vechea marota cu masele populare), dar în acelaşi 
timp este reprezentantul unui grup (dacă ar fi ştiut el). 
După părerea lui, aş fi putut scăpa uşor dacă aş fi afirmat 
ca articolul mi-a fost impus de reporter. De fapt, în 
psihiatrie, sub conducerea tovarăşului Predescu totul 
merge bine, nu avem nimic de schimbat 


Brasla, eterna secretara de partid, a cărei fiica a ales 
„libertatea” în Germania, ulterior îmi reproşează de ce nu 
am discutat cu partidul (dar ziarele nu erau ale 
partidului?), faptul ca exprim un punct de vedere 
egocentric (eu abordam problematici generale în fapt), că 
au fost eliminaţi toţi membrii de partid care de fapt m-au şi 
respins, că nu am avut încredere în grupa de partid. 

Doamna psiholog Rascanu, colaboraţionista notorie, 
care ţinea ostentativ pe birou poza ei împreună cu 
Ceauşescu, când a participat la congresul al X-lea PCR, în 
calitate de delegata, ca degeaba am urmat Facultatea de 
psihologie, pentru că nu am folosit-o (dar tocmai făceam 
apel la utilizarea psihologiei în tratamentul psihiatric), 
crede ca nu în felul acesta se va face psihologie medicala 
la facultăţile de medicina şi crede ca un articol în Flacăra 
nu are nicio valoare (atunci de ce atâta tevatura şi 
discuţii?). 

Măgureanu Sanda considera ca Predescu nu este 
răspunzător de lipsuri (dar el conducea psihiatria), ca 
arunc cu pietre în psihiatrie. Ea nu crede că dacă suntem 
organicişti am fi şi dogmatici (logica comunista). 

Constantinescu George, om de mare valoare 
intelectuala, care mereu era amânat de a fi numit profesor, 
plusează: „Materialul doctorului Cucu a ieşit întâmplător, 
căci la noi nu s-a manifestat o atitudine dogmatica (deşi în 
particular critica mai mult decât mine cursurile rusificate 
ale lui Predescu şi conceptele sale rudimemtare şi care 
pentru mine au fost ca învăţămintele unui profesor, aşa 
cum îmi era de fapt). Dar eroare, în public spune: „Opusul 
dogmatismului nu este existenţialismul, ci materialismul 
dialectic (exact invers fata de cum se exprima în 
particular). Recunoaşte ca uneori „dogmatismul este foarte 
deghizat”. 

Predescu, satisfăcut de prestaţia „colectivului” şi de 
faptul ca cei dinaintea lui au atins problemele esenţiale, nu 
se considera vinovat de  neintroducerea psihologiei 
medicale în programa analitica (deşi era prorector, dar a 
fost înşelat de Piree, care îi promisese să-i facă cursuri pe 


care să le susţină ca prim profesor ce a predat psihologia 
medicala, numai ca, primind recompensa un paşaport, 
înainte de a face cursurile, acesta a ales „libertatea” în 
Germania şi psihologia nu să mai introdus la Medicina). 
Dar nu-i nimic, omul susţine ca „a militat tot timpul”. Nu 
exista în psihiatrie decât modelul medical de boală, acesta 
este modelul materialist pe care trebuie să-l acceptăm. El 
ar face multe pentru psihiatrie, dar se opun organele 
superioare (cu toate că el era deputat în M.A.N., prorector, 
secretarul comitetului de partid al Institutului de medicina, 
membru în comitetul de partid al centrului universitar etc). 
Ce ar mai fi vrut să fie pentru a avea puterea de a 
acţiona?). 

Ce putea face doctorul Cucu, pe care chiar şi colegii 
cei mai apropiaţi îl lăsaseră singur în banca, retrăgându-se 
ostentativ de lângă el? Susţine ca chiar din punctul de 
vedere al PC.R. este greşit să se spună că nu mai este 
nimic de criticat. La noi nu a fost dogmatism, dar înşişi 
comuniştii se refereau la perioada „obsedantului deceniu”, 
epoca Dej, ca la o epocă a dogmatismului, care în 
psihiatrie exista şi azi, data fiind neacceptarea progreselor 
ştiinţifice, chiar dacă se deghizează sub forma 
incompetentei, a rezistentei fata de schimbare etc. 
Remarcam faptul ca unii s-au simţit direct atinşi de 
noțiunea de a fi dogmatici, motiv pentru care am asistat la 
adevărate autobiografii deculpabilizatoare. Nu e suficient 
să criticam „epoca dogmatismului”, ci dogmatismul actual 
din psihiatrie. 

Urechile comuniste şi ale linguşitorilor erau surde, 
aşa ca totul a rămas ca înainte, chiar dacă în sala erau 
nişte băieţi necunoscuţi, cu „ochi albaştri”. 

În perioada 1979 - 1983 apar consecutiv, în regie 
proprie, lucrările mai sus menţionate, lucrări în care 
psihiatria socialista - pusă în scena de Predescu, Ionescu, 
Milea - era practic desfiinţată; în reviste se publicau tot 
mai mult lucrări de psihologie, psihiatrie sociala, 
psihosomatica. 

Deşi liga nu şi-a declarat niciodată existenta în mod 


oficial, a fost resimţită şi a creat o adevărată deruta în 
rândurile nomenclaturii, neobişnuită cu vreo opoziţie. Din 
acest moment se creează în psihiatrie o situaţie care, în 
anumite limite, se putea contesta dacă exista curaj, lucru 
de neconceput înainte de 1979. 

O serie de materiale au fost trimise Europei Libere, 
predate direct lui N.C. Munteanu, dar transmiterea lor pe 
post s-a făcut după o logică de neînțeles: s-au publicat 
doar cele mai nesemnificative. Se pare ca materialele i-au 
fost înmânate lui Vianu pentru aşi da părerea şi ele ar fi 
suferit o cenzurare sau o lipsă de interes, aşa că nu au mai 
ajuns pe post. Şi ce bune materiale erau, despre situaţia 
psihiatriei noastre (peste 200 de pagini dactilografiate)! 

Revoluţia din 1989 găseşte liga intacta şi în plina 
ofensiva, vrea să se legalizeze sub acest nume, dar 
tentativa pare prea radicala şi se înfiinţează Asociaţia 
Psihiatrilor Liberi care, din păcate, este dusă la pieire de 

A. Romila, după ce a folosit-o pentru a ajunge 
profesor şi a devenit un mare conducător în psihiatrie 
cochetând cu opoziţia democrata. Aceasta asociaţie tace în 
prezent, singurii membri rămânând Romila şi câţiva medici 
din serviciul pe care el îl conduce şi care au rămas din 
motive uşor de înţeles, organizaţia pierzându-şi orice 
vocaţie naţională sau de opoziţie în psihiatrie. În schimb, a 
adus ceva avantaje materiale conducătorilor săi iniţiali. 
Astfel s-a sfârşit un vis frumos. 

În 1992 Liga Anticomunista a Psihiatrilor încearcă 
totuşi să se legalizeze, dar acţiunea eşuează, curajul 
psihiatrilor nu permitea a se numi chiar „anticomunişti”. 
Sa renunţat la legalizarea ligii, pentru ca astfel cei câţiva 
membri - fără zarva, surle şi trâmbiţe - să-şi folosească la 
nevoie experienţa în situaţia alunecoasa prin care trece 
tara noastră, când o reîntoarcere la trecut nu este 
imposibila şi oricum drumul psihiatriei noastre nu a suferit 
modificări esenţiale după 1989 (aceleaşi idei, aceiaşi 
conducători, nicio acţiune de reforma, chiar dacă avem şi 
un director P.N.I.C.D.-ist care şi-a realizat visul, a avansat). 

In orice caz, liga rămâne o formă de lupta alternativa 


a unor oameni care nu au urmărit posturi sau poziţii 
sociale, ci binele psihiatriei româneşti. 


4. Etapa criptocomunista 

După 1989, din nefericire tara noastră va trebui să 
străbată o lungă etapa criptocomunista în contradicţie cu 
ceea ce s-a întâmplat în toată Europa de Est, cu excepţia 
fostelor tari care s-au desprins din U.R.S.S. In această 
etapă, foştii comunişti din linia a doua, pe care Ceauşescu 
îi ţinea mereu în spate, preiau puterea politică în ţara şi pe 
aceasta baza în toate domeniile de activitate, inclusiv în 
psihiatrie. Din aceste motive, drumul spre reforme în toate 
domeniile va trebui să aştepte mult, mai ales ca şi opoziţia 
ajunsă acum la putere începe să aibă aceeaşi atitudine de 
frica în reorganizarea tara. 

Dificila confruntare cu trecutul 

„Nimic nu ne poate mântui de trecut, nu exista o 
„recuperare” a trecutului. Viitorul nu poate fi cucerit decât 
prin împăcare şi nu prin răfuială sau răzbunare”, spunea 
pe bună dreptate contesa Marion Donhoff. 

Psihiatrii, ca de altfel întreaga populaţie a ţării, au 
fost pusi într-o situaţie în care nu puteau să prevadă ca, 
într-un timp compatibil cu lungimea vieţii lor, comunismul 
va lua sfârşit. Din aceste motive existau doar două 
posibilităţi: fie de a se adapta, de a tăcea şi de a încerca să 
supravieţuiască, fie de a refuza compromisul şi de a sfârşi 
în izolare, suferinţa sau ca victime ale represiunii. 

Cu liniştea şi pacea pe care ne-o dau anii trecuţi de la 
revoluţie, putem astăzi să privim situaţia din epoca 
comunista mult mai obiectiv. Nu trebuie uitat ca numeroşi 
cetăţeni, inclusiv psihiatri, se „aranjaseră” în patul lui 
Procust al sistemului, au trăit, au muncit şi uneori au 
cunoscut şi bucurii - aşa cum sublinia Paler -, în timp ce 
nesiguranța actuală, decepţiile tind tot mai mult să ia 
forma unei constante atitudini defensive, manifestându-se 
cel mai adesea prin deprimare sufleteasca şi ura. Oare nu 
am început deja să auzim ca, în fapt, „înainte nu era chiar 
aşa de rău?” 


Politica practicata până acum nu a produs decât 
frustrare, victimele şi călăii s-au întâlnit adesea, la fel cum 
în psihiatrie s-au întâlnit tartorii şi persecutaţii, torţionarii 
şi victimele. De aceea telul nu trebuie neapărat să fie 
identificarea culpabililor individuali, ci mai degrabă de a 
împărtăşi adevăruri colective, adevăruri izvorâte din 
privirea înăuntru a acelui pervers sistem de oprimare cu 
teroare psihologica, cu recompense pentru delatori şi 
colaboraţionişti, cu aparatul sau de supraveghere extrem 
de bine ramificat. Efectul ar trebui să corespundă aceluia 
al unui seminar care încearcă să stabilească criteriile de 
conduita etico-politica. Recuperarea trecutului este foarte 
importanta pentru tara noastră, dar trebuie sancţionate 
acţiuni şi nu convingeri. 

Nu trebuie uitat cât de perfecţionat era sistemul de 
supraveghere al Securităţii din România. Cine dorea să 
facă studii, chiar când era vorba de modeste studii 
profesionale, cine aspira la celebritate sau la venituri mai 
mari, trebuia să se adapteze, căci celebrele drepturi la 
munca, studii etc. din propaganda comunista nu erau 
valabile, în fapt, decât pentru cei loiali, pentru cei 
„adaptaţi” şi nu pentru dizidenţi şi nici chiar pentru 
indiferenți. De aceea o clasificare a psihiatrilor în vinovaţi 
principali, vinovaţi secundari sau complici, lucru la care 
năzuiesc fanaticii ordinii, nu este posibil. Nu se poate 
prelucra, cu scopul de a face dreptate, ceea ce s-a 
întâmplat cu 45 de ani înainte. Niciunul sau mai multe 
procese penale nu vor putea să clarifice istoria, acest lucru 
servind numai „aplicării dreptului material”. În această 
sferă se înscrie în primul rând crearea „păcii juridice” de 
care suntem azi mai îndepărtați decât acum 7 

— 8 ani. Din cauza strictei discipline de partid 
comuniste a „centralismului democrat”, care nu permitea 
nicio abatere de la disciplina de partid, majoritatea 
psihiatrilor au fost în acelaşi timp şi făptaşi, şi victime. Ca 
şi fenomenul Piteşti, naziştii şi comuniştii aveau prevăzut 
în sistemul lor de oprimare acel dublu rol - de calau şi 
victima. Din acest motiv, sutele de mii de auxiliari de care 


s-au servit aceste regimuri - psihiatrii fiind în fond un caz 
minornu erau prin natura lor criminali. Numai o minoritate 
avea în acest cadru acces la putere şi iniţiativa violentei 
sociale, inclusiv în psihiatrie. Marea majoritate era formată 
din micii burghezi normali, care în alte situaţii şi-ar fi 
îndeplinit cu conştiinciozitate obligaţiile lor zilnice. Oare 
este drept ca după ce aceşti oameni şi-au distrus o parte 
importantă a vieţii lor să fie acum stigmatizaţi pentru 
restul vieţii care le mai rămâne? 

Deci nu se poate nega acestor psihiatri, pur şi 
simplu, dreptul de a munci, pentru a fi împinşi în 
amărăciune şi opoziţie. Este greu să dozezi vina fiecăruia, 
neexistând o norma care să stabilească hotarul între cât s- 
a putut suporta sau rezista, cât s-a putut adapta. 

Exista câteva repere constante ale eticii psihiatrice: 

Mai întâi, crimele comise nu pot fi trecute cu vederea 
şi nici date uitării. Unui individ al cărui frate a fost torturat 
într-un azil psihiatric sau chiar ucis nu i se poate cere să 
uite acest lucru şi cu atât mai mult acelora care au simţit 
tortura psihiatrica pe propria piele. 

Trauma lovirii de aroganta puterii şi brutalitatea 
acestor funcţionari din domeniul medicinii nu se poate uita 
uşor. Toate aceste crime trebuie numite, trebuie aduse la 
cunoştinţa opiniei publice, dar trebuie să se reflecte în 
condiţiile respectării criteriilor unui stat de drept, 
constituţional. Trebuie, deci, în acest cadru respectate trei 
principii, cel puţin ale unui stat de drept: 

Se sancţionează numai acţiunea şi nu convingerea. 

— Decisiv nu poate fi decât dreptul penal în vigoare 
în perioada comiterii faptei. Legile formale comuniste 
interziceau tortura, abuzurile psihiatrice şi asigurau 
drepturile civile. Criminalitatea consta în faptul ca ei nu 
respectau propriile legi, propria constituţie. 

— Criminalitatea oricărei persoane trebuie dovedita. 

Aplicând aceste principii în psihiatrie, două acțiuni 
sunt cruciale, dacă dorim nu numai o reforma a psihiatriei, 
dar şi stabilirea în cadrul sau a unei noi viziuni etice: 

1. Pedepsirea criminalilor pe baza principiilor de mai 


sus; 

2. Înlocuirea elitelor comuniste de conducere din 
psihiatrie care continua şi astăzi să dețină poziţii cheie. 

Cu toate acestea, trebuie să clarificam două lucruri: 
ce trebuie obţinut şi ce se poate obţine. Nu se pot rezolva 
problemele unui stat al fărădelegii cu mijloacele unui stat 
constituţional. 

Criminalitatea statului comunist cu greu poate fi 
urmărită în cadrul dreptului penal. Nu se poate măsura 
retroactiv acea perioadă cu criteriile democraţiei pluraliste 
şi nici nu ar fi echitabil. Aşa cum am arătat şi argumentat 
deja, comunismul a creat în psihiatria românească o 
adevărată „organizaţie criminala” prin implicarea sa 
oficiala,  ideologizarea abuzului şi executarea unei 
adevărate represiuni sistematice prin metode psihiatrice. 

Perspectivele psihiatriei româneşti postcomuniste 

Psihiatria fostelor tari comuniste şi în primul rând a 
acelora din U.R.S.S. şi România suferă nu numai de o 
grava rămânere în urmă, ca urmare a transformării ei în 
psihiatrie socialista şi prin aceasta într-o psihiatrie lipsită 
de viziune ştiinţifică, dar şi de o cangrena cronica, 
cangrena abaterilor etice. Astfel, timp de multe decenii, 
psihiatria, cu institututiile sale, a stat la dispoziţia 
sistemului represiv creat cu migala de partidul comunist şi 
de braţul sau înarmat - Securitatea. 

Conducătorii psihiatriei de după 1989, profesori şi 
şefi de secţie, au fost în trecutul apropiat servitorii zeloşi 
ai ordinii comuniste şi se simt deja fixaţi pe posturile lor, 
ca un subprodus corupt şi arbitrar al unui regim care chiar 
dacă nu a dispărut cu desăvârşire este în evident declin. 

Fata de aceşti dinozauri, tinerii psihiatri se simt 
descumpăniţi şi frânaţi în lupta pentru însuşirea 
adevăratei psihiatrii, ei fiind intimidaţi şi astăzi că nu pot 
promova dacă nu dau cadouri consistente sau nu sunt 
conformişti cu foştii şi actualii şefi comunişti. Ce pot oare 
să mai înţeleagă aceşti tineri când citesc lucrări ale celor 
doi profesori, apărute acum, dar care parca vin dintr-o 
lume a trecutului. Din contra, foştii tartori comunişti se 


simt încurajați de elementele politice care conduc ţara, 
profita de toate libertăţile pe care ei niciodată nu le-ar fi 
acordat colegilor lor. 

Să exemplificam doar prin acţiunea de defăimare în 
presa - pusă în mişcare de un ministru, dl. Mironov, fost 
consilier al fostului preşedinte - a unui director de 
televiziune (E. Valeriu), a unor ziare de partid pretinse 
democrate cum ar fi DIMINEAŢĂ. 

Dar iată cum colaborează anumite organe oficiale ale 
statului la aflarea adevărului privind represiunea 
psihiatrica. Astfel, Ministerul de Interne este întrebat pe 
linie parlamentara dacă la Universiada din 1981 au fost 
ridicați numai din Bucureşti 600 de indivizi şi internați 
forțat în servicii psihiatrice. Răspunsul este dezarmant şi îl 
redau în esenţă să din memorie: „Organele M.I. au luat 
toate măsurile pentru buna desfăşurare a Universiadei, 
acţiunea primind numele de cod „maraton”. Datele privind 
aceste acţiuni nu se mai păstrează în arhive decât doar pe 
un termen de 5 ani. În consecinţă, toate datele privind 
acţiunea „maraton” au fost distruse”. 

Să vedem ce răspundea S.R.I. aceleiaşi comisii 
parlamentare, la cererea acesteia de a i se înmâna lista 
psihiatrilor care au colaborat cu Securitatea. Citam tot din 
memorie: „Nu au existat psihiatri care să fi colaborat cu 
Securitatea”, dar, atenţie! „problema rămâne în continuare 
în atenţia noastră”. 

În fine, în legătură cu cele ce s-ar fi putut întâmpla, 
în aşa numitul centru medical din str. Brosteanu (unde s-au 
făcut experienţe de spălare a creierului cu destructurante 
ale personalităţii de tipul LSD), caz care a apărut în presa 
în urma reclamaţiilor celor din vecinătate. Direcţia 
Generală a Poliţiei subliniază ca acolo exista o unitate 
medicala pentru cadrele M.I. şi că este o unitate cu paza 
militarizata. 

Este clar, toţi „au înţeles” răspunsurile la întrebările 
comisiilor parlamentare şi ale presei şi au răspuns exact ca 
orice activist de partid. 

lată deci fundamentul practic pe care se sprijină 


vechea nomenclatura din psihiatrie. Aceste persoane sunt 
în mod clar împotriva reformei, căci ele nu vor ataca 
niciodată un sistem pe care l-au creat şi care, la rândul 
său, le-a consolidat puterea. ÎInapoierea psihiatriei 
româneşti este în primul rând exponentul înapoierii acestei 
clase conducătoare din psihiatrie. Aceste persoane au 
căzut victime propriilor acțiuni demolatoare prin 
respingerea conceptelor care au apărut în psihiatrie în 
ultimii 50 de ani, numai pentru ca proveneau din Occident 
- psihologie, sociologie, psihosomatica, resocializare etc. 
Cum ar mai putea ei azi să-şi adjudece aceste concepte 
sau, ca să radem, să facă ei psihoterapie, o metodă pe care 
au ridiculizat-o toată viața? 

În psihiatria epocii criptocomuniste ar fi prezente 
următoarele aspecte: 

— Lupta acerba pentru putere a fostei nomenclaturi 

Lupta pentru putere cuprinde atât vechea 
nomenclatura, astăzi o adevărată gerontocraţie, cât şi 
comuniştii din linia a doua, care din cauza incompetentei 
au fost mereu ţinuţi în tensiune de către marii tartori, 
motiv pentru care astăzi asaltează furibund poziţiile de 
putere (la nevoie devenind liberali sau PN.I.C.D.-işti). Toţi 
profesorii şi şefii de secţie din psihiatrie, aproape fără 
excepţie, au funcţionat şi în perioada comunista, iar astăzi 
deţin aceleaşi pârghii ale puterii. Deşi dosarul politic pare 
a nu mai avea azi o mare importanta şi nici partidul 
comunist nu-i mai poate sprijini, Ministerul Sănătăţii, 
indiferent de titular (bineînţeles că nu ne referim la 
catastrofalul Mincu, pentru care nu exista grad de 
comparaţie), menţine aceiaşi funcţionari reacţionari şi 
antireformişti. Nu exista concursuri sau concursuri reale, 
iar funcţiile obţinute sunt deţinute pe viaţă. In acest 
context, şi în prezent opoziţia psihiatrilor este 
nesemnificativa, chiar tineretul nu face decât exerciţii de 
conformism. 

În aceste condiţii, fosta şi noua nomenclatura nu se 
preocupa decât de o permanenta ofensiva de „şarm”, mai 
ales fata de organizaţiile şi personalităţile din Occident, 


dar, ca şi în trecut, psihiatria romană preocupa foarte 
puţin pe occidentali. Dacă psihiatrii americani sau englezi 
sunt mai circumspecţi, cei germani sau olandezi şi mai ales 
francezi s-au lăsat aproape copleşiţi de „şarmul” foştilor 
nomenclaturişti. Unii foşti nomenclaturişti deţin chiar 
poziţii în organizaţii de specialitate internaţionale şi le 
deţin dinainte de 1989, adică de atunci când astfel de 
numiri se făceau numai la propunerea Securităţii. 

— Sprijinul oficialităților, mai ales al Ministerului 
Sănătăţii, pentru fosta nomenclatura comunista 

Fără a face proces de intenţie, Ministerul Sănătăţii a 
promovat cu o verva ciudata în funcţii de decizie, uneori, 
oameni de vârstă foarte înaintată, în orice caz pe toţi 
tartorii psihiatriei comuniste. Astfel, comisia de psihiatrie 
de pe lângă Ministerul Sănătăţii este formată exclusiv din 
foştii şi actualii nomenclaturişti, iar Gorgos, care se ocupa 
cu „ridicarea“ dizidenţilor, era secretarul acestei comisii 
de psihiatrie, dar a fost şi al „Ordinului medicilor „cea mai 
importantă instituţie etica din medicina. Foarte frecvent, 
ca şi în trecut, apare rotația cadrelor cu schimbarea 
periodica a diferitelor funcţii de conducere. Profesorii 
comunişti din trecut (Ionescu, Milea, Grecu, Romila) sunt 
şefi ai problemelor psihiatritice şi educa studenţii şi 
rezidenții. Toți şefii de secţie din vechiul regim deţin în 
prezent aceleaşi funcţii, formând stafful tuturor comisiilor 
de psihiatrie (expertiza medico-legală, a capacităţii de 
munca etc.), ei sunt singurii interlocutori ai direcţiei, ai 
străinilor care vizitează spitalele, se impun ca singurii 
interlocutori şi pentru presa. În provincie aceşti 
nomenclaturişti formează un adevărat mandarinat local al 
puterii foştilor comunişti. 

Odată cu luarea funcţiei de ministru al Sănătăţii de 
către Mincu, comunist de trista faima, o maree neagra s-a 
extins şi asupra psihiatriei. Toate comisiile de specialitate 
au fost epurate de orice medic care nu făcea parte din 
vechiul staff comunist, Comisia pentru cercetarea 
abuzurilor psihiatrice - Diacicov - a fost practic desființată 
prin numirea ca preşedinte a profesorului Ionescu, ceea ce 


a însemnat în fapt înghețarea oricărei activităţi. Ministerul 
învăţământului şi U.M.F. Bucureşti aplica exact aceleaşi 
măsuri de tip comunist, de promovare a imposturii şi a 
concursurilor trucate. 

Deşi nu mai este în funcţie, Mincu lulian este 
cunoscut ca o persoană cu un profil moral execrabil: fost 
preşedinte al comisiei de cercetare ideologica a cadrelor 
didactice, omul de casa al lui Ceauşescu, cel care îi 
fundamenta programele de „alimentare raţională”, de fapt, 
de înfometare a populaţiei. Dar socotim ca pentru profilul 
sau moral nu este nevoie decât să reproducem o scrisoare 
a acestui tartor incompetent către organele de partid, 
scrisoare redactata la 7 mai 1970, în care îşi denunța şeful 
al cărui post îl voia, acesta nefiind altul decât savantul 
specialist în diabet prof. Pavel, chipurile maestrul lui. 
Reproducem scrisoarea din Viaţa Medicala, din 30 
decembrie 1994: 

„Tovarăşe preşedinte. 

La data de 29. I1V.1970, cu adresa nr. 2721/1970, am 
primit din partea U.S.S.M., Societatea de Medicina 
Internă, secţie boli de nutriţie, un formular semnat de prof. 
Pavel Ion şi dr. Zdrobici Dan, cu programul Congresului 
Naţional de Diabet, congres care urmează să aibă loc între 
23 - 24 septembrie 1970, la Bucureşti. 

In calitate de şef al Catedrei de boli de metabolism şi 
nutriţie, singura catedra de profil şi for metodologic 
central pe tara, în calitate de membru al conducerii, nu 
sunt de acord cu maniera de lucru a actualului preşedinte 
al secţiei, pentru următoarele motive... 

Tot la acest congres se propune reconsiderarea lui N. 
Paulian pe motiv că ar fi descoperit insulina. Consider ca 
acestei intenţii trebuie să i se acorde mai multă atenţie. De 
fapt aici se găseşte răspunsul pentru întreaga activitate 
din ultimii 30 de ani a profesorului Pavel, care nu numai că 
nu a creat o şcoală romaneasaca de nutriţie, dar a încercat 
să distrugă şi să denigreze tot ce a fost capabil şi 
progresist în acest domeniu. 

În primul rând, suntem obligaţi să reconsideram 


problema Paulescu din punctul de vedere al descoperirii 
insulinei (urmează o enumerare tendenţioasă de fapte). 

Lumea ştiinţifică mondială nu-l recunoaşte şi nu la 
recunoscut niciodată ca descoperitorul insulinei. A-şi 
atribui astăzi un fapt ştiinţific nedovedit şi nerecunoscut la 
timpul respectiv este ridicol... 

Spaţiul nu ne permite să subliniem tezele sale 
reacționare din finalitate în biologie, materialism, suflet şi 
Dumnezeu etc. De asemenea, faptul ca neaga darwinismul, 
materialismul, evoluţia îl situează poate pe cele mai 
reacționare poziţii pe care s-a situat vreodată un om de 
ştiinţă roman. 

Oare acestea sunt meritele pentru care U.S.S.M., prin 
Pavel, vrea să reabiliteze memoria lui Paulescu...” 

Acesta este patriotul şi ministrul Mincu şi, imaginaţi- 
vă, dacă scria aşa la U.S.S.M., cum îşi făcea el notele 
informative la Securitate. Şi totuşi, dl. Iliescu l-a numit 
ministru al Sănătăţii. Ce putea aştepta tara de la acest om? 
Dar psihiatria? 

Sub conducerea lui Mincu, practic s-a sistat 
activitatea comisiilor de cercetare a abuzurilor psihiatrice. 
Vă puteţi imagina rezultatele şi obiectivitatea celor numiţi 
de el. 

— Formarea Asociaţiei psihiatrilor liberi 

Una dintre cele mai importante acţiuni din epoca 
criptocomunista a fost crearea Asotiaţiei Psihiatrilor Liberi 
(A.PL.R.). Ideea de asociere, aşa cum am mai arătat, a 
apărut încă din perioada dictaturii comuniste. După 
revoluţie, necesitatea unei asociaţii independente s-a pus 
cu mare acuitate şi ideea de a o crea a apărut chiar în 
primele zile. Faptele se vor derula repede. Nomenclatura 
din psihiatrie era confuza şi se aştepta la represalii, aşa 
cum făcuseră ei cu elita psihiatrilor atunci când au luat 
puterea. Totuşi, s-au raportat acţiuni de distrugere a 
arhivelor prin ardere şi inundare. Excesul de democraţie şi 
mai ales de anticeausism devenise la ei grotesc. 

Pe 31 decembrie 1989 este lansat oficial primul apel 
pentru constituirea A.PL.R. Marian Popa, pe baza unei 


lungi experienţe de lupta anticomunista, după lungi 
discuţii cu profesorul Pamfil, lansează un patetic apel către 
comunitatea psihiatrilor, un apel nerevendicativ şi fără 
dorinţa de răzbunare. 

Lucrurile se vor precipita. Nomenclatura iese din 
amorţeală atunci când vede ca democraţia îi protejează şi, 
pentru a ataca, propun şi ei o asociaţie denumita Asociaţia 
Psihiatrilor din România (A.PR.). Se face un mare conclav 
la Predeal în care toţi nomenclaturiştii din tara discuta 
gravitatea situaţiei. Apare acum ca iminenta numirea lui C. 
Gorgos ca medic şef al Capitalei. De data aceasta, viitorii 
psihiatri liberi reacţionează violent. Se lansează un viguros 
protest, iar numirea lui este sistata. 

Se fac încercări din partea profesorilor de a-şi 
subordona în mod paternalist A.P.L.R., dar dacă Ionescu nu 
va reuşi, din păcate, va reuşi Romila. Intre cele două 
viitoare organizaţii au loc schimburi de mesaje şi acuzaţii. 
Grupul de la Predeal este acuzat pe bună dreptate de toate 
abuzurile psihiatice din epoca ceaugşistă. 

Pe 11 martie 1990 grupul de iniţiativă al A.PL.R. 
organizează o discuţie cu Asociaţia Foştilor Deţinuţi 
Politici, unde se stabilesc jaloanele unei acţiuni de 
reabilitare a fostelor victime ale psihiatriei comuniste. 
Deja în presă, dr. Diacicov lansează un apel pentru 
constituirea unei comisii de cercetare a abuzurilor 
psihiatrice. Comisia se constituie sub conducerea lui 
Diacicov şi cu numeroşi membri din grupul A.PL.R. Dar nu 
trece mult şi ministrul Sănătăţii îl destituie pe Diacicov şi 
numeşte un fost nomenclaturist, profesorul Ionescu, după 
care comisia practic nu mai are nicio activitate. 

Pe 19 ianuarie 1990 Rompres anunţa iminenta 
alcătuire a A.P L.R., iar în presa apar numeroase materiale 
privind abuzurile psihiatrice. Pe 18 februarie 1990 se 
alcătuieşte prima forma de statut a A.PL.R. de către dr. 
Marian Popa, după care începe strângerea adeziunilor de 
înscriere. Se depune dosarul la judecătorie şi, prin sentinţa 
1763/1990, pe 20 iunie, organizaţia capătă statut legal. 

Pe 26 mai 1990 a avut loc primul congres de 


constituire, urmat apoi de numeroase colocvii care iniţial 
se ţineau lunar în diferite centre psihiatrice din tara. 

La colocviul jubiliar ocazionat de împlinirea unui an 
de la înfiinţare se înaintează parlamentului şi M.S. un apel 
de reorganizare şi reforma în psihiatrie, rămas însă fără 
rezultat. 

In perioada 2 - 4 octombrie 1992 a avut loc prima 
Conferinţă Internaţională a A.PL.R., unde au prezentat 
comunicări personalităţi din tara şi străinătate. 

Din păcate, după o perioadă activa, conducerea, în 
frunte cu Romila, a adus activitatea asociaţiei într-o muncă 
de rutina, neinteresanta, rândurile asociaţiei s-au rărit din 
cauza celor dezamăgiţi şi care nu mai puteau realiza ca 
organizaţia şi-ar mai fi menţinut principiile iniţiale. 
Conducerea s-a bucurat de ceva câştiguri materiale donate 
de fapt asociaţiei: xerox, calculator, unele sume de bani 
care nu au mai fost controlate ca destinaţie, sume cu care 
s-ar fi putut edita un tratat de psihiatrie, Romila a devenit 
invitatul etern în străinătate ori de câte ori se trimiteau 
invitaţii pentru asociaţie. În schimb, Romila a decis 
editarea unor traduceri nesemnificative, fără a mai vorbi 
de calitatea lor. Treptat activitatea asociaţiei a devenit 
alienanta, metodele de conducere dictatoriale, alegerile 
formale şi cu aceleaşi rezultate (Romila preşedinte), 
tineretul a dispărut, iar organizaţia s-a transformat într-un 
grup legat administrativ de  Romila, în sensul 
subordonaţilor săi de la serviciul 9 la care el este medic 
şef. Aşa a murit o mare iluzie. Azi, A.PL.R. mai exista doar 
pentru unii colegi naivi din străinătate. Se impune acum o 
reforma a organizaţiei şi redarea ei către tineret, care de 
fapt trebuie să preia conducerea şi să-i stabilească 
strategia. Oare Romila - profesorul - va ceda vreodată un 
business atât de important? 

Capitolul IV 

PROBLEME ALE PSIHIATRIEI ROMÂNEŞTI POST- 
TOTALITARE 

Europa Occidentala postbelica distrusă economic, 
traumatizata de ideologiile totalitare şi de oroarea 


lagărelor de concentrare, dezvoltând o concepţie umanista 
şi democratica, se va angaja în construirea a ceea ce 
ulterior se va numi „concepţia privind drepturile omului”, 
un instrument redutabil de opoziţie împotriva oricărei 
forme de totalitarism sau tiranie, a cărei victorie a devenit 
evidenta odată cu căderea şi destructurarea ideologiei 
comuniste din răsăritul Europei şi mai ales din fosta 
U.R.S.S. 

În plin efort de constituire a unei noi concepţii 
privind soarta şi drepturile omului, opinia publică a 
Europei Occidentale va fi frapata ca în imediata sa 
apropiere - în intimitatea ei - persista o instituţie clădită 
după principiile totalitarismului pe care societatea le 
respinsese oficial, o instituţie care înjosea personalitatea 
umană - instituţia psihiatrica de tratament, moştenită din 
secolele anterioare. 

Aşa a început marea revoluţie sociologica din 
psihiatrie, revoluţie care a zdruncinat din temelie nu 
numai spitalul de psihiatrie, dar în fapt chiar ceea ce se 
numea psihiatria clasica. Aceasta revoluţie a impus 
modificări radicale atât în domeniul concepțiilor 
psihopatologiei, cât, mai ales, în domeniul terapiei şi 
instituției de tratament. 

Omenirea traumatizata după ororile fascismului, 
amenințată cu un nou totalitarism - cel comunist - cu 
instituțiile sale de tip gulag, nu mai putea să-şi permită, 
sub acoperirea unei ideologii învechite, să suporte 
structuri instituționale carcerale, de tip azilar, instituții 
generatoare de suferință şi înjosire umană. Din păcate, 
aceasta revoluție nu va avea nicio şansă să depăşească 

Cortina de fier, motiv pentru care astăzi putem 
număra cu precizie anii de înapoiere - 45 -, la care se vor 
adăuga, indiscutabil, alţii adică exact atâta timp cât 
sistemul criptocomunist şi nomenclatura vor dăinui în 
psihiatria românească. 

Romanii au descoperit după evenimentele din 
decembrie 1989 oroarea copiilor abandonaţi, a „caselor 
copilului” şi a căminelor - spital, oroarea spitalelor de 


psihiatrie răspândite de regimul comunist pe întreg 
teritoriul ţării. 

Dacă Europa Occidentala a anilor '50 era distrusă 
economic, dar pregătită să renască spiritual, ceea ce a 
permis desfăşurarea unei „revoluții sociologice” în 
psihiatrie, psihiatria românească se pare că este pe calea 
de a pierde şansă istorica a renaşterii sale. In epoca 
totalitara psihiatria era o copie fidela a societăţii în care se 
desfăşura, iar după 1989, aceeaşi psihiatrie va prezenta 
toate racilele societăţii româneşti post-totalitare: prezenta 
aceleiaşi nomenclaturi în posturile cheie şi la toate 
nivelurile, deruta şi lipsa de forţă ideologica care să 
motiveze schimbarea la majoritatea psihiatrilor, scenarii şi 
acţiuni diversioniste de tip securist, apatie generalizata, 
lipsa de speranţă, materialism meschin etc. 

Deşi poate părea absurd, a vorbi de dizidenta după 
revoluţia anticomunista din 1989, când cel puţin teoretic o 
serie de libertăţi au fost obţinute în ciuda caracterului 
oficial al sistemului democratic instaurat, toate acestea au 
rămas doar formale, iar dacă este vorba de psihiatrie, 
aproape ca nu s-a obţinut nimic. Putem spune, fără teama 
de a greşi, ca în psihiatrie nu s-a întâmplat nimic 
semnificativ după 1989. Nu este vorba aici de nuanţe sau 
metafore, sarcina de reforma a psihiatriei româneşti post- 
totalitare este mult mai grea decât aceea a psihiatriei 
occidentale de după 1945. 

În Europa Occidentala a acelor ani, războiul şi 
totalitarismul fascist au întrerupt doar pentru câţiva ani un 
sistem democratic care, datorită dispariţiei cauzelor, a 
putut imediat să-şi reia cursul normal. Mai mult, anii de 
represiune şi teroare au determinat o accelerare a acestui 
proces. Revoluţia sociologica ce a urmat a fost „în sensul 
istoriei”, ea venind să  desăvârşească dorinţa de 
perfecţiune a democraţiei ca sistem. 

Unde vede cineva la noi condiţii similare? În România 
post-totalitara situaţia este cu totul alta. Forţa democraţiei 
antebelice a fost puternic bulversata la început de către 
fascism, apoi de către război, de ocupaţia sovietică şi de 


peste două generaţii îndoctrinate marxist, de experimentul 
de 45 de ani al totalitarismului comunist. 

Aici nu se mai poate vorbi de nicio continuitate sau 
de o mică întrerupere. Democraţia românească trebuie 
reconstruită aproape de la început, singura speranţă 
rămânând doar acel model de lideri occidentali, din păcate 
atât de indiferenți la nevoile noastre. 

Fenomenul acesta este resimţit de către întreaga 
societate românească. Psihiatria este prea mica pentru a-şi 
propune să rezolve atât propria reforma, cât şi revoluţia 
democratizării societăţii româneşti. 

Teoretic vorbind, actuala mişcare de reforma din 
psihiatrie, dat fiind cadrul general în care se desfăşoară, 
apare, ca şi în perioada comunista, ca un proces anevoios 
şi periculos, societatea noastră fiind încă impregnata cu 
mentalitatea comunista, iar cursul evoluţiei societăţii 
noastre nu este un drum drept spre democraţie, ci am 
putea spune chiar din contra. Cu regret ar trebui să 
recunoaştem ca actuala generaţie de psihiatri va realiza 
reforma din psihiatrie ca pe o „distrugere” a disciplinei în 
care ei au trăit din adolescenta, până dincolo de 
maturitate. Acest sentiment al „distrugerii” a fost întâlnit 
şi la psihiatrii din Occident, atunci când reforma a fost 
pusă în lucru, motiv pentru care nici acolo psihiatri nu au 
fost în fruntea programului de reformă. 

Nu este vorba aici doar de agresivitatea fostei 
nomenclaturi, care ocupa şi azi toate funcţiile cheie, dar a 
pretinde unei generaţii de medici - educata în spiritul 
psihiatriei socialiste, cu un nivel ştiinţific similar anilor 
1920 - 1930, căreia chiar administrativ i s-a interzis 
contactul cu ideile psihiatriei occidentale - să participe la 
distrugerea vechii psihiatrii pe care a practicat-o şi o 
practica încă, poate că trebuie înţeles ca li se cere prea 
mult. Acest lucru explica parţial apatia, aderenta fata de 
vechi, descalificarea, teama de schimbare şi acroşarea de 
vechea nomenclatura, cu acţiunea securizanta pe care 
conducerea de către aceasta o exercita (aşa cum unii 
neadaptaţi tânjesc încă după statul paternalist socialist 


care le asigura viaţa lor de mizerie). 

Chiar şi în Occident, în fruntea reformării psihiatriei 
s-au aflat în primul rând marii oameni de cultura, ziariştii, 
psihologii, prelaţii şi nu în ultimul rând opinia publică. Din 
păcate, psihiatrii romani sunt mereu în coada mişcării de 
reforma şi poate aici se aplică cel mai bine constatarea 
sociologica ca „o instituție nu poate fi schimbata de cei din 
interiorul ei, mai ales când aceştia profita de pe urmele 
acestei instituţii”. 

O asemenea instituţie nu se poate schimba decât de 
către cei care suferă din cauza ei - dar cine da importanta 
alienaţilor mentali? - sau poate de către persoane care vin 
din afara institututiei, în cazul nostru, generaţia tânără. 
Strigatele de suferinţă ale bolnavilor psihici nu sunt auzite, 
societatea va renunţa cu dificultate la tendinţa de a rejeta 
bolnavii psihici, iar maladia prejudecăţilor va afecta încă 
mult timp psihiatria şi pe bolnavii psihici. 

Este deci firesc ca ziariştii, alţi oameni de cultura 
care preţuiesc mai mult libertatea sa constituie „primul 
val” care să ceară schimbarea unei instituţii anacronice. 

In psihiatrie, revoluţia din 1989 nu a adus nimic 
esenţial, nici privind conceptul general de boala sau de 
sănătate mentala, nici în acela care priveşte instituţia de 
tratament. După  fervoarea descoperirii „lagărelor 
psihiatrice”, presa interna şi mai ales cea internaţională au 
putut să constate cu stupoarea ca psihiatria a avut de 
înfruntat nu numai batjocora şi indiferenta structurilor de 
conducere psihiatrice, dar şi opoziţie şi violenta după un 
plan bine pus la punct. Acest lucru a fost posibil deoarece 
întregul edificiu organizatoric, întreaga piramida a puterii 
în psihiatrie au rămas neschimbate şi după 

„Socul revoluţiei” ei au constatat că nu au de ce să se 
teamă şi nici de ce să-şi modifice comportamentul, mici 
operaţiuni cosmetice fiindu-le deja familiare. Astfel, dacă 
în comunism aceşti lideri ne învățau ca psihiatria este o 
disciplina cu „mari implicaţii ideologice”, o disciplina în 
care materialismul dialectic se implica în mod deosebit 
prin explicaţiile pe care le dădea vieţii psihice, după 


revoluţie aceiaşi indivizi schimba tonul în maniera radicala 
declarând psihiatria ca o disciplina medicala pura, în care 
ideologia comunista nici nu s-ar fi amestecat, chiar şi mai 
rău, au început să acuze ca orice idee de reorganizare sau 
de reformare a psihiatriei ar însemna un abuz politic fata 
de psihiatrie. 

Este clar ca într-o psihiatrie, practic la remorca 
vechiului sistem şi a fostei nomenclaturii, întreaga 
structura de opoziție şi  dizidenta din perioada 
prerevoluţionara trebuie să lupte în condiţii aproape 
identice, fiind supusa ca şi în trecut marginalizării, 
persecuției şi, mai nou, unor campanii calomnioase prin 
presa scrisa şi TV, inclusiv unor atacuri fizice directe. 
Acesta este şi motivul pentru care Liga anticomunista a 
psihiatrilor, care a luat fiinţă în 1979, nu mai doreşte 
legalizarea, pentru a-şi păstra intacte structurile 
organizatorice, în contextul în care o revenire totala la 
trecut, inclusiv la abuzul politic psihiatric, poate deveni 
oricând posibil. Din aceste motive, noi consideram ca tot 
ce s-a înfăptuit în lupta pentru progresul psihiatriei după 
1989 tine tot de mişcarea de opoziţie şi dizidenta şi va fi la 
fel, atâta timp cât establishmentul psihiatric va fi 
impregnat de gândirea marxista şi dirijat de fosta 
nomenclatura. În acest context opoziţia din psihiatrie va 
continua să fie activa, se vor folosi metodele specifice 
luptei din perioada comunista, se vor demasca în 
continuare abuzurile şi se va lupta pentru promovarea unei 
adevărate psihiatrii sociale româneşti. Exista în acest sens 
o serioasă tradiţie. Încă din 1977, I. Vianu anunţa oficial 
opinia publică interna şi internaţională despre existenta 
internărilor abuzive din ţara noastră, de maniera în care 
erau trataţi deţinuţii de conştiinţă. In acelaşi timp cu 
degradarea etica a psihiatriei noastre a fost evidenţiata şi 
înapoierea sa ştiinţifică, abuzul ideologic al dogmatismului 
(I. Cucu 1979, 1982, 1983), pentru ca apoi „arestările 
psihiatrice” să fie demascate de dr. Mirontov-Ioculescu, 
condamnându-se utilizarea psihiatriei contra dizidenţilor 
politici care în deceniul al optulea luase aspecte deschise 


şi în proporţie de masa (mai ales în preajma unor 
evenimente cu semnificaţie politica). Aceste adevărate 
arestări psihiatrice nu se puteau produce decât cu 
colaborarea autorităţilor medicale care ofereau mijloacele, 
în timp ce securitatea oferea listele cu o persoanele 
indezirabile şi supravegheau loialitatea psihiatrilor 
implicaţi în acţiune. 

După 1989 s-a considerat că ar fi firesc să se facă un 
bilanţ al abuzurilor şi nedreptăţilor regimului comunist. 
Sute de cazuri verificate au ajuns în faţa unor comisii 
oficiale şi independente, ca un prim pas spre descoperirea 
adevărului. 

In 1990 se va elabora Decretul-Lege nr. 118 care 
stabileşte, ca şi în cazul deţinuţilor politici, drepturile 
prizonierilor gulagului psihiatric de a fi despăgubiţi 
material şi moral pentru pagubele suferite. Mulţi au fost 
reabilitaţi, dar mulţi au fost refuzaţi în restabilirea 
adevărului. 

Prezentând situaţia din ţara noastră, I. Vianu - 1990 
- sublinia ca aceasta se caracterizează prin coexistenta 
unei zone de extrema libertate cu altele de teroare. Deşi 
presa este libera şi în interiorul multor instituţii mulţi nu 
se sfiesc să-şi spună opinia, ştiind că vor trebui să înfrunte 
riscuri, cei izgoniți de la putere recurg încă la defăimări 
grosolane şi chiar la atentate fizice. Peste tot, şi în 
psihiatrie în special, exista o omniprezenta a unor forte ale 
întunericului, în contrast cu peisajul romanesc care se 
naşte. 

In timpul regimului ceauşist, Securitatea, legata prin 
mii de fire de activul de partid, se transformase deja într-o 
forţă redutabila, o adevărată monstruoasa organizaţie 
criminala, cu multiple ramificații, protejând nu numai 
regimul comunist cu toate abuzurile sale, dar evoluând şi 
către o reţea terorista, autonoma şi parţial necontrolata, 
care se putea deda la cele mai samavolnice fapte în 
numele apărării tiraniei pe care o servea cu zel. Cazul 
psihiatriei şi utilizarea ei de către acest monstru 
reprezintă doar un caz particular şi minor, în raport cu 


amploarea acţiunilor sale. 

Securitatea era pregătită în vechiul regim de o 
manieră perfecta şi înarmată pentru a intra în 
clandestinitate, iar cazul psihiatriei ne dovedeşte ca acest 
lucru nu numai că era posibil, dar este şi actual. 

Multiplele structuri ale Securităţii, inclusiv cele din 
psihiatrie, care scăpau probabil chiar unui control interior, 
erau şi sunt gata a se transforma în tot atâtea comandouri 
independente care să acţioneze pe cont propriu sau la 
ordin în anumite instituţii sau pe întregul teritoriu al ţării 
şi, de ce nu, şi în afara granitelor. 

Arsenalul securist utilizat în psihiatria românească 
după 1989 a fost variat: ameninţări individuale şi de grup, 
atentate împotriva unor persoane fizice, campanii 
calomnioase vizând pe partizanii înnoirii etc. Aceste forte 
din umbra constituie pentru psihiatrie principalul obstacol 
în calea schimbărilor, iar cancerul terorismului securist nu 
are în prezent nicio şansă de a fi stopat. Psihiatria a 
devenit astfel ostatica actualei şi fostei nomenclaturi şi a 
sistemului instituţionalizat de către Securitate încă din 
timpul regimului ceauşist. 

Poate nimic nu este mai caracteristic, subliniază 

I. Vianu, decât stilul securisto-psihiatric cu care s-a 
acţionat asupra liderului de sindicat V. Paraschiv, caz 
binecunoscut în ţara noastră, ca şi în străinătate. 

lată o mostră de ceea ce se petrecea în psihiatria 
romană cu doar noua luni înaintea căderii lui Ceauşescu, 
când întregul sistem comunist european era dărâmat, cu 
excepţia României şi Albaniei. Astfel, pe 22 martie 1989. 

V. P. este răpit de un comando de indivizi care se 
identifică a fi ofiţeri de securitate. V.P. este dus într-o casă 
conspirativa unde, timp de 7 zile, este bătut cu sălbăticie şi 
supus unor surse de lumina orbitoare. Este ameninţat ca 
asupra lui se vor elibera câteva vipere ţinute într-o cuşcă 
alăturată. După cele 7 zile de tortura este condus la 
Spitalul Voilă, unde este internat forţat 21 de zile, fără a 
primi niciun tratament psihiatric, doar timpul necesar 
pentru dispariţia vânătăilor şi ştergerea urmelor torturii. 


În ziua externării VP. este chemat de medicul şef de secţie 
şi, ca „psihoterapie”, i se ţine un discurs în care i se cere 
să renunţe la convingerile sale pentru că ar fi false, 
speranţele sale politice fiind irealizabile. Medicul termina 
cu aceasta memorabila ameninţare adresata „pacientului“ 
şi prin el tuturor acelora care ar îndrăzni să intre în 
conflict cu sângeroasă dictatura  securisto-comunista: 
„bolnavii sunt îngropați în pământ, iar medicii se îngroapă 
în hârtii”, adică în dosarul de psihiatrie falsificat. Pe 18 
aprilie V.P este externat cu diagnosticul de psihoza 
deliranta cronica sistematizata, diagnostic în total contrast 
cu realitatea, un adevărat fals intelectual. Astăzi, când 
ideile lui V.P. s-au realizat (în treacăt fie spus, el a fost 
declarat cetăţean de onoare al oraşului Ploieşti), când s-au 
format numeroase sindicate independente, cum ar mai 
putea cei care l-au torturat să mai susţină ca acesta a fost 
bolnav psihic? Ei bine, o să vedeţi că se poate. Acest lucru 
îl vor susţine şi astăzi, pe baza „hârtiilor” în care şi-au 
îngropat conştiinţele, în timp ce VP se prezintă în faţa 
oricărei evidente ca un individ normal psihic, cu adresa şi 
identitate. 

„Suntem liberi”, spunea apelul A.PL.R. din februarie 
1990, putem spune în sfârşit adevărul, adevărul de care s-a 
temut atât de mult dictatura. Psihiatriei, susţin autorii 
apelului, i s-au conferit timp de decenii aproape un statut 
de clandestinitate, de specialitate minora, chiar ruşinoasă, 
cu toate că puterea s-a servit adesea de ea. Dar într-o 
societate a aberaţiei şi a terorii ridicate la rang de politica 
de stat totul este posibil. Totul este posibil intro societate 
care cultiva conceptul de „om nou” cultivând, de fapt, ură 
faţă de oameni, servilismul, duplicitatea. 

Pe plan social s-a constituit acel „dublu standard”, 
acea conştiinţă dubla, una pentru faţada şi alta pentru uz 
intern. Aceasta strategie şi-a propus neantizarea fiinţei 
umane şi, din păcate, ea a cuprins şi colaborarea unor 
psihiatri pentru a supune omul unui act de planificare a 
suferinţei de către dictatura. In acest fel am asistat 
permanent la măcinarea rezistentei fizice şi psihice a 


populaţiei prin înfometare, frig, încarcerare, deruta. 
Intreaga societate a devenit un lagăr de concentrare, un 
adevărat gulag ale cărui consecinţe nici nu pot fi corect 
evaluate, dar care indiscutabil vor duce la creşterea 
solicitărilor de ajutor medical. 

Medicul psihiatru a devenit astfel ultimul liman al 
speranţei, el fiind legat intim, poate cel mai intim, de 
tragedia întregii naţiuni. Fiecare psihiatru, în acest 
context, a activat cu mai mult sau mai puţin curaj şi 
pricepere, adesea a trebuit să stea în expectativă, dar 
majoritatea psihiatrilor au fost în primul rând oameni de 
bine. 

După revoluţie, asemenea oscilaţii nu-şi mai au rostul 
sau justificarea. Pentru psihiatru nu mai exista astăzi 
spaima privării de libertate sau a suprimării fizice. Din 
aceste motive, astăzi, tăcerea este o acţiune culpabila, iar 
tactica remunerarii după fidelitate politica nu ar mai trebui 
să-şi aibă locul. Au existat, subliniază unul dintre apelurile 
A.PL.R., medici care au colaborat cu puterea, iar alţii au 
protestat riscându-şi viaţa. A venit momentul ca ambii să 
reevalueze situaţia şi să lupte pentru renaşterea morala şi 
ştiinţifică a profesiei pentru care au vocaţie. 

1. Abuzul politic -  avalanşa de dezvăluiri 
postrevoluţionare 

Incă din timpul regimului comunist, o personalitate 
de frunte a nomenclaturii, ca generalul loan Ioniţă, 
Ministru al Apărării Naţionale, a avut curajul ca în Biroul 
Politic al PC.R. sa ceara explicaţii privind funcţionarea 
unor spitale de psihiatrie subordonate Ministerului de 
Interne. 

Făcându-se ecoul a numeroase ştiri venite din 
România, Agenţia TASS - din fosta U.R.S.S. - transmitea 
următoarele: „Până de curând, cetăţenii României erau 
martorii unor ştiri îngrozitoare: infirmieri şi milițieni 
înşfăcau direct din strada oameni care se opuneau cu 
disperare, îi legau şi îi duceau cu Salvarea într-o directe 
necunoscuta. Aceste evenimente se petreceau mai ales în 
ajunul unor evenimente politice importante (congresul 


partidului, vizite de stat). Direcţiile teritoriale pentru 
ocrotirea sănătăţii trimiteau spitalelor liste cu „pacienţii 
periculoşi”, însoţite de documentele necesare spitalizării, 
având pe ele menţiunea „urgent”. Printre aceşti „clienţi” ai 
spitalelor se numărau atât indivizi cu tulburări psihice 
uşoare, cât şi cazuri cu înclinații dizidente. Protestele unor 
psihiatri au determinat concedierea lor, iar cercetările 
ulterioare au dus la concluzia că aceste „spitalizări” erau 
făcute la cererea Securităţii”. 

Este de necrezut cum în aceste condiţii - cunoscute 
de către toţi psihiatrii din tara, ca şi de opinia publică 
internaţională - şeful de decenii al psihiatriei româneşti 
(ca să nu spunem, stăpânul ei) susţine cu nonşalanţă ca 
„psihiatria noastră nu a fost utilizata în scopuri politice”. 

La fel ca în fosta Uniune Sovietică, şi la noi 
persoanele din vârful piramidei s-au situat pe poziţia 
neadevărului. Ca şi Morozov sau Babeev din fosta U.R.S.S,, 
V. Predescu, lonescu, Milea au declarat ritos ca ei nu 
aveau cunoştinţe de existenta internărilor psihiatrice din 
motive politice. Aşa cum s-a întâmplat în fosta U.R.S.S., şi 
la noi vechea nomenclatura din psihiatrie a rămas la cârma 
disciplinei şi din aceste motive psihiatria este exclusa din 
procesul de reformă. În fond, acesta este stilul comunist, 
mereu agresiv şi de negare a realităţii, chiar când aceasta 
este evidenta, aici fiind vorba de vechii activişti de partid 
şi de stilul lor de muncă. 

La urma urmelor, comparate cu ansamblul abuzurilor 
comuniste, abuzurile psihiatrice sunt în număr limitat. Dar 
în acest caz este vorba de medici şi de alianţă lor cu o 
putere nemedicala, cu puterea represiva a dictaturii. Din 
acest motiv putem spune ca psihiatria, ca şi eugenia 
hitlerista, a servit la îndeplinirea celei mai mari ticăloşii a 
vieţii sociale. Este trist să constaţi cate de mult a reuşi 
regimul comunist să implice psihiatria şi să o determine să 
respingă aprioric toate conceptele umaniste ale acestei 
discipline. 

Utilizarea diagnosticului psihiatric pentru 
discreditarea dizidenţilor politici şi izolarea lor în instituţii 


psihiatrice au fost lucruri grave şi numai nişte persoane 
acomodate cu răul şi minciuna au putut tolera nepăsătoare 
asemenea fapte. Este un exemplu tipic de utilizare a 
ştiinţei medicale într-o opera de robotizare sistematica şi 
de abrutizare a vieţii sociale. Psihiatrii torţionari au 
desconsiderat din punct de vedere civic pacienţii şi aceasta 
numai pentru ca aceştia erau aduşi de către organele de 
represiune. Era nevoie doar de puţina reflecţie pentru ca 
prestigiul psihiatriei să arate astăzi altfel. 

Un studiu aprofundat privind utilizarea politica a 
psihiatriei l-a întreprins Comisia pentru Cercetarea 
Abuzurilor Psihiatrice a municipiului Bucureşti, câtă vreme 
s-a aflat sub conducerea doctorului S. Diacicov, în contrast 
cu opacitatea şi reaua credinţă a comisiilor similare de la 
nivelul diferitelor judeţe. Studiul a fost publicat în 1991 de 
S. Diacicov. Ne vom referi în continuare la datele care au 
fost evidenţiate în acest studiu. 

Astfel, se învederează de la început ca numărul 
psihiatrilor care au colaborat în scop represiv cu regimul 
comunist este foarte mic, dar suficient pentru a arunca o 
lumina urata asupra acestei nobile profesii. Sunt suficiente 
cazurile dovedite, în care abuzul este indiscutabil. S. 
Diacicov susţine în mod tranşant ca din analiza lucrărilor 
comisiei pe care o conducea (înfiinţată în 1990) au rezultat 
două aspecte esenţiale: 

a. utilizarea psihiatriei de către organele de 
represiune; 

b. aservirea unor psihiatri. 

Deşi în toate ţările exista legi care privesc pe bolnavii 
psihici, studierea legilor nu este determinanta, mai 
importanta fiind atmosfera democratca sau dictatoriala. 
Într-un stat de drept, chiar şi un cadru legal sever pentru 
bolile psihice va conduce la măsuri represive mult mai 
uşoare decât într-un stat totalitar. De fapt, aşa cum spunea 
I. Vianu, psihiatria în întreaga lume este un agent de 
control social, dar într-un regim comunist va juca un rol 
politic. Conflictele cele mai banale în care, însă, sunt 
implicate persoane care deţin putere pot degenera în 


diagnostice şi tratamente psihiatrice. Internarea cu forţa 
nu era făcută aici pentru boala, ci pentru manifestările - 
adevărate sau nu - care deranjau puterea. 

Era mult mai simplu, spune Diacicov, să internezi pe 
cineva într-un spital psihiatric în care individul putea să 
zacă toată viaţa şi unde orice formă de protest era 
imposibila sau neluata în seamă, decât într-o închisoare, 
mai ales atunci când regimul se lauda că nu mai are niciun 
deţinut politic. 

Toţi cei examinaţi de către Comisia prezidata de dr. 
Diacicov au fost în trecut internaţi cu forţa de către Miliție 
sau Securitate, uneori cu participarea Procuraturii, pentru 
a asigura o justificare. Sechelele unor astfel de 
comportamente nu s-au vindecat, S. Diacicov citând o serie 
de abuzuri psihiatrice şi după 1989. 

Aşa cum rezulta din lucrările comisiei, abuzurile erau 
posibile şi pentru faptul ca în mod intenţionat legislaţia 
lasa posibilitatea ca, printr-o simplă interpretare, oricine 
să poată fi declarat nebun. lată formularea ambigua din 
Decretul 313/1980: „Sunt bolnavi psihici periculoşi aceia 
care, prin manifestările lor, pun în pericol viaţa, sănătatea, 
integritatea corporală proprie ori a altora sau tulbura în 
mod repetat şi grav condiţiile normale de munca şi viaţa în 
familie şi societate”. Forţele de ordine vor avea acum 
posibilitatea de a aprecia subiectiv gravitatea faptelor, în 
care ei pot înscrie şi difuzarea de manifeste, scrisori, 
reclamaţii, cuvinte care nu le convin. Organele de 
securitate sau de partid, în fapt, au scurtcircuitat etapele 
prevăzute în decret şi „bolnavul” era adus direct la spital 
atunci când încerca să manifesteze, chiar dacă constituţia 
îi garanta aceste drepturi. 

O alta defecţiune voita a legii, aşa cum a rezultat din 
studiul abuzurilor psihiatrice, a fost şi obligativitatea 
tratamentelor psihiatrice ambulatorii, prevederi care nu 
exista în cadrul legislaţiei nici unui stat civilizat. La noi, un 
individ considerat pe drept sau pe nedrept nebun, 
periculos, chiar dacă se putea vindeca, era luat în evidenta 
în mod obligatoriu. Acest lucru explica de ce la evenimente 


deosebite, în toată tara, persoanele suspecte erau culese şi 
internate fără motiv în spitalul psihiatric. De acest lucru se 
ocupa Securitatea şi fiecare unitate sanitara era patronata 
de un securist care avea o metodologie bine pusă la punct 
pentru a strânge pe cei periculoşi. 

Astfel, referindu-se la sistemul pus la punct în 
Bucureşti, aşa cum reiese din studiul lui Diacicov, aceste 
acţiuni de comando erau organizate de Gorgos, 
nomenclaturist care conducea întreaga reţea ambulatorie 
din capitală. Un sistem similar exista la nivelul fiecărui 
judeţ, cu responsabilii lui pe plan local. Se dispunea din 
oficiu eliberarea unor bilete fictive de internare fără o 
consultaţie prealabila. In fiecare judeţ exista un 
spitaldepozit, la Bucureşti acest rol avându-l Spitalul Cula, 
secţie exterioară a Spitalului Gh. Marinescu. Toată aceasta 
acţiune din Bucureşti era supravegheata de către 
secretarul de partid „Sănătatea”, renumitul tovarăş 
Purdel, arhicunoscut pentru brutalitatea sa. Scenariul era 
similar pe întregul teritoriu al ţării. 

Vă rugăm să vă imaginaţi, spune S. Diacicov, o masa 
de oameni care, supusa Decretului 313/1980, era obligata 
periodic la controale, oameni care, din când în când, în 
ciuda poziţiei lor, erau luaţi de acasă sau de la serviciu, 
chiar şi de pe stradă, şi internaţi cu forţa. Unele persoane 
din aceasta categorie se prezentau şi de bunăvoie pentru 
internare în preajma diferitelor evenimente pentru a 
preveni atitudinea degradanta de a fi „pescuiţi” cu forţa şi 
aduşi la spitale. 

In cadrul comisiilor de expertiza pentru Decretul 
313/1980 psihiatrii făceau o legătură între „actele de 
violenta” descrise de securist şi un anumit cadru nosologic 
- cel mai frecvent schizofrenia. Dar acest lucru nu putea 
avea la baza decât fie o slaba pregătire profesională (de 
obicei comisiile erau formate din şefii de secţii promovați 
pe baza de dosar), fie deficiente etice care, în fond, se 
datorau aceloraşi cauze. Acest lucru se poate extinde şi 
asupra comisiilor medico-legale psihiatrice ce cuprindeau 
pe şefii teritoriali ai problemelor de psihiatrie, după ce 


erau aprobaţi nominal de către Ministerul de Justiţie (de 
exemplu, şeful comisiei de supraexpertiza pe tara era 
însăşi V. Predescu). Din asemenea motive, aceste vârfuri 
ale nomenclaturii psihiatrice examinau bolnavii de forma, 
ei fiind de fapt ataşaţi indicaţiilor primite din partea 
organelor de partid şi Securitate, diagnosticul cel mai 
frecvent pentru opozanți fiind acela de paranoia sau 
schizofrenie ca o apreciere a „desprinderii de realitate” a 
acestor persoane, în fapt fiind vorba de lipsa lor de 
aderenta fata de socialism. Dacă cineva critica o stare de 
fapt putea fi etichetat de către medic ca fiind „desprins de 
realitate”, deci un paranoic, un nebun. 

Ca preşedinte al Comisiei pentru Cercetarea 
Abuzurilor psihiatrice, S. Diacicov susţine că nu a putut 
face mult pentru suferinţa acestor oameni. A încercat să le 
ofere doar o reparaţie morala, prin aceasta dorindu-se 
spălarea ruşinii care a dus la stigmatizarea psihiatriei în 
totalitatea sa. Adevărul nu mai trebuie condamnat nici la 
închisoare şi nici la ospiciu. 

De un real sprijin s-a bucurat dizidenta romană din 
partea lui  Amnisty International, România fiind 
considerata, alături de U.R.S.S. una dintre cele mai 
represive tari în utilizarea psihiatriei în scopuri politice. 

În 1991, A.PL.R., constatând degradarea situaţiei 
spitalelor de psihiatrie, face un apel către parlamentul 
României în care propune: 

1. construirea câtorva spitale moderne de psihiatrie 
adecvate şi umanizate; 

2. Încadrarea spitalelor de psihiatrie cu personal 
auxiliar suficient şi mai ales cu surori şi asistente sociale; 

3. aprovizionarea adecvată cu medicamente; 

4. programe adecvate pentru studenții şi secundarii 
din psihiatrie; 

5. modificări ale legislatiei pentru protecția 
bolnavilor psihici; 

6. organizarea unui Institut de Psihiatrie Sociala; 

7. alcătuirea unui program de sănătate mintală; 

8. cercetarea abuzurilor politice din cadrul psihiatriei 


epocii comuniste. 

Sprijinul şi interesul internaţional a fost binevenit 
pentru lupta psihiatrilor romani. Astfel, tot în 1991, în 
Parlamentul britanic are loc o reuniune speciala 
consacrata spitalelor de psihiatrie din România. Scopul 
reuniunii era acela de a identifica psihiatrii romani care au 
colaborat cu Securitatea şi au devenit instrumentele 
acesteia pentru a se efectua internări forţate, precum şi 
discutarea unor abuzuri psihiatrice fata de dizidenţi, dar şi 
fata de bolnavii psihici, precum şi deschiderea unor canale 
de comunicare între psihiatrii din Occident şi cei din 
România. Parlamentul britanic a condamnat abuzurile 
psihiatrice din România, iar o delegaţie britanica a vizitat 
România pentru a se convinge ca cele incriminate în presa 
internaţională sunt sau nu adevărate. Sunt identificate şi 
personalităţi implicate în represiunea psihiatrica. Dar nu 
mai era nevoie. Presa românească îi identificase de mult 
pe aceşti tartori. 

lată în acest sens concluziile ziarului „Cuvântul” (nr. 
46/11/17 dec.199 1): 

„Abuzurile psihiatrice s-au petrecut sub domnia unor 
medici care au avut curajul nebun de a se juca cu minţile 
oamenilor, curaj care şi l-au datorat îinaltelor funcţii 
ocupate”. 

Sunt prezentaţi în continuare „tartorii” psihiatriei 
româneşti, oamenii care au dirijat, cel puţin la nivelul 
municipiului Bucureşti, tortura prin mijloace psihiatrice a 
deţinuţilor de conştiinţă. Chiar dacă nu ei, personal, au 
administrat drogurile sau electroşocurile, răspunderea pe 
care şi-au luat-o a fost enorma, iar lipsa lor de critica 
apare astăzi ca o adevărată sfidare. Ziarul enumera 
nominal pe principalii vinovaţi ai abuzului psihiatric, adică 
pe cei câţiva nomenclaturişti care au întinat onoarea 
psihiatriei din ţara noastră. Noi nu-i vom enumera aşa cum 
face ziarul, dar vom prezenta principalele lor 
caracteristici. 

Este vorba de cinci - şase nomenclaturişti vinovaţi de 
abuz psihiatric, în esenţă toți sunt nişte arivişti, persoane 


modeste ca dotare intelectuala, culturala, cunoştinţe 
profesionale şi chiar filosofice şi politice, inclusiv în 
cunoaşterea marxismului. Toţi însă se vor folosi de 
ataşamentul formal la comunism, partid şi Uniunea 
Sovietică, ca de principalele atuuri în câştigarea de poziţii 
de conducere în profesie. Toţi erau, în esenţă, nişte 
activişti de partid în domeniul psihiatriei. Probabil, toţi au 
fost colaboratori plătiţi ai Securităţii. Doi dintre ei, mereu 
amintiţi, au făcut din adolescenta studii complete în 
U.R.S.S. (facultate şi doctorat), unii nu aveau nici calificare 
în psihiatria adultului (V. Predescu fiind pediatru), iar altul 
(G. lonescu) venise prin transfer de la o catedra de 
psihologie a Universităţii din Bucureşti, tot conferenţiar, 
dar la un institut de medicina, la o catedra clinica aşa cum 
este psihiatria. Alţi doi dintre aceştia au fost promovați 
direct din serviciile medicale ale Securităţii, unde nu se 
ocupau de psihiatrie, dar au fost pusi directori ai celui mai 
mare spital de psihiatrie din tara (Gh. Marinescu) şi ai 
celei mari mari policlinici de sector - Policlinica Titan. Toţi 
au poluat psihiatria cu scriitura de compilaţie, îndoctrinata 
ideologic, lucrări pe care le-au intitulat tratate de 
psihiatrie, enciclopedii, manuale unice etc., pe baza cărora 
erau obligaţi să se formeze medicii tineri. Absolut toţi 
ocupau funcţii de partid: secretari de partid, deputaţi în 
M.A.N., prorectori, membri în comitete de partid ale 
centrului universitar sau ale comitetului de partid 
Sănătatea. Toţi erau membri sau şefi ai comisiilor de 
expertiza medico-judiciare, instituţii care dirijau deţinuţii 
politici spre lagărele psihiatrice. Oare cât de greu ar fi 
oficialităților de astăzi să-i identifice şi să vadă ce fapte 
penale au făcut, chiar în contextul legilor comuniste, de la 
epoca respectivă, dar, vorba fostei opoziții azi la putere, 
„dacă nu exista voința politica”. Orice promovare 
profesionala era avizata sau respinsa de aceştia. Oficial se 
ocupau de diferite sectoare ale represiunii psihiatrice 
(ambulatoriu, secții de spital, sistemul practic de 
încarcerare, sistemul de legi şi regulamente referitoare la 
represiunea psihiatrica). Orice publicație, orice lucrare, 


revista de specialitate, toate erau sub directa lor 
supraveghere. Nicio idee nu putea lua drumul tiparului 
dacă nu era avizata de aceşti tartori. Adesea, în sectoarele 
conduse de ei, organizau adevărate vânători de vrăjitoate. 
Ei avizau plecările în străinătate ale psihiatrilor, inclusiv pe 
acelea în scop turistic. De pe urma lor au avut de suferit 
nu numai dizidenţii internaţi, dar şi foarte mulţi psihiatri, 
începând cu aceia pe care i-a înlăturat pentru a-şi face ei 
loc (Margareta Stefan, prof. Ştefănescu-Parhon, A. Dosios, 
A.  Retezeanu etc.) pana la psihiatrii simpli, dar 
recalcitranţi. 

Aceştia au fost de fapt corifeii „psihiatriei socialiste” 
care considerau psihiatria un câmp de lupta ideologic. 'Toţi 
şi-au declarat competenta într-o manieră agresiva, şi-au 
impus autoritatea prin violenta, prin metode 
administrative. Ei erau singurii acreditaţi de partid să 
editeze cărţi, să scrie articole şi rapoarte „programatice”, 
cenzurau orice noua idee sau neconformismul în psihiatrie. 
Organizând colective de „negri”, toţi au lansat pe piaţa o 
literatura în mare parte ideologica, al cărei profesionalism 
se oprea la nivelul literaturii clasice din anii 1920 sau al 
manualelor unice sovietice. Aproape toate lucrările erau 
editate de „colective“, dar „sub redacţia” acestor tartori. 
Structura marxista, ideologica a acestor lucrări era arătată 
cu obstinaţie pentru ochii stăpânilor lor, iar conceptele 
occidentale moderne erau respinse de pe linia activistului 
de partid revoltat fata de reziduurile capitaliste. Neavând 
nicio concurenta, acest gen de literatura a invadat piaţă, 
fiind prezentata ca „adevărata psihiatrie materialista”, în 
contrast cu literatura decadenta a psihiatrilor dizidenţi 
atunci când, foarte rar şi în regie proprie, puteau şi aceştia 
să mai publice în tiraj de buzunar cate o lucrare. 

Înregistrarea şi reabilitarea victimelor psihiatriei din 
perioada dictaturii a întâmpinat, după revoluţie, o mare 
inerție şi rea voinţă. Astfel, F.G. Mărculescu - 1991 - 
remarca faptul ca nici Ministerul Sănătăţii şi nici 
Procuratura nu au făcut niciun efort pentru a identifica 
victimele psihiatriei politice şi pe autorii acestor abuzuri, 


cel puţin atâta timp cât foştii torţionari şi-au păstrat 
funcţiile, iar cei din linia a doua au ajuns profesori, 
preluând total locul foştilor lor maeştri. Aşa s-au putut 
ascunde probe, s-au ars documente, pentru ca apoi să se 
treacă la persecutarea şi intimidarea celor care aveau în 
intenţie să dezvăluie adevărul. 

Nu se poate vorbi de patriotism şi de competenta la 
foştii nomenclaturişti. Din contra, în permanenta aceştia s- 
au supus fie unei ideologii, fie unei puteri străine. Fosta şi 
actuala elita de conducători comunişti din psihiatrie nu 
numai ca nu vor permite aflarea adevărului sau pedepsirea 
vinovaţilor, dar se vor opune oricărei reforme din 
psihiatrie, perpetuând în fapt anacronismul psihiatriei 
socialiste. 

Însuşi sistemul de a aştepta pasiv plângerile foştilor 
persecutați este o defecţiune şi autorul se întreabă cât este 
neînţelegerea situaţiei şi cât este dorinţa de a ascunde 
adevărul. A trebuit ca revista britanica „The european” să 
facă afirmaţii inflamante pentru a scoate Ministerul 
Sănătăţii din adormire. Dar investigaţiile făcute au servit 
unui adevărat comando securist împotriva acelora care 
doreau dezvăluirea abuzurilor psihiatrice. 

Oare de ce, se întreabă autorul, tot ceea ce trebuie 
făcut pentru elucidarea abuzului psihiatric trebuie să 
primească neapărat impuls din afară, în timp ce psihiatrii 
romani care ridica asemenea probleme sunt supuşi 
oprobriului şi pedepselor. Oare aceasta acţiune nu poate fi 
privita tot ca un abuz? 

Membrii marcanţi ai A.PL.R. au fost ameninţaţi, 
agresati fizic şi calomniaţi în mass-media criptocomunista. 

Oare, se întrebă Fiona Anderson - 1992 -, nu se 
repeta în România ceea ce se întâmplă în democraţiile sud- 
americane, unde libertatea a fost cucerita, dar este 
periculos să ameninţi pe torţionarii din trecut? 

Cine au fost torţionarii din trecut şi cine îi sprijină, 
reprezintă azi una dintre marile drame ale psihiatriei 
posttotalitare din România. Dacă torţionarii se confunda, 
în mare parte, cu foştii nomenclaturişti, persoanele cu 


funcţii de răspundere din vechiul sistem politic şi 
administrativ al psihiatriei, este cu atât mai greu să 
înţelegem o serie de „convertiri” post-comuniste ale unor 
personalităţi în care vedem reuşita experimentului social- 
comunist de tipul „fenomenul Piteşti”. 

a. Un caz tragic* * * 

Să luăm în discuţie unul dintre cele mai tragice 
exemple de convertire, cazul M. P 

Medic de excepţie şi eminent student al nostru, 
provenind dintr-o familie care a suferit enorm din cauza 
comunismului, el însuşi având de suferit cu o a doua 
licenţă în Teologie. 

Are însă neşansa de a fi atras, poate fără voia lui, în 
cadrul sistemului represiv psihiatric, pus la punct la 
Spitalul Voilă şi are chiar neşansa de a-l fi „tratat” pe 
renumitul dizident V. Paraschiv. Este adevărat ca numele 
medicului a fost menţionat de către Amnisty International 
ca medic criminal, implicat în procesul represiunilor 
psihiatrice. 

În loc să purceadă la o recunoaştere cinstita, el însuşi 
fiind victima unui angrenaj malefic, în loc să se încadreze 
în lupta pentru reînnoire etica a profesiei aşa cum i-ar fi 
permis capacitatea, se transforma, împotriva oricărei 
evidente, într-un sprijinitor activ al dogmelor comuniste 
aplicate în psihiatrie. lată cum explica acesta cazul 
dizidentului V. Paraschiv: 

„V.P. a fost văzut de peste 20 de medici psihiatri din 
diverse spitale şi policlinici, dar parca pacientul de astăzi 
nu mai seamănă cu cel de ieri”. V.P. s-ar fi îmbolnăvit 
pentru ca, încă din 1952, aparţinătorii săi îl respingeau. La 
Voilă l-a avut sub tratament, dar i-a administrat doar 
napoton şi electroşocuri (curat tratament profesional). Cât 
a stat la Voilă a ocupat un pat într-unul dintre cele mai 
bune saloane şi, pentru ca cinismul să ajungă la culme, 
M.P. descrie şi tematica de baza a şedinţelor de 
„psihoterapie” pe care le făcea pacientului: „il sfătuiam să 
procedeze ceva mai inteligent în lupta sa politica 
angajata”. Deci ce era V.P, bolnav sau o persoană angajata 


într-o lupta politica? M.P. evita sa răspundă tranşant când 
este una, când este alta. 

Pentru a trece de la absurd la ridicol nu este decât un 
pas şi M.P face acest pas când începe o tirada în care pur 
şi simplu argumentează toate abuzurile psihiatrice. Să-l 
urmărim cu consternare: „Cei ridicaţi de pe strada şi 
internaţi în spitalele psihiatrice cu forţa, cu ocazia 
diferitelor evenimente politice, nu erau decât bolnavi 
mintali. Nu se poate reproşa medicilor ca s-au supus 
puterii şi ca nu s-au revoltat, deoarece medicii au fost siliţi 
de profesia lor de a fi agenţii unei ordini sociale date şi 
apoi, de ce să ne judece englezii? Ei nu au greşit la Yalta?”. 
Aproape că este incredibil, atâta cinism la un medic cu o 
excelentă dotare intelectuală. 

Şi declaraţiile următoare ar fi incredibile dacă nu ar 
fi scrise: „Până în 1960 au murit în munţi romani tâmpiţi, 
amăgiţi”. Securitatea, spune M.P., nu putea fi prostita, noi 
nu am fi putut face abuzuri pentru ca „nici nu ne-ar fi 
permis” Securitatea. Mai mult, Securitatea era chiar 
suspicioasa şi geloasa pentru că i se furau 
„contravenienţii” care la spital aveau un regim mai bun şi, 
adesea, medicul era acuzat că face acest lucru din 
simpatie sau interes. De altfel, diagnosticul de revendicativ 
(se jenează să spună dizident) era pus de o comisie, iar 
internarea şi medicul au fost totdeauna o zonă de refugiu 
unde s-a aflat toleranta şi solidaritatea. 

Pentru a pune capăt oricărei iluzii, M.P. se întreabă: 
„Dar de ce să nu fie dizidentul politic sau religios un 
bolnav psihic, când însăşi nebunia este o dizidenta fata de 
normalitate?" 

Adevărul este ca „psihiatrul roman pro sau 
anticomunist nu a făcut abuzuri. Nu din greşeală sau rea 
voinţă, ci pur şi simplu nu a putut să le facă. Guvernanţii 
de ieri nu considerau boala psihică drept o moarte civilă şi 
de aceea ei nu foloseau psihiatria, pentru ca ei voiau de 
fapt moartea civilă a dizidentului”. 

Aşadar, ce mai păcăleală pe toată lumea care să lăsat 
zguduita de imaginea gulagurilor psihiatrice din Uniunea 


Sovietică, România, Cuba ori China sau de mărturiile 
cutremurătoare ale foştilor deţinuţi psihiatrici. In zadar a 
fost lupta organizaţiilor internaţionale pentru a demasca 
abuzul politic din psihiatrie. Totul a fost doar o minciună. 
Abia acum aflam de la M.P Ca, de fapt, comunismul nici nu 
era interesat de abuzurile psihiatrice, ba chiar le interzicea 
în mod vehement. 

Pentru a încheia, să ne pregătim să auzim şi o 
maximă asupra căreia vom reveni mereu. Astfel, M.P. 
spune: „Profesorii comunişti de altă dată erau omenoşi şi 
de un categoric profesionalism”, încât chiar ne şi întrebam 
cum de a îndrăznit poporul roman să doboare un 
asemenea regim plin de atâta umanitate? 

Am numit acest tip de convertire un caz tragic şi 
inexplicabil, fenomen care nu poate fi interpretat decât 
prin sistemul de inginerie sociala specifica experimentului 
de la Piteşti. Nu este credibil, nici chiar cei mai zeloşi 
comunişti nu au avut curajul să meargă cu afirmaţiile lor 
pana aici, sfidând adevărul şi lumea întreagă. Este într- 
adevăr un caz tragic, un caz în care frica şi angoasa din 
fostul regim pot acţiona şi când acesta nu mai exista, pe 
baza cunoscutei teorii pe care o aminteşte Paler - 
„psihologia cuştii”. 

b. Un caz al duplicităţii 

În contrast cu tragismul şi tristeţea unui asemenea 
caz, cazul psihiatrului sau psihologului comunist, arogant 
şi insensibil la realitate, aproape ca pare reconfortant. 

Câteva cuvinte despre L.G., care doar în câteva 
rânduri îşi face autoportretul. Lucrează sau mai bine zis 
lucra la ziarul „Azi”, unde „trăgea tare în potăile 
antiromâneşti”. Azi şi-a găsit cu adevărat locul ce îl merita 

— „România Mare”. lată, supusa logicii national- 
comuniste, gruparea A.PL.R. care s-a angajat pentru 
reînnoirea psihiatriei noastre şi în care iniţial a fost şi el 
membru: „A.PL.R. modelează manu-militari, creierul aşa- 
zişilor psihiatri totalitarişti care nu se încadrează în 
formele noii ordini politice pentru care militau în forţă 
partidul satanic şi antropofag al lui Corneliu Coposu şi 


criptolegionarismul Grupului de Dialog Social, 
organizatorii de facto ai destabilizării ţării din interior şi 
deterioratorii imaginii României în lume”. 

Slava Domnului, ca şi în cazul legii funciare, a 
drogurilor din Piaţa Universităţii, a mineriadelor, vinovatul 
a fost găsit şi el nu este altul decât Corneliu Coposu. 

Să lăsăm însă politrucul, pentru a ne ocupa de un alt 
caz tragic datorită duplicităţii sale, în care se vede 
acţiunea distructiva pe care poate să o aibă puterea asupra 
unei personalităţi. Nu este doar o problemă individuală, ci 
un exemplu de anestezie a conştiinţei multor psihiatri 
romani din păcate, inclusiv din cadrul A.PL.R., care au 
cedat ţelurile înalte iniţiale pentru „ceva putere” oferita de 
foştii nomenclaturişti care încă mai au în mâna pâinea şi 
cuțitul. 

Mircea Lăzărescu (M. L.) a fost şi este un psihiatru 
eminent, a fost crescut de prof. Pamfil în spiritul unei 
psihiatrii de elita pe care scoala de la Timişoara a 
practicat-o chiar şi în cei mai negri ani ai comunismului 
sfidând psihiatria socialista a lui Predescu. A intervenit 
însă dorinţa de putere, maestrul a slăbit şi apoi a plecat 
dintre noi, vanitatea puterii a fost bine cântărită de 
nomenclatura împotriva căreia maestrul sau luptase. 
Metoda nomenclaturii, ca totdeauna, a fost simpla şi 
eficienta. M.L. ajunge repede profesor (sărind trei trepte 
deodată), salt care îi anesteziază conştiinţa. Repede ajunge 
şef de catedra, preşedinte al A.PR. - asociaţia oficială a 
foştilor nomenclaturişti din psihiatrie. De acum el va 
asculta de foştii tartori ai psihiatriei comuniste, fiind folosit 
ca un adevărat vârf de lance (venea doar dintr-o şcoală 
dizidenta) pentru a bloca orice reforma, mai ales orice 
reforma etica sau de demascare a crimelor psihiatrice. 
Nici nu se putea o persoană mai potrivita. 

Contrar convingerilor sale anterioare, acum părerea 
lui M.L. s-ar rezuma astfel: psihiatria a fost într-adevăr 
rea, dar devenind eu şeful, a devenit buna şi nu mai este 
nevoie de nicio schimbare. Din luptătorul pentru reforma 
el devine astăzi angajat, trup şi suflet, pentru menţinerea 


vechilor structuri pe care doar cu câteva luni în urma le 
critica feroce. 

Să urmărim cameleonismul în plina desfăşurare 

Pe 12 februarie 1990, în Viaţa Medicala (nr. 6), atunci 
când nu era profesor, spunea: „Psihiatria românească a 
ajuns după anii '70 la stagnare, se situează pe ultimele 
locuri din Europa. In România concursurile de promovare 
(se vedea unde bate) nu s-au mai ținut din 1982... Exista 
un Singur conducător de doctorate în psihiatrie, V. 
Predescu, iar ultimul concurs de doctorat s-a ținut în 
1989... Cadrele didactice nu pot participa la congrese în 
timpul anului şcolar... Psihiatria nu a fost privita favorabil 
de înalții demnitari ai ţării... Comisia Naţională de 
Psihiatrie (din care atunci nu făcea parte) nu s-a întrunit 
din 1982 şi are o componentă bizara, nedemocratica şi 
nereprezentativa şi nici nu se ştie cine a alcătuit-o... Cine a 
ales pe conducătorii Societăţii romane de psihiatrie?” 

De fapt, ca orice psihiatru roman, cunoştea toate 
răspunsurile la întrebările fariseice pe care le punea, dar 
el bătea şaua şi cineva a priceput ce vrea de fapt omul. 
Mai mult, pentru a înfricoşa, M.L. se declara de acord, în 
maniera agresiva, cu cercetarea utilizării politice a 
psihiatriei şi face chiar exces de zel: „acest lucru să fie 
făcut cu participarea unor organizații internaţionale”. 

Ma întreb cate cazuri a descoperit în zona lui 
geografica sau dacă poate spune ceva despre cei 100 de 
mineri internaţi la Zâm, zona lui geografica de activitate, 
după greva minerilor din 1977? 

In 1990, viitorul  nomenclaturist al epocii 
posttotalitare era foarte activ, iar în noiembrie 1990 
publica în ziarul „Opinia medicala” concluziile grupului de 
lucru pentru psihiatrie şi abuzul psihiatric, grup întrunit la 
Timişoara sub „înaltul” sau patronaj. lată ce putea să 
constate acest grup, patronat şi convocat de M. L.: 

1. Abuzurile psihiatrice politice au fost atestate şi 
coordonate, mărturiile pornind din izvoare diferite şi de la 
persoane care au lucrat independent. Aceste abuzuri au 
avut un caracter foarte divers: internări de durata lungă a 


unor dizidenţi, hărţuirea unor persoane intrate în conflict 
cu autorităţile sau cu unii membri ai nomenclaturii, 
internarea pe durata scurta a unor persoane suspecte de a 
tulbura ordinea publica la marile sărbători comuniste. În 
toate aceste cazuri s-a pus în evidenta conlucrarea 
anumitor psihiatri cu organele de represiune. 

2. Ingrijirea bolnavilor psihici a lăsat tot timpul de 
dorit în România comunista. 

3. Se impune o reacție vie pentru a scoate psihiatria 
din impas. 

Grupul mai constată că la 10 luni de la prăbuşirea 
violenta a regimului comunist nu s-au întreprins niciun fel 
sortii bolnavilor mintali. Din propunerile valoroase ale 
grupului citam: stabilirea unui bilanț al abuzurilor politice 
în psihiatrie, de orice fel, inclusiv a altor forme de abuz; 
admiterea unui pluralism ştiinţific şi organizatoric al 
activității psihiatrilor; elaborarea de acte normative în 
domeniul psihiatriei; crearea cadrului juridic pentru 
reabilitarea morala, juridica şi materiala a victemelor 
abuzurilor psihiatrice; cercetarea ştiinţifică a 
„Dsihiatrismului totalitar” şi post-totalitar, întemeiată pe 
studiul arhivelor şi pe mărturia celor care au suferit de pe 
urma dictaturii; în spiritul punctului 8 al declaraţiei de la 
Timişoara, se impune ca psihiatrii care au deținut funcții 
politice şi administrative sub regimul comunist să se 
retragă din aceste funcții. 

Nu au trecut nici doi ani (nici pana la al treilea cantat 
al cocosului) şi de asta data M.L. este altul: profesor 
(sărind trei trepte deodată), preşedinte A.PR. Postul 
perpetuu al lui Predescu de peste 30 de ani), acum poate 
conduce şi doctorate, merge la toate congresele din 
străinătate. Ei bine, acum omul nu-şi mai aminteşte nimic 
din ceea ce a scris mai înainte, este altul, vede altfel 
trecutul şi prezentul. 

Bineînţeles că în psihiatrie nu s-a întâmplat nimic 
semnificativ, cu excepţia avansărilor sale meteorice. Parca 
acum ar vorbi de o cu totul alta psihiatrie şi nu de aceea 


pentru care cerea o verificare a unei comisii 
internaţionale. 

lată ce începe să declare el de acuma, în ziarul 
criptocomunist Dimineaţa (1992): 

Grupul cu care el elaborase declaraţia de mai sus, pe 
care îl găzduise şi patronase, devine deodată un grupusul 
nesemnificativ, izolat de masa profesioniştilor şi a cărui 
atitudine pe el nici nu-l impresionează. Declaraţiile 
grupului (semnate şi de el) devin „sloganuri', la fel ca şi 
afirmaţiile privind spălarea creierelor, internarea 
dizidenţilor, colaborarea psihiatrilor cu securiştii. 
Încercările de a stabili o similitudine cu fenomenele din 
psihiatria sovietică ar fi ridicole (slava Domnului ca cel 
puţin abuzurile din Uniunea Sovietică le recunoaşte), adică 
cum să credem noi ca România ar fi imitat marea tara a 
socialismului victorios. 

A.PL.R. ar fi formata nu din colegi psihiatri, ci din 
persoane veroase şi lipsite de moralitate (deşi mulţi dintre 
ei au fost opozanţii sau dizidenţii în psihiatrie în epoca 
comunista). 

Denigrarea psihiatrilor liberi continua să se extindă 
pana la defăimare. Astfel, folosind limbajul national- 
comuniştilor, aceştia au mers până acolo încât „au trădat 
interesele ţării”, deşi dumnealui este acela care scrie lui 
Weinberg din Germania, preşedinte al Asociaţiei Germane 
contra Abuzului politic în Psihiatrie, o scrisoare în care îşi 
denigrează colegii şi, după logica lui, şi tara. În aceasta 
scrisoare, M.L. afirma ca abuzurile psihiatrice din România 
nu ar fi fost sistematice, ca România nici nu a fost o 
metastaza a comunismului. 

Răspunzând acestor afirmaţii nedemne, I. Vianu se 
întreabă pana la ce nivel al abuzului acesta poate fi 
considerat sistematic dacă în U.R.S.S., la câteva sute de 
milioane de locuitori, s-au identificat câteva mii de abuzuri 
politice psihiatrice. Acest lucru poate fi considerat 
nesistematic? Dacă ţinem însă cont de numărul populației, 
abuzul politic al populaţiei din România este de aceeaşi 
proporție şi aceasta doar în 45 de ani şi nu în 


70. Astfel, Sidney Bloch şi Peter Deddaway subliniază 
ca, în conformitate cu statisticile, în Uniunea Sovietică, 
într-o perioadă de 21 de ani (1964 - 1984), a existat un 
număr de 486 dizidenţi internaţi în spitalul psihiatric. Dar 
până în 1968 nu au existat mişcări bine organizate care să 
colecteze datele. Aceste acţiuni încep după 1968 şi se vor 
ocupa mai mult de U.R.S.S., în România abia în 1975 

— 1977 organizațiile internaţionale încep să 
colecteze date. Astfel, dacă în Uniunea Sovietică, în 1968, 
se raportau 24 de dizidenţi internaţi la psihiatrie, o 
activitate mai activa de cercetare face ca în 1971 numărul 
acestora să crească la 54, iar odată cu creşterea mişcărilor 
de protest din Occident numărul acestora scade la 24 în 
1975, pentru a creşte la 42 în 1980 - anul Olimpiadei de la 
Moscova. 

Ținând cont de proporţia de mărime a celor două 
tari, numai cele 600 de cazuri internate la Bucureşti cu 
ocazia Universiadei din 1981 l-ar face să se îngălbenească 
pe profesorul Lăzărescu dacă, evident, ar avea simţul 
proporțiilor; ca să nu mai vorbim de sutele de cazuri 
prezentate în faţa Comisiei pentru Cercetarea Abuzurilor 
Psihiatrice doar în Bucureşti, în timp ce în Timişoara, unde 
tronează acum domnul profesor, nici nu s-a pus problema 
înfiinţării unei asemenea comisii, deşi, dacă citea presa, 
poate ar fi fost mişcat cel puţin de soarta celor 100 de 
mineri internaţi în zona domniei sale, după greva acestora 
din Valea Jiului. 

Devenind acum exponent al nomenclaturii, M.L. 
supralicitează pana la absurd. E] crede ca abuzurile 
psihiatrice, chiar dacă au avut loc, s-au petrecut înainte de 
1980, adică atunci când nu era el profesor, ci poate prof. 
Pamfil - groaznica infamie. 

Spre regretul nostru, datele de care dispunem atesta 
exact contrariul. În prima perioadă a comunismului, 
psihiatria nu juca un rol prea mare în reprimarea 
dizidenților, ci abia după începuturile perioadei de 
„coexistenta pasnica” utilizarea psihiatriei a devenit 
necesara şi a intrat în atenţia comuniştilor. Mai mult, din 


1980, Ceauşescu, conştient de degringolada regimului său, 
a intensificat represiunea, inclusiv cu ajutorul psihiatriei 
(Decretul 313 a apărut chiar în 1980, adică exact atunci 
când profesorul Lăzărescu „afirma” că nu se mai utilizează 
psihiatria ca metoda de reprimare a dizidentei politice). 

În încheiere socotesc necesar să reproduc o scrisoare 
a doamnei Ellen Mercer, din partea Asociaţiei Psihiatrilor 
Americani (A.PA.), adresata domnului Lăzărescu care 
tocmai se afla în acţiunea de reanimare a fostei 
nomenclaturi comuniste compromise şi compromiţătoare, 
reluându-i toate sloganurile din perioada comunista. 

„Draga domnule Lăzărescu. 

Am avut recent posibilitatea de a citi o declaraţie 
făcută de dumneata în legătură cu A.PL.R. şi aş dori să-ţi 
răspund. 

Înainte de toate, trebuie să-ţi spun ca Asociaţia 
Psihiatrica Americană susţine mult mişcarea libera a 
psihiatriei din toată lumea, inclusiv din România. 

Am avut plăcerea de a vizita tara dv. In luna august 
anul trecut şi am petrecut mult timp cu conducerea 
A.PL.R. În plus, ei mi-au facilitat vizite în mai multe spitale 
şi clinici diferite, cât şi la alte organizaţii care oferă 
îngrijire pacienţilor. Găsesc comentariile dv. privind lipsa 
de „moralitate elementara” din partea acestor persoane ca 
fiind în întregime falsa, după experienţa mea. Ei au avut 
un comportament şi un profesionalism înalt în ceea ce 
priveşte colegii şi pacienţii lor şi am fost în special 
impresionata atât de calitatea conducerii acestei 
organizații, cât şi de eforturile pe care ei au încercat să le 
facă în folosul unei psihiatrii de calitate în România. 

Din păcate, membrii asociației dv. au socotit că nu au 
timp să se întâlnească cu mine în timpul vizitei mele în 
Bucureşti. Dar, bineînţeles, este dreptul dv. de a refuza să 
vă întâlniți cu un reprezentant A.PA. şi noi am luat nota de 
lipsa dv. de interes. 

Am auzit despre consecinţele legate de abuzurile 
psihiatrice din România de la numeroase persoane din tara 
dv., majoritatea nefiind membri A.PL.R. A.PA. a criticat în 


mod deosebit aceste practici deschis, oriunde s-au produs 
ele, chiar dacă cea mai sistematica forma de abuz a avut 
loc în Uniunea Sovietică. Oricum, psihiatrii din Uniunea 
Sovietică şi-au asumat acum roluri importante în 
investigarea acestor abuzuri şi în numeroase cazuri au 
admis ca aceasta practica a fost impusa acolo. A.PA. 
considera asemenea paşi ca fiind cât se poate de pozitivi şi 
împărtăşim speranţa colegilor din Comunitatea Statelor 
Independente ca asemenea practici nu se vor repeta. Paşii 
pe care îi fac în direcţia investigării şi expunerii unor 
asemenea abuzuri vor urma o cale lunga pana la 
certitudinea ca profesia de psihiatru nu va mai fi subiect 
de abuz niciodată. 

Din nefericire, A.PR. nu este gata să-şi asume 
aceasta nobila sarcina în România. 

Ar fi poate o cale pozitiva pentru dv. aceea de a 
reflecta asupra răspunsurilor unor pacienţi potenţiali la 
scrisorile scrise de dumneavoastră în presa romană. Se 
pare că este destul de dificil pentru pacienţi să ceară 
ajutor psihiatric, iar organizaţiile psihiatrice ar trebui să-şi 
ia responsabilitatea de a facilita încrederea pacienţilor 
potenţiali, mai curând decât de a-i speria prin asemenea 
lupte în presă, unde declaraţii ca cele făcute de dv. pot fi 
văzute de persoane care ar putea altminteri cere ajutor 
psihiatriei. 

A.PA. are multe comitete pentru a ajuta pe cei 

30. O de membri ai săi, unele dintre acestea ar putea 
să vă intereseze: 

1. Comitetul de etica se ocupa de plângerile care ţin 
de domeniul eticii făcute împotriva membrilor noştri şi 
stabileşte standardele de conduita etica la care membrii 
noştri trebuie să adere. 

2. Comitetul A.PA. asupra abuzurilor internaţionale 
ale psihiatriei şi psihiatrilor investighează abuzurile 
psihiatrice invocate în alte tari, inclusiv în România. Am 
primit informaţii privind abuzurile psihiatrice din România 
cu mult timp înaintea formării A.PL.R., dar noi apreciem 
preocuparea lor etica privind aceste probleme. 


3. Comitetul A.PA. asupra abuzurilor şi întrebuinţării 
greşite a psihiatriei în U.S.A. 

A.PR. ar putea să aibă în vedere la un moment dat în 
viitor formarea de comitete pentru un studiu serios al 
abuzurilor despre care se vorbeşte în legătură cu psihiatria 
din tara dumneavoastră mai curând, decât pur şi simplu să 
combată şi să critice pe cei care încearcă să 
îmbunătăţească standardele psihiatriei din tara dv. Sunt 
numeroase organizaţiile din toată lumea care ar fi 
bucuroase să acorde asistenţa organizaţiilor care lupta 
pentru o medicina etica şi de calitate înaltă şi puţine cele 
care ar fi interesate în ajutorarea celor care prefera să 
stea în spate şi să critice pe colegii lor care întreprind o 
astfel de activitate. 

A.PA. are principii foarte stricte privind 
comportamentul etic al membrilor săi. Astfel, aplaudam 
eforturile doctorului 'Toculescu şi ale colegilor săi pentru 
ceea ce dv. numiţi „declaraţii iresponsabile” potrivit 
înştiinţării lumii întregi despre problemele abuzului 
psihiatric în România. 

Sper, în mod sincer, că veţi găsi o cale mai bună de a 
ajuta psihiatria şi pacienţii potenţiali din România. 

Cu sinceritate, Ellen Mercer. 

Director al Oficiului de Afaceri Externe. 

2. Abuzul de psihiatrie 

Dezvăluirile situaţiei psihiatriei româneşti din epoca 
totalitara 

După consternarea şi inhibiţia care a cuprins 
organele de represiune odată cu revoluţia din 1989, în 
urma evenimentelor ei aşteptându-se să fie supuşi unui 
proces de violenta similar cu maniera lor de a prelua 
puterea în 1945, nomenclaturiştii au realizat repede ca de 
fapt nu au de ce să se teamă, motiv pentru care, treptat, 
au devenit mai agresivi şi în scurt timp au început să se 
manifeste. 

Divulgarea represiunilor politice psihiatrice nu a 
inhibat decât pentru puţin timp pe foştii torţionari care 
deţineau în continuare funcţiile de conducere, din contra 


ei au devenit mult mai violenţi. 

Abuzul psihiatric, subliniază  Toculescu (1992), 
înseamnă şi concedierea preferențială a bolnavilor psihici 
compensați şi care sunt licențiati pe baza rigorilor 
economiei de piață, pentru ca după aceasta marginalizare 
să fie uitaţi de societate. Abuzul pare aici cu atât mai 
teribil cu cât este mai intenţionat. 

Nici pana astăzi, numeroasele victime ale psihiatriei 
nu au beneficiat de reabilitarea promisa prin Decretul 
118/1990. Refuzând recunoaşterea abuzului, nomenclatura 
din psihiatrie frustrează de drepturi aceste categorii de 
cetăţeni numai pentru a nu li se descoperi fărădelegile. 
Campaniile de presa şi TV umilesc şi desconsidera 
persoane umane numai pentru ca ele sunt bolnave psihic. 

Pe măsură ce ne îndepărtăm de 1989, vechile forte 
ale imposturii politice, interesate în măsluirea realităţii 
abuzului psihiatric, devin tot mai agresive. Ar exista - şi 
experienţa ne-o demonstrează - şi pericolului reîntoarcerii 
la vechile practici. 

Termenul fixat, 31 decembrie 1991, pentru 
rezolvarea cazurilor de abuz psihiatric a fost prea scurt, 
multe dosare dispărând. Cum se poate explica 
nepublicarea listelor cu psihiatrii care au fost plătiţi de 
către Securitate, când în alte tari foste comuniste acest 
lucru s-a făcut (Germania de Est, Cehia şi chiar Bulgaria). 

Vom reda din cadrul acestor violente doar câteva, 
care au şi fost publicate în presa. 

Încercarea de asasinat de la Craiova (România 
Liberă, din 24 martie 1992). Ziaristul Stere Petrescu scapă 
ca prin minune de glonţul ucigaş al unui individ, lunetist, 
care trăgea din blocul vecin. Cauza a constituit-o o ancheta 
pe care ziaristul o făcea privind instituţiile psihiatrice din 
Dolj şi documentele importante strânse. 

Numeroase cazuri de agresare fizica se publica în 
presa. Inginerul Mischie (R. L., 29 decembrie 1990) a fost 
agresat într-o staţie de metrou. El a fost deţinut politic şi 
supus unui tratament psihiatric pentru a i se smulge 
informaţii legate de activitatea sa dizidenta. Tot în acest 


sens, o serie de locatari din strada Ernest Brosteanu 
reclama unui ziar ca, din 1975, într-un imobil aparent 
liniştit, sunt aduse persoane în stare de inconştienţă. 
Vecinii auzeau în timpul nopţii ţipete puternice. După 
revoluţie casa a fost renovata, dar situaţia continua să fie 
plină de mister. 

Sunt descrise internări psihiatrice abuzive şi după 
1989. De asemenea, trebuie să adăugăm aici presiunile 
morale şi fizice care s-au făcut asupra unor membri 
A.PL.R. şi mai ales asupra celor din conducere. Este vorba 
despre ameninţări telefonice nocturne, scrisori de 
ameninţare, agresare fizica, inclusiv ale familiilor acestor 
persoane, aruncare de vopsea pe pereții şi uşile membrilor 
A.P.L.R., peste tot acţionând acele forte ale întunericului 
care se tem de descoperirea adevărului. 

a. Situaţia spitalelor de psihiatrie; dezvăluiri post- 
revoluţionare 

Una dintre dramele psihiatriei de ieri şi de astăzi o 
constituie situaţia spitalelor de psihiatrie. Am arătat încă 
din primul capitol maniera de spitalizare azilara şi 
carcerala pe care psihiatria comunista a promovat-o. Este 
notoriu faptul ca, după 1945, în ciuda vervei constructive a 
regimului, nu s-a construit niciun spital nou de psihiatrie 
pe întregul parcurs de 45 de ani. 

În opinia publică românească dezvăluirile făcute pe 
această temă au constituit o adevărată revelaţie prin 
aducerea în vizorul public a condiţiilor subumane din 
aceste instituții care şi-au pierdut orice vocaţie 
terapeutica. Au fost puse în discuţie foarte multe spitale de 
psihiatrie, starea generală a acestora, câteva consideraţii 
urmând a le prezenta în continuare aşa cum s-a relatat 
despre ele în presa. 

Spitalul Voilă a fost adus adesea în discuţie prin 
utilizarea sa în cadrul represiunii psihiatrice (Prahova fiind 
unul dintre cele mai mari judeţe ale ţării). Dizidenţii 
internaţi aici erau ţinuţi sub cheie (Flacără, 1992), iar 
bolnavii erau adesea obligaţi să se folosească de tinete. 
„Tratamentul” era aplicat cu forţa, după care bolnavii 


dormeau aproape tot timpul, având apoi mereu amețeli. 
Medicii se foloseau de psihoterapie pentru a descuraja 
dizidenţii să mai lupte pentru idealurile lor, bolnavii erau 
aproape tot timpul supravegheați prin vizor. Despre 
tratamentul dizidentului V. Paraschiv în acest spital am 
vorbit deja mai sus. 

In faţa comisiilor de expertiza, „bolnavii” erau mereu 
admonestaţi pentru că au ieşit în strada sa demonstreze şi 
adesea erau siliţi să dea declaraţii că renunţă la activitatea 
lor. 

Spitalul Poiana Mare a fost alături de spitalele din 
Răducăneni şi P Groza, leagănul psihiatriei 
concentraţionale din România. Condiţiile de locuit de aici 
erau în genul crescătoriilor de vite. „Grajdul” avea uşi care 
dădeau în ţarcuri, care la rândul lor aveau garduri înalte 
de sarma, recalcitranţii neavând voie să iasă nici în aceste 
ţarcuri. Nu erau trataţi ca bolnavi, ci ca puşcăriaşi. Unii, 
din cauza condițiilor de spitalizare, au devenit 
irecuperabili. 

In acest spital, spunea Anna-Lena Haverdhal, existau 
10 clădiri în care erau internați „duşmanii poporului”. 
Mirosul era pestilențial, murdăria duhnea de pretutindeni, 
nu existau duşuri (se făceau două băi pe an). Toţi pacienții 
purtau uniforme vărgate şi stăteau desculți pe cimentul 
gol. Unii dintre bolnavi zăceau apatici, iar dacă voiai să le 
vorbeşti le era teama sa răspundă. Singura lor speranță 
era sosirea unei comisii de la Bucureşti care să-i salveze. 
Este greu de crezut, spunea ziarista, ca aici, după 10 ani 
de detenție, mai putea cineva rămâne cu mintea întreagă. 
Directorul A.C. nu poate vorbi prea clar despre delictele 
acestor bolnavi, dar îşi aminteşte ca regizorul Corneliu 
Nestor a stat aici doi ani pentru „delictul” de a fi adventist. 

O comisie a venit totuşi de la Bucureşti în 1990 şi ea 
a fost formată din: I. Vianu, prof. Stuki, dr. Erique Sottas, 
dr. Marian Popa, conf. Alex. Olaru, dr. Udristoiu, dr. Dragoş 
Marinescu şi, din partea Sirecției Sanitare a județului Dolj, 
dr. Rădulescu Marin. Au mai fost prezenți directorul 
Katiński Mihai şi dr. Hriscu, şef de secție speciala, cu 


bolnavii psihici încadraţi în art.114 c. p. Comisia a 
constatat o dotare extrem de modesta a spitalului, starea 
igienica necorespunzătoare a clădirilor şi laboratoarelor, 
remunerarea derizorie a medicilor, cadrelor medii şi 
auxiliare. 

Din discuţiile purtate a reieşit o serie de abuzuri 
comise de autorităţi prin psihiatrie: 

1. Internări în clinica din Craiova, cu ocazia 
evenimentelor politice, a unor foşti bolnavi psihici remişi, 
dar care avuseseră idei contra regimului. Internarea nu 
era dictata de starea bolnavului, ci de considerente politice 
sau ale Securităţii. Tratamentul fie se făcea de 
complezenta, fie nu se făcea deloc, iar internările aveau 
durata scurta (una - trei zile), pacienţii fiind aduşi de către 
organele M.I. 

2. Internările de la 22 decembrie 1989 erau de 141 
de bolnavi, dar în scurt timp nu se mai găseau decât 96 de 
internați. 

3. Au existat cazuri de internare a unor opozanți sau 
dizidenţi politici condamnați pentru infracţiuni inventate şi 
apoi introduşi în articolul 114 c.p. 

Psihiatria politica a fost cea mai sălbatică şi mai 
traumatizanta arma a regimului comunist. Dl. Mircea 

Bivolaru, preşedinte al A.F.D.P. Dolj, a efectuat pe 
cont propriu o ancheta la Spitalul Poiana Mare, în 
condiţiile unei totale necooperări a cadrelor medicale care 
aveau o intensă conştiinţă a vinovăţiei şi o totala rea voinţa 
în ţinerea evidentelor. Totuşi au fost numărate 24 de cazuri 
cu diagnosticul de paranoia, psihoze involutive, care, în 
fapt, fuseseră condamnaţi pentru „propaganda împotriva 
orânduirii socialiste”. Deşi consideraţi bolnavi, ei au fost 
condamnaţi de către tribunale militare. Este curios faptul 
cum, cu ocazia revoluţiei, 45 de cazuri au dispărut fără 
nicio formalitate, deşi fiecare îşi avea propriul lui dosar de 
condamnare. 

Spitalul Cula şi-a câştigat o trista faima, aici fiind 
„depozitaţi” toţi indezirabilii bucureşteni, dizidenţi pe 
motive politice, mai ales în preajma congreselor partidului 


sau a altor evenimente politice şi chiar sportive, cum a fost 
Universiada. 

Fostul şef al secţiei Cula oferă cu curaj presei câteva 
date semnificative: în 1986 au fost aduse, în maniera 
descrisa mai sus, adică abuziv, 156 de persoane, în 1987 
doar 68, iar în 1989 şi mai puţine - 49. Cu alte ocazii erau 
aduse aici cate 100 de persoane, de fiecare dată cam 
aceleaşi. 

Intr-o societate totalitara, a gândi altfel decât 
ideologia oficiala era o nebunie, indivizii aceştia erau 
consideraţi fără simţul realităţii, primejdioşi pentru 
orânduirea socialista şi securitatea statului. Dar „nebunia” 
acestor dizidenţi trebuia atestata cu acte în regulă. 

Victimele, subliniază fostul şef al secţiei Cula, erau 
trimise la spital de cele mai multe ori bătute. Fiecare caz 
era însoţit de o adresa din partea organelor de miliţie, aşa 
încât ei nu puteau fi refuzaţi. În toate secţiile Spitalului 
Gh. Marinescu (căci şi Cula nu era decât o secţie a acestui 
spital) era cunoscut un număr de  cocteiluri 
medicamentoase. Toate saloanele în care erau cazaţi 
dizidenţii erau închise cu gratii. Se spunea: „Vezi să-i faci 
ăstuia ceea ce trebuie”, şi noi ştiam ce înseamnă aceasta. 
Unii medici acționau la ordin, alţii din exces de zel, pentru 
a nu-şi pierde avantajele. 

Trebuie să recunoaştem ce a fost, spune fostul şef al 
secţiei Cula, şi să începem un lucru bun, deoarece oamenii 
care au devenit un nimic, şi aceasta este o crimă, oricum 
nu pot fi recuperati. „Au făcut din om un nimic şi aceasta 
este o crimă, unii aduşi în spital zdraveni au ajuns la 
morga... îmi este ruşine de cruzimea pe care a trebuit să o 
suport pentru cei 2.915 lei pe lună. Trebuie să am mândrie 
şi de toți aceşti bani să cumpăr lumânări". 

O asemenea declaraţie cinstita a medicului silit să 
devină instrument de tortura al unui regim inuman devine 
pentru un psihiatru comunist „atitudine denigratoare” fata 
de tara şi fata de psihiatria românească. 

lată cum descrie un ziarist condiţiile de viaţă de la 
Spitalul Cula: „Saloanele sunt de fapt nişte grajduri, 


bolnavii nu au lumina suficienta, geamurile de grajd fiind 
de regula mici. Pe pereţii exteriori sunt făcute desene 
groteşti. Sunt 159 de bolnavi şi toţi nu întreabă decât de 
pâine, ţigări şi externare. Mulţi sunt aici abandonaţi de 
familie. În ziua vizitei era „zi de cartofi”. În salon nu poţi 
sta din cauza mirosului de mucegai şi de urina. Bolnavii au 
pe ei halate murdare şi rupte”. 

Spitalul de psihiatrie Zâm se afla situat lângă 
Hunedoara şi a devenit şi el loc de detenţie pentru 
dizidenţi şi opozanți ai regimului. În 1977, după greva 
minerilor din Valea Jiului, în aceasta zona au fost infiltraţi 
foarte mulţi securişti. Fiecare echipa de lucru era însoţită 
de doi „noi angajaţi”. Zilnic dispăreau foştii lideri sindicali. 
S-a descoperit ca foarte mulţi dispăruţi erau duşi, de fapt 
internaţi, în Spitalul de psihiatrie Zâm. 

O. Luchian, inspector general în Ministerul Sănătăţii, 
aflat în aceasta perioada în inspecţie la acel spital, este 
surprins să vadă doi medici şi trei indivizi cu halate albe, 
însă cu cizme ofiţereşti, care îşi făceau „rondul”. El afla ca 
doar cu o zi înainte au fost aduşi acolo 40 de mineri fără 
bilete de internare, fără a fi înregistraţi la camera de 
garda. Niciunul dintre „pacienţi' nu avea foaie de 
observaţie. 

În cursul inspecției pe care o efectuează pe linie de 
serviciu este însoţit în permanenta de trei ofiţeri. 
Inspectorul, în aceste condiţii, mai observa ca „bolnavii” 
purtau căşti şi salopete de miner. Unul dintre mineri era la 
geamul unui salon de agitaţi şi, agăţat de gratii, striga: 
„Lăsaţi-mă să plec de aici, nu am nimic”. 

Secţia de psihiatrie Brazi este descrisa de ziarista 
Carmen Antohi (1991) ca un infern. Secţia se afla într-un 
fost conac boieresc în care sunt „depozitaţi” 70 de bolnavi. 
Instalaţiile sanitare sunt în stare de degradare incredibila, 
ţevile sunt sparte, robinetele lipsesc. Tavanele sunt 
fisurate şi pun în pericol, prin iminenta de dărâmare, 
bolnavii, pereţii sunt umflaţi de igrasie. Unele saloane nu 
sunt încălzite, iar lumina electrica nu funcţionează, din 
cauza instalaţiilor foarte vechi. 


Spitalul de psihiatrie din Tg. Ocna este descris de 
către S. Fahi drept o neuropuscarie. El funcţionează într-o 
fosta puşcărie dezafectata din cauza părăginirii clădirii. În 
locul foştilor deţinuţi stau astăzi bolnavii mintali. 

Spitalul are ziduri vechi şi înalte de piatra care sunt 
supraînălţate cu sarma ghimpata. Lacăte mari şi zăbrele 
sunt peste tot, pentru ca bolnavii să fie bine păziţi, dar nici 
nu se pune problema să fie bine îngrijiţi. Nimic de aici nu 
te face să crezi că este vorba de un spital. Peste tot acelaşi 
miros de urina, aceleaşi ferestre sparte. În saloanele de 
femei poţi vedea cupluri împerechindu-se sub privirile 
impasibile ale celorlalte paciente, iar în saloanele de 
bărbaţi activează homosexualii. Peste tot este frig, sobele 
de teracota abia dacă sunt calde. Cei cu paltoane dorm 
îmbrăcaţi, paturile fiind subţiri şi rupte. Bolnavii mai în 
putere sunt folosiţi pentru munca forţată. 

b. Atacul comandoului securisto-psihiatric 

In 1992, nomenclatura comunista din psihiatrie se 
decide să treacă la o reglare de conturi ca în zilele ei bune. 
In contextul „noii” conduceri politice din tara ea considera 
că este momentul prielnic de a întreprinde o acţiune 
demolatoare, în stilul anilor de glorie, împotrivă 
psihiatrilor care au început să critice pe fata abuzurile 
psihiatrice şi mai ales împotriva A.PL.R., gruparea care s-a 
distins în mod deosebit în acest cadru. 

Vorbind despre Stalin şi stalinism, Roy Medvedev 
caracteriza excelent modul de gândire politica a 
comunismului, caracterizat printr-o neîntreruptă ofensiva 
împotriva opoziției de stânga sau de dreapta, spre a înşela 
opinia publicà de organizare a diversiunilor 
„cContrarevoluționare” pe care de multe ori le inventa, 
apărând în rolul de „salvatori ai ţării. Dezastrul era pus 
întotdeauna pe seama „diversioniştilor” burghezi, a 
elementelor duşmănoase şi trădătoare, a sabotorilor, motiv 
pentru care adevărul este falsificat cu grosolănie. 
Paralizaţi de frică, supraviețuitorii vor îngroşa rândul 
corului de elogiatori la adresa „conducătorului”. 

De la apariţia comunismului, a metastazei româneşti, 


a stalinismului şi a epifenomenului sau - abuzul psihiatric - 
peste tot s-a desfăşurat acelaşi scenariu, iar lupta de 
ariergarda a fostei nomenclaturi comuniste din psihiatrie 
se încadrează perfect în tipul clasic de stalinism. 

Pe baza acestei ideologii, la începutul anului 1992, 
după o tăcere vinovata şi după ce s-au convins ca în 
România nu va exista un proces al comunismului, 
principalii autori ai abuzurilor psihiatrice au declanşat o 
acţiune de tip comando împotriva acelora care acum 
militau direct şi agresiv pentru reforma în psihiatrie. 

Campania de televiziune a lui Emanuel Valeriu şi 
lungul serial din ziarul comunist al puterii de atunci - 
„Dimineaţa” - reprezintă exemplul tipic al unei acţiuni 
inspirate de fosta Securitate, mai ales prin calomnie şi 
dezinformare, în maniera profesionista. 

Impingând în faţa un medic nesemnificativ, cu grave 
probleme caracteriale, familiale şi profesionale, acesta 
chipurile îşi asuma „întreaga responsabilitate”, dar în fapt 
el a dat ocazia nomenclaturii - deschizând aceasta 
„discuţie” în presa prin articole anonime sau prin intrarea 
în scena a tartorilor - de a organiza o campanie de 
denigrare şi minciuna ca în zilele lor bune (invective, 
minciuni, indignare artificiala etc.). 

Pentru ca atacul să dispună de un minimum de 
credibilitate,  comandoul avea nevoie de acuzații 
„specifice”: trădare de tara, trădarea psihiatriei, 
verocitate, arivism, dar în acelaşi timp opozanții sunt şi o 
„grupare nesemnificativa”, colectivul psihiatrilor fiind în 
mod evident cu totul în jurul lor, exact cum era şi poporul 
roman până în 1989, ca un monolit în jurul 
„conducătorului”. Şi iată cât de adevărate sunt afirmaţiile 
poetului care spune: „Mai întâi desfigurează-ți adversarul 
şi apoi îl poți trata ca pe un monstru”. Ca şi în perioada 
comunista, vinovaţii principali sunt liderii opoziţiei din 
psihiatrie, restul sunt doar nişte „înşelaţi recuperabili”. Să 
încercăm să descifram mecanismul. 

Profitând de neliniştea presei internaţionale şi în 
special de unele acuzaţii aduse de revista britanica „The 


european”, acuzaţii reluate de către principalele cotidiane 
din tara în care se învedera existenta unor abuzuri 
psihiatrice şi după 1989, comandoul transfera aceste 
informaţii, în mare parte neadevărate, conducerii A.PL..R. 
Faptul ca la ora apariţiei serialului din „Dimineaţa” şi a 
emisiunilor TV situaţia era lămurită oficial şi public de 
peste un an, în sensul ca exagerările presei internaţionale 
nu aveau la baza informaţii provenite de la APLR, nu a 
avut pentru cei dominați de ideea calomniei şi revanşei 
nicio importantă. Pentru gândirea comunista adevărul este 
relativ şi partinic (Lenin), iar panoplia clişeelor va fi pusă 
în mişcare. Dacă „adevărul lor” nu exista, el se va fabrica. 
În acest fel, emisiunile lui E. Valeriu şi serialul lui Duica 
din „Dimineaţă” au devenit manifestări politice bine 
dirijate de către fosta Securitate şi de către colegii lor 
psihiatri comunişti. 

De acum, scenariul se va desfăşura în maniera tipica, 
binecunoscuta, de la fosta „Scânteie”. Conducerii 

A.PL.R. i se imputa afirmaţiile din „The european”, 
cum ca în România ar mai exista 300 de deţinuţi de 
conştiinţă internați în spitalele de psihiatrie, iar 
„ministerul adevărului” cere ca „vinovaţii” să fie înfieraţi 
ca nişte trădători. Dezvinovăţirile,  dezmintirile, 
argumentele, documentele scrise nu mai pot să aibă nicio 
influenta pentru ca de fapt aceasta campanie nu Îşi 
propusese adevărul, ci denigrarea unor idei, a unor 
atitudini etice şi o prezentare a abuzurilor psihiatrice din 
trecut ca nişte minciuni. 

Poate ca enumerarea calomniilor tipice mentalității 
comuniste nu ar trebui să ne preocupe. O carte alba 
privind abuzurile psihiatrice comuniste este în primul rând 
o piesă de memorie, pentru ca peste câțiva ani 
calomniatorii să nu spună ca minciunile de astăzi au fost 
adevăruri. Iată în cele ce urmează şi în rezumat, maniera 
calomnioasa care a umplut peste 60 de pagini de ziar şi 
câteva ore de emisiune la televiziunea publica. 

Autorii serialelor susțin ca activitatea A.PL.R. de a 
demasca abuzurile psihiatrice comuniste afectează 


prestigiul unei întregi categorii socio-profesionale, dar, şi 
mai rău, acest lucru înseamnă şi o trădare de patrie. 

A.PL.R. este un grup foarte mic, nereprezentativ, sub 
1% din psihiatrii romani, în timp ce asociaţia lor - A.P.R. - 
ar avea peste 1.000 de membr, adică, ce să mai vorbim, 
toţi psihiatrii din România. Deşi atât de mic, acest 
grupuscul poate atenta la onoarea profesiei şi, de ce nu, a 
întregii bresle medicale şi chiar a ţării întregi. A.PL.R. a 
luat fiinţă doar cu telul de a compromite psihiatria şi de a 
culpabiliza pe toţi psihiatrii (cei cinci - şase tartori 
culpabili se identifica acum cu toţi psihiatrii) şi, 
bineînţeles, îi acuza doar de fapte imaginare. Scopul 
declarat al asociaţiei ar fi de a identifica victimele 
psihiatriei şi medicii vinovaţi de abuz, dar neputând aduce 
dovezi elocvente găseşte ca vinovaţi pe toţi aceia care au 
deţinut posturi de conducere în psihiatrie, ale căror 
posturi membrii 

A.PL.R. le privesc cu „ochi flamanzi”. Dar, revin foştii 
nomenclaturişti, abuzurile politice chiar dacă au existat, 
nu au fost în proporţie de masa (vechiul argument 
Lăzărescu, căruia i-a răspuns Vianu, aşa cum am arătat 
mai sus) şi în niciun caz după 1980 (deci într-un timp 
rezonabil de a fi verificat). Căci, spun ei, de ce un regim 
totalitar ar trebui să folosească psihiatria şi nu închisorile? 
Parcă nu ar şti de foamea de prestigiu internaţional a 
liderilor comunişti. 

În raport cu Securitatea, psihiatria ar fi fost doar un 
avocat din oficiu al pacientului. Pentru Securitate calea 
psihiatriei era o cale „umanitara” prin care ei ajutau 
individul, un lux pentru individ, iar pentru psihiatrie 
aceasta a fost doar o „complicaţie”. De fapt, dizidentul ar fi 
aparţinut Securităţii şi numai în caz de „irecuperabilitate” 
severa era asistat de către psihiatru, dar, să fim atenţi, 
numai în folosul dizidentului. 

Noi credem că prin aceste afirmaţii cinismul a atins 
limita maxima. Şi apoi, continua nomenclaturiştii, nici nu 
au existat dizidenţi, căci la noi nu a existat un Saharov 
(exact ca în gluma în care cel ce împrumutase vecinului 


oala primeşte următorul răspuns: mai întâi nu mi-ai dat-o, 
în al doilea rând era sparta şi apoi ţi-am înapoiat-o). 

Ştiinţa  calomniei a devenit pentru  securisto- 
comunişti o adevărată arta. De aceea calomniile vor 
continuă: 

A.PL.R. a devenit de fapt o asociaţie de familie, în 
jurul a trei persoane, toate ahtiate după posturi înalțe (la 
acea epocă postul de director îl avea „profesorul” Ionescu, 
şef de catedra era V. Predescu, iar directorul Policlinicii 
Titan, vestitul C. Gorgos), dar, slava Domnului, până acum 
aceste posturi înalțe au fost salvate. De fapt, prin aceasta 
ei s-au demascat ca adevărații inspiratori ai campaniei de 
presa şi TV, nimeni altcineva nu ar fi avut aceasta putere în 
psihiatria românească. 

Urmând raţionamentul de mai sus, membrii 

A.PL.R. sunt de fapt nişte pseudopsihiatri care şi-au 
făcut doar aura de dizidenţi. 

Se trece apoi la calomnierea fiecărui lider în parte şi 
se începe întâi cu preşedintele, care a fost „un comunist 
notoriu”, iar Ioculescu ar fi autorul Decretului 313/1980, 
deşi se ştie că toate iniţiativele legislative din psihiatrie, 
chiar ordinele ministeriale erau concepute de 

V. Predescu. Orbiţi de furie, de data aceasta ei 
recunosc şi existenta „unui templu al psihiatriei politice 
româneşti. 

Spitalul Bălăceanca, unde preşedintele A.PL.R. a fost 
cândva director. Deci în România nu a existat psihiatrie 
politica, dar a existat „un templu” tocmai acolo unde a 
lucrat unul dintre dizidenţii cunoscuţi ai psihiatriei şi 
preşedintele A.PL.R. Să vedem, însă, chiar din gura 
acestor comunişti fără simţul onoarei, cum arata acest 
templu a cărui existenta o accepta, într-o ţară în care jura 
că nu a existat represiune poitica prin psihiatrie. 

Astfel, la acest spital exista o paza nemedicala, deşi 
aici lucrau medici. Impotriva uzanțelor, medicii de aici 
erau dotați cu magnetofoane. Aici erau internaţi toţi 
posibilii  dizidenţi, deținuții de conştiinţă, victimele 
abuzului psihiatric aduşi prin vestitul Decret 12/1965. 


lată deci ca tocmai dumnealor, aruncând evident 
pisica în curtea vecinului, recunosc ca a existat psihiatrie 
politica. Şi ce martori pot fi mai avizaţi decât 
nomenclaturiştii înşişi, adică făptaşii. 

Magazinul cu clişee ale propagandei comuniste 
continua. Preşedintele A.PL.R. a colaborat cu Securitatea 
(atunci ce l-ar fi costat să fie cu ei până la capăt?), de fapt 
s-a autoproclamat preşedinte al A.PL.R. (ca şi cum noi, 
după 1989, am înfiinţat o celulă a PC.R.). Toată activitatea 
preşedintelui este punctata numai de fapte penale: 
certificate medicale false, mita, evident în valuta, şi-a 
internat soacra la psihiatrie pentru a o moşteni mai 
repede. 

Din păcate, vicepreşedintele de la acea data era 
realmente din tagma lor şi a reuşit să distrugă practic 
A.PL.R.-ul. Dar să vedem cum îşi caracterizează colegul, 
pe profesorul Romila. 

A făcut parte aproape perpetuu din comisiile medico- 
legale psihiatrice, devenind un campion al abuzurilor 
politice psihiatrice care, dacă s-au făcut, prin el s-au făcut. 
Este un comunist fanatic şi într-adevăr, fiind exclus din 
partid cu ocazia meditaţiei transcendentale, a făcut 
memorii lacrimogene la toate congresele partidului să fie 
reprimit şi, spre ghinionul său, acest lucru s-a întâmplat 
tocmai la ultimul congres din noiembrie 1989. Acum 
cochetează cu P.N.T.C.D. şi mai ales ar fi agentul electoral 
al domnului Raţiu, deşi 12 ani a fost lector la învățământul 
de partid, a scris monografii ateiste şi materialiste, în 
colaborare cu un conferenţiar de la Catedra de marxism, 
toate pentru a obține putere şi funcții înalte în partid şi în 
Catedra de psihiatrie. In mod real, ca orice nomenclaturist 
comunist, ei constată că profesorul nu are opera ştiinţifică, 
nu a avut activitate dizidenta şi, dacă vreți, verificare 
securista în urmă cu peste 40 de ani, s-a sustras de la 
efectuarea stagiului militar, afişând o boală fictiva, toate 
dovedite cu fotocopii. Din păcate, aşa cum am mai arătat, 
multe dintre acuzaţiile aduse lui Romila s-au dovedit 
adevărate şi se pare ca şi-a plătit şi tributul prin 


distrugerea din interior a A.PL.R., la care trebuie adăugate 
dizarmoniile sale de personalitate, iar după ultimele 
activităţi  „publicistice”, o serioasă involuare la o 
personalitate care a fost inteligenta. 

Al treilea este luat în colimator I. Vianu, psihiatru 
elveţian de origine romană, care a devenit după emigrare 
un neînfricat luptător pentru drepturile omului. Şi el este 
vinovat tot de înfiinţarea A.PL.R. Bineînţeles că i se aplică 
şablonul: a fost membru de partid (inexact; a depus cerere 
de înscriere, dar, timp de 5 ani, nu a fost primit, blocându- 
ise astfel promovarea şi forţându-ise emigrarea), nu-şi 
îndeplineşte nici sacrosancta misiune a străinilor de a 
aduce ajutoare, bineînţeles este trădător de neam şi tara şi 
gândiţi-vă la enormitatea de a fi „vândut Ardealul 
ungurilor”. A mai fost şi un mare simpatizant al 
marxismului şi socialismului (de ce, dom'le, a mai trebuit 
să emigreze?”). 

În fine, dr. Marian Popa, secretarul A.PL.R. ar fi fost 
şi el mare comunist şi securist notoriu (de ce ar fi aceasta 
o vina şi nu o calitate, având în vedere ca ei înşişi au fost şi 
nu au manifestat nicio umbra de regret) şi mai extrage şi 
documente oficiale din minister (regretul este evident, 
pentru ca astfel nu le-au putut ei arde). 

Toţi liderii A.P.L.R., în bloc, nediferenţiat, au antrenat 
presa, instituţiile politice în calomnierea psihiatriei, au 
batjocorit prestigiul ţării, au apelat la sprijinul unor 
organizaţii internaţionale. A.PL.R. apare astfel ca un 
organism care blamează şi şantajează psihiatria, un 
instrument al antipsihiatriei (la care psihiatrie se referă 
oare, la cea socialista?), vor să dezmembreze asistenta 
psihiatrica. Deşi un grupuscul mic şi nesemnificativ. 

A.PL.R. îi face să intre în panica pe „adevăraţii” 
psihiatri. 

Pedeapsa ceruta pentru aceşti indivizi trebuie să fie 
exemplara, iar Ministerul Sănătăţii este incitat să intre în 
acţiune. 

De fapt, trebuie să avem mila de aceşti oameni. La ce 
zile au ajuns, când cu 2 - 3 ani înainte era necesara doar o 


simplă nota informativa către Securitate şi totul ar fi fost 
rezolvat. Acum ei, cei mai „competenţi”, trebuie să umble 
cu jalbe, cu argumente. Ce înscenare ar fi putut ei 
organiza în anii lor de glorie, în timp ce acum trebuie să se 
umilească şi să se roage la o ureche care pare surda. 

Iată, în final, concluziile la care au ajuns organizatorii 
campaniei de presa a acţiunii securistopsihiatrice privind 
activitatea A.PL.R. şi a celor care critica represiunea 
politica din psihiatria comunista romană: denigrează 
corpul sanitar şi Ministerul Sănătăţii; denigrează tara prin 
acuzații de nerespectare a drepturilor omului, deşi pare a 
fi vorba de „tara lor’, adică de acea imagine comunisto- 
nationalista asupra ţării, cu a cărei nostalgie au rămas; 
denigrează actualele structuri ale puterii legislative şi 
executive ale ţării. 

Să întrebăm acum pe orice deţinut politic sau pe 
oricine este cât de cât acomodat cu felul în care se 
alcătuiau dosarele penale în timpul regimului comunist, 
dacă aceasta acţiune securisto-psihiatrica nu este făcută 
după regulile celui mai înalt profesionism al fostului regim. 
Ce ar mai fi necesar acum pentru a se trage concluzia 
vinovăţiei de „crima împotriva orânduirii socialiste şi 
securităţii statului” şi dacă, eventual, conducerea A.PL.R. 
nu ar avea soarta celor de la Caciulaţi. 

Să fim serioşi, tovarăşi comunişti din psihiatrie şi de 
aiurea, dumneavoastră înotaţi astăzi împotriva istoriei, 
generaţia tânără v-a expulzat chiar cu preţul sângelui, nu 
mai aveţi viitor şi de aceea cei care lupta pentru reforma 
în psihiatrie, inclusiv pentru reforma etica, nu vor păţi 
nimic. 

Iată deci cine sunt aceia care se considera adevărații 
promotori ai psihiatriei româneşti, competenți, patrioți 
ieşiţi din trecutul lor comunist şi torționar cu capul în sus 
şi lovind în „potăile „anticomuniste, aşa cum spunea dl. 
Gavriliu. 

c. Reacţiile opiniei publice, ale presei 

Este reconfortant ca atunci când te afli angrenat într- 
o opera sociala sa simţi solidaritatea celor din jur. Am mai 


subliniat situaţia de dizidenta în care se afla psihiatrii care 
lupta pentru reforma psihiatriei, în contextul în care 
întreaga conducere a psihiatriei este în mâinile foştilor 
nomenclaturişti sau a comuniştilor din linia a doua. Atacul 
criptocomuniştilor a fost bine gândit şi susţinut. Gândiţi-vă 
ca el a avut girul consilierului preşedintelui republicii, dl. 
Mironov. 

Atacul celor de la ziarul guvernamental Dimineaţa şi 
al postului naţional de televiziune (ultimul refugiu al 
comuniştilor în mass-media) a fost pentru noi şi un prilej 
reconfortant de a simţi solidaritatea celor din jur şi sensul 
progresist al demersului nostru. 

Vom începe cu reacţia profesorului Piru, directorul 
ziarului Dimineaţa, care înţelege de la început să se 
desolidarizeze de calomniatorii care au folosit spaţiul 
ziarului fără aprobarea sa. Grele zile au ajuns să aibă 
comuniştii din psihiatrie dacă nu-şi pot găsi un loc pe 
pământ, un ziar care să le împărtăşească acţiunile, să se 
furişeze şi să recurgă la contrabanda, fiind dezavuaţi de 
însuşi directorul gazetei la care „au avut acces”. lată cum 
subliniază profesorul Piru situaţia creată (în Expres 
Magazin din 11 febr. 1992): „Din păcate, fundaţia 
Dimineaţă a debutat cu nişte broşuri în care este reprodus 
serialul murdar al lui C. Duica. Eu m-am opus publicării 
acestui material calomnios care nu face bine nici 
prestigiului ţării. Atunci, el (Duica) a cerut ajutorul lui 

Mironov (consilierul preşedintelui Iliescu), care le-a 
dat lumina verde. Nu cred că este băgat Iliescu, ci mai 
degrabă unul Gorgos. Unele articole nesemnate sunt 
murdarii de-ale lui Gorgos. Dacă ar fi după mine, l-aş da 
afară pe Duica, care este un impostor”. 

Doamne, oare pentru un grup aşa de mic şi 
nesemnificativ era nevoie să implici consilierul unui 
preşedinte al ţării, să înşeli vigilenta unui director de ziar, 
să ai de-a face cu persoane pe care propriul lor şef îi 
considera impostori şi toate pentru a tipări „murdăriile lui 
Gorgos”? 

Rectorul universității de medicina, şocat şi el de 


asemenea murdarii, declara: „În viaţa mea am avut 
„privilegiul” sa constat nocivitatea invidiei medicale, însă 
niciodată ura, laşitatea, calomnia, răzbunarea nu s-au 
reunit într-o acţiune atât de reprobabila. 

Redactorul emisiunilor TV care s-a angrenat în 
aceiaşi acţiune denigratoare, Emanuel Valeriu, a fost 
concediat şi nici astăzi nu şi-a mai recăpătat postul. Şi tot 
acest dezastru numai pentru a fi solidari cu comuniştii şi 
torţionarii din psihiatrie. 

Organismele internaţionale s-au alertat. Dl. Anthony 
Coombs, din grupul parlamentar britanic pentru drepturile 
omului, declara la o conferinţă de presa: „Atât Ministerul 
Justiţiei, cât şi cel al Sănătăţii sunt de acord ca s-au 
săvârşit abuzuri psihiatrice în România”. În instituţiile 
psihiatrice vizitate membrii parlamentului britanic observa 
ca: „oamenii trăiesc ca animalele”, iar la Podriga, jud. 
Botoşani, voluntarii britanici care locuiesc şi lucrează la 
Căminul de psihiatrie (printre care şi fiica unui 
parlamentar britanic) au fost bătuţi din ordinul 
administratorului. 

Prin emisiunile TV ale lui E. Valeriu şi serialul din 
Dimineaţa, sublinia Sanda Angelescu (1992), s-a lansat un 
atac împotriva victimelor psihiatriei totalitare. Sunt 
aparate, în schimb, persoanele direct implicate în tortura, 
ca şi moralitatea regimului comunist în ansamblu. 

Dar cel mai bine problema este tratată în Tineretul 
Liber, de către Dan Stanca. 

S-a spus - arata autorul - vulgarizându-se, ca toţi 
romanii au luptat într-un fel sau altul contra lui Ceauşescu. 
Dar aceasta nu urmăreşte decât compromiterea 
fenomenelor de dizidenta, atât cât a fost. Cam acesta este 
şi raţionamentul acelora care, invocând forma de lupta 
colectiva şi anonima a poporului roman, au denigrat orice 
poziţie  dizidenta. Pe aceasta linie, a compromiterii 
dizidentei româneşti, s-au înscris şi acţiunile ziarului 
Dimineaţa care s-a pus, chipurile, în slujba psihiatriei 
noastre pentru a o apăra de trădarea din interior şi 
exterior. Aceasta, după părerea lor, ar terfeli prestigiul 


ţării, căci, dacă dizidenţii internaţi în clinicile de psihiatrie 
nu au avut nici pe departe intenţia de a protesta contra 
dictaturii, ei nu au fost decât nişte sărmane „minţi 
rătăcite”. De fapt, atunci represiunea comunista nici nu a 
existat, limitându-se doar la „urecheala” pe care milițienii 
o mai aplicau celor care mai aruncau cate un „fluturaş” pe 
piaţă. Asta vrea, de fapt, să arate ziarul Dimineaţa şi E. 
Valeriu, care a realizat un reportaj penibil despre nişte 
făpturi omeneşti de plâns, dar este mai mult ca sigur ca 

E. Valeriu şi-a anticipat şi destituirea binemeritata. 

Sistemul comunist a mers până acolo încât cei carei 
se opuneau nu trebuia să fie vinovaţi, ci mai degrabă 
nebuni. În acest fel psihiatria a devenit din mijloc de 
tratament, o cale de distrugere a omului care ar fi dorit să 
gândească liber. Aceste lucruri sunt bine cunoscute. 
Necunoscutul apare din clipa în care cauţi dovezi. Astfel, 
oamenii pot claca psihic şi din cauza condiţiilor în care 
trăiesc şi atunci neurolepticele administrate le scot din cap 
gărgăunii revoluţiei. Din acest motiv exista o mare 
deosebire între cei distruşi cu buna ştiinţă şi cei prost 
trataţi. Aici intra şi multcomentatele cazuri (Ursu, Dragu 
etc.). Dacă aspectul unor instituţii psihiatrice din România 
este degradant, acest lucru sporeşte confuzia, făcând pe 
străini să creadă ca aceste instituţii camuflează, de fapt, 
adevărate puşcării. 

Ziarul Dimineaţa se întreabă cu candoare de ce 
represiunea comunista a avut nevoie să utilizeze mijloacele 
psihiatrice pentru a anihila pe individ, având la dispoziţie 
deja mijloacele clasice. Răspunsul este simplu. Pentru ca în 
al doilea caz, dovezile că este deţinut politic se strâng uşor, 
pe când în cazul psihiatriei ele se şterg de la sine, în 
funcţie de formularea unui diagnostic interpretabil. Intr-un 
fel, psihiatrul devine un ucigaş care nu lasă urme. Dar, se 
întreabă autorul, în fond, procesul comunismului de ce să 
nu fie însoţit şi de un proces al psihiatriei? 

Într-o ţară în care psihiatria nu era decât 
Cenuşăreasa medicinii, iar psihiatrii erau priviţi ca nişte 
paraziți dacă nu se puneau în slujba autorităţilor, o 


decantare a faptelor şi persoanelor devine necesara. 
Sesizarea forurilor internaţionale ca în România ar mai 
exista 300 de deţinuţi de conştiinţă, chiar dacă nu 
corespunde adevărului, a fost binevenita pentru a 
determina o privire atenta spre trecut, pe care trebuie să-l 
elucidam atât pentru prezent, cât şi pentru viitor. 

Faptul ca puciul securisto-psihiatric este o provocare 
este clarificat de dr. Toculescu, care subliniază că nu 
A.PL.R. a dat informaţiile pentru The european şi ca, în 
acest sens, a dat dezminţirile necesare atât în publicaţia 
amintită, cât şi la postul de radio BBC. Nici parlamentul 
britanic nu a susţinut afirmaţiile presei engleze, ci, din 
contra, le-a combătut. Lucrurile se clarificaseră cu un an 
înainte de serialele din Dimineaţa şi de la TV. 

Dar toate acestea ar fi fost valabile pentru oameni 
care ar fi dorit să servească adevărul, în timp ce murdara 
campanie de presa a fost doar o acţiune de comando de tip 
securist în care adevărul nu a jucat niciun rol. Din fericire, 
întreaga acţiune a eşuat în ridicol. 

Pentru a vedea cât de simplu ar fi pentru 
nomenclatura sa ferească psihiatria de orice interpretare, 
cel puţin de aici înainte, redam în continuare, pe scurt, 
maniera în care se fac internările la Geneva, în Elveţia, aşa 
cum a relatat profesorul J. Stuky în cadrul unei vizite pe 
care a făcut-o la noi. 

În Elveţia s-a dezvoltat o psihiatrie moderna care 
pune baza pe tratamentul ambulatoriu. Internările sunt 
temporizate şi nu survin decât în momentele de criza. 
Exista o lege pentru internările psihiatrice. Astfel, pentru 
internare medicul trebuie să dea un certificat de internare 
care trebuie să corespundă unor criterii precise, cum ar fi: 
precizarea diagnosticului, pericolul somatic iminent, 
este verificat de medicii unei comisii şi dacă pare 
incomplet i se adăugă date noi. 

La internare, bolnavului i se înmânează „legea 
internărilor”. Pacientul are la dispoziţie 10 zile de la 
internare pentru a face recurs. El trebuie examinat de 


către unul dintre membrii „comisiei de supraveghere”. 
Majoritatea pacienților cad în sarcina serviciilor 
ambulatorii. Azi la Geneva se vorbeşte tot mai puţin de un 
sistem spitalicesc şi tot mai mult de unul ambulator. Ideea 
de bază este ca bolnavul internat să fie cât mai repede 
externat şi încredinţat serviciilor ambulatorii. 

În Elveţia, principiul este ca spitalul de psihiatrie să 
fie deschis. Pentru bolnavii agitaţi se poate închide un 
pavilion sau un salon, pe perioade scurte, dar se explica 
pacientului sau familiei pentru ce se iau asemenea măsuri. 
Nu este o situaţie perfecta, dar este o încercare de a limita 
pe cât posibil măsurile de constrângere. În spitalul de 
psihiatrie exista şi o secţie închisă care este de fapt o 
secţie a închisorii. Aici sunt trataţi cei care se îmbolnăvesc 
în închisoare. Aceasta secţie este independenta de 
autoritatea penitenciară. 

In cazul delincvenţilor, pacientul este inculpat de 
către organele judiciare, unde avocatul sau procurorul pot 
cere o expertiza psihiatrica dacă cred că este vorba de o 
boală psihică. Tribunalul poate declara pe pacient 
iresponsabil sau parţial responsabil, în funcţie de Codul 
penal, şi poate dispune un tratament psihiatric în spital 
sau ambulatoriu. Dacă sunt îngrijiţi în spital, externarea 
bolnavilor depinde de „consiliul de supraveghere”. Pentru 
unii se hotărăşte punerea în libertate cu titlu de încercare 
şi sunt în mod obligatoriu urmăriţi de serviciile obligatorii 
pana ies din cadrul incidentei legale. Pacienţii pot fi 
externaţi de proba şi apoi pot fi readuşi. 

lată cât de simplu ar fi ca în acest caz să aplicăm 
experienţa elveţiană pentru modernizarea psihiatriei 
româneşti fără a cere fonduri bugetare, ba, din contra, 
prin serviciile ambulatorii cheltuielile reducându-se la 1/3 
din costul spitalizării. Inerţia tine nu numai de gândirea 
comunista a 5 - 6 tartori, dar şi de numărul mare de 
medici care profita din sistemul actual de organizare (şefi 
de secţii, piramida puterii, neacomodare cu noul, cu 
aplicarea metodelor specifice tratamentului ambulator, cu 
psihoterapia, în timp ce în spital poţi veni la ora stabilită, 


poţi vedea bolnavul o dată pe săptămână şi îi poţi da un 
tratament la început pe care poţi să nu-l mai schimbi). 

Asemenea propuneri de reformare am făcut periodic 
din 1972, apoi după revoluţie, directorilor Angheluţă, 
Cosa, Ionescu, prezentând argumente medicale şi 
financiare deşi nu am fost niciodată în străinătate pentru a 
studia organizarea psihiatrica aşa cum au făcut-o ei în mod 
repetat. M-am ales cu ridiculizare, tăcere, eticheta „e cam 
nebun”. Este clar ca privilegiile pe care le oferă actuala 
organizare arhaica şefilor de secţie va face imposibila 
orice reforma în psihiatrie. 

Aceasta este de fapt adevărata situaţie în psihiatria 
românească, rezistenta la orice schimbare, atacul murdar 
contra celor care  „deranjează” şi un consens al 
mediocrităţii, al fricii ca schimbând sistemul de organizare 
se exclud, dacă nu din psihiatrie, din acele mici şi 
meschine privilegii - şefiile. 

3. Reforma în psihiatrie nu înseamnă antipsihiatrie 

Aşa cum am văzut, principalele argumente ale 
nomenclaturii comuniste tin mai ales de domeniul 
invectivelor şi al calomniei, din cauza sărăciei lor în 
argumente. Totuşi, unii tartori-profesori au început să 
urzească „argumente ştiinţifice” acuzând pe aceia care 
doresc reforma în psihiatrie că ar fi antipsihiatri, ar 
aparţine unei noţiuni care a apărut cândva în psihiatria 
occidentala - antipsihiatria. Deci cei care nu agreează 
psihiatria lor nu sunt decât nişte antipsihiatri (adică vor 
desfiinţarea psihiatriei). Mare sărăcie de duh la aceşti 
profesori! 

Subiectul antipsihiatriei este puţin cunoscut de către 
psihiatrii noştri (educați cu cărţile lui Gorgos, Ionescu, 
Predescu, Romila), iar în discursul lor „profesorii” nu au 
dezvoltat problema, mai ales ca termenul a venit ca o 
mână cereasca atunci când se intensificase opoziţia 
împotriva psihiatriei lor, cea înapoiată şi abuziva. Profesori 
ca Lăzărescu, lonescu, Predescu, Romila aruncau înainte 
de 1989, ca şi în prezent, eticheta de antipsihiatri tuturor 
acelora care doreau o cât de mica schimbare a vechilor 


structuri din psihiatrie sau care nu erau de acord cu ei, în 
prezent cei mai „antipsihiatri” fiind membrii A.PL.R. De 
altfel, într-un limbaj criptocomunist, M. Lăzărescu sublinia 
dependenta bolilor psihice de acţiunea „represiva” a 
societăţii burgheze. Bolile psihice în concepția sa apar ca o 
consecinţă a „luptei de clasa”. Din aceste motive, spune 
profesorul, Occidentul nici nu ar mai fi interesat de 
problema abuzurilor psihiatrice din Europa de Est. El 
plânge de exemplu soarta psihiatriei italiene unde, în urma 
unor legi „la insistentele antipsihiatrilor”, psihiatrii nu mai 
dispun de instituţii, de spitale în care să trateze bolnavii, în 
timp ce dr. Crosignani era uimit de şansele terapeutice 
instituţionale care exista la Timişoara. Totuşi, se mira ca în 
ultimul timp are loc şi la noi o ascensiune a mişcării 
antipsihiatriei (a se citi mişcarea pentru reforma în 
psihiatrie) de care, chipurile, Europa s-a despărţit. Ne 
punem întrebarea dacă în urma mult prea frecventelor 
vizite făcute în Occident, cu eforturi financiare care nu-i 
aparţin, atât a putut el constata în Europa - nostalgia după 
organizarea azilara care prospera în România sub 
patronajul său. 

Principala frica a lui M.L. este ca „mişcarea 
interioară, etica a psihiatriei, ocupata cu studierea 
abuzurilor şi dosarelor să nu cadă în partea cealaltă a 
baricadei, adică în antipsihiatrie. Putem să-l asiguram că 
îşi face griji inutile şi mai bine ar reflecta la alte probleme, 
cu adevărat importante. N 

Dar profesorul ne oferă şi soluţia: „In aceste acțiuni 
trebuie chemaţi numai cei de meserie” (fără discuție că se 
gândeşte la Predescu, Ionescu, Milea, Romila, poate şi la 
Grecu şi evident la el, adică la aceia care au „haiducit” 
psihiatria comunista timp de decenii devenind astfel 
oameni „de meserie”). 

Să lăsăm însă deoparte elucubraţiile profesorului 

— Care îşi plăteşte avansările după care a tânjit atât 
- pentru a explica de ce aceşti criptocomunişti folosesc 
termenul de antipsihiatrie, sperând că poate aşa vor putea 
bara orice reforma în psihiatrie şi mai ales vor bara 


psihiatria sociala, stadiul în care se afla astăzi psihiatria 
europeană în care - pentru informarea lui - Italia ocupa un 
loc de frunte. Ajungerea la stadiul de psihiatrie sociala, pe 
care M.L. O vede ca „despărțire de reforma”, din contra, 
este o desăvârşire a reformei la nivelul exigentelor şi 
nivelul ştiinţelor actuale care cam lipsesc la psihiatrii din 
ţara noastră, gratie în primul rând „profesorilor”. 

Este nevoie aici de puţina istorie. Psihiatria a evoluat 
în secolul al XX-lea în trei etape succesive, în funcţie de 
dezvoltarea diferitelor ştiinţe (biologie, psihologie, 
sociologie şi concepte umaniste). Deci, iată aceste etape: 

1. Etapa biologica, apare la începutul secolului 
bazându-se pe explozia de cunoştinţe biologice (studii 
anatomice, de fiziologie, genetica, biochimie, descoperirea 
microscopului, a microbilor etc.). Kraepelin accepta 
modelul medical (biologic) de boala şi corespondentul său, 
spitalul psihiatric, construit după principiile spitalelor de 
boli somatice. Acest model a dominat absolut psihiatria 
Europei până în 1945 - 1950, dar din nefericire în U.R.S.S. 
şi în tot lagărul socialist, evoluția psihiatriei se va opri la 
acest nivel, singura contribuţie fiind ideologizarea, adică 
acreditarea politica a sistemului psihiatric ca fiind 
materialist-dialectic şi dezvoltând aşa-numita psihiatrie 
clinico-nosologica. 

Aceasta ideologizare a îngheţat evoluţia psihiatriei în 
ţările comuniste, respingând conceptele psihologice de 
exemplu (şi M.L. ştie cât a luptat prof. Pamfil pentru a 
duce psihiatria în faza psihologica). Dar acum, M.L.. vrea 
să continue aceeaşi psihiatrie (poate se crede într-o 
disciplina populata doar cu proşti) şi tare as pune la 
îndoială extazul italianului de care amintea M.L. când a 
văzut organizarea psihiatrica de la noi. 

2. Etapa psihologica şi a psihiatriei psihodinamice a 
apărut în Europa, dar din cauza războiului a fost mult mai 
prolifica în S.U.A., tara de azil pentru mulţi oameni de 
ştiinţă, inclusiv psihologi, foarte mulţi fiind evrei 
persecutați de către nazism. Apar concepte noi pe baza 
studiilor lui Freud, se naşte psihologia medicala, care va 


pune la dispoziţie noi teorii privind personalitatea, va 
dispune de metode terapeutice specifice, va fi capabilă să 
dea numeroase explicaţii psihopatologice. Toate aceste 
concepte au fost interzise de ideologia comunista la noi şi 
bineînţeles tartorii psihiatriei comuniste au aplicat în 
practica politica partidului. În timp ce Europa mergea 
înainte, noi stagnam (ca şi în cibernetica, genetica şi multe 
altele). 

3. Etapa sociologica şi a psihiatriei sociale a început 
după al doilea război mondial în S.U.A. şi apoi să extins cu 
rapiditate în Europa, ducând la crearea unei psihiatrii 
complete, biopsiho-sociale, care în limbajul curent a fost 
denumita de numeroşi autori drept psihiatrie sociala, nu 
datorită unei viziuni exclusiviste, ci pentru a accentua 
latura  umanizatoare a psihiatriei actuale. Aceasta 
psihiatrie a pus în acţiune mai ales noi instituţii de 
tratament, accentuând asupra tratamentului comunitar şi 
resocializării, dar a creat şi noi modele de boala bazate pe 
teoriile umaniste pe care sociologia şi ideile filosofice ale 
secolului nostru le-a pus în circulaţie. 

Ultimele două etape nu s-au desfăşurat în fostele tari 
comuniste, deci nici în România, aceasta din cauza 
necesităţilor de puritate ideologica, a repulsiei fata de 
Freud şi a declarării marxismului ca singura concepţie 
sociologica. 

Aici intervine grupul de nomenclaturişti lipsiţi de alte 
argumente şi numesc antipsihiatrie orice concepţie care se 
abate cât de puţin de la puritatea ideologica a psihiatriei 
socialiste. 

Psihiatria epocii comuniste a rămas doar o psihiatrie 
biologica şi azilara, iar orice ieşire din front era catalogată 
drept crima de antipsihiatrie (adică, dacă ar trebui să 
explicam, este vorba de antipsihiatrie în sensul de 
„împotriva psihiatriei lor”. Cine nu era cu psihiatria lor era 
evident un antipsihiatru. 

Am arătat ca marea mişcare sociologica de reforma 
în psihiatrie a apărut în Occident după război. Atunci 
occidentalii au observat cu uimire ca în ciuda concepţiilor 


umaniste care se dezvoltau şi a sistemului democratic, 
exista o institututie construită după principii totalitare - 
spitalul clasic de psihiatrie sau azilul. A început o 
adevărată revoluţie, deşi nici acolo psihiatrii nu au fost în 
fruntea schimbării. Totuşi, tara după tara, gazeta după 
gazeta au fost cuprinse de febra demascărilor şi 
contestărilor acestor instituţii care nu numai ca nu erau 
bune pentru tratament, dar nu ar fi trebuit să apară 
niciodată. Spre deziluzia lui M.L., în Italia a fost o mare 
mişcare sociologica, iar presa a fost în fruntea promovării 
schimbărilor. Desigur au fost şi unele drame. Mulţi 
psihiatri au avut senzaţia distrugerii unei instituţii, s-au 
opus şi au fost şi mulţi denigratori, dar astăzi psihiatria 
occidentala este una sociala, iar instituţia de tratament cu 
totul umanizata. Ca să fiu sincer, mai degrabă as crede ca 
M.L. minte decât să cred că medicul italian admira 
instituţia pe care o conduce (de exemplu, ce s-a întâmplat 
cu spitalul din Zâm?). 

Dar o asemenea „denigrare” în contextul sistemelor 
democratice occidentale nu a fost niciodată interpretata ca 
trădare de tara sau ca antipsihiatrie, deşi, aşa cum am 
arătat şi aici, procesul s-a desfăşurat zgomotos. La aceste 
discuţii au luat parte sociologi, filosofi, jurişti, prelati, 
activişti pentru drepturile omului, psihiatri reformatori etc. 
Şi în Occident a fost o rezistenţă la schimbare din partea 
vechilor slujitori ai acestor instituţii (fără a fi comunişti), 
iar marea parte a personalului a trăit acea fiziologica 
senzaţie de „distrugere” a psihiatriei, din cauza unui firesc 
reflex de apărare. 

În aceasta teribila lupta au apărut concepte diferite 
care, în contextul atmosferei democratice, s-au confruntat, 
s-au negat reciproc, dar au format până la urmă marea 
Mișcare Sociologica de Reforma din Psihiatrie. 

O aşa de mare pluralitate de poziţii şi abordări a dus 
la posibilitatea ca, retrospectiv, să se poată distinge două 
curente importante: 

a. Un curent reformator şi constructiv care, 
supunând unei critici vehemente vechea psihiatrie, oferea 


soluţii pe baza cărora s-a dezvoliat actuala psihiatrie 
sociala şi instituţiile ei. In acest curent s-au angajat toți 
psihiatrii profesionişti. Rezultatul a fost o modificare totala 
a structurii psihiatriei, o nouă viziune asupra bolii psihice 
şi asupra instituției de tratament. 

b. O sumedenie de concepții heteroclite emise mai 
ales de către nespecialişti, care - deşi au contribuit la 
curentul înnoitor - nu au putut fi acceptate de către 
specialişti, ele necorespunzând unei reforme raţionale şi 
nici practicii. Acest grup polimorf de concepții, care de 
multe ori a deranjat prin tensiunea cu care erau susţinute, 
a fost desemnat cu denumirea de antipsihiatrie. 

Nu avem idee în ce măsură ştiu profesorii, dar 
trebuie să subliniem în mod vehement ca existenta 
instituționalizată a unei entități care să se denumească 
antipsihiatrie nu exista, iar denumirea a început să capete 
tot mai mult aspecte peiorative, din păcate la noi fiind 
utilizata doar de detractorii reformei în psihiatrie, în timp 
ce în Occident aceasta disputa a dispărut de mult prin 
victoria psihiatriei sociale. lată, deci, ce vrea de fapt dl. 
M.L. - o mistificare într-un mediu care este puţin informat 
(deşi, din păcate, se pare ca el este perfect conştient de 
acest lucru). 

Pe de altă parte, teoriile antipsihiatrice sunt foarte 
divergente, cu variante socialrice sau politice, cu 
extremişti de dreapta sau de stânga. 

Încă din epoca dizidentei psihiatrice din România, 
nomenclaturiştii de azi şi de ieri încadrau peiorativ ca 
antipsihiatri pe toţi cei care „ieşeau din front”. De 
exemplu, lucrarea noastră „Psihiatria sociala” a fost scoasa 
din librarii şi data la topit pe motiv de antipsihiatrie. 

Aşa cum am mai arătat, schimbarea în psihiatria 
românească nu va veni niciodată de la aceia care profita 
din vechile structuri. Din acest motiv implicarea celor din 
afara psihiatriei (oameni de cultura, ziarişti etc.) va fi o 
etapă istorica necesara ca şi în Occident. 

Cazul României devine şi mai acut prin aceea ca 
psihiatrii s-au calificat după cărţile şi sub îndrumarea 


profesorilor îndoctrinaţi de comunism. Or, după 50 de ani 
de psihiatrie biologica, ideologizata marxist, pavlovizata în 
epoca stalinista, va fi foarte greu pentru psihiatrii mai 
vechi să se adapteze noilor exigente. Practic, aceştia ar 
trebui să se recalifice, domenii întregi ale psihiatriei 
actuale fiindu-le complet necunoscute, acţiunea lor în 
psihiatrie fiind una de tip pompieristic, aşa cum au învăţat 
din cărţile pe care le-au citit (pe care au avut voie să le 
citească). Cu titlu anecdotic as aminti una din perlele 
gândirii profesorului Predescu. „Priviţi, spunea el, toţi 
medicii din alte specialităţi care au emigrat s-au realizat 
acolo, unii în mod excelent. Nu cunosc însă niciun 
psihiatru emigrat care să fi făcut o mare cariera în 
Occident”. Nu ştiu ce a vrut să spună profesorul, dar 
pentru mine a fost clar ca toţi au fost „feriţi de succes” din 
cauza  subcalificării pe care le-a asigurat-o tocmai 
psihiatria predată de el la catedra şi prin „tratatele sale de 
psihiatrie”. 

Este clar ca numai psihiatrii tineri, dezinteresaţi de 
ierarhizarea rigida din organizarea psihiatrica ar mai 
putea spera, în condiţiile actuale, la o calificare 
corespunzătoare. lată dar de ce exista aceasta acerba 
rezistenta la orice reforma în psihiatria noastră. Este clar 
că A.PL.R. va fi mereu acuzata de antipsihiatrie. Dar, 
subliniază Marian Popa, A.PL.R. este gata să intre în 
competiţie cu vechiul stil de psihiatrie, pornindu-se de la 
premiza revizuirii şi înnoirii psihiatriei. A.PL.R. nu-şi 
propune să elimine sau să condamne pe psihiatrii care 
trebuie să se adapteze noilor concepte psihiatrice, ci îşi da 
seama că prin aceasta schimbare va exista o minoritate 
care va suferi şi care va necesita toleranta şi înţelegere. 

Dosarele abuzurilor se cer în primul rând 
inventariate, deoarece au existat psihiatri care au crezut 
sincer ca dizidenţii sunt bolnavi psihici. Pe baza psihiatriei 
lui Predescu era foarte uşor ca ceea ce nu corespundea 
consensului social să poată fi încadrat într-o clasificare 
rigida, în care termenul de boala avea conotaţia unei boli 
somatice, definitiva şi în mare parte irecuperabila. 


Restabilirea adevărului nu are nimic de-a face cu o răfuială 
măruntă şi nu este un motiv de război între psihiatri. 

În anii dictaturii, prin politica izolării intenţionate, 
psihiatrii au fost izolaţi atât de medicina, cât şi de 
populaţie. Pentru cei care s-au erijat în conducători ai 
psihiatriei, normalul era un om obedient fără alte opinii 
decât acelea ale puterii, ceea ce justifica dubla conştiinţa 
şi dublul standard (unul de faţadă şi unul pentru tine), de 
fapt, o adevărată schizofrenizare socială. Judecarea 
normalităţii devenise un adevărat monopol al puterii şi 
implicit al unei psihiatrii docile şi servile. Iată de ce nici azi 
cei numiţi de atâtea ori nu pot concepe nicio schimbare, 
declarându-i pe cei care vor schimbarea drept duşmani ai 
psihiatriei. 

Ce i se poate reproşa psihiatrului într-un asemenea 
context aberant şi represiv? În primul rând, ignorarea 
faptului că societatea, sistemul au devenit patologice. 
Psihiatrul a fost forţat să ignore nebunia generală şi să se 
limiteze la cabinetul şi la cărţile sale, cooperând în secret 
cu organele puterii pentru izolarea aşa-zişilor bolnavi 
periculoşi. Sub aceasta eticheta s-au ascuns adesea 
interese politice legate de dizidenta. 

Psihiatria romană, ca şi întregul sistem social, a fost 
totalitara, întreţinând în fapt o atmosferă antisociala, 
contribuind la  uniformizarea, depersonalizarea şi la 
pierderea încrederii în om. Acest lucru s-a putut petrece şi 
fără concursul vinovat al unor psihiatri. Cei vinovaţi au fost 
puţini şi ei au fost numiţi mereu, atât în trecut, cât şi în 
prezent. Se pot recunoaşte cu uşurinţă pentru că au fost 
mereu recompensaţi de comunism pentru serviciile făcute 
(salarii mari, cumul de funcţii, multe titluri obţinute fără 
merit, promovări rapide, plecări în străinătate aproape în 
mod exclusiv, libertatea de a tipări fără acoperire valorica, 
avantaje economice, încălcarea legilor fără a fi sancţionaţi 
etc.). 

În epoca totalitarismului psihiatria a frizat absurdul 
şi nu logica, antisociabilitatea şi nu socializarea. Lupta 
unor psihiatri pentru resocializare a făcut ca aceştia să fie 


priviţi cu ura şi consideraţi periculoşi. 

Din punct de vedere teoretic, psihiatria comunista nu 
a depăşit orizontul biologiei, considerând boala ca pe o 
fatalitate. Psihiatria viitorului trebuie să depăşească acest 
sistem şi să colaboreze cu sistemul social, dar spre binele 
bolnavului. Din aceste motive, A.PL.R. a propus guvernului 
înfiinţarea unui institut de psihiatrie sociala care să 
formeze specialişti apți de a lucra în psihiatria sociala şi 
resocializare. 

Situaţia în care ne aflam nu trebuie să ducă la 
descurajare, mai ales când drepturile omului sunt aparate 
şi de organizaţii internaţionale. Grupul reacţionar care 
deţine funcţiile principale în psihiatrie şi se opune 
reformei nu va mai avea mult timp puterea, Dumnezeu 
lucrează doar cu eternitatea. 

Problema principala la noi o reprezintă astăzi 
naşterea unei psihiatrii moderne şi o ruptura de vechea 
psihiatrie biologica şi azilara, autoritara şi sărăcăcioasă. 
Prin aceasta speram la sincronizarea psihiatriei noastre cu 
cea europeană. 

Capitolul V 

ABUZURILE PSIHIATRIEI POLITICE DIN ROMÂNIA 

Studiu concret Vulnerabilitatea psihiatriei româneşti 

Aşa cum subliniam în capitolele anterioare, folosirea 
abuziva din raţiuni nemedicale a psihiatriei a atins apogeul 
în cadrul regimurilor totalitare fasciste şi mai ales 
comuniste. Periodic, acuzaţia de abuz poate fi îndreptată 
împotriva oricărui psihiatru, indiferent de unde ar proveni, 
şi este normal, fiecare individ poate greşi. Dar acest fapt 
apare ca un adevărat sinistru atunci când cuprinde un 
întreg sistem profesional din raţiunea de a servi un sistem 
nemedical - sistemul represiv a unei societăţi totalitare. 

Abuzul politic de psihiatrie nu este, deci, odios 
pentru ca a existat şi nici chiar prin frecventa sa mare, ci 
pentru faptul ca în ţările comuniste el a fost organizat de 
către stat care, prin aceasta, a devenit o adevărată 
„organizaţie criminala”, implicând funcționari oficiali 
(activişti de partid, medici în calitate oficiala, organele 


represive ale statului, inclusiv Magistratura). O asemenea 
crima organizată de către stat nu a mai fost cunoscuta în 
istoria umanităţii. 

1. Practica abuzului politic în psihiatrie 

Utilizarea psihiatriei în scopuri politice de către 
apologeţii comunismului romanesc nu este cel puţin 
originala. Acest lucru a fost introdus la noi după exemplul 
sovietic şi s-a consolidat pe baza acelei „coloane a cincea”, 
formată din romanii care au devenit din oportunism 
comunişti într-o ţară în care iniţial existau 800 de membri 
de partid. 

a. Rolul psihiatrului în abuz 

Studiul concret al abuzului psihiatric pe baza lotului 
de cazuri studiat de noi s-a făcut detailat. Prima problema 
pe care ne-am pus-o era rolul jucat de specialist în 
represiunea psihiatrica. 

Azilul psihiatric romanesc a fost transformat într-un 
instrument de persecuție politica şi nu a constituit ceva 
abstract, ci a fost construit de autorităţile comuniste, de 
tartorii psihiatriei româneşti (denumire pe care am 
preluat-o din presa), ca un adevărat sistem opresiv. 
Punerea în practica a unui asemenea sistem opresiv a 
necesitat însă colaborarea psihiatrilor într-o măsură mai 
mare sau mai mică, ei acceptând cu uşurinţă să fie 
instrumentul puterii totalitare. Nu se poate concepe abuzul 
psihiatric fără a vorbi şi de rolul psihiatrului. 

În urma studiului pe care l-am întreprins ne-a apărut 
ca pregnanta următoarea clasificare care implica şi o 
anumită gradare a responsabilităţii: 

1. Psihiatrii care au constituit oficialitatea din 
psihiatrie (nomenclatura) - în strânsă colaborare cu 
Securitatea şi cu organele de partid -, ei înşişi ocupând 
mari funcţii de conducere în partid şi poate şi diferite 
grade în Securitate. Ei sunt aceia care au organizat 
conştient represiunea psihiatrica în teorie şi practica. 

2. Psihiatrii dizidenţi sau opozanți, în număr foarte 
mic (cel puţin cei cunoscuţi), înţeleşi, dar nesusţinuţi activ 
de marea masa a psihiatrilor. Ei au criticat sistematic sau 


sporadic abuzurile sau au iniţiat propria lor mişcare de 
dezideologizare, neoficial sau cu acoperire, dar toţi au 
criticat psihiatria oficiala şi pe exponenţii ei. 

3. Marea masa a psihiatrilor oneşti, dar dezinteresaţi 
şi dezinformați, tributarii psihologiei „de cuşca”, alipiţi 
adesea în maniera coloniala „profesorilor” din zona lor 
geografica, pentru micile avantaje administrative sau 
pentru o viaţă liniştită. 

Din primul grup fac parte puţini indivizi, poate o 
duzină, dacă scădem din  aşa-zişii oficiali acele 
personalităţi de cultura pe care comuniştii le foloseau 
mereu ca „papusniki”, cum îi numea Lenin, sau mai 
degrabă ca „tovarăşi vremelnici de drum”. Aceasta duzina 
de nomenclaturişti ocupa şi ocupa şi azi toate poziţiile de 
putere, iar de pe aceste poziţii o colectivitate mica, în jur 
de 1.000 de persoane, manipula şi manipulează psihiatria 
şi pe toţi psihiatrii. Pentru a face plăcere partidului, ei au 
devenit marii teoreticieni, contestatari ai conceptelor 
psihiatrice moderne venite din Occident. Acest grup a 
participat la abuz, organizându-l şi recompensând pe cei 
care s-au erijat în torţionari executanţi. 

Care era motivaţia acestei colaborări cu sistemul 
politic comunist? Din acest punct de vedere am putut 
dezvălui următoarele motivații: 

1. Motivația ideologica, sincera sau oportunista, de 
credinţa în idealul comunist şi de loialitate fata de partid. 
Pentru aceşti indivizi criticarea partidului sau a 
socialismului putea constitui un fenomen de 
inadaptabilitate sociala sau chiar de boala mintala. Din 
aceste motive ei vor eticheta pe indivizii supuşi 
„tratamentului” lor ca suferinzi de schizofrenie sau 
paranoia. Trebuie să subliniem totuşi ca la acest grup, 
adesea, comportamentul avea o bază de convingeri 
dubioase, ca dovada ca după revoluţie unii s-au înscris 
imediat în partide de dreapta sau au devenit apolitici (doar 
dr. Angheluţă a intrat în PS.M., unde a candidat pentru 
Senat, fără succes). 

2. Dorinţa de promovare profesionala, care le dădea 


putere şi influenta, satisfacerea ambițiilor, beneficii pentru 
o viaţă mai bună şi, adesea, ambiția lor depăşea sfera 
psihiatriei, dorind să devină miniştri, deputaţi şi chiar 
membri ai Comitetului Central. 

3. Calificarea lor politica a determinat numirea în 
funcții, în timp ce calificarea psihiatrica era subsidiara. Din 
aceste motive trebuia mereu să-şi reînnoiască dovezile de 
ataşament fata de partid şi de ideologie. V. Predescu a fost 
peste 25 de ani secretar de partid, apoi prorector, deputat 
în M.A.N., dar asemenea funcţii politice le avusese şi în 
vremea studiilor în U.R.S.S. Din aceste motive studiul 
documentelor de partid, al diferitelor schimbări ideologice 
ocupa la ei cea mai mare parte din timp, problemele 
profesionale ocupând ultimul loc, poziţia lor sociala nefiind 
legată de profesionalitate. Problema devenea dramatica 
atunci când conducerea partidului (locala sau centrala) se 
schimba, iar acuzaţia de ataşament fata de fostul şef de 
partid putea duce la pierderea funcţiilor politice care 
constituiau, de fapt, fundamentul carierei lor profesionale. 

4. Partidul va promova cadre devotate şi de 
încredere în primul eşalon al psihiatriei pentru a facilita 
controlul său şi al Securităţii. In prima fază, studiile în 

U.R.S.S. erau absolut necesare, deoarece la 
ataşamentul fata de partid în acea epocă era neapărat 
nevoie şi de dovedirea ataşamentului fata de Uniunea 
Sovietică. 

In acest context, vulnerabilitatea psihiatriei a fost 
foarte mare, ea rămânând, practic, la discreţia puterii 
politice. Psihiatrii din aceasta categorie trebuia să aleagă 
între partid şi pacient, dar pentru prezervarea privilegiilor 
ei vor alege totdeauna partidul. Colaborând cu partidul şi 
braţul sau înarmat - Securitatea -, înseamnă că aveau un 
duşman comun - dizidentul. De acum, explicaţiile eticii 
persecutării dizidenţilor erau mult mai simple, aşa a decis 
partidul, care evident nu greşea niciodată. Psihiatrul 
nomenclaturist ştia că patronul sau este partidul şi ca 
orice abuz este în conformitate cu dorinţa acestuia. 

Ca urmare a colaborării, psihiatrul nomenclaturist 


primea ca beneficiu un salariu dimensionat la maximum, 
plecări în străinătate, vile de vacanta, acces la magazine 
speciale, bunuri de lux şi alte recompense pentru serviciile 
aduse. Din aceste motive, unii dintre ei au devenit 
adevăraţi apologeţi ai comunismului chiar şi pe plan 
internaţional, prin atitudinea de la diferitele congrese 
psihiatrice. 

Psihiatrii dizidenţi au fost şi sunt puţini la număr şi 
au criticat deschis sau voalat regimul, mai ales utilizarea 
psihiatriei împotriva dizidenţilor politici. Unii au fost 
pedepsiţi sever, alţii siliţi să emigreze, li s-au organizat 
procese publice şi chiar înscenări judiciare. Mai ales cei 
rămaşi în ţara au fost marginalizaţi, nu au mai fost 
promovați, li s-a luat dreptul de a publica. Alţi dizidenţi s- 
au grupat în mici grupuri mai mult sau mai puţin 
oficializate şi au reuşit să aibă o oarecare activitate în 
presă, au publicat unele lucrări în regie proprie. S-a plătit 
un mare preţ, dar dizidenţii şi-au asumat acest risc. 

Dizidenta „pasiva” a fost, de asemenea, una din căile 
de lupta. Astfel, mulţi psihiatri aveau o atitudine 
binevoitoare şi chiar de „fraternizare” cu dizidenţii 
internaţi, acest lucru fiind afirmat de mulţi dintre dizidenţii 
internaţi la psihiatrie. 

Psihiatrii neangajaţi reprezentau majoritatea 
absoluta. Comportamentul lor de compromis era motivat 
prin frica, uzând de procedee de denegare şi raţionalizare 
pentru a evita dureroasele probleme etice. Dar frica şi 
compromisul caracterizau în fapt întreaga populaţie a ţării 
şi poate de aceea reprezentau o scuza şi pentru psihiatri. 

Psihiatrii conformişti cunoşteau normele şi 
convenientele societăţii comuniste româneşti şi ştiau ca un 
pas greşit era plin de riscuri. De aceea, prima lor grija a 
fost să evite a avea de-a face cu dizidenţii, iar dacă acest 
lucru nu putea fi evitat, dădeau vina pe „circumstanţe”. 
Mulţi au căutat să răspundă la cererile nomenclaturii 
printr-o înţelegere tacita fata de ceea ce aceasta 
pretindea. Pe de altă parte, era greu de crezut ca, fiind 
psihiatri, puteau evita total riscul de a avea de-a face cu 


dizidenţii. Adesea, neputând evita contactul cu ei, puteau 
juca o şaradă de maniera următoare: „Știu că nu eşti 
bolnav psihic şi că nu trebuie să te internez, dar gândeşte- 
te ce ai păţi dacă te-aş da pe mâna lor şi ce rău mi-ai face 
şi mie. Nu pot face mai mult, şefii mă supraveghează, dar 
să ştii ca eu urăsc mizeria aceasta. Amândoi suntem în 
aceeaşi barca”. 

Aceasta şaradă, în care fiecare îl ignora pe celălalt, 
este în esenţă o manieră a conformismului. Este vorba aici 
de persoane normale intelectual, cu interese şi convingeri 
convenţionale. Aceste persoane credeau, de fapt, în 
nemurirea sistemului comunist şi în lipsa de sens a 
rezistentei. De fapt, ei nu îi înțelegeau pe dizidenţi, aceştia 
reprezentând pentru ei un fel de luptători cu morile de 
vânt. Când ai un apartament, o familie, un serviciu nu 
merită să te expui, iar societarea comunista nu agrea 
nonconformismul. De fapt conformismul domina întreaga 
societate. Din acest motiv compromisul din psihiatrie face 
parte dintr-un sistem social pe care îl practica majoritatea 
cetăţenilor. 

Lipsa de informaţie, imposibilitatea de a urmări 
mişcarea ideilor în cadrul ştiinţelor neurologice au dus la 
plafonarea şi intoxicarea psihiatrilor romani, obligaţi a citi 
numai literatura ce purta girul oficial, adică a celor mai 
puţin profesionişti dintre ei. Psihiatria, în conformitate cu 
aceste manuale, devenise o disciplina cu 9 - 10 boli la care 
se reducea întreaga complexitate a disciplinei în cadrul 
unei viziuni eminamente biologice. Chiar studiul 
„taxonomic” al lui G. Ionescu, făcut în disperarea unui nou 
compromis după revoluţie, are intenţia dizgraţioasă de a 
dovedi ca DSM-urile americane nu fac decât să confirme 
concepţia materialist-dialectica şi biologizanta pe care ei 
au practicat-o totdeauna. 

În aceste condiţii nu este de mirare apatia şi chiar 
lenea intelectuala a psihiatrului mediu, silit să profeseze 
20 - 30 de ani într-o disciplina cu 9 boli şi 10 
medicamente, stil în care şi cadrele medii deveneau rapid 
„doctori”. Timp de peste 45 de ani, psihiatria a fost şi mai 


este dominată de aceasta oribila „elita”. 

b. Amploarea şi formele abuzului 

Abuzul psihiatric a constat din privarea de libertate a 
unui individ care a fost forţat să fie internat pe baza unui 
diagnostic fals, internarea  contravenind intereselor 
individului şi fiind făcută împotriva voinţei acestuia, sub 
presiunea unor autorităţi politice, prin organele de ordine, 
în scop de intimidare sau de represiune, în numele unei 
ideologii. Tot abuz este şi internarea unui bolnav fără 
motivaţie medicală în acel moment. 

In urma studierii cazuisticii de care am beneficiat, a 
anchetelor întreprinse şi a documentelor studiate, am 
putut alcătui următoarea clasificare a abuzului psihiatric 
care s-a practicat la noi: 

1. Internările legate de evenimentele politice au avut 
frecventa cea mai mare şi au fost cele mai nocive, şicanând 
şi intimidând mase de sute de oameni sănătoşi sau 
limitrofi, inclusiv pacienţi în stare de remisiune de ani de 
zile. Astfel, în spitalul psihiatric, erau internaţi indivizi 
sănătoşi sau marginali, dar, în toate cazurile, elementul 
comun era posibilitatea folosirii ocaziei acelui eveniment 
politic pentru o manifestaţie ostila contra regimului. Astfel, 
la aceste ocazii Securitatea „matura” oraşele de sute de 
„bolnavi mintali”, adică de persoane incomode din punct 
de vedere politic. In acest fel, pe perioade scurte (5 - 10 
zile), cohorte de „pacienţi” erau aduse de organele M.I. şi 
depuse la spitalele teritoriale, bine păzite şi deja 
supraaglomerate. După consumarea evenimentului politic 
toţi erau eliberaţi, unii dintre ei chiar fără o formalitate 
scrisa sau o examinare medicală. 

Aici nu este vorba de un abuz psihiatric, ci de un 
abuz de psihiatrie. Era practic imposibil ca simplu medic 
să te opui unei asemenea acţiuni care viza sute de oameni 
şi dispunea de o premeditare şi o organizare perfecta, în 
care doar directorii de spitale erau implicaţi din partea 
profesioniştilor. Opoziția nu numai că ar fi dus la 
concediere, dar şi la interpretarea politica a gestului. 

2. Acțiuni ilegale în scopuri politice la persoane care 


au avut o boală mintala. Din acest punct de vedere, 
cercetarea noastră a identificat următoarele categorii: 

a. Diagnostice manipulate din motive politice, 
referitoare la necesitatea de spitalizare, cum ar fi 
schizofrenia, paranoia etc. Cu cât simptomele erau mai 
negative, cu atât mai clar era ca pacientul „nu are 
conştiinţa bolii sale”. 

b. Tratamentul cu neuroleptice sau cu electroşoc fără 
motivaţie medicală. Din când în când, deţinuţilor din 
închisorile comuniste sau din spitalele de psihiatrie li se 
administrau electroşocuri sau neuroleptice, deşi acest 
lucru nu era necesar. O mărturie în acest sens a lăsat-o 
deputatul Radu Ciuceanu. El spunea că era neuroleptizat 
fără niciun temei medical. Tratamentul se aplică în cazuri 
similare ca pedeapsa, pentru a-l face pe individ mai supus 
şi nepericulos pentru regimul politic. 

c. Secţiile psihiatrice bine păzite, care existau la cele 
mai multe din spitalele judeţene, dar existau şi secții 
sigure, complet izolate, secţii în care numai personalul 
medical şi oficialii cu regim special aveau acces. Aceste 
secţii erau destinate doar deţinuţilor fata de care se 
practica o psihiatrie abuziva. O asemenea secţie a fiinţat şi 
la Spitalul Gh. Marinescu, sub denumirea de secţia a opta, 
şi a fost condusa de dr. Epaminonda Tomorug. 

d. Instituţii specializate, destinate „tratamentului“ 
special al dizidenţilor. În România au avut aceasta trista 
notorietate Spitalul din Gătaia (baza clinica a catedrei de 
la Timişoara a prof. Lăzărescu), mai ales în anii '50, 
spitalele Poiana Mare, P Groza, Răducăneni, Bălăceanca 
etc. O poziţie aparte, cazul nefiind încă elucidat, o are 
Centrul de Cercetări Fiziologice din Bucureşti, unde s-ar fi 
făcut experienţe cu destructurante ale personalităţii. 

e. Abuzul de diagnostic în favoarea bolnavului. Un 
număr de medici susţin ca în perioada comunismului au 
practicat false diagnostice pentru a salva pacienţii de la o 
situaţie mai proasta care i-ar fi aşteptat. Este o situaţie 
încă neclarificată din punctul de vedere al eticii şi moralei 
medicale, mai ales ca în toate aceste cazuri însuşi 


psihiatrul ar fi riscat foarte mult. 

3. Legislaţia ca factor de încurajare a abuzului a fost, 
de asemenea, un lucru important. Structurile legale ale 
anilor de dictatura din România erau astfel gândite încât 
puteau facilita abuzurile psihiatrice. Astfel, chiar Codul 
penal deschidea uşa abuzurilor psihiatrice politice. Astfel, 
articolele 114, 113 c.p. sunt exemplare în acest sens. 
Aceste articole presupuneau condamnarea pentru delicte 
de natura politica sau motivate politic şi, în consecinţă, 
asigurau impunerea sancţiunilor sau a privărilor de 
libertate, inclusiv privarea de anumite drepturi pentru a 
elimina dizidentul din viaţa politica sau a-l blama pe el şi 
ideile sale. Aceste măsuri includeau tratamentul 
obligatoriu într-o instituție spitalicească sau ambulatorie 
înainte sau după condamnare, interzicerea practicării unei 
profesii sau funcții publice. 

Alte legi specifice, cum ar fi retragerea dreptului de a 
conduce automobilul, erau la fel de dure. 

Într-adevăr, potentele abuzive sunt încurajate de 
legile privitoare la declararea incapacității mentale a unui 
individ. Acest lucru este deosebit de evident în Legea nr. 
3/1978 care permite sechestrarea în caz de urgenta 
medicală. Astfel, aşa-zisele urgente medicale erau 
transformate în urgente de ordin politic şi aceasta pe 
temeiul reţinerii pe motiv de boala. 

Decretul 12/1965 prevedea internarea pentru 
„periculozitate” pe baza unor declarații luate de la vecini 
sau de la membrii familiei, fără ca individul să poată face 
recurs fata de aceste acuzaţii. Tribunalul judeca în şedinţa 
închisă, fără a asigura apărarea sau probatoriul. Acuzaţiile 
puteau fi aduse de către rude, prieteni, dar şi de autorităţi. 
La fel, Decretul 313/1980 prevede posibilitatea 
tratamentului obligatoriu la indicaţia unui singur psihiatru, 
care putea fi uşor supus presiunilor autorităţilor. Mai mult, 
în cazul acestui decret, întreaga acţiune de privare de 
libertate a individului era delegata organului sanitar, în 
timp ce Securitatea dirija din umbra, asta ca urmare a 
criticilor aduse Decretului 12/1965. 


O problemă delicata se referea la natura şi durata 
detenţiei în unitatea psihiatrica, conform ordinelor 

M.S. 56/1976 şi 261/1987. Riscul implicat consta în 
faptul ca procedurile legale, destul de imprecise, duc la 
reținerea pe motive de sănătate a persoanelor care au 
nevoie de tratament (inclusiv a opozanților politici). 

Un alt aspect al suspiciunilor l-a constituit aşa- 
numita răspundere colectiva în expertizele psihiatrice care 
implicau sau nu un abuz politic. Era aici un perfid amestec 
între formal - legal şi flagrant - discretional. Deoarece 
formularea deciziei aparţinea unei comisii, ea nu putea fi 
contestata oficial. 

Dar toate comisiile de expertiza psihiatrica erau 
formate din membri care obţinuseră obligatoriu avizul 
Securităţii şi formal şi al Ministerului de Justiţie, ceea ce 
denota faptul că era vorba de persoane selecţionate şi 
verificate politic. Mai mult, comisia de supraexpertiza care 
în final dădea decizia definitiva, avea ca preşedinte 
perpetuu pe V. Predescu. 

4. Declaraţii sperjure motivate politic. O grea 
problema se ridica atunci când diagnosticul se stabilea pe 
baza unor „mărturii” în care se implicau diferite persoane 
oficiale şi care se prezentau cu propria lor versiune privind 
faptele. Neexistând probe care să dovedească contrariul, 
persoana în cauza era spitalizata numai în conformitate cu 
declaraţiile organului represiv. lată o manieră foarte 
relativa de a aprecia un bolnav psihic. Însă pe zi ce trece, o 
asemenea eticheta era tot mai greu de dezminţit, devenea 
de acum „eveniment” în foile de observaţie şi prin aceasta 
devenea indubitabila. 

5. Ignorarea psihiatriei în contextul mizeriei 
economice a ţării. Pauperizarea societăţii romane a făcut 
ca psihiatria să fie considerata Cenuşăreasa medicinii. 
Personalul de îngrijire din spitalele de psihiatrie era 
insuficient pentru a face fata numărului mare de pacienţi, 
asistentele specializate în psihiatrie erau foarte puţine, 
asistenții sociali fuseseră de mult desfiinţaţi ca funcţie din 
schema de personal. Clădirile spitalelor erau dărăpănate, 


facilităţile sanitare inexistente, săpunul şi detergenţii 
aproape imposibil de obţinut, mâncarea inadecvata şi în 
cantitate redusă. 

Este greu să acuzam psihiatria de aceste condiţii, de 
suferinţele determinate de aceşti factori, factori care de 
fapt reprezentau o anumită mentalitate politica. 
Profanarea psihiatriei, în condiţiile date, nu era un abuz al 
practicării psihiatriei, ci unul al autorităţilor politice 
asupra instituţiei psihiatrice. 

2. Prelucrarea materialului studiat 

Studierea detaliata a lotului de cazuri de care neam 
ocupat a pus în evidenta următoarele aspecte importante, 
pe care le vom prezenta în continuare: 

a. Internarea abuziva 

Evaluarea cât mai exacta a numărului de victime are 
în sine o mică importanţă, intolerabil fiind abuzul în sine, 
chiar dacă ar fi vorba şi de un singur individ. Totuşi, 
evaluarea numărului de victime poate permite o vedere de 
ansamblu asupra abuzului psihiatric. Dar o asemenea 
întreprindere este foarte greu de făcut în România. 

În ciuda acestor adversităţi am reuşit să cuprindem 
în studiul nostru peste 60 de cazuri, un număr suficient 
pentru a putea demonstra utilizarea sistematica a 
psihiatriei în scopurile partidului comunist. 

În privinţa internărilor din spitalele speciale (fiefurile 
psihiatriei represive comuniste), opoziţia autorităţilor a 
fost totala şi eficienta, motiv pentru care nu dispunem de 
date oficiale. A.F.D.P din judeţul Dolj a furnizat totuşi o 
serie de date privind deţinuţii politici internaţi la Poiana 
Mare, pe care i-a apreciat la 20 de cazuri, dar a constatat 
că imediat după revoluţie au dispărut de acolo, fără nicio 
formă legala, 40 de cazuri. Credem că aceşti 60 de 
pacienţi ne pot ajuta a ne forma o idee privind amploarea 
internărilor politice, chiar dacă numărul se referă la un 
singur spital din România. 

În ceea ce priveşte internarea pe criterii politice în 
spitalele de psihiatrie obişnuite, este iluzoriu să sperăm că 
vom obţine vreodată date atâta timp cât aceste spitale, în 


marea lor majoritate, sunt conduse de foştii vinovaţi. S-a 
vorbit foarte serios de o acţiune de distrugere a dosarelor 
de internare a dizidenţilor sau de refacerea lor. 

Primul pas în abuzul politic psihiatric l-a constituit 
internarea abuziva. Internarea abuziva a survenit în 
momentul când dizidentul a venit în conflict cu sistemul 
politic comunist şi când securistul chema pe psihiatru să 
se pronunţe dacă acest comportament poate fi considerat 
ca anormal. Din moment ce acest aviz era dat, statutul 
dizidentului se schimba, el devenind un bolnav mintal 
căruia i se puteau aplica măsurile de internare forţată, 
electroşocuri, neuroleptice, măsuri de contenţie etc. 

Comportamentul dizidentului la primul contact cu 
personalul avea o mare importanta asupra felului cum va fi 
tratat ulterior (era dat la agitaţi, închis sau lăsat liber, 
uneori lăsat cu tratament ambulatoriu). 

De fapt, soarta acestor dizidenţi era mai mult în 
mâinile organelor de represiune, dar relaţiile cu personalul 
de îngrijire era şi el important. 

În mod normal, cazurile erau aduse la psihiatru în 
mai multe feluri: 

1. Procedura civilă cu internarea directa „curata 
pentru actul de dizidenta pe care psihiatrul îl transforma 
într-un fenomen psihopatologic. În aceste situaţii puteau 
apărea următoarele categorii: 

— Dizidentul făcea o anumită fapta, era dovedit, 
arestat şi internat în spital, iar apoi supus unei expertize 
psihiatrice pentru a se confirma „boala psihică”. Pentru 
aceasta Securitatea putea face o cerere formala, dar de 
cele mai multe ori aducerea dizidentului la spital era 
suficientă pentru psihiatrul conformist care înţelegea ce 
trebuie făcut; 

— Dizidentul era reclamat de vecini, rude şi chiar de 
sotie. Era chemata Miliția, dizidentul era dus la secţie, 
unde ofiţerul de serviciu îşi dădea avizul şi persoana era 
dusă la spital împotriva voinţei sale. 

— Răpiri de pe stradă, de la locul de muncă sau 
domiciliu, fără mandat de arestare. Persoana era dusă la 


n 


spitalul de psihiatrie fără explicaţii şi fără un consult 
medical prealabil. 

2. Procedura penala - când dizidentul era arestat 
pentru o presupusa fapta de drept comun şi transferat la 
psihiatrie pentru scopuri „medicale”. 

3. Procedura prin care dizidentul era judecat şi 
condamnat pentru fapte presupuse a fi de drept comun, 
dar transferat ulterior din închisoare în spitalul de boli 
psihice. 

Dacă aceste metode priveau mai ales prima 
internare, internările ulterioare puteau fi făcute din cauza 
„deteriorării stării sale de sănătate”. De multe ori acţiunea 
era prezentata ca o acţiune pur medicala, de preventie. 
Aceste  internări erau mai ales legate de diferite 
evenimente, când dizidenţii erau adunaţi în aşa-numitele 
spitale „magazie” de tipul spitalelor Cula, Gătaia, Zâm, 
Bălăceanca etc. Deşi peste tot se folosea termenul de 
bolnav psihic periculos, niciunul dintre cazurile studiate de 
noi nu se încadra în aceasta categorie, fără a mai vorbi de 
dizidenţii complet sănătoşi. Cu toate acestea, pe foile lor 
de observaţie erau trecute simptome ca: manifestări 
suicidale, agitaţie, delir etc. Responsabilitatea pentru toate 
aceste fapte cade indubitabil asupra psihiatrului, care a 
acceptat să joace acest rol împotriva eticii profesionale. 

b. Evenimentele care au determinat internarea 

Elementul comun al acestor internări abuzive a fost 
acela ca cetăţenii respectivi au dorit să-şi exercite 
drepturile garantate de Constituţie în mod pasnic (dreptul 
de a manifesta, dreptul la credinţă, la crez politic, la 
petiţionare), dar organele de represiune, servind scopurile 
totalitarismului, s-au opus exercitării libere şi pasnice a 
acestor drepturi. Pe baza studiului efectuat, sau putut 
sistematiza principalele tipuri de acte justificative ale 
internărilor. 

e Activităţi cu caracter politic. Constituţia comunista 
nu se opunea formal exercitării de către cetăţeni a 
activităţilor politice. Totuşi, în practica, orice activitate 
politica, cu excepţia celor dirijate de către partid, erau 


interzise. lată câteva exemple de motivare politica a 
internărilor: activități pentru apărarea drepturilor omului; 
formarea unor organizaţii sindicale sau a unor partide 
hibride de 3 - 4 membri, critici verbale sau în scris la 
adresa politicii partidului comunist sau a unor conducători 
de partid şi de stat; criticarea violării drepturilor 
muncitorilor (salarii, orar de munca, activităţi voluntare 
etc; afişarea de lozinci, tipărirea de manifeste în care se 
exprimau opinii critice; citirea unor cărţi sau reviste 
interzise de autorități. 

e Cereri insistente de emigrare. Foarte mulţi 
dizidenţi au fost internaţi pentru încercări repetate de a 
trece graniţa şi chiar pentru insistentele deosebite de a 
emigra. De asemenea, insistenta de a pătrunde în 
ambasade putea să fie considerată o boală mentala. 

e Activităţi religioase - practicarea unor religii altfel 
decât în tăcere şi în localurile de cult era condamnat fie ca 
delict (propaganda religioasă), fie era considerat ca un 
fenomen psihopatologic - paranoia. Aici au intrat, în 
special, membrii ai cultelor baptiste, adventiste, 
penticostale. Uneori internarea putea cuprinde o întreagă 
familie. 

e Formularea unor memorii sau petiții putea fi 
catalogată şi ca o boală psihică. Deşi regimul răspundea 
rar la memorii şi petiții, cele cu caracter poliltic erau 
imediat trimise Securității care, adesea, se folosea şi de 
arma psihiatriei. Lipsa de colaborare cu Securitatea putea 
fi un alt motiv pentru utilizarea psihiatriei. De multe ori 
cetățenii care făceau memorii erau internați câteva zile la 
psihiatrie cu justificarea ca li se face un scurt control 
medical psihiatric, acest lucru fiind făcut pentru a 
intimida. 

Cazurile supuse abuzurilor psihiatrice din cercetarea 
noastră au fost arestate de Securitate sau Miliție în mod 
direct şi în toate cazurile persoanele erau subiectul unor 
acţiuni cu caracter politic. Foarte mulţi dintre cei cercetaţi 
au mai avut de-a face cu Miliția şi Securitatea cu mult timp 
înaintea primului lor contact cu psihiatria. 


Majoritatea, cu această ocazie, fuseseră supuşi unor 
lungi interogatorii, uneori chiar torturați. In cadrul unor 
interogatorii s-au folosit şi electroşocurile. 

Legislaţia pe baza căreia s-a făcut internarea forţată 
a fost fie Decretul 12, fie Decretul 313, dar în majoritatea 
cazurilor nu se mai făcea apel la lege, internarea fiind 
făcută fără nicio justificare legala. De asemenea, 
securitatea folosea ameninţarea cu internarea la psihiatrie 
pentru a determina cooperarea dizidentului. De puţine ori 
internarea s-a făcut după un proces sau după pronunţarea 
unei sentinţe. În majoritatea cazurilor Securitatea şi nu 
psihiatrul ordona internarea dizidenţilor. 

Pentru psihiatru, prima problema care trebuia 
rezolvata era aceea de a considera dizidentul supus 
internării drept un pericol social, un individ violent în 
relaţie cu cei din jur sau cu el însuşi. Acest lucru însă era 
foarte greu de dovedit. Tocmai aici intervenea proba de 
„fidelitate” a psihiatrului fata de partid şi Securitate. Din 
acest motiv, în foarte multe cazuri se folosea formula 
„pacientul reprezintă un risc pentru sistemul social”, lucru 
infinit mai uşor de afirmat. 

Dizidentul arestat pierdea, în practica, orice drept. 
Conform legislaţiei penale, el avea doar dreptul la o 
judecată echitabila, lucru care în practica se întâmplă 
foarte rar. Anchetatorii săi sau judecătorul puteau cere 
acum o expertiza psihiatrica, dar nu erau obligaţi să 
anunţe deţinutul de aceasta sau să-i comunice rezultatul 
expertizei ori recomandările medicale. Acuzatul nu avea 
voie să-şi cunoască dosarul sau concluziile anchetei 
penale. Dreptul de a avea un avocat era adesea eludat în 
practica şi oricum avocatul nu era ales de acuzat şi nu 
exista obligaţia ca avocatul să se întâlnească cu acuzatul. 

c. Lungimea perioadei internării 

În cazurile studiate de noi lungimea internării a 
oscilat de la carteva zile la câţiva ani. Exista o legătură 
între raţiunea politica a internării şi lungimea acesteia. Cei 
mai mulţi dintre dizidenţi au fost internaţi mai ales pe 
termene scurte, cu ocazia unor evenimente. 


În fond, alegerea internării şi lungimea sa era o 
problemă tactica pentru autorităţi. Utilizarea psihiatriei 
avea avantajul discreţiei şi faptul că era foarte expeditiva. 
Era pusă în discuţie aici nu numai victima, dar şi ideile 
sale „nebune”. Se pune însă întrebarea pentru ce unii 
dizidenţi erau internaţi la psihiatrie, iar alţii mai degrabă 
la închisoare. Este foarte greu de stabilit raţiunile acestui 
comportament. După opinia noastră, spitalul de psihiatrie 
trebuia rezervat pentru dizidenţii cei mai refractari - 
exemplu V. Paraschiv -, care erau greu de supus sau 
pentru aceia care aveau revendicări politice pure. În locul 
unei judecăţi dificile (dizidenţii de fapt nu încălcau 
Constituţia), prin psihiatrie ei erau lichidaţi sumar, fără a 
se lua în discuţie ideile lor, ci doar pretinsa lor 
iresponsabilitate. In multe situaţii „acuzatul” nici nu era 
prezentat la aşa-zisul proces. Riscul unor manifestații la 
tribunal, a prezentei ziariştilor străini nu mai exista. 

De asemenea, dizidenţii internaţi la psihiatrie erau 
duşi în locuri secrete pentru familie, la sute de kilometri, 
iar cu ajutorul neurolepticelor şi a unei aşa-zise 
„psihoterapii” se încerca spălarea creierelor acestor 
indivizi. 

Dizidentul psihiatrizat nu mai avea nicio speranţă, el 
nu ştia nici cât mai are de stat în spital (totul depindea de 
cum renunţa la ideile sale), nu avea niciun sprijin, fiind 
internat în aceleaşi saloane cu bolnavii psihici periculoşi, 
deci într-un permanent pericol ziua şi noaptea. Tortura 
prin tratament psihiatric-neuroleptic şi electroşocuri era 
odioasa şi împreună cu internarea de lungă durată erau 
menite să provoace modificări ale personalităţii, adesea cu 
caracter ireversibil. Mai mult, aceste internări aveau şi rol 
de intimidare asupra grupului din care dizidentul făcea 
parte. 

Nereuşita  robotizării  dizidentului era imputata 
psihiatrului, motiv pentru care, adesea, acesta făcea exces 
de zel, în ciuda pericolului unor mari complicaţii. 

Rațiunea internărilor într-un spital de psihiatrie 
obişnuit o constituia mai ales prezumția unei internări mai 


scurte, atunci când Securitatea aprecia ca doar o simplă 
internare ar fi suficienta. De asemenea, tot în aceste 
spitale erau tratate delictele minore - petiţii, altercaţii cu 
şefii etc. 

Internarea de scurta durata se practica mai ales în 
anii '80, aceasta modalitate nepermiţând apariţia unor 
campanii în Occident şi, oricum, când acest lucru apărea 
dizidentul era de mult eliberat. Tot în spitalele obişnuie, 
pentru scurta durata se făceau acele internări în masa a 
dizidenţilor cu ocazia unor evenimente politice, vizite de 
stat etc. 

d. Locul şi condiţiile de detenţie (internare) 

Dacă spitalele de psihiatrie speciale şi-au menţinut 
tot timpul oficial aspectul de închisoare, spitalele 
psihiatrice obişnuite aveau aspect azilar, ceea ce în 
practica era aproape identic. Am arătat anterior în ce 
condiţii funcționau aceste spitale. 

În cele ce urmează vom sistematiza, pe baza anchetei 
noastre, principalele aspecte care caractereizau viaţa în 
aceste spitale în care erau închişi dizidenţii. 

Supraaglomeraţia şi lipsa condiţiilor elementare de 
igiena. Toate spitalele de psihiatrie (obişnuite sau speciale) 
erau suprapopulate cu câte doi bolnavi într-un pat, în 
saloane de 30 - 40 de paturi, cu mirosuri pestilenţiale, fără 
grupuri sanitare corespunzătoare (uneori chiar cu tinete). 
Viaţa bolnavului era ca a unui prizonier. Frigul, ţânţarii, 
umezeala, igrasia erau condiţiile obişnuite. Ieşirea din 
salon chiar pe coridor trebuia supravegheata de personal. 
Alimentele erau servite adesea în saloane sau sufragerii 
insalubre, în vesela metalica. Adesea o cană servea la 2 - 3 
bolnavi. Lipsa bailor, prezenta paraziţilor, a afecţiunilor 
dermatologice era regula. Uniformele de spital erau rupte 
şi murdare, cearşafurile se schimbau rar şi erau de calitate 
execrabila. La aceasta se mai adăugau desele imobilizări la 
pat pentru cele mai mici abateri de la disciplina impusa de 
infirmieri. 

Restricţțiile şi cenzura constau într-un regim drastic 
al corespondentei, vizitelor, primirii pachetelor, lipsa 


permisiunii de a avea unele obiecte personale. Adesea, în 
spitalele speciale, medicii aprobau sau nu dreptul la 
corespondenta. Activităţile intelectuale ca cititul, scrisul 
erau practic imposibile. O adevărată cenzura era instituita 
şi nimic din ceea ce se întâmplă în spital nu trebuia să 
răzbată în exterior. 

Violenta fata de bolnavi, personalul de îngrijire având 
practic autorizaţia de a lega pacienţii, de a le face 
electroşoc. Dizidenţii au reclamat mai ales despotismul 
personalului, lipsa de calificare şi recoltarea acestuia din 
rândul persoanelor tărâţe, a deţinuţilor de drept comun, 
alcoolicilor, psihopaţilor, foştilor bolnavi psihici. Uneori se 
aplicau bătăi sadice. De multe ori „deţinuţii” aveau 
senzaţia că acest personal avea dreptul de viaţă şi de 
moarte asupra lor. Dacă personalul medical stătea puţin 
printre bolnavi, infirmierii stăteau practic tot timpul, 
formând adevărate clanuri, ajutându-se între ei. 

De fapt, medicii şi infirmierii erau solitari în ceea ce 
priveşte practicarea violentei; chiar dacă medicul nu lovea, 
reclamarea infirmierilor nu a declanşat anchete, motivul 
fiind invariabil - bolnavul era agitat. Foarte frecvent 
pedepsele constau şi din creşterea dozelor de neuroleptice 
sau practicarea de  electroşocuri. Menţinerea unei 
discipline de fier era mai ales caracteristica spitalelor 
speciale, unde scopul părea să fie  dezumanizarea 
pacienţilor, cu exterminarea în ei a oricărei gândiri libere, 
a oricărei conştiinţe politice. 

Presiunile morale şi tentativele de modificare a 
convingerilor politice se exercitau în permanenţă în 
spitalele speciale. Adeseori asemenea acţiuni aveau ca 
acoperire şedinţa de psihoterapie. Dintre principalele 
acţiuni psihologice notam: 

— Izolarea aberanta în spitale speciale sau în saloane 
de agitaţi sub cheie. La aceasta se adăugă interzicerea 
vizitelor, animozităţile dintre psihiatri şi familiile bolnavilor 
etc. 

— Absenta oricărei cai de recurs sau de protecţie 
legala, cenzura, controlul permanent asupra deţinutului, 


controlul relaţiilor sale cu alţi pacienţi. În spitalul 
psihiatric personalul oficial nu avea nicio obligaţie legala 
de a face să parvină plângerile pacienţilor la un procuror, 
iar plângerile familiilor nu erau luate în seamă; 

— Spitalizarea era pe durata nedeterminata, niciun 
dizident nu putea şti cât va rămâne în spital, numai 
renunţarea la dizidenta era un argument pentru a obţine 
eliberarea. Nici chiar la cei încadraţi în decretele 12 sau 
313 nu li se respecta dreptul de a fi reexaminaţi la 6 luni. 

Promiscuitatea legată de amestecul de persoane de 
vârste, grade de cultura deosebite, amestecul cu bolnavi 
psihici reali. După externare pacientul era „dispensarizat”, 
supus de acum nu numai supravegherii Securităţii, dar şi 
organelor sanitare teritoriale, neuroleptizat ambulatoriu. 
Din acest motiv, dizidentul declarat „bolnav psihic” putea fi 
oricând răpit de acasă sau de pe stradă, fără alte 
formalităţi pe „baza antecedentelor” sale. 

e. Diagnosticul 

Psihiatrii romani nu au avut acces la literatura de 
specialitate occidentala şi s-au instruit numai după 
manualele de psihiatrie din tara, toate editate de tartorii 
psihiatriei totalitare şi după indicaţii „programatice” ale 
directorilor sau profesorilor. Din aceste motive, 
diagnosticul psihiatric în practica a devenit o adevărată 
farsa simplista şi uşor de îndeplinit. 

Spuneam mai sus ca psihiatria a devenit o disciplina 
cu 9 boli şi 9 medicamente. lată aceste diagnostice, aşa 
cum au fost ele preluate şi introduse prin ucaz, lista care 
era pe masa oricărui psihiatru, inclusiv cu codul necesar 
prelucrării statistice: 

Cod 

1. Stări psihotice organice senile şi presenile 

210 

2. Psihoze schizofrenice 

211 

3. Psihoze afective 

212 

4. Psihoze alcoolice 


213 

5. Tulburări nevrotice 214.0 

6. Tulburări ale personalităţii 214.1 

7. Alcoolismul 

215 

8. Dependenta de drog 

216 

9. Întârzierea mintala 217 

10. Alte tulburări mintale 

219 

Inconsistenta reperelor de diagnostic şi modul 
aleator al practicii apar ca factori care facilitează 
imixtiunea unor criterii extraprofesionale în special 
ideologice. Un exemplu: preocuparea oficialităților de a 
masca alcoolismul s-a soldat cu inventarea unor formulări 
diagnostice (exact cum Ministerul Sănătăţii ascundea 
holera sub titulatura de boala diareica). Cu excepţia 
cazurilor de delirium tremens sau de psihoza etilica, nicio 
altă formă de patologie legată de alcool nu se mai 
consemna. Este un exemplu tipic de transgresare a 
psihicului şi de limitare a instituirii precoce a 
tratamentului. In aceleaşi condiții s-au aflat şi 
diagnosticele de complezenta puse cu scopul întreruperilor 
de sarcină. Să nu uităm, însă, decizia protejării sau 
neprotejării bolnavului prin diagnostic eufemistic rămâne 
constant la dispoziţia psihiatrului, căruia i s-ar fi pus la 
încercare sau, eventual, chiar valida o putere 
discreţionala. Nu putem ignora mijloacele, motivaţia şi 
beneficiul, după cum nu putem ignora faptul ca un 
diagnostic psihiatric superfluu poate deveni proba în 
justiţie chiar împotriva beneficiarului (un diagnostic care 
permitea întreruperea sarcinii putea ulterior să fie o proba 
temeinica de divorţ). 

Par stranii în acest context declaraţiile publice ale lui 
M. Lăzărescu, cum ca în clinica şi sistemul psihiatric din 
Timişoara, de care răspundea el, ar fi existat în timpul 
regimului comunist zeci şi zeci de cazuri de dizidenţi 
„protejaţi” prin diagnostice de complezenta puse de 


dumnealui, aceştia alcătuind acolo o adevărată „academie” 
- unii îşi făceau doctoratul, alţii făceau cercetări ştiinţifice 
- o adevărată „Socola Roşie” condusa de Lazaresacu. Dar 
cum rămâne cu afirmaţiile lui M.L. care au contribuit la 
promovare ideii ca, în România, în psihiatrie nu existau 
dizidenţi internaţi abuziv, când acum spune că avea zeci de 
dizidenţi pe care îi proteja cu diagnostice de complezenta 
datorită sufletului sau atât de bun. Dar ce ar putea spune 
despre cei 100 de mineri internaţi la Zâm doar pentru că 
au avut „boala grevei”. De bună seamă, M.L. aplica teoria 
leninista a adevărului relativ: „ce este adevărat pentru 
unul este neadevărat pentru altul” - curat logica 
profesorala. 

Se pune deci, din punct de vedere etic, întrebarea: în 
ce măsură un psihiatru îşi poate folosi „puterea medicala” 
şi în ce măsură, crezând că face bine, exercita de fapt o 
adevărată dictatura a puterii medicale? Noi am numi 
acesta filantropie tot abuz şi fals, adică lipsa de etica 
medicală. Puterea medicala nu ne este data de societate 
pentru a face din ea o dictatură. Este clar ca prin toate 
acestea asistam de fapt la o ieşire din cadrul sistemului de 
referinţă a psihiatriei. Aceste practici de a falsifica 
diagnostice tind a deveni ulterior contagioase, căci ceea ce 
este permis lui M.L. Îşi poate permite oricare alt psihiatru. 

Dar diagnosticul fictiv pus pentru pensionare, 
întrerupere de sarcina etc., cu ignorarea criteriilor 
medicale, nu a fost sancţionat juridic în mod tacit de către 
putere, prin aceasta însă orice alta situaţie clinica 
devenind posibil a fi mistificată. Astfel, s-a practicat 
indistincţia dintre psihiatrie şi extrapsihiatrie şi în ultima 
instanţă proliferarea omnipotentei şi liberului arbitru a 
unor medici care prin funcţia lor, mai ales aceea politica, 
puteau eluda normele etice şi legea în general. Deci, de ce 
nu orice fel de lege? Numai în acest context a fost posibil 
abuzul malign. Dar abuzurile mici sau mari sunt 
congenere, se intercondiţionează şi se facilitează reciproc, 
în matca aceleiaşi imoralităţi profesionale. 

Suprainvestirea cu puteri dictatoriale şi discretionale 


a unor false personalităţi ştiinţifice a fost determinata de 
agenezia unui întreg sistem etic. Spre deosebire de alte 
specialităţi medicale - unde raţionamentul etic şi decizia 
deontologica succed raţionamentul şi decizia profesionala 
-, în psihiatria românească totalitara, caracterul vag şi 
inconsistent al sistemului conceptual a dus nu de puţine 
ori la aberaţii. Judecata etica şi decizia deontologica ce ar 
trebui să se raporteze la un fel de norme - validate demult 
în ţările democrate - s-au aflat aprioric în vid, fără alte 
elemente de referinţă decât cele ale „marelui frate de la 
răsărit”, rămânând necunoscute pentru destui specialişti 
pana şi reglementările din 1973 ale Asociaţiei Mondiale a 
Medicilor. 

Studii vechi ale abuzului psihiatric din Rusia au 
atestat utilizarea în special a diagnosticului de 
„schizofrenie inaparenta” în cazul dizidenţilor. Acest lucru 
se potrivea şi din motivul ca în marea lor majoritate aceşti 
dizidenţi erau bărbaţi de vârstă mijlocie. Pentru a pune 
acest diagnostic nu era nevoie de prezenta unor simptome 
clare, aşa cum e cazul în schizofrenia obişnuită (autism, 
comportament bizar, prezenta halucinaţiilor sau a ideilor 
delirante). In conformitate cu descrierile lui Snejnevski 
(ideologul abuzului psihiatric în Uniunea Sovietică), 
individul cu aceasta boala pare sănătos. Comportamentul 
patologic se manifesta prin „aberaţii” cum ar fi ideile de 
autoimportanţa, ideile de grandoare sau reforma. Din 
acest motiv, spunea ideologul, o schizofrenie inaparenta nu 
poate fi depistata decât de psihiatri experimentați. 
Entitatea pe care psihiatrii occidentali nu au recunoscut-o 
niciodată şi care a fost botezată cu termenul de - 
sovietofrenie - a devenit diagnosticul curent pentru 
dizidenţii politici. Treptat, însă, acest diagnostic aberant a 
suferit o uzura morala. Psihiatria „sora“ cubaneza, de 
exemplu, era mult mai directa, folosind diagnostice ca 
delirul de lupta pentru drepturile omului sau apatie pentru 
socialism. În multe cazuri, în Cuba, nici nu se mai 
considera necesar a se stabili un diagnostic, abuzul fiind 
practic recunoscut oficial. 


În România, pe baza studiului experienţei sovietice şi 
respingând şi o recunoaştere cinstita de tip cubanez, 
diagnosticul a fost psihiatrizat. Astfel, la primele internări, 
diagnosticul oscila între psihopatie (65%) şi schizofrenie 
(35%), iar termenii de paranoid sau paranoic veneau să 
coloreze diagnosticul. 

Este interesant ca, deşi statisticile arată o mare 
diferenţă privind maniera în care psihiatrii pun 
diagnosticele, în privinţa dizidenţilor paleta era foarte 
limitata, torţionarii înţelegându-se perfect între ei în acest 
domeniu (schizofrenie paranoida, delir sistematizat 
nehalucinator sau parafrenie). Adoptând formula lui 
Ceauşescu, ca în România numai nebunii se opun 
socialismului, torţionarii autohtoni au transpus aceasta 
indicație în cadrul unui context nosologic limitat. 
Tratamentul aplicat nu avea în general legătură cu boala. 

f. Abuzul de terapie electroconvulsivanta 

Exista psihiatri care mai recunosc o oarecare valoare 
electroşocului în terapia psihiatrica. În ţările civilizate se 
face cu anestezie şi sub miorelaxante, pentru a preveni 
complicațiile. Se fac şase - noua şedinţe, cam două - trei 
pe săptămână. 

Dictaturile din toată lumea au adoptat aceasta 
tehnica pentru torturarea  dizidenţilor. În cadrul 
electroşocului (ES) individul este pus într-o stare de stres 
vital, o situaţie care simulează ameninţarea iminenta a 
vieţii. 

Pe lotul studiat de noi, ES s-a folosit ca metoda 
represiva cu scop de pedeapsa şi s-a efectuat numai în 
maniera forţată. Adeseori s-a făcut chiar în absenta unui 
medic. S-au făcut între trei şi douăzeci de ES, iar 
diagnosticul nu a avut niciun rol de selecţie. Nici dizidenţii 
şi nici familiile lor nu au fost întrebaţi. Nu s-a făcut nicio 
notație privind ES. În general „pacientul” era luat cu forţa 
de către doi - trei indivizi, adeseori urmând după alţi 
pacienţi, uneori chiar în urina sau fecalele celor dinainte. 
Nu a existat nicio protecţie, de cele mai multe ori nu li se 
punea în gura nimic, motiv pentru care mulţi şi-au zdrobit 


dintii sau şi-au muşcat limba. De asemenea, ES nu s-a 
făcut totdeauna în regiunea capului, adesea pe alte părţi 
ale corpului, iar uneori erau forţaţi să asiste la şedinţele de 
ES ale altor persoane. 

g. Abuzul de neuroleptice 

Toţi dizidenţii din lotul nostru nu au avut dreptul să-şi 
aleagă medicul, care, la rândul său, nu avea nici datoria de 
a-şi declina identitatea. Nici pacientul şi nici familia nu 
aveau nicio influenta asupra tipului de tratament aplicat. 
De obicei, se foloseau medicamente foarte puternice 
(haldol, clorpromazina, trifluoperazina, majeptilul). Deşi 
aceste medicamente se folosesc în mod specific numai 
pentru anumite boli, dizidenţii le primeau în mod 
nedeterminat. Astfel de tratamente aveau însă efecte 
secundare nocive, cum ar fi scăderea tensiunii arteriale, 
modificări sangvine şi fenomene extrapiramidale până la 
apariţia unei adevărate boli parkinsoniene. La dizidenţi 
asocierea medicamentelor care să combată aceste efecte 
era de cele mai multe ori uitata. Adeseori justificarea 
utilizării de medicamente se făcea doar pentru a fi în 
concordanţă cu „diagnosticul” care se stabilea individului. 

Existau, aşa cum am arătat mai sus, deja pregătite o 
serie de cocteiluri pentru dizidenţi. Acestea erau adevărate 
patente ale unor medici şefi de secţie, pe care le aplicau 
automat chiar cadrele medii sau infirmierii. De fapt, acest 
tratament şi maniera lui de aplicare avea drept scop de a 
convinge  dizidentul să-şi abandoneze convingerile, 
acreditând ideea ca el este total la discreția torționarilor 
săi. In scurt timp, persoanele studiate de noi declarau ca 
deveneau de nerecunoscut chiar şi de către membrii lor de 
familie, pacienții având acum alura oricărui bolnav psihic 
(facies fijat, supunere automata, privirea în jos, lipsa 
oricărei opoziții, ca un adevărat robot sau, ca să fim în ton 
cu torționarii, erau transformați într-o „păpuşă 
psihiatrica”). 

O adevărată ororare pentru dizidenții internaţi a 
constituit-o legarea, contenția. La cel mai mic act de 
„indisciplina” i se arunca peste cap un cearşaf, după care 


era înhămat cu legături la mâini şi picioare şi „întins” cu o 
legătură sub axile. In această situaţie pacientul nu mai 
putea face nicio mişcare, fiind adesea uitat aşa ore întregi 
sau pana declara că nu va mai face opoziţie. 

Maniera de comportare fata de dizidenţi era 
deosebita în spitalele obişnuite fata de cele speciale, unde 
tratamentul era mult mai dur. 

Spitalele psihiatrice speciale erau destinate 
bolnavilor psihici periculoşi sau condamnați conform 
Codului penal la internare, pana la completa vindecare. 
Din păcate, aici erau internaţi şi cei mai „periculoşi” 
dizidenţi. Niciun cod juridic nu reglementa condiţiile de 
detenţie în aceste locuri. Atât pacienţii adevăraţi, cât şi 
dizidenţii nu aveau niciun drept recunoscut, aici nu se 
putea protesta, cu toate că, oficial, şi aceşti oameni erau 
cetăţeni ai ţării. Nicio procedura nu putea corecta erorile 
sau abuzurile psihiatrice sau judiciare. Nu exista 
posibilitatea unui contact cu autorităţile judiciare; practic 
aceşti oameni erau total separați de lumea exterioară, fiind 
numai la discreţia administraţiei, a psihiatrilor şi adesea a 
ofiţerilor de securitate. Instituţiile acestea erau plasate 
adesea sub dubla autoritate - M.I. şi MS. -, 
transformându-se de fapt în adevărate închisori (garduri 
înalte, paza militară în exterior, uniforme speciale etc.). 

Spitalele psihiatrice obişnuite aveau toate o 
organizare azilara, adică o organizare carcerala. În aceste 
spitale pacienţii nu stăteau prea mult şi erau sub tutela 
M.S. 

Deşi, comparativ cu unitățile speciale, aici 
tratamentul era mai blând, existau mari diferențe, în 
funcție de ataşamentul şefilor de secție fata de partid sau 
chiar în funcție de personalitatea lor, adeseori nişte 
marginali. Unii priveau intuitiv cu ura pe orice dizident. 

Atât spitalele speciale, cât şi cele obişnuite nu 
anticipau niciodată durata de internare. Chiar şi externat, 
dizidentul va fi de acum stigmatizat ca bolnav psihic, fiind 
supus obligatoriu „dispensarizării”. Astfel, el era luat în 
evidenta de către policlinici şi ameninţat că va fi reinternat 


forţat în orice moment în care vor decide organele de 
securitate sau la orice manifestare de opoziţie fata de 
regim. 

Dizidenţii politici erau supuşi unei permanente 
segregări privind deținerea unui loc de muncă, promovări, 
drepturi salariale. In acest context, înclinația de a protesta 
era aproape normala şi odată cu aceasta creştea şi 
pericolul unor noi internări. 

3. Încălcarea drepturilor pacienţilor 

Deşi  dizidenţii erau internaţi la psihiatrie în 
circumstanţe diferite, elementul comun îl reprezenta 
tendinţa de a-şi exercita acele libertăţi elementare 
cunoscute sub denumirea de drepturile omului. Era vorba 
mai ales de expresii scrise sau orale, de opinii critice 
privind practici guvernamentale, petiţii fata de autorităţi, 
participări la manifestații neagreate oficial, apartenenţa la 
grupuri neoficiale, participări la manifestări religioase, 
încercări repetate de a emigra, încercări de a trece ilegal 
frontiera. 

În multe situaţii, dizidenţii fuseseră mereu avertizaţi 
anterior, iar faptul ca dizidentul nu recunoştea că este 
bolnav era din cauza „lipsei sale de conştiinţă a bolii”. 

În ultimele două secole, lumea psihiatrilor a trebuit 
să accepte, treptat, ca pacienţii din spitalele de psihiatrie 
au nişte drepturi şi ca ei trebuie feriţi de anumite abuzuri. 
Astfel internarea obligatorie a fost supusa unor restricţii 
severe, s-a scos în evidenta dreptul pacienţilor la 
individualizarea tratamentului, dreptul de a fi tratat 
corespunzător şi într-o perioadă rezonabila de timp, 
dreptul la un mediu înconjurător acceptabil, dreptul la un 
standard de igiena, dreptul de a refuza un tratament sau o 
persoană care îl trata, de a refuza un experiment, dreptul 
de a fi tratat de persoane calificate, dreptul la securitate în 
spital. 

Foarte puţine dintre aceste drepturi s-au respectat la 
noi în perioada comunista. 

Tratamentul, aşa cum am arătat, nu era 
corespunzător şi era aplicat abuziv, saloanele au fost 


descrise ca adevărate închisori în care se practica violenta, 
atât din partea personalului, cât şi din partea unor bolnavi 
psihici reali. Tratamentul nu putea fi refuzat, şi din acest 
motiv el apărea mai mult ca o pedeapsă. Internările 
psihiatrice se făceau abuziv în cadrul lotului nostru, iar 
afirmaţia se poate baza pe argumentele enumerate mai jos. 

O serie de dizidenţi (V. Paraschiv, dr. Cana) au fost 
reexaminaţi în Occident şi au fost găsiţi sănătoşi. 

Absenta actelor de violenta ale  dizidenților, 
recunoscute de Securitate. Uneori mase întregi de oameni 
erau declarate ca suferind de boli psihice - exemplu după 
greva minerilor din 1977 - or, era imposibil şi incredibil ca 
o masa de sute de oameni, un grup profesional să se 
îmbolnăvească psihiatric spontan. 

Expertizele medico-legale psihiatrice erau 
superficiale şi inadecvate. Acestea se rezumau, adesea, la 
câteva întrebări, totul durând doar câteva minute, după 
care comisia decidea soarta bolnavului. Diagnosticele se 
stabileau pe baza unor notații subiective şi mai ales după 
cele din dosarul sau „penal' alcătuit de Securitate. 

Situaţia ambigua a personalului care lucrează la 
psihiatrie, într-un sistem centralizat de stat, motiv pentru 
care el poate fi utilizat de organele statului şi mai ales de 
Securitate, care doreşte să întărească controlul politic 
asupra populației. Psihiatrii din comisiile de expertiza erau 
selecționați de către organele represive după criteriile de 
loialitate şi de obedienta fata de ei. Niciodată dizidentul 
nu-şi putea alege un psihiatru în aceste comisii oficiale. 
Foarte frecvent psihiatrii din comisiile de expertiza își 
ascundau numele fata de dizident. La fel era ascunse 
diagnosticul şi decizia pe care o luau privind soarta 
bolnavului. 

tortura 

4. Abuzul ca forma de 

În acord cu comunitatea internaţională, tortura este 
definita ca un act de provocare a unei suferinţe fizice sau 
psihice în mod intenţionat, cu scopul obţinerii de informaţii 
sau confesiuni pentru a pedepsi individul pentru un act al 


său sau pentru a şantaja o a treia persoana. Aceste acţiuni 
au fost făcute de funcţionari publici sau de alte persoane 
care acţionează în funcţie oficială. 

Pentru a atesta fenomenul de tortura, statul trebuie 
să joace un rol în tolerarea şi încurajarea acestor practici. 
Nu sadismul torţionarului, ci faptul ca aceasta se face 
printr-o maşinărie controlata de stat, pentru a pedepsi sau 
suprima pe dizident, este important. 

A face tortura cu electroşocuri sau seringa a fost sub 
comunişti o acţiune dirijată de către stat. Exista câteva 
criterii pentru a determina dacă un act poate fi definit ca 
tortura (după Amnisty International): 

— Severitatea abuzului fizic şi psihic; 

— Faptul ca actul este premeditat; 

— Implicarea oficială a statului; 

— Deliberarea actului. 

Astfel, folosirea excesivă a ES este o formă de tortura 
care s-a folosit frecvent. În acest context intra şi folosirea 
nejustificată a neurolepticelor. 

Niciunul din drepturile unui adevărat pacient nu a 
fost respectat: standarde de igiena, dreptul de a refuza 
tratamentul sau persoana care îl administraza, garantarea 
securităţii etc. Dizidenţii erau amestecați cu bolnavii 
psihici reali, iar disciplina se asigura prin bătaie, ES, 
supradoze de neuroleptice,  contenţie, restrângerea 
vizitelor. 

Considerând aceste acțiuni ca tortura, Amnisty 
International argumentează acest lucru pe baza 
următoarelor criterii: 

1. Victimele erau internate sub dubla 
responsabilitate a organelor medicale şi de securitate. 

2. Torţionarii au avut tot timpul controlul fizic asupra 
victimelor. 

3. Victima era supusa suferințelor fizice şi psihice. 

4. Procesul victimizării era deliberat, sistematic şi 
era în fapt, scopul activității. 

5. Scopul victimizării „terapeutice” nu era de a 
scădea o suferinţă, ci de a obține o informaţie, o 


confesiune, umilirea şi distrugerea vieții, personalităţii, 
determinând dizidentul să renunţe la luptă. 

6. Procesele psihiatrice nu sunt numai pentru 
pedepsirea victimei, ci şi pentru a inspăimânta pe alți 
dizidenţi siliți astfel să renunţe la convingerile lor politice. 

7. Statul participa direct sau indirect la organizarea 
torturii care va avea loc într-o instituţie de stat, pusă în 
scena de către medici salariaţi ai statului şi de către 
agenții de securitate ai statului comunist. 

Rezumând, putem spune ca abuzul politic din 
psihiatrie a vizat în România următoarele categorii de 
dizidenţi: 

—  Dizidenţii fără antecedente psihiatrice, fără a 
prezenta semne de boala psihică, dar care au avut 
„nebunia” de a critica în mod public regimul. ES, 
contenţia, neurolepticele în acest context au constituit o 
pedeapsă pentru activitatea lor politica; 

— Acelaşi tip de dizidenţi, care nu au criticat public 
regimul, dar au deranjat puterea pe linie administrativa, la 
diferite niveluri. Internarea lor s-a făcut în scop de 
demoralizare şi înfricoşare, pentru a evita un proces penal; 

— Dizidenţii sănătoşi, dar neînfricați în activitatea lor 
politica, internaţi în scopul de a fi pedepsiți, pentru a evita 
un proces şi o campanie de protest în Occident; 

— Dizidenţi nevrozaţi de persecuțiile la care au fost 
supuşi, prezentând doar tulburări uşoare şi care nu ar fi 
necesitat internarea. Internarea şi tratamentul abuziv s-ar 
fi făcut în scop de intimidare; 

— Persoane cu tulburări psihice reale, dar cu 
tematica politica şi manifestări indezirabile (delir politic, 
religios, de reforma sociala etc.), dar care adesea erau 
internaţi din raţiuni nemedicale pentru a nu se manifesta 
în public, mai ales în preajma unor evenimente şi mai ales 
pentru a nu deveni contagioşi. 

Aceste abuzuri, aşa cum se va vedea mai jos, sau 
făcut prin internări forţate, cu sau fără justificare 
medicala, persoanele fiind aduse de Securitate sau de 
organele medicale. 


În depistarea cazuisticii la care ne vom referi, un 
mare rol l-a avut Comisia pentru Cercetarea Abuzurilor în 
Psihiatrie din Bucureşti, condusa de S. Diacicov. După 
concedierea sa şi numirea de către Mincu a profesorului 
Ionescu, asemenea cazuri, brusc, „nu au mai existat”. Din 
200 de cazuri pe care comisia Diacicov le-a cercetat. 

60 s-au dovedit a fi abuzuri psihiatrice. Comisiile 
judeţiene fie că nici nu s-au constituit, fie că au fost dirijate 
de foştii torţionari şi, firesc, nu au avut cazuri de raportat. 

ANEXA I 

Prezentarea cazuisticii studiate 

Prezentam în continuare cazurile studiate şi puse 
noua la dispoziţie. Nu vom da numele bolnavilor, ci doar 
nişte iniţiale pentru a nu aduce acestor oameni o nouă 
suferinţa, starea lor fiind greşit interpretata. Este dureros 
ca nimeni din organizarea psihiatrica trecută şi prezenta 
nu ne-a ajutat, cu excepţia muncii prestate de dr. Diacicov, 
care şi-a luat în serios misiunea restabilirii etice a 
psihiatriei, şi a dr. Retezeanu, care ne-a pus la dispoziţie 
cazuistica. Niciun document oficial, foi de observaţie, 
registre de internări nu ni s-au pus la dispoziţie, peste tot 
am fost bruscaţi şi insultaţi. 

Le mulţumim, deci, cu recunoştinţa doctorului 
Diacicov şi doctorului Retezeanu, care ne-au ajutat, şi de 
asemenea preşedintelui A.PL.R., dr. Toculescu, care nea 
încurajat, ne-a dat materialele personale publicate în 
presă, a făcut demersurile necesare pentru ca dl. Paler să 
accepte ca una din lucrările sale să reprezinte un „Cuvânt 
înainte” al lucrării noastre. Doctorului Marian Popa îi 
mulţumim, de asemenea, căci ne-a pus la dispoziţie toate 
documentele oficiale pe care le deţinea A.PL.R. 

Tuturor le mulţumim. 

Prezentam în continuare cazurile pe baza cărora am 
întreprins studiul nostru: 

1. M.C., din Craiova. În 1986 face afirmaţii 
duşmănoase la adresa orânduirii socialiste şi a structurilor 
sale social-politice. Îşi pavozează biroul cu tablouri, 
însemne şi lozinci care „contravin scopului instituţiei”. Se 


dispune internarea în Spitalul nr. 3 din Craiova, pentru 
expertiza şi stabilirea gradului de discernământ. Din datele 
trimise de organele de ancheta rezulta ca şi în 1975, pe 
când efectua serviciul militar, a avut o atitudine 
antisocialista. 

I se stabileşte diagnosticul de sindrom delirant 
paranoid. La examenul psihologic se trage concluzia ca 
prezintă o dezvoltare interpretativa a personalităţii de 
aspect paranoiac. După o scurtă internare este externat şi 
nu va mai reveni niciodată. Comisia Diacicov stabileşte ca 
individul este şi a fost sănătos mintal şi ca atare trebuie 
reabilitat. 

2. A.T., din Bucureşti, tâmplar. În 1962, în cadrul unei 
şedinţe de partid şi-a exprimat nemulţumirea în legătură 
cu salariile muncitorilor, care „nu ajung nici pentru 
mâncare”. Este chemat la partid şi anchetat de doi 
securişti care îi spun că este duşman al poporului. I se 
înscenează un proces public pentru propaganda 
anticomunista, anti-sovietica şi împotriva colectivizării, 
fiind insultat şi demascat de muncitorii înfuriaţi. După o 
lună este ridicat şi dus la Securitate pentru o declaraţie, 
după care este supravegheat permanent, nu este lăsat să 
participe la manifestaţiile de 1 mai şi 23 august, este 
mereu chemat la secretarul de partid. 

În 1965 nu mai poate suporta şi cere Securităţii să fie 
lăsat în pace ori arestat. Ca urmare, este ridicat cu forţa şi 
internat la Spitalul Gh. Marinescu din Bucureşti cu 
diagnosticul delir senzitiv de relaţie. După aceasta 
internare este în mod repetat ridicat, fără a i se mai da 
vreo explicaţie. În 1974 este internat cu diagnosticul 
decompensare psihotica afectiv-paranoida, în 1978 cu 
stare psihopatoida post-procesuala, în 1979 cu stare 
hipertimica atipica, în 1982 cu psihoza paranoida. I se fac 
electroşocuri, este neuroleptizat pana când îşi pierde 
cunoştinţă. În perioada dintre internări, fie este urmărit de 
Securitate, fie este chemat mereu de către organele 
medicale pentru control. Comisia Diacicov îl declara 
sănătos. 


3. T.M., din Craiova, a lucrat ca profesor la Vaslui şi 
apoi muzeograf. În 1971, fiind student la istorie, a citit în 
cadrul unei şedinţe U.T.C. un material în care critica cultul 
personalităţii lui Ceauşescu şi „apariţia unei noi burghezii 
de partid şi de stat”. S-a propus să fie exclus din U.I.C. şi 
din facultate şi era ameninţat cu închisoarea. Totuşi, a 
primit doar „vot de blam”, iar la absolvire a fost repartizat 
într-un sat din Vaslui, în ciuda clasificării sale excelente. 

În 1973, după un conflict cu nişte colegi, aceştia îl 
reclama la C.C. al PC.R. că face propaganda religioasă în 
şcoală şi are manifestări ostile partidului. În 1974, la 3 luni 
de la începerea stagiului militar, este internat cu forţa la 
spitalul militar, unde i se pune diagnosticul de sindrom 
discordant, deşi la acel spital, atunci, nu exista niciun 
specialist în psihiatrie. Ca urmare a acestei internări 
abuzive, trimite o scrisoare lui Ceauşescu, solicitând 
anchetarea abuzului săvârşit asupra sa. În 1974 este scos 
din învăţământ, pe motiv că ar fi transmis elevilor idei şi 
cunoştinţe în contradicţie cu ideologia partidului. În 1975 
depune la C.C. un memoriu privind toate persecuțiile la 
care a fost supus, dar ca urmare a acestui fapt, este ridicat 
şi internat la Socola din laşi, unde i se pune diagnosticul 
de psihoza  discordanta. In 1986 este chemat la 
procuratura militară pe motiv că ar fi minimalizat 
activitatea revoluţionară din tinereţe a tovarăşului Nicolae 
Ceauşescu şi este internat la Spitalul Craiova cu sindrom 
delirant-paranoid, dar nu primeşte niciun tratament. 

După revoluţie este dat afară din serviciu (1991), în 
urma unui conflict cu directorul muzeului în care lucra, 
pentru că ar fi sustras o icoana. După ancheta procuraturii 
este reangajat. Comisia Diacicov îl declara că a fost şi este 
sănătos mental. 

4. PD. a lucrat ca zidar la Braşov, în prezent este 
pensionar. În 1972 a luat poziţie împotriva unor nereguli 
existente la C.A.P, unde o parte din recolta era furata şi 
trimisa unor conducători de partid de la judeţ. Este chemat 
la miliția judeţeană, anchetat, bătut şi internat la 
psihiatrie, la spitalul din Târnăveni, cu diagnosticul de 


reacţie depresiva cu elemente paranoide. La externare se 
specifica pe biletul de externare că a avut un 
comportament adecvat şi nu i s-au aplicat prevederele 
Decretului 12. Totuşi, în 1975 este internat forţat la 
Spitalul Gh. Marinescu din Bucureşti, cu stare depresiva 
reactiva de intensitate nevrotica. Este apoi şicanat în 
permanenta şi obligat a se prezenta periodic la controale. 
Comisia de cercetare a abuzurilor pune diagnosticul de 
sănătos. 

5. D.F, din Botoşani, fără ocupaţie. A lucrat la o 
autobaza ca necalificat. Pe 21 octombrie 1980 i se desface 
contractul de munca, intrând în conflict cu conducerea 
care avea o comportare abuziva. Va fi mereu concediat şi 
reangajat. Ca urmare a reclamaţiilor făcute, se alcătuieşte 
o comisie de anchetă, se constata ilegalităţile reclamate, 
dar măsurile se iau tot împotriva lui. Pe 18 august 1988 
contactează Ambasada Ungariei din Bucureşti şi solicita 
emigrarea în R.FEG. pe motiv că este şomer. Işi 
confecţionează şi o lozinca pe care scria „sunt şomer în 
România”. Este imediat arestat de către patru milițieni şi 
internat la Spitalul Gh. Marinescu. I se pune diagnosticul 
de paranoia, fiind supus unui tratament cu electroşocuri şi 
neuroleptice. Tratamentele i se făceau cu forţa şi după ele 
se simţea foarte rău. După externare nu va mai face 
reclamaţii, dar trăieşte cu impresia că este distrus. Şi el 
este declarat sănătos de către comisie. N 

6. T.I., din Călăraşi a fost colonel M.Ap.N. In 1968, 
nefiind de acord cu noul sistem de salarizare, a fost scos 
din rândul cadrelor armatei. La scurt timp, este internat cu 
forța la Spitalul Militar Central cu diagnosticul de stare 
psihipatoida cu decompensări interpretativ - reactive şi 
interferente etanolice. În 1984 este reinternat la acelaşi 
spital cu diagnosticul de sindrom psihoorganic 
interpretativ. În vara lui 1984 este arestat pentru „acțiuni 
împotriva tovarăşului Nicolae Ceauşescu” şi s-ar fi scris pe 
dosarul sau „să fie executat”, dar atunci a solicitat el 
internarea la psihiatrie, întâi la Pucioasa, apoi la Spitalul 
Gh. Marinescu şi astfel a fost salvat. A fost şi pensionat 


gradul doi. Comisia Diacicov îl declara sănătos. 

7. S.C., din Bucureşti. A lucrat ca fotograf şi 
electrician. In 1963 a fost arestat pentru tentativa de 
trecere a frontierei în Iugoslavia, dar este internat în 
Spitalul Gh. Marinescu, unde i se pune diagnosticul de 
schizofrenie paranoida. Timp de 10 ani nu a mai putut să 
se angajeze nicăieri, apoi a fost nevoit să schimbe 
numeroase locuri de muncă. Este de acord ca internarea 
de acum 30 de ani l-a salvat de la închisoare, dar în 
prezent doreşte reabilitarea. Comisia îl declara sănătos. 

8. T.C., din Miercurea Ciuc, contabil. În 1968, din 
cauza controalelor financiare pe care le făcea, a intrat în 
conflict cu organele de partid şi administrative. Fiind un 
om drept şi descoperind acte de corupţie, a ajuns să aibă 
mulţi duşmani. În 1973, după un consult banal pentru un 
concediu medical, este trimis la conducerea policlinicii, 
unde, spre surprinderea lui, i se da un act din care rezulta 
că este pensionat gradul doi. Merge la spitalul din 
Miercurea Ciuc pentru a discuta cu medicul care a semnat 
decizia, dar va constată că nu mai are voie să plece din 
spital. I se pune diagnosticul de schizofrenie paranoida. 
Deşi a încercat să combată acest diagnostic prin internări 
voluntare făcute la spitale din localităţi diferite, nu 
reuşeşte. Nici memoriile către Ceauşescu şi nici calea 
juridica nu dau rezultate. În 1978 încearcă şi la Bucureşti, 
dar fără succes. Din aceste motive va suporta toate 
umilinţele pana la revoluţie. Comisia Diacicov îl declara 
sănătos psihic. 

9. C.E., inginer fizician, pensionat gradul doi din 
1988, din Bucureşti. În august 1981, ca urmare a agravării 
situaţiei economice din tara şi sub influenta mişcărilor de 
protest din Polonia, precum şi în urma arestării părintelui 
Calciu-Dumitreasa, C.E. a încercat să organizeze un partid 
democrat cu următorul program: alegerea preşedintelui 
prin vot universal şi secret, libertatea politica, sistem 
pluripartid, libertatea religioasă, dreptul la greva, ieşirea 
României din pactul de la Varşovia. Contactează mai multe 
persoane şi are un succes parţial. 


În 1982 scrie un articol la gazeta de perete a 
instituţiei, în care arata starea grea a populaţiei. În 1982, 
la o şedinţă de partid, cere ca membrii de partid să fie 
corect informaţi asupra situaţiei economice. A fost 
întrerupt şi huiduit de un grup. După două zile este arestat 
şi interogat, dar cu toate mijloacele de tortura nu divulga 
nimic despre partidul înfiinţat, deşi a fost confruntat cu doi 
colegi care aderaseră la partid. 

A fost dus la închisoarea Securităţii din Bucureşti, 
într-o celula cu un individ care îl bătea tot timpul. Şi la 
Jilava a fost bătut, mai ales de către şeful celulei, şi a fost 
supus perversiunilor sexuale. Simţind că nu mai poate 
rezista, a strigat că va spune totul. Imediat a fost 
transferat la închisoarea securităţii, unde a fost interogat 
tot timpul, bătut şi supus perversiunilor sexuale. Ajuns din 
nou la Jilava a continuat să fie tratat la fel. În acest context 
a început să aibă halucinaţii şi, în urma examinării 
psihiatrice, i se pune diagnosticul de reacţie psihogena cu 
manifestări de intensitate psihotica. 

Este eliberat pe 10 iunie 1982. După eliberare a avut 
lungi perioade de insomnie şi i-au reapărut halucinaţiile, 
pentru care se reinternează. I se desface contractul de 
munca, iar colegilor li se spune că a făcut spionaj. In 
aceste condiţii, accepta pensionarea medicală. Deşi nu a 
fost internat abuziv, boala s-a declanşat după stresul 
puternic determinat de anchetele de la securitate, fără a fi 
vinovat. Comisia l-a declarat sănătos psihic în prezent. 

10. V.I., din Bucureşti, a fost conductor de vagon de 
dormit. În 1985 i-a luat foc vagonul, vagon care făcea 
parte din parcul special al lui N. Ceauşescu. Se face 
ancheta şi este concediat. Secretarul de partid face 
reclamaţie ca V.I. ar fi dat foc vagonului, motiv pentru care 
este retrogradat ca necalificat. Se adresează organelor de 
partid. Se prezintă la Circa 3 Miliție pentru a primi un 
răspuns, dar este reţinut şi trimis la Spitalul Cula. I se 
pune diagnosticul de psihopatie impulsiv-exploziva cu 
interferente toxice. În 1989, de Ziua Ceferistului, a făcut o 
petiție la C.C. pe care dorea să o înmâneze personal lui 


Ceauşescu. Este oprit de Miliție, care îi rupe memoriul şi îl 
internează cu forţa la Spitalul Cula, pe motiv ca „în 
repetate rânduri tulbura liniştea locatarilor, fiind agresiv şi 
ca de mai multe ori şi-a făcut apariţia în zona Sălii 
Palatului, fiind stăpânit de porniri violente fata de organele 
de Miliție, acesta fiind periculos şi pentru publicul stradal, 
fiind bolnav psihic”. La Cula sta 22 de zile cu psihopatie 
impulsiva-instabila. Tot în 1989 este reinternat, în urma 
unui conflict cu un coleg de serviciu pe care a vrut să-l 
bată. Internările au continuat şi după 1989 la cererea sa. 
Încearcă să obţină vechiul loc de muncă la CFR, dar nu 
reuşeşte. 

11. V.F., din Oradea, absolvent al Facultăţii de 
Filosofie şi al Academiei Militare. In 1969 a expediat pe 
adresa Congresului al IX-lea al PC.R. O scrisoare cu 
„conţinut calomnios şi cu invective la adresa C.C. şi a lui 
Ceauşescu, ponegrind politica internă şi externă a statului, 
deformând realitatea economică şi sociala din tara, cerând 
delegaților de la congres să ia atitudine fata de secretarul 
general”. Cu ocazia percheziţiei la domiciliu i se găseşte o 
copie a scrisorii şi altele, cu acelaşi conţinut duşmănos, 
dar care nu fuseseră expediate. Este acuzat de 
„propaganda contra orânduirii socialiste” de către 
procuratura militară din Oradea. În 1971 este scos de sub 
urmărire penala şi internat la psihiatrie, în Oradea, apoi 
transferat la Bucureşti, unde este ţinut 10 luni şi apoi 
transferat sub escorta la Cluj, cu diagnosticul de sindrom 
depresiv paranoid. De la 34 de ani a fost marginalizat, a 
fost pensionat pentru a putea fi scos din viaţa sociala. 
Reinternat după revoluţie şi expertizat de comisie, este 
declarat sănătos. 

12. T.E., de 60 de ani, din Cluj, asistenta medicală. 
Asista la un conflict dintre directorul întreprinderii şi soţul 
ei, căruia în final i se desface contractul de muncă. Soţul 
se adresează justiţiei, ea fiind în acest cadru coreclamanta. 
Treptat, prin introducerea în dosar a o serie de calomnii, 
este inculpata şi apoi acuzata ca a comis fapte penale 
grave, fapte antisociale şi calomnii la adresa autorităţilor 


locale şi centrale. Este arestata şi internata la Spitalul de 
psihiatrie din Cluj, în 1974. Este expertizata şi i se pune 
diagnosticul de delir paranoid sistematizat. In faţa acestui 
fapt declara greva foamei, dar i se aplică prevederile 
art.114 c.p., cu internare obligatorie. In 1975 este 
internata la Bucureşti şi reexpertizata, stabilindu-se 
diagnostiucul de reacţie interpretativa pe fondul unei 
dezvoltări dizarmonice a personalităţii de tip paranoiac. | 
se aplică măsurile de siguranţă conform art.113 c.p. 
Continua să facă memorii la M.A.N., radio, TV, dar fără 
niciun rezultat. In 1976 este reexpertizata la Timişoara, iar 
în 1978 la Cluj, cu diagnosticul de delir paranoid 
sistematizat, stare depresiva interpretativa, reacție 
persistenta. Contesta atât diagnosticul, cât şi măsurile de 
siguranţă. În 1981 câştigă ultimul proces, este scoasa de 
sub incidenta art.113 c.p., dar adresa nu-i va parveni decât 
după revoluţie. Reexpertizata după 1989, este declarata 
sănătoasă. _ 

13. V. Gh., fost profesor, în prezent pensionar. În 
1951 a fost reţinut de către Securitate şi anchetat pentru 
propaganda împotriva orânduirii socialiste. Este transferat 
la Spitalul Văcăreşti, ca urmare a intrării în greva foamei. 

În 1970 a fost condamnat de către Tribunalul Militar 
tot pentru propaganda împotriva orânduirii socialiste, dar 
este trimis la Spitalul Voilă, unde primeşte diagnosticul de 
psihopatie paranoica, cu stări de excitație de tip maniacal, 
fiind scos pe aceasta baza de sub urmărirea penala. În 
1971 este internat tot forţat la Urlaţi, iar în 1974 i se 
aplică prevederile art.114 c. p şi apoi 113 

c.p. până în 1980. În 1980, după o greva a foamei, 
este reinternat forţat la Voilă şi ţinut în evidenta pana în 
decembrie 1988. De menţionat ca, în urma percheziţiilor 
făcute, i s-au confiscat opere literare (scrise sub 
pseudonimul Zăpadă). După revoluţie este reexaminat şi 
nu se mai constata tulburări psihice. 

14. U.C. din Bucureşti. Dorind să lucreze în R.F.G., a 
solicitat Consiliului de Stat să i se permită plecarea. 
Neprimind răspuns, scrie un memoriu în care se plânge ca, 


în timp ce conducătorul se plimba, el nu are posibilitatea 
să lucreze în străinătate. Ca urmare, pe 30 august 1972, 
este ridicat de Circa 1 Miliție şi dus direct la Spitalul de 
psihiatrie  Bălăceanca. Este expertizat şi i se pune 
diagnosticul de psihoza paranoida. 1 se face externarea cu 
condiţia de a nu mai veni în Bucureşti. Deja la serviciu i se 
desfăcuse contractul de muncă. În octombrie 1974 este 
reinternat de Miliție la Spitalul Socola, unde i se schimba 
diagnosticul în sindrom nevrotic rezidual, cu decompensări 
depresive. Asupra sotiei se fac presiuni pentru a divorța, 
deoarece ar fi un trădător de ţară. După revoluţie, cere 
recunoaşterea vechimii în munca şi plata drepturilor 
băneşti. Comisia Diacicov îl declara sănătos mintal. 

15. S.V., statistician din Bucureşti. În 1982, în timp ce 
era în concediu medical, i se desface contractul de muncă. 
Încearcă audiente, memorii, dar nu poate rezolva nimic. În 
1983, disperat de nerezolvarea situaţiei, iese în faţa 
maşinii lui Ceauşescu. Este arestat, apoi eliberat şi primit 
în audienta la C.C., după care este reangajat în alt sector 
de activitate, ceea ce îl nemulţumeşte. În 1984 iese din 
nou în faţa maşinii lui Ceauşescu pentru a-i înmâna o 
scrisoare, în aceeaşi problema. Este iar arestat şi eliberat. 
După două zile este însă ridicat de la domiciliu şi dus la 
Spitalul Gh. Marinescu. Nu avea antecedente psihiatrice. 
Pe 30 august 1984 este expertizat de Institutul Medico- 
Legal cu diagnosticul de personalitate accentuata de tip 
hipertim,  cverulent,  revendicativ şi se înaintează 
Policlinicii Titan cu un dosar. Pe 16 noiembrie este readus 
de Miliție la Spitalul Gh. Marinescu pentru ca „prezintă 
grave tulburări de comportament, sub forma acţiunilor 
revendicative”. După 8 zile este externat cu diagnosticul 
anterior. În 1987 este iar internat forţat, dar se menţine 
vechiul diagnostic. În toate internările nu a primit niciun 
tratament. Comisia Diacicov îl găseşte normal psihic. 

16. S.N., economist din Bucureşti. In 1977 a fost 
urmărit de Securitate pentru propaganda religioasă, fiind 
internat forţat la Spitalul Gh. Marinescu şi pensionat cu 
diagnosticul de schizofrenie paranoida. Diagnosticul s-a 


stabilit pe baza convingerilor sale religioase şi ca urmare a 
acţiunilor sale de predicare a religiei. Timp de 8 ani a 
solicitat dreptul de a lucra, dar a fost sistematic refuzat de 
psihiatri, refuzându-i-se depensionarea. La Policlinica Titan 
a fost ameninţat ca dacă nu încetează cu propaganda 
religioasă va fi internat definitiv la Bălăceanca. S-a adresat 
Institutului de Expertiza a Capacităţii de Munca pentru a 
putea munci, dar, spre mirarea sa, acum avea paranoia. In 
toate demersurile sale pentru un loc de muncă i s-a 
răspuns ca atâta timp cât va face „propaganda religioasă” 
va fi considerat bolnav psihic, deşi el a declarat ca religia 
este crezul vieţii lui. După revoluţie se constata de către 
comisie ca tot timpul a fost sănătos. 

17. S. Gh. din Piteşti. Tatăl sau, orb fiind, avea 
obiceiul de a trimite anonime (din 1957) lui Gheorghiu-Dej, 
în care cerea desfiinţarea colhozurilor. Sesizând pericolul, 
S. Gh. pleacă departe de casa şi, în 1962, ajunge şef de 
birou la o schela de extracţie. Deoarece tatăl sau fusese 
între timp arestat, acest lucru ajunge la cunoştinţa 
serviciului de cadre şi el va fi tratat ca un „duşman al 
poporului”, fiind retrogradat pentru a nu mai avea nicio 
răspundere. Deschide acţiune în justiţie, dar ca rezultat 
este dus la un psihiatru care îi pune diagnosticul de 
nevroza astenica cu elemente paranoide. Justiţia nu-i da 
satisfacţie, astfel încât el va acuza şi aceste organe. În 
1964 se trezeşte pensionat medical cu diagnosticul de 
psihoza paranoida, dar refuza pensia. Noul director, care 
era şi membru în Comitetul judeţean de partid, cere fără 
nicio explicaţie punerea dizidentului sub interdicţie. Pentru 
acoperire recurge la L.S.M. din Piteşti care se 
conformează şi stabileşte diagnosticul de paranoia. 
Urmează alte plângeri şi memorii şi abia în 1988 o comisie 
a Spitalului Gh. Marinescu formulează un nou diagnostic, 
psihopatie polimorfa în stadiul de buna remisie. I se 
recomanda reluarea activităţii. După revoluţie va fi 
declarat sănătos, dar şirul şicanelor şi abuzurilor 
administrative va continua şi în prezent. 

18. R.N., programator din Bucureşti. Având un copil 


cu tulburări congenitale, nu a mai dorit să aibă şi alţi 
urmaşi, motiv pentru care s-a internat la psihiatrie. In '83 
şi '84 este internata la secţia psihiatrie a Spitalului 
Tulgheş, apoi la L.S.M. Titan, cu diagnosticul depresie 
anxioasa, fond dizarmonic şi, drept urmare, va putea face 
legal întreruperi de sarcină. Dar din 1984 este internata 
forţat, motiv pentru care are două tentative de sinucidere. 
După revoluţie, de frica unor noi internări forţate, face 
demersuri pentru a contesta diagnosticele puse. Comisia 
Diacicov apreciază starea sa de sănătate şi faptul ca 
diagnosticlele anterioare au fost de complezenta. . 

19. B.P din Dâmboviţa, pensionar, fost ofiţer. În 1965, 
fiind ofiţer la Tg. Jiu, îl cunoaşte, cu ocazia campaniei 
electorale, pe tov. Marin, directorul fabricii de confecţii şi 
candidat pentru alegeri. Militarii care au luat cuvântul au 
cerut să ia fiinţă în incinta unităţii un chioşc de alimente. 
B.P. a luat cuvântul arătând ca tov. Marin nu pare a fi un 
candidat competent, numindu-l manechin, care nu ştie de 
ce a venit în faţa alegătorilor militari. După trei zile este 
chemat la Bucureşti şi pus să facă un raport privind 
incidentul. La întoarcerea în unitate este exclus din UTC, 
situaţie incompatibila cu funcţia de ofiţer, motiv pentru 
care este trecut în rezerva. Urmează o perioadă în care 
face memorii către organele în drept, dar nu primeşte 
niciun răspuns. În disperare de cauza se adresează unor 
ambasade străine - Anglia, Franţa, RFG - şi chiar 
Bibliotecii americane. De fapt, niciun memoriu nu ajunge 
la destinaţie, ele fiind depuse la dosarul sau de la 
Securitate. Timp de 20 de ani este hartuit într-un labirint 
administrativ. Îşi câştigă cu greu existenta, este 
marginalizat şi persecutat. În aprilie 1977, fiind salariat la 
un trust de construcţii din Craiova, este arestat fără motiv, 
bătut crunt şi internat la Spitalul de psihiatrie din Slatina. 
Aici, medicul I.D. îi spune sincer că are obligaţia de a-l 
pensiona, după care el trebuie să părăsească Slatina. În 
timp ce i se stabilea diagnosticul de paranoi, la serviciu i 
se desfăcea contractul de munca, retroactiv, deşi decizia 
nu i s-a comunicat. Contestaţiile făcute l-au plimbat prin 


multe spitale de psihiatrie în perioada 1977 - 1986. 
Persecuţiile au continuat şi la domiciliul său, unde în 
decembrie 1979 este bătut de plutonierul Manea, care îi 
interzice să mai părăsească satul. I se iau amprentele şi 
este obligat să semneze un angajament că nu va mai scrie 
memorii şi nu se va mai adresa altor foruri. În 1987 ajunge 
la Spitalul Gh. Marinescu, unde şeful clinicii îi cere să 
renunţe la acţiunile sale contestatare, deoarece acest lucru 
i-ar aduce multe necazuri. Dacă ar contesta diagnosticele, 
el s-ar pune la dispoziţia Securităţii şi a mijloacelor sale. 
Convins de aceste explicaţii, el va renunţa la toate 
acţiunile revendicative. După revoluţie se prezintă la 
comisia Diacicov şi se constata că nu este bolnav psihic. 

20. B.I., fost ofiţer din Cluj. In 1962 este scos din 
armata pentru ca a împrumutat haine militare unor 
particulari, pentru un spectacol. Lucrează apoi în mai 
multe locuri. Dându-şi seama de multele nedreptăţi din 
societatea comunista, începe să scrie memorii în care 
demasca pe cei vinovaţi, incompetenţi, demasca abuzurile. 
Acest lucru devine cu atât mai periculos cu cât în acest 
cerc apar persoane din conducere sau chiar din 
nomenclatura (reclama chiar un prim-secretar de partid). 
Din aceste motive este mereu concediat, retrogradat şi în 
ultima instanţă arestat, înscenându-i-se un proces. Nu 
recunoaşte acuzaţiile şi declara greva foamei. 
Condamnările cumulate au totalizat 30 de ani de 
închisoare, din care a efectuat 23 de ani, fără a se retine 
contra lui acte criminale, în afara nesupunerii civile şi a 
reclamaţiilor. Contra  neregulilor din penitenciare, 
protestează mereu prin greva foamei, dar este sistematic 
torturat - i se fac injecții care să-i provoace durerea, este 
cufundat în apa fierbinte etc. 

Odiseea psihiatrica începe din 1976, când devine clar 
ca metodele clasice de represiune nu pot să-l intimideze. 
Pe 5 martie 1976 afla că a fost pensionat medical cu 
diagnosticul de delir paranoid sistematizat. Refuza şi 
pensionarea, şi diagnosticul. Urmează o perioadă de 
internări pe toată filiera gulagului psihiatric: Spitalul P 


Groza, Poiana Mare, Jilava, Gherla, Poarta Albă etc. A fost 
încadrat în art.114 c.p. şi apoi trecut în 113 c.p. După 
revoluţie este declarat sănătos mintal. A 

21. G.B., muncitor necalificat din Bucureşti. In 1977 
este supus unor condamnări juridice succesive pentru 
comportament antisocial şi  perseverarea în acest 
comportament. În 1987 i se reproşează ca, în colaborare 
cu alţi tineri, a săvârşit infracţiunea de „difuzare fără 
autorizaţie a unor imprimate destinate a fi folosite ca 
mijloc de informare publica”, precum şi „răspândirea de 
materiale obscene”, procurare de benzi magnetice, casete 
video, publicaţii cu caracter mistic, obscurantist care s-au 
multiplicat la xerox şi dactilo. De asemenea, acuzaţia mai 
pretinde ca „a urmărit satisfacerea aberaţiilor sexuale cu 
manifestări tipice a unei personalităţi dizarmonice, cu 
preocupări obsesive în probleme de sexualitate”. Pe 23 
iunie 1989 este din nou arestat pentru difuzare de 
materiale obscene. 

Pentru a pune capăt acestor activităţi şi a degreva 
organele de securitate de răspundere, pe 4 august 1989, 
G.B. este încadrat în art. 114 c.p., prin sentinţa 
Tribunalului sect.l Bucureşti, recursul fiindu-i respins. Pe 
8 august 1989 este internat la spitalul penitenciarului 
Jilava cu diagnosticul de dezvoltare paranoida a 
personalității cu elemente obsesivo-fobice, psihopatie 
schizoida, iar pe 15 august se face o nouă expertiza cu 
acelaşi diagnostic. Având în vedere antecedentele 
infracționale, comisia considera ca „sus-numitul prezintă 
un grad mare de periculozitate, fapt pentru care se 
apreciază ca discernământul este pierdut în raport cu 
fapta pentru care este cercetat şi se recomanda aplicarea 
măsurilor medicale, prevăzute în art. 114 c. p”. Ca urmare, 
este scos din detenţie şi trimis la Spitalul Poiana Mare, de 
unde, după revoluţie, este urgent externat (pe 30 
decembrie 1989) Din relatările medicului curant, în cursul 
internării, comportamentul pacientului a fost perfect 
adaptat situaţiei şi a primit doar un tratament minim (cu 
excepţia ES la început). Diagnosticul pus de comisie nu se 


confirma şi după revoluţie este declarat sănătos. 

22. C.V., pensionar, fost operator chimist în Brăila. În 
1975 este acuzat de propaganda împotriva orânduirii 
socialiste, în urma unui memoriu trimis lui Ceauşescu, în 
care cerea PC.R.-ului să nu se mai amestece în treburile 
sindicatelor. Prin ordonanța Procuraturii militare Bucureşti 
este învinuit ca a redactat şi expediat poştal două scrisori 
conducerii de partid, concepute în maniera de a crea 
impresia ca exprima opinia unui grup de muncitori de la 
Uzina Progresul. Ar mai fi făcut afirmaţii calomnioase şi 
ostile la adresa orânduirii sociale actuale, privind anumite 
aspecte economice, de asistenta medicala şi sociala, 
scrisori prin care a proferat şi ameninţări care vizau 
conducerea superioara de partid şi includea ideea 
înlocuirii acesteia. 

O alta scrisoare semnata „Fraţii României” a fost 
pusă într-o cutie poştală pe 26 mai 1975, înscrisul fiind 
anonim şi fără destinatar. În cursul urmăririi penale, se 
dovedeşte ca C.V. este autorul scrisorii. I se face 
percheziţie şi este cercetat la sediul Securităţii din Brăila. 
Fiind întrebat „unde a ascuns armamentul”, C.V. răspunde 
ca în bucătărie are un tun demontat. Această afirmaţie 
făcută în gluma duce la internarea sa în mod abuziv, pe 16 
decembrie 1975, la Spitalul psihiatric din Brăila, cu 
diagnosticul de  psihopatie polimorfa, predominant 
exploziva, paranoica, cu frecvente  decompensări, 
diagnostic confirmat de expertiza I.M.L. Brăila. Biletul de 
trimitere a fost eliberat de medicul D.M. de la Policlinica 
Brăila, fără ca măcar respectivul să fi văzut pacientul sau 
ca acesta să fi fost în evidentele policlinicii. Deşi este 
pensionat pentru sciatica, i se anulează aceasta pensionare 
şi i se face alta cu diagnostic psihiatric. După aceasta 
procedura este dus la Judecătoria Brăila şi judecat de 
urgenta, aplicându-i-se măsurile de siguranţă, iar prin 
ordonanța Securităţii este obligat a se prezenta lunar la 
psihiatrie pentru control. In martie 1976 C.V. cere anularea 
pensionarii pentru a-şi putea relua activitatea, dar cererea 
îi este respinsa, contestaţiile făcute la Ministerul Muncii 


fiind zadarnice. Este chemat la Securitatea din Brăila, 
unde i se spune ca dacă nu se astâmpără va fi „ascuns de 
nu-l va mai găsi nimeni”. Este obligat să semneze un 
angajament şi ameninţat cu evacuarea lui şi a familiei din 
apartament. 

După decembrie 1989 a încercat să-şi clarifice 
situaţia, dar a fost purtat de la o instituţie la alta, comisia 
de expertiza locala declinându-şi competenta. Comisia de 
cercetare a abuzurilor îl declara însă normal psihic. 

23. C.I., pensionara, fost statistician, din Bucureşti. 
Pe 2 octombrie 1975, în timpul unei audiente (legată de o 
problemă de serviciu) la primul secretar al sectorului 5 
Bucureşti, tov. Ganea Nicolae, este determinata de 
grosolănia acestuia să riposteze. Secretarul de partid, 
nefiind obişnuit să suporte asemenea afronturi, se răzbuna 
obligând conducerea întreprinderii în care lucra să o 
concedieze. Nefiind membra de partid, se convoacă o 
şedinţă la care primul secretar trimite o activista care 
presează şi obţine concedierea. Din cauza situaţiei în care 
se afla, C.I. are o tentativă de sinucidere şi astfel ajunge la 
psihiatrie. Aici s-a dat dispoziţie să nu fie externata fără 
aprobarea primului secretar, motiv pentru care a stat 
internata 21 de zile. După 3 zile de la externare, este 
ridicata abuziv de la domiciliu de către Miliție şi internata 
cu forţa la Bălăceanca, unde la fel de abuziv este supusa 
unei expertize. Spre surprinderea ei, medicii resping 
internarea obligatorie. În perioada 1975 - 1979 nu mai are 
probleme cu psihiatria, deşi fără voia ei era ţinută în 
evidenţă. La domiciliu vine în conflict cu sectoristul, un rău 
platnic din blocul ei. Este şicanata de Miliție, i se iau 
amprentele pe motiv ca „s-au comis crime în cartier”, 
numele fiindu-i furnizat de policlinica de psihiatrie. Tot 
fără motiv, în 1986, în blocul ei se prezintă o asistentă 
sociala de la policlinica teritoriala care cere vecinilor 
referinţe despre ea, dar nu obţine declaraţii negative. Pe 

3 iunie 1989, pe baza unui referat al medicului de 
policlinica, este ridicata abuziv de la domiciliu şi internata 
la Spitalul Gh. Marinescu, unde comisia respinge 


internarea obligatorie. Se prezintă cu decizia la medicul de 
policlinica, iar acesta, în faţa ei, telefonează medicului din 
spital susţinând în mod nereal ca femeia ar fi agitata. După 
revoluţie este declarata sănătoasă mental. 

24. C.I., pensionar medical, fost inginer electronist. 
Pentru a-şi face bine profesia, a trebuit să protesteze fata 
de condiţiile aberante de răsturnare a valorilor, dar toate 
criticile sale au fost respinse. Este concediat în mod 
abuziv, ridicat de Securitate şi supus unui tratament 
psihiatric obligatoriu şi greu de suportat. Astfel, în 
repetate rânduri, milițienii îl internau în Spitalul Gh. 
Marinescu sau Cula cu diagnosticul de schizofrenie 
paranoida. În 1981, pe baza unei adrese a Policlinicii Titan 
şi a examenului lui C.G., pe care pacientul nu l-a văzut 
niciodată, i se stabileşte abuziv diagnosticul de 
schizofrenie paranoida şi se conchide că este un pericol 
social, aplicându-i-se prevederile decretului 313. În urma 
acestui fapt, este ridicat de pe strada şi internat la Spitalul 
Gh. Marinescu, totalizând multe internări abuzive. Şi el 
este declarat sănătos de comisia Diacicov. 

25. D.V., electronist din Bucureşti. Intra în conflict cu 
Securitatea pentru o serie de afirmaţii cu caracter politic, 
antitotalitar. Într-o serie de scrisori adresate Securităţii el 
critica conducerea superioara de partid şi de stat. A fost 
ridicat cu mandat de arestare şi i s-a făcut dosar la 
procuratura militară. În perioada 1979 - 1980 a fost în 
repetate rânduri convocat la Securitate, iar din cauza 
continuării activităţii politice este internat în Spitalul de 
psihiatrie din Podari-Craiova. A fost exclus din facultate şi 
marginalizat, izolat social. După externarea din Spitalul 
Podari, a fost urmărit în permanenta de Securitate, 
inclusiv prin mijloace tehnice. In perioada lungii sale 
persecuții a fost supus unui stres permanent, a început să 
consume alcool, a devenit depresiv, vulnerabil, poziţia lui 
sociala s-a deteriorat. Examinat de către comisia de 
abuzuri este declarat normal psihic. A 

26. D.P, pensionar, fost contabil la Craiova. In 1948 
face afirmaţii defavorabile regimului comunist, fiind 


arestat, lucru care se repeta şi în 1950. Ieşit din arest, 
arata colegilor urmele, vânătăile şi alte semne de tortura. 
În 1957 ascunde un fost camarad de front căutat de 
Securitate, fiind închis pentru aceasta până în 1961. În 
1965 face un memoriu cerând plecarea definitiva din tara 
şi scrie un memoriu în care insulta guvernul şi organele de 
partid. Este internat cu forţa în Spitalul de psihiatrie 
Craiova în 1966 şi supus unei expertize psihiatrice, unde i 
se stabileşte diagnosticul de paranoia. După aplicarea 
decretului 12, internările se succed la Podari, iar în 1970 
este transferat la Spitalul Poiana Mare, unde este internat 
conform unei decizii a Tribunalului militar Timişoara. În 
toată aceasta perioada D.P. continua să facă aprecieri 
negative asupra regimului. În 1973 este arestat fără vina 
ca fiind implicat într-o crima, iar în 1976 este acuzat de 
mărturie mincinoasa. Internările se succed de fiecare dată 
la Spitalul Poiana Mare şi Podari. După revoluţie şi el este 
declarat sănătos mental. 

27. F.N., fost mecanic de locomotiva, în prezent 
pensionar, din Bucureşti. Intre 1949 - 1950 a lucrat la 
Ambasada Albaniei (sotia era cetăţean albanez). În 1960, 
alterându-se relaţiile cu Albania, este acuzat ca în staţia 
Ciorogârla ar fi depăşit semnalul de oprire a locomotivei. 
După această înscenare i se desface contractul de muncă. 
Începe să facă demersuri pentru repararea nedreptăţii. 
Este invitat la Spitalul Gh. Marinescu, unde în mod 
neaşteptat este pensionat medical cu diagnosticul de 
reacţie interpretativa pe fond dizarmonic. Expertizat după 
1989, se constată că nu prezintă tulburări psihice. 

28. G.I., pensionar, fost profesor în Bucureşti. A fost 
arestat de către Securitate pe 14 iulie 1970 pentru vina de 
a fi scris şi răspândit poezii cu caracter 
antiguvernamental. 

I s-au confiscat manuscrisele, maşina de scris şi 
cărţile. Este internat la Spitalul Gh. Marinescu şi apoi 
trimis la Bălăceanca. 

29. G. Gh., fost director de şcoală, în prezent 
pensionar, din Bucureşti. A fost secretar PS.D. În Tg. 


Neamţ, unde a avut de înfruntat numeroase înscenări şi 
chiar o tentativă de omor. În 1989 i-a fost devastata casa şi 
a fost molestat, în timp ce infractorii care şi-au recunoscut 
vina au fost eliberaţi la intervenţia secretarului de partid 
din Tg. Neamţ. În urma a numeroase reclamaţii făcute, a 
fost internat la Spitalul de psihiatrie din Piatra Neamţ, 
unde i s-a stabilit diagnosticul de paranoia. In timpul 
Congresului Partidului, din noiembrie 1989, este din nou 
internat cu forţa, cu diagnosticul de paranoia. Toate 
internările au fost nejustificate şi în afara legii. După 1989 
este declarat sănătos psihic. 

30. G.I., fost merceolog, acum pensionar, din Bistriţa 
Năsăud. Refugiat din Basarabia, este sfătuit să se înscrie 
în partid pentru a nu fi expulzat în URSS. Ín 1952 este 
exclus din partid şi scos din armata pe motiv că este fugit 
din URSS. Face multe încercări pentru a fi reîncadrat în 
munca şi reuşeşte abia în 1968, dar la scurt timp este 
transferat cu un salariu mai mic. Din 1970 începe să facă 
reclamaţii, motiv pentru care va fi persecutat. In 1972 este 
din nou concediat, iar apoi evacuat din locuinţa. Face în 
continuare reclamaţii şi cere şi plecarea din tara. În acest 
context, pe 29 iulie 1976, este ridicat de Miliție şi internat 
forţat în Spitalul de psihiatrie din Bistrița cu 
recomandarea de a i se aplică Decretul 12/65. I se pune 
diagnosticul de sindrom interpretativ reactiv, dar se refuza 
integrarea în decret. Procuratura nu se mulţumeşte şi 
decide internarea forţată în clinica din Cluj pentru o nouă 
expertiza, dar nici de această dată nu i se aplică Decretul 
12. După externare, ofiţerul de securitate care îl 
supraveghează îl ameninţă ca, dacă va mai face memorii, 
va fi dus pe graniţa cu Iugoslavia şi împuşcat, motivându- 
se ca a vrut să fugă. A continuat să fie supravegheat. Ori 
de câte ori venea Ceauşescu în vizita la Bistriţa, el era 
internat cu forţa în spitalul de psihitrie. După revoluţie 
este reabilitat şi declarat sănătos psihic. 

31. M.L., fost inginer, în prezent pensionar, din 
Bucureşti. A început să fie persecutat din 1969, ca urmare 
a corespondentei pe teme ştiinţifice cu o facultate din 


Franţa. În 1970, ca urmare a unui conflict cu şeful sau de 
la Fundulea, este mutat disciplinar la Mogoşoaia. Observa 
că este urmărit de Securitate, pentru ca în 1974, la 
intervenţia fostului şef, să fie internat forţat la Spitalul Gh. 
Marinescu cu diagnosticul de reacţie psihogena paranoida. 
In foaia de observaţie exista un bilet de trimitere care nu 
se ştie cum a ajuns acolo, pacientul nefiind examinat de 
policlinica. În ianuarie 1975 este pensionat medical, deşi el 
nu a solicitat acest lucru. În 

1976 constată că una dintre lucrările lui apare la 
comisia de omologare a Ministerului Agriculturii, dar are 
ca autor tocmai pe directorul persecutor. Deşi solicita să 
fie reprimit în serviciu, i se spune că nu sunt locuri. În 
perioada 1977 - 1979 este în mod ostentativ urmărit, i se 
fac diferite înscenări (este acuzat de furt, de relaţii cu 
străinii, posesie de fotografii pornografice). În aceasta 
perioada face 8 memorii la C.C., iar în semn de protest 
restituie carnetul de partid. În 1982 surprinde la domiciliul 
sau agenţi de securitate ce pătrunseseră cu ajutorul unor 
chei duble. De asemenea, în cursul unei intervenţii 
chirurgicale are impresia ca medicul voia să-l omoare 
(acesta fusese medic la închisoarea Văcăreşti). Pentru a nu 
mai fi considerat delirant, încetează a mai face memorii. 
După revoluţie, Comisia Diacicov îl reabilitează, fiind 
sănătos psihic. 

32. M.S., fosta lucrătoare în comerţ, în prezent 
pensionara, din Bucureşti. În 1954 a fost arestata şi 
condamnata pentru crima de înaltă trădare. În detenţie 
este molestata, bătută. De asemenea, soţul ei a fost obligat 
să divorţeze de ea în perioada detenţiei, iar copiii i-au fost 
luaţi. A fost internata de câteva ori în spitalul psihiatric. 
După revoluţie a fost declarata sănătoasă. 

33. J.I., inginer din Colibaşi, transferat la Bucureşti. A 
absolvit cu diploma de onoare facultatea în URSS. Se 
confrunta cu greutăţile industriei româneşti, cu tehnologia 
învechită. Propune o serie de măsuri care să stimuleze 
progresul tehnic şi devine chiar subiectul unor elogii care i 
se aduc în presa. În 1970 - 1971 se pune problema 


colectivizării zonelor montane. Fiind din Rucăr, îşi da 
seama că o asemenea măsură va duce la sărăcirea şi 
dispariţia satului de munte. De asemenea, se opune unui 
proiect de sistematizare hidroenergetica a Dâmboviţei 
aprobat de Ceauşescu, care ar fi dus la distrugerea zonei. 
Propune el însuşi un plan-alternativa care ar fi salvat 
regiunea. Este chemat la C.N.S.T., la cabinetul 2, unde sta 
de vorbă cu un consilier. La ieşirea din clădire este acostat 
de doi indivizi, urcat cu forţa într-o maşină neagra şi i se 
spune că este arestat. In realitate este dus direct la 
Bălăceanca şi dat în primire doctorului de garda. I se da o 
uniforma vărgată şi este trimis într-un salon de agitaţi. 
Refuza tratamentul, dar condiţiile de cazare sunt 
mizerabile. Este expertizat de patru ori succesiv. Face apel 
la conştiinţa medicilor din comisie, iar unul dintre medici îi 
spune „trebuia să aşteptaţi să vă naşteţi peste 100 de ani, 
dacă societatea va evolua aşa cum speram”. Este externat 
peste două luni, dar i se cere o declaraţie în care să arate 
că nu va mai supăra „organele”. Reîntors la serviciu, 
constata că este transferat la alta întreprindere. Este în 
permanenta supravegheat de Securitate, i se interzice să 
participe la adunări sau mitinguri organizate, iar cu ocazia 
vizitei lui Ceauşescu în întreprindere este izolat şi păzit. 
Soţia sa este mereu sfătuita sa divorţeze de el deoarece ar 
fi un pericol social. Participa la revoluţia din 1989 şi este 
ales preşedinte al F.S.N. pe uzina. Este anunţat că poate fi 
reîncadrat la vechiul sau loc de muncă, Uzina Republica. Şi 
el este declarat sănătos psihic. 

34. N.E., pensionar, din Bucureşti. În 1974 a 
protestat împotriva demolării locuinţei, refuzând să se 
mute din casă. Şi-a exprimat nemulţumirea în faţa a 
numeroase autorităţi şi a adresat o scrisoare lui Ceauşescu 
- pe care o preda fratelui dictatorului, care lucra la Casa 
Scânteii -, scrisoare în care relata despre viaţa grea a 
ţăranilor şi muncitorilor. Ulterior, fiind tot nemulţumit, 
solicita un paşaport pentru a emigra, dar toate scrisorile s- 
au adunat la dosarul lui de la Securitate. Pe 31 octombrie 
1974 este ridicat de doi ofiţeri de securitate şi internat 


forţat la Spitalul Gh. Marinescu, cu ocazia vizitei lui 
Brejnev în România. În foaia de observaţie se notează că 
face reclamaţii nejustificate. După revoluţie, comisia 
Diacicov constata că este sănătos mental. 

35. M.I., învăţătoare, din Mangalia. După o internare 
şi o pensionare medicala, reluându-şi activitatea intra în 
conflict cu conducerea şcolii şi, drept urmare, face o serie 
de memorii pe care le adresează revistei „Flacără”. În 
1989, în urma unor conflicte, este internata cu forţa, la 
cererea directoarei şcolii şi introdusa în decretul 313, apoi 
internata în Spitalul de psihiatrie Palazu Mare. După 
revoluţie este reabilitata ca fiind normala psihic. 

36. N.C., muncitor agricol din Bucureşti, în prezent 
pensionar. În 1956 este acuzat pe nedrept de crima şi 
pentru faptul că ar fi vrut să destrame CAP-ul. Este închis 
la Văcăreşti şi expertizat la Spitalul Gh. Marinescu cu 
diagnosticul de schizofrenie paranoida. Va sta cinci ani 
într-un spital de psihiatrie. În 1962 este externat şi va 
lucra ca factor poştal nouă ani, apoi portar la Hotelul 
Ambasador 15 ani, de unde este pensionat. După revoluţie 
se apreciază că este sănătos mental. 

37. C.V., fost ofiţer de securitate, din Ocna Mureş. În 
1955 a fost acuzat de trădare ltitoist), judecat, eliberat, 
dat afară din armata. În urma unui memoriu la C.C., 
primeşte o slujbă de mecanic, dar, solicitând un transfer, 
acesta i se respinge şi el va preda carnetul de partid. După 
un an este exclus din partid şi i se desface contractul de 
munca pentru a nu mai fi încadrat nicăieri. Vine la 
Bucureşti pentru a se adresa C.C.-ului, dar este reţinut la 
Miliție trei zile, transferat apoi la Securitate şi apoi 
internat la Spitalul de psihiatrie al închisorii Văcăreşti, 
unde este expertizat şi diagnosticat cu schizofrenie 
paranoida. Este purtat mai apoi prin mai multe 
penitenciare, ultimul fiind cel din Sighet. Face greva 
foamei şi este mutat la Spitalul de psihiatrie din Sighet, 
unde este declarat iresponsabil, iar fratele lui este numit 
tutore. Deşi face contestaţie, nu i se ridica interdicţia. Este 
declarat sănătos de Comisia de cercetare a abuzurilor. 


38. PV, muncitor, din Ploieşti. În 1968 scrie un 
memoriu adresat lui Ceauşescu, dar pe care a încercat să-l 
citească într-o adunare de partid. După ce termina de citit, 
îşi depune carnetul de partid. Pe 29 iunie 1969, cu ocazia 
vizitei lui Nixon, este ridicat de milițieni şi internat abuziv 
la Spitalul Urlaţi. Aici face greva foamei cerând ca 
organele de stat să fie informate de acest abuz. El cere să 
se respecte ceea ce afirmase Ceauşescu într-un discurs: 
„un om plecat la serviciu trebuie să fie sigur că va ajunge 
acasă”. După cinci zile de greva a foamei, la care mai 
aderaseră patru persoane, i se face externarea fără bilet 
de ieşire şi fără diagnostic. Depune o plângere împotriva 
acestei internări abuzive, dar tribunalul refuza să o ia în 
consideraţie. Constată că în cele cinci zile de internare a 
fost pontat la serviciu. 

A doua internare forţată s-a făcut la Spitalul Voilă 

— 1976. Anterior internării, PV. trimisese o scrisoare 
la Europa Libera cerând mărirea salariilor foştilor membri 
ai partidului social-democrat, care a fost înglobat în PC.R. 
La percheziţie i s-au găsit şi alte copii ale unor scrisori 
similare cu cea trimisa la radio, în care îşi exprima 
convingerea ca regimul comunist va cădea. Este expertizat 
cu forţa, închis într-un salon cu gratii, dar nu primeşte 
niciun tratament, nicio atenţie. La externare i se pune 
diagnosticul de paranoia, iar directorul spitalului îi spune 
ca „se bate cu morile de vânt”. 

În aprilie 1977 este pentru a treia oară internat cu 
forţa, la Spitalul Săpoca, pe care îl descrie ca pe un infern. 
Este arestat în timp ce încerca să facă o vizita scriitorului 
contestatar P Goma. Chiar la uşa blocului acestuia este 
prins, bătut crunt, fiind mereu întrebat dacă a semnat 
scrisoarea lui Goma. Refuza să semneze declaraţia de 
retractare a semnăturii. Este reinternat la Săpoca, la 
agitaţi, iar apoi transferat la alcoolici. Timp de 45 de zilei 
se fac doze mari de neuroleptice şi ES. În perioada 
internării sale la Săpoca este adus acolo şi N.M., din 
Ploieşti, care ceruse să emigreze, ca şi PC., astăzi emigrat 
în Canada. După externare este chemat de Tribunalul din 


Ploieşti pentru a se stabili în ce spital va fi internat. 
Securitatea ceruse Spitalul  Calinesti-Prahova, dar 
tribunalul decide să fie lăsat sub control ambulatoriu, sotia 
lui fiind obligata să-i fie tutore. 

Alta internare o are la Voilă şi a avut o desfăşurare 
dramatica prezentata într-un capitol anterior. 

V.P. - cunoscut dizident politic în ţara şi străinătate, a 
înfiinţat un sindicat liber. În 1976 a reuşit să plece în 
Occident, iar în februarie 1978 a ţinut la Paris o conferinţă 
de presa în care a vorbit despre utilizarea psihiatriei în 
scopuri politice în România. De asemenea, a făcut apel la 
libertatea muncitorilor de a se organiza în sindicate. La 
întoarcere i se refuza intrarea în ţara, dar ca urmare a 
protestelor este reprimit. I s-a schimbat locul de muncă şi 
apoi a fost pensionat forţat. Atât la Paris, cât şi în ţara 
(după revoluţie) a fost examinat şi găsit ca fiind perfect 
sănătos mintal. N 

39. PF., inginer constructor, din Cluj. În 1983 îi scrie 
lui Gorbaciov scrisori în care îi arata situaţia grea din tara. 
De asemenea, trimite memorii critice către minister şi ca 
urmare este destituit din funcţie. Face un memoriu către 
Elena Ceauşescu, în care arata aspectele negative din 
construcţii, critica megalomania din acest domeniu. Incepe 
să fie urmărit de către Securitate, mai ales ca el continua 
sa scrie memorii lui Ceauşescu. În acest context, în 1986 
este ridicat de la serviciu şi i se pune în vedere să demaşte 
toţi prietenii pentru ca altfel „va fi desfiinţat” împreună cu 
întreaga familie. Se decide să simuleze o boală mintala, 
motiv pentru care pune în scena o tentativă de sinucidere, 
fiind internat la psihiatrie. Aici, un medic (D.S.) îl învaţă 
cum să simuleze mai bine boala psihică, motiv pentru care 
a stat 93 de zile în spital şi a fost ajutat să se pensioneze 
cu diagnosticul de depresie melancolica, cu elemente 
interpretativparanoide pe fond involutiv. După revoluţie se 
internează pentru a se decide că nu este bolnav psihic. 

40. V.D.S., pensionar, fost ospătar, din Bucureşti. 
Chiar după terminarea stagiului militar, avea obiceiul de a 
scrie memorii lui Ceauşescu. 


În timp ce Ana Mureşanu vizita magazinul său şi îi 
adresa unele critici neîntemeiate, V.D.S. a avut îndrăzneala 
de a o da afară din magazin. Imediat este vizitat de un 
ofiţer de securitate care îl obliga să dea declaraţii în 
legătură cu unul dintre colegii săi, fost deţinut politic, care 
ulterior a fost ucis în condiţii misterioase. 

A luat apoi legătură cu un grup care tipărea 
manifeste anticomuniste. Sotia, convinsa de secretarul de 
partid, a insistat pe lângă V.D.S. sa se interneze, motiv 
pentru care, din proprie iniţiativă, are câteva internări la 
psihiatrie. 

În 1984 este însă ridicat, cu salvarea, de pe strada şi 
internat obligatoriu la Spitalul Gh. Marinescu. După 
externare are o discuţie cu tov. Carolica, primul secretar al 
sectorului 3 şi, în urma unor violente verbale, îl loveşte pe 
acesta în cap cu un dosar. Pleacă, dar nu ajunge prea 
departe. Este luat de pe strada de trei indivizi, bătut în 
mod bestial şi i se face percheziţie la domiciliu. Apoi este 
reinternat cu forţa la acelaşi spital, unde este 
neuroleptizat masiv (i se administrează un amestec de 14 
fiole de neuroleptice simultan) şi este ţinut într-o stare 
permanenta de adormire. A primit forţat şi ES. În urma 
bătăilor primite, îi este strivit nasul, ulterior pe acel loc 
apărând un epitelom. I se aplică prevederile decretului 
313, deşi nu ştie să fi fost expertizat vreodată. S-a 
constatat că foaia de observaţie din 1984 a fost înlocuită 
cu alta, având un alt diagnostic şi alt scris. 

După asemenea istorie, starea pacientului se 
decompensează, anual trebuind să facă internări. 
Diagnosticul actual este de personalitate dizarmonica, dar 
resimte dureros tot ceea ce s-a întâmplat, toată 
brutalitatea cu care a fost tratat făcând din el un client al 
spitalelor de psihiatrie. A luat parte activa la revoluţie, iar 
pe 13 iunie 1990 a fost groaznic bătut de mineri. În 
prezent este pensionat medical şi se prezintă periodic la 
spitalul de psihiatrie, din proprie iniţiativă. 

41. A.T., medic neurolog, din Bucureşti, nepoata unei 
mari personalităţi politice din trecut. Are neşansa de a 


locui lângă Sala Palatului. Tatăl sau a fost chestor de 
poliţie şi a fost deţinut politic timp de 15 ani. În 1976 face 
un memoriu la C.C., cerând daune morale pentru anii de 
detenţie. Singurul răspuns la memoriu a fost arestarea 
fiicei sale, A.T., şi internarea ei la Spitalul Bălăceanca. I se 
da drumul după două zile, dar tatăl va face un şoc şi va 
rămâne infirm toată viaţa. 

În 1982 lui A.T. i se înscenează un proces pentru 
evacuarea locuinţei, dar în 1984 câştigă procesul. Pe 15 
noiembrie 1984, înaintea congresului partidului, este 
ridicata şi internata la Spitalul Cula. În 1985 un bătrân, în 
mod neîndemânatec şi provocator, îi face scandal pe 
stradă, înscenare pusă la cale de sectorist. La câteva zile, 
pe baza unui bilet scris de mana de sectorist, este din nou 
internata la Cula, de unde este externata la scurt timp. 

A treia internare este făcută cu ocazia vizitei lui 
Gorbaciov în România, în 1987, şi este dusă iarăşi la Cula. 
Însoţitorul ei a spus doctorului: „În momentul în care 
Gorbaciov va pune piciorul pe scara avionului, ea poate fi 
eliberată”. I s-a pus un diagnostic închipuit de către un 
medic care îi fusese coleg de facultate. Ulterior, acesta îşi 
motiva fapta: „am făcut-o pentru a nu-mi pierde pâinea”. 

Şi ea a fost declarata normala psihic. 

42. S.M., mecanic de locomotiva, din Roşiorii de 
Vede. La vârsta de 15 ani asculta muzica uşoară şi 
comentariile de la Europa Libera. Entuziasmat, în 1969 
scrie acestui post de radio două scrisori în care spunea ca 
filosofia marxista este o minciună, iar partidul comunist ar 
fi identic cu cel nazist. La scurt timp, este chemat să dea o 
declaraţie legată de furtul unor cărţi. Era de fapt o proba 
grafologica. Este anchetat la Securitate şi torturat. 
Recunoaşte cu inocenta cele scrise, motiv pentru care unul 
dintre securişti spune: „băiatul acesta nu este sănătos la 
cap”. Este trimis imediat la psihiatrie şi el nu se opune, 
nici nu ştia ce semnificaţie are. La Spitalul Gh. Marinescu i 
se face un examen sumar. Este judecat pentru infracţiunea 
de uneltire contra securităţii statului, fiind catalogat ca 
pericol social. Recursul îi este respins. Diagnosticul stabilit 


de comisie este de schizofrenie paranoida. Este imediat 
dus la Spitalul Bălăceanca, internat într-un pavilion 
special, cu o curte interioară, plasa de sarma ghimpata şi 
paznici. Locuieşte cu bolnavi psihici periculoşi, mai ales 
epileptici. 

Tot aici se afla şi un grup de studenţi care 
demonstraseră contra regimului în 1968. I se face forţat 
cura cu neuroleptiere şi ES. Deoarece este reclamat ca şi 
în spital asculta Europa Libera, medicul E.C. ordona să fie 
mutat imediat la salonul de cronici, este legat de pat şi i se 
fac neuroleptice. In 1971 i se suspenda măsurile de 
siguranţă şi este externat cu recomandarea de a fi obligat 
să facă tratament ambulatoiriu. Din cauza acestei 
internări, B.M. nu a mai putut urma liceul de muzica la 
care aspira. Face o şcoală de strungari şi apoi devine 
mecanic de locomotiva. Tot timpul este urmărit de 
securitate, iar cu ocazia unor evenimente politice este 
trimis cu locomotiva la distante foarte mari. Comisia 
Diacicov îl declara sănătos psihic. 

43. M.V., lăcătuş, din Bucureşti. Răspândeşte 
manifeste anticomuniste în lunile aprilie şi mai 1989. Este 
prins şi dus direct la psihiatrie, expertizat la Spitalul Gh. 
Marinescu, unde i se pune diagnosticul de schizofrenie 
paranoida. In august 1989 este internat la Spitalul Poiana 
Mare pe baza introducerii sale în art. 114 c.p. Brusc. la 
câteva luni de la revoluţie, este eliberat fără nicio 
explicaţie. Este declarat sănătos mental. 

44. I.M., muncitor, din Bucureşti. În 1969 iese din 
Piaţa Obor cu o pancartă pe care scria „Jos Ceauşescu”. 
Este ridicat, dus la Miliție şi de acolo direct la Spitalul Gh. 
Marinescu, unde directorul spitalului scrie „caz special” şi 
„va fi menţinut în spital”. Pe adresa Miliției se specifica 
doar blocarea circulaţiei. I se face rapid expertiza şi i se 
pune diagnosticul de schizofrenie paranoida, fiind încadrat 
în art.114 c.p., apoi trimis la spitalul Poiana Mare. După 
revoluţie şi el este eliberat fără explicaţii, iar comisia îl 
găseşte sănătos mental. 

45. A.T., tâmplar, din Bucureşti. În 1962, în cadrul 


unei şedinţe, îşi exprima nemulţumirea fata de salarizare. 
Este chemat la partid, anchetat de Securitate şi declarat 
duşman al poporului. I se înscenează un proces pentru 
propaganda anticomunista,  antisovietica şi contra 
colectivizării. După o lună de anchete şi torturi, este 
internat la Spitalul Gh. Marinescu cu diagnosticul de delir 
senzitiv de relație. I se aplică prevederile Decretului 

12. După externare este mereu urmărit de Securitate 
şi ridicat în mod constant cu ocazia unor evenimente 
politice. După revoluţie este declarat sănătos. 

46. G.T., tâmplar, din Bucureşti. Cu ocazia vizitei lui 
Brejnev, din 1976, este internat cu forţa la Spitalul Gh. 
Marinescu din Bucureşti pentru ca intenţiona să iasă în 
faţa conducerii de partid şi de stat pentreu a înmâna o 
scrisoare. Este eliberat după câteva zile fără diagnostic 
sau bilet de externare. i 

47. F.F., plutonier de miliție, din Bucureşti. In 1985 
adresează C.C. mai multe scrisori prin care atrage atenția 
conducerii superioare de partid şi de stat asupra 
nemulțumirilor şi neajunsurilor, precum şi asupra stării de 
spirit a populației (întreruperea curentului electric, 
înfometare, frig etc). În 1986 deşi nu mai trimisese 
scrisori, este arestat 10 zile pe motivul fals ca nu şi-a 
îndeplinit sarcinile de serviciu. Prin constrângere şi 
intimidare, i se ia o declaraţie în arest, care de fapt îi este 
dictata şi în care recunoaşte ca a adus grave injurii 
conducerii de partid şi de stat. Este supus zilnic la 
interogatorii şi este bătut bestial. Familia îi este filata şi 
cercetata. Deşi este militar, el nu este lăsat să raporteze 
superiorilor săi situaţia în care se afla. După 10 zile de 
arest este internat forţat la Spitalul Militar Central, secţia 
psihiatrie, dar la externare nu i se înmânează niciun act. 
Pe 23 iulie 1986 este trecut în rezerva printr-un raport fals 
şi în aceeaşi zi este exclus din partid. Imediat i se aduce la 
cunoştinţă că este pensionat medical. În următorii trei ani 
este mereu supus expertizelor medicale, afla că a fost 
diagnosticat cu schizofrenie, dar este în permanenta 
urmărit de Securitate. 


După 1989, deşi este declarat sănătos psihic, nu-şi 
poate reglementa situaţia şi nu poate fi reabilitat pe linie 
administrativa. I se spune ca nu exista posturi vacante 
pregătirii sale. 

48. S.I., din Bucureşti, locuieşte lângă Sala Palatului. 
Pe 8 februarie 1989 vede un miliţian brutalizând un 
cetăţean, nu se poate abţine şi arunca un borcan în stradă. 
După câteva ore, se prezintă la el un miliţian care îl duce 
la Circa 3 miliţie. După o cercetare de câteva ore, în cursul 
nopţii este dus direct la Spitalul Cula. Aici este ţinut o 
lună, neuroleptizat masiv, nu mai ştie ce este cu el, este 
stupefiat. I se da drumul fără diagnostic şi fără bilet de 
externare. 

49. T.D., din Bucureşti. În 1971 înfiinţează Partidul 
Socialist Tehnocrat. Partidul este dizolvat în 1975, când el 
este arestat, iar o parte dintre membrii partidului sunt 
internaţi la psihiatrie. T.D. este acuzat ca, fiind barman, 
vinde cu lipsa la gramaj. Este ţinut un an la sediul 
Securităţii, din str. Rahova, iar la două luni de la eliberare 
este rearestat, prezentat unui tribunal, unde afla că are 
diagnosticul de paranoia. Şeful inexistentei comisii de 
expertiza, Dr. T., îi explica astfel diagnosticul: „adică îţi 
doreşti postul de preşedinte al României”. La două zile de 
la proces este dus la Spitalul Poiana Mare (pe al cărui 
frontispiciu scria Spital TBC), unde întâlneşte şi alţi 
dizidenţi politici. Spitalul era înconjurat cu sarma 
ghimpata de trei metri înălţime, paznicii aveau bastoane 
de lemn cu capetele în forma de furculiţa. Unul dintre 
medici - dr. L. - spunea: „Ei, mai băieţi, ce să vă fac dacă v- 
a mâncat fundul şi aţi vrut să schimbaţi lumea? Aşa, cine 
ştie când o să ieşiţi de aici? Şi de schimbat nu se va 
schimba niciodată nimic”. In 1978 este eliberat, dar nu-şi 
poate găsi loc de muncă. Ajunge totuşi la ITB, unde 
reuşeşte să promoveze chiar într-o muncă de răspundere. 
În 1984 scrie poezii contra regimului, pe care i le găseşte 
Securitatea. Este dus iar la psihiatrie, unde i se pune 
diagnosticul de structura dizarmonica a personalităţii, de 
tipul personalităţii paranoiace. Nu mai este trimis în 


sistemul gulagului psihiatric, ci este condamnat la 4 ani 
închisoare, fiind tot timpul izolat într-o celula. 

50. O.E., muncitor, din Bucureşti. În 1979, la 21 de 
ani, adera la S.L.O.M.R. - un sindicat clandestin organizat 
de V. Paraschiv şi dr. Cana. Este imediat luat cu forţa şi 
internat trei săptămâni la Spitalul Cula. Aici i se fac doze 
mari de neuroleptice cu efect sedativ şi dureros. Este 
externat fără diagnostic sau bilet de externare. Este 
urmărit tot timpul de către Securitate. După revoluţie este 
declarat sănătos. 

51. M.M., din Bucureşti. Revine din Franţa, unde 
emigrase în 1980. Se încrede în promisiunile Ambasadei 
romane, care îl asigura că va avea casa şi loc de muncă. Pe 
15 august se afla la C.C. cu un memoriu în care se plângea 
ca promisiunile nu sunt respectate Este arestat patru zile 
şi internat la Spitalul psihiatric Constanta fără diagnostic 
şi fără forme de externare. 

52. R.L., inginer, din Cluj. În 1974 scrie o scrisoare lui 
Ceausecu, în care îl acuza de guvernare dictatorială a ţării. 
Este ridicat de la locul de muncă de către organele de 
securitate din Tg. Jiu şi apoi internat la spitalul psihiatric 
local. Este neuroleptizat masiv, i se fac ES şi în această 
stare este dus la o expertiza în care este declarat bolnav 
mintal periculos, fiind internat într-un spital de cronici, cu 
diagnosticul de schizofrenie paranoida. Reuşeşte să fugă şi 
difuzează în Craiova sute de manifeste anticomuniste. Este 
prins, reexpertizat la Bucureşti şi internat la Spitalul Gh. 
Marinescu. Este masiv neuroleptizat şi i se fac ES şi tot cu 
forţa i se face o insuflaţie cu aer în creier, manevra inutila, 
dar foarte dureroasa. După aceste analize i se stabileşte 
diagnosticul de paranoia şi din acel moment va fi numai la 
dispoziţia Securităţii. După 1989 încearcă să facă recurs 
extraordinar pentru anularea hotărârilor judecătoreşti, dar 
este respins peste tot. In consecinţă, se adresează 
numeroaselor organizaţii internaţionale. 

Pe 24 martie 1992, Emanuel Valeriu transmite o 
emisiune TV, în care el este catalogat drept bolnav psihic, 
lucru pe care ulterior îl va citi şi în ziarul Dimineaţa. 


Rămâne uluit şi consternat. Mai mult, Emanuel Valeriu îl 
contactează personal şi îi propune să dea în judecata o 
personalitate din conducerea A.PL.R., iar în schimb i se va 
procura un bun loc de muncă. „Ziaristul” care îl însoțea pe 
Emanuel Valeriu a fost recunoscut de către pacient ca fiind 
de fapt dr. C. Gorgos, directorul policlinicii Titan, acela 
care făcea listele cu pacienţii care trebuiau internaţi cu 
forţa la psihiatrie cu ocazia evenimentelor politice. Cei doi 
vor fi acuzaţi de el că i-au adus mari prejudicii prin presa 
şi TV. Se considera un stigmatizat şi ar dori să fie 
reabilitat, contactul cu psihiatria distrugându-i existenta. 
Evident este declarat sănătos psihic. 

53. I.A., avocat, din Braşov. A fost internat în repetate 
rânduri la Spitalul psihiatric Braşov şi la cel din Bucureşti, 
pentru ca scria scrisori secretarului general ONU, în care 
susţinea ca în România nu sunt respectate drepturile 
omului. A trebuit să renunţe din cauza unor repetate 
internări abuzive la psihiatrie făcute la comanda 
Securităţii. 

54. V.N., poet, din Bucureşti. A criticat Securitatea, 
motiv pentru care, în repetate rânduri, este internat abuziv 
la Spitalul Gh. Marinescu. Aici i se fac neuroleptice şi ES 
masiv. În prezent este emigrat în SUA. 

55. N.P, filolog, redactor la studioul cinematografic. 
Până în 1987 este silit să lucreze ca muncitor necalificat. 
În 1987 face cerere de emigrare în SUA. Încearcă să intre 
în ambasada, dar nu reuşeşte decât să arunce o scrisoare 
în grădina acesteia. Este arestat pe loc şi trimis la Spitalul 
de psihiatrie al închisorii Jilava, unde i se pune 
diagnosticul de psihoza paranoida. După o lună, 
Judecătoria sectorului 1 dispune internarea lui obligatorie. 
Fapta penala ar fi constituita din infracţiune contra 
bunelor moravuri şi tulburarea ordinii publice. Este dus la 
Spitalul de psihiatrie Poiana Mare în noiembrie 1987. În 
spital a avut un regim special, fiind bine cazat, i s-a permis 
să aibă cărţi. Medicii propun externarea lui, dar Tribunalul 
din Băileşti respinge cererea. Nu mai face cereri de 
externare, dar este condus de la Poiana Mare la scara 


avionului, unde îl aştepta paşaportul de emigrare în SUA şi 
întreaga familie. 

56. D.FS., şofer, din Râmnicul Vâlcea. Într-o criză de 
furie, se ceartă cu şefii ierarhici şi înjura congresul 
partidului şi chiar pe N. Ceauşescu. Este arestat şi dus la 
spitalul de psihiatrie teritorial, unde i se pune diagnosticul 
de psihopatie polimorfa, cu manifestări exploziv-impulsive, 
boala care în mod normal nu impune lipsa 
discernământului. I se aplică prevederile art. 114 

c.p. şi este trimis la Spitalul Poiana Mare. Evadează 
în timpul revoluţiei, împreună cu alţi cinci deţinuţi. Deşi 
condamnat de un tribunal, de atunci nimeni nu l-a mai 
căutat şi îşi desfăşoară activitatea normal. 

57. V.M., din Bucureşti. În iulie 1989 striga în plină 
stradă: „Eu nu mai fac parte din epoca de aur! Jos 
Ceauşescu!”. Este dusă la circa de miliţie, bătută bestial 
de câţiva milițieni tineri, cărora le putea fi bunica. Este 
dusă apoi direct la Spitalul Gh. Marinescu, unde cinci 
săptămâni i se fac masiv neuroleptice. În urma acestui 
tratament nu mai putea vorbi şi în final a decedat. 

58. M.S., inginer mecanic, din Bucureşti. În 1952 

— 1954 înfiinţează organizaţia „Vulturul de Munte” 
cu scopul de a împrăştia manifeste. Este arestat, bătut şi 
rămâne cu grave sechele. În 1988 este ridicat de la locul 
de muncă de către un ofiţer de securitate, dus într-o 
clădire speciala şi supus unui aparat, operatorul purtând 
haine de protecţie. După acest „tratament” a simţit un 
efect de oboseala masiva şi de „amestec al ideilor”, nu se 
mai putea concentra. Treptat s-a liniştit şi de atunci nu a 
mai fost deranjat de Miliție. 

59. G.I., din Bucureşti. Răspândeşte manifeste în 
Piaţa Unirii. Făcuse acest lucru de mai multe ori fără să fie 
descoperit. De această dată este prins şi dus la sediul 
Securităţii, iar apoi la Penitenciarul Jilava. Fără nicio alta 
formalitate este dus la Spitalul Poiana Mare. Abia ulterior 
a realizat că ar fi fost expertizat şi i s-ar fi pus diagnosticul 
de schizofrenie paranoida şi că are discernământul scăzut. 
Mai afla ca i s-au aplicat prevederile art. 114 c.p. Este 


eliberat cu mare viteză după revoluţie, când este declarat 
normal mintal. 

60. D.T., şofer, din Bucureşti. Pentru vizita lui 
Gorbaciov îşi pregătise o pancartă pe care scria: „Vrem 
glasnosti şi perestroika”. Nici nu a apucat să scoată 
pancarta în strada - o ascunsese în maşină - când a fost 
arestat, fiind „turnat” de un coleg. A fost dus direct la 
Spitalul Cula şi ţinut acolo cât a durat vizita lui Gorbaciov. 
Nu a primit nici diagnostic şi nici bilet de externare. 

61. D.E., din Bucureşti. Merge la C.C., unde doreşte 
să intre în audienta, dar fiind împiedicata se manifesta 
zgomotos. Este arestata imediat, dusă la Policlinica Titan şi 
de aici, fără a fi examinata, i se pune diagnosticul de 
epilepsie cu tulburări psihice. Pe motiv ca a comis acte 
antisociale, comisia policlinicii îi aplica decretul 12 şi este 
internata cu forţa la Spitalul Bălăceanca. 

Cazuri de abuz sau încercare de abuz după 1989 

62. T.V.R., din Bucureşti. In septembrie 1990 face 
câteva zile greva foamei pentru a-şi cere drepturile. În 
gara Braşov este agresata de un individ care îi smulge 
geanta. Spre surprinderea ei, Poliţia apare, dar o arestează 
pe ea şi o transporta la Spitalul de psihiatrie din Braşov. 
Aici este legată, i se fac doze mari de neuroleptice şi este 
ţinută opt zile. La insistentele mamei sale i se face 
externarea cu diagnosticul de schizofrenie paranoida. 
Medicul de întreprindere, deşi nu este specialist, trimite 
pacienta pentru internare la Spitalul Gh. Marinescu, care 
infirma diagnosticul pus la Braşov. 

63. PI., face greva foamei în 1991 în faţa Procuraturii 
generale, unde este arestata şi trimisa direct la Spitalul 
Gh. Marinescu. Nu a fost internata, medicul de gardă 
refuzând acest lucru. 

Toate acestea dovedesc ca încă nu s-au stins 
obiceiurile şi reflexele pe care le-au căpătat de-a lungul 
epocii comuniste anumite „organe”. Psihiatria este încă un 
mijloc de represiune şi un aliat al Poliţiei. 

Este adevărat ca ultimele două cazuri se referă la 
evenimente petrecute în anii 1990 - 1991, dar la fel de 


adevărat este ca epoca criptocomunista a existat oficial 
până în 1996. Şi cine ne poate asigura ca ea a dispărut cu 


desăvârşire? 

